
ROBERT T. KIYOSAKI s-a născut şi a crescut în Hawaii. Provine 
dintr-o remarcabilă familie de profesori; tatăl său a condus Departa- 
mentul de Educaţie al Statului Hawaii. După terminarea liceului, și-a 
continuat studiile la New York. Absolvind facultatea, a intrat în Marina 
Americană şi a luptat în Vietnam, ca ofiţer şi pilot de elicopter. 

În 1977, a înfiinţat o companie ce a scos pe piaţă primul portofel din 
nailon pentru surferi, care în scurtă vreme a devenit un produs de mare 
succes. Creaţiile sale au apărut în Runners World, Gentleman's 
Quarterly, Success Magazine, Newsweek şi chiar în Playboy. 

La 47 de ani s-a pensionat, dar se ocupă în continuare de investiţii, în 
special în domeniul imobiliar. 

În 1995, a devenit cofondator al unei organizaţii internaţionale cu profil 
educaţional, care funcţionează în șapte ţări şi care şi-a propus iniţierea 
cursanților în arta afacerilor și a investiţiilor. În calitate de specialist în 
educaţie, a vorbit de la cele mai importante tribune, la fel ca ṣi Og 
Mandino, Zig Ziglar sau Anthony Robbins. 

Este creatorul jocului CASHFLOW în trei variante (pentru copii, 
adulți şi avansați), ce reproduce condiţiile unei pieţe reale și îi iniţiază 
pe jucători în secretele lumii financiare. 


SHARON L. LECHIER a colaborat cu Robert Kiyosaki și la alte 
volume apărute la Curtea Veche Publishing: Copil bogat, copil istet 
(2002), Scoala de afaceri (2007), Profeţaile tatălui bogat (2007), Cadra- 
nul banilor (2007), Tânăr şi bogat (2007), Înainte de a demisiona (2007), 
Cine mi-a luat banii ? (2007), Ghid de investiţii (2007). După ce a absol- 
vit cu Summa Cum Laude Universitatea de Stat din Florida, obţinând o 
diplomă în contabilitate, Sharon L. Lechter s-a angajat la o mare firmă 
de profil, a devenit expert contabil la o companie IT, apoi director de 
impozite la o companie națională de asigurări. Este fondatoare a primei 
reviste pentru femei din Wisconsin. 

În calitate de soţie şi mamă a trei copii, s-a orientat spre învățământ. 
Împreună cu inventatorul primei cărți electronice (talking book), a 
ajutat la extinderea acestei industrii. 

Este o pionieră în dezvoltarea noilor tehnologii care încearcă să rea- 
ducă pe cât posibil cărțile în viața copiilor. S-a implicat din ce în ce mai 
mult în formarea celor mici, devenind o militantă în domeniul mate- 
maticii, al calculatoarelor, cititului și scrisului. 

În prezent, îşi concentrează eforturile în direcţia creării instrumentelor 
educaţionale necesare celor interesaţi să-şi îmbunătăţească educaţia 
financiară. 

Multumiri 


Cum poţi spune cuiva „mulţumesc“ atunci când trebuie să 
mulțumești atâtor oameni? Categoric, această carte li se dato- 
rează celor doi taţi ai mei care au fost pentru mine niște modele 
puternice, precum și mamei mele, care m-a învăţat să iubesc și să 
fiu bun. 

Și totuşi, printre persoanele direct răspunzătoare de faptul că 
această carte a devenit realitate se numără soţia mea, Kim, ală- 
turi de care existenţa mea s-a împlinit. Kim este partenera mea 
în căsnicie, în afaceri și în viaţă. Fără ea, aș fi pierdut. Le mul- 
țumesc părinţilor lui Kim, Winnie și Bill Meyer, pentru că au 
crescut o fiică minunată. Îi mulţumesc lui Sharon Lechter, pen- 
tru că a adunat fragmentele acestei cărți înregistrate în compu- 
ter şi le-a pus cap la cap. Soţului lui Sharon, Mike, pentru faptul 
că este un minunat avocat al proprietății intelectuale, şi copiilor 
lor, Phillip, Shelly şi Rick, pentru participarea și colaborarea lor. 
Îi mulţumesc lui Keith Cunningham, pentru înţelepciunea 
financiară și ideile pe care mi le-a dat; lui Larry și Lisei Clark, 
pentru că mi-au dăruit prietenia lor şi m-au încurajat mereu; lui 
Rolf Parta, pentru geniul său tehnic; Annei Nevin, lui Bobby 
DePorter și lui Joe Chapon, pentru noile perspective asupra 

subiectului; lui DC și lui John Harrison, lui Jannie Tay, lui 
Sandy Khoo, lui Richard şi Veronicăi Tan, lui Peter Johnston și 
lui Suzi Dafnis, lui Jacqueline Seow, Nyhl Henson, Michael și 
Monette Hamlin, lui Edwin și Camillei Khoo, lui K. C. See 
şi Jessicăi See, pentru sprijinul profesional; lui Kevin și Sarei 
de la InSync, pentru strălucita grafică; lui John și Shari Burley, 
lui Bill şi Cindy Shopoff, lui Van Tharp, Dianei Kennedy, lui 
C. W. Allen, Marilu Deignan, Kim Arries și Tom Weisenborn, 
pentru înțelepciunea lor financiară; lui Sam Georges, Anthony 
Robbins, Enid Vien, Lawrence şi Jayne Taylor-West, lui Alan 
Wright, lui Zig Ziglar pentru limpezimea minţi lor; lui J. W. 
Wilson, lui Marty Weber, Randy Craft, Don Mueller, Brad 
Walker, Blair şi Eileen Singer, lui Wayne și Lynn Morgan, lui 
Mimi Brennan, Jerome Summers, dr. Peter Powers, Will 
Hepburn, dr. Enrique Teuscher, dr. Robert Mann, Betty 
Oyster, Julie Belden, Jamie Danforth, Cherie Clark, Rick 
Merica, Joia Jitahide, Jeff Bassett, dr. Tom Burns şi lui Bill 
Galvin, pentru că mi-au fost niște prieteni minunați și mi-au 
susținut proiectele; Centrului Managerilor şi zecilor de mu de 
absolvenţi ai cursurilor „Tu şi banii“ şi ai Școlii de afaceri pen- 
tru întreprinzători; şi lui Frank Crerie, Clint Miller, Thomas 
Allen și lui Norman Long, pentru că mi-au fost niște extraordi- 
nari parteneri de afaceri. 

ROBERT T. KIYOSAKI 


INTRODUCERE 
Există o cerință 


Oare şcoala îi pregăteşte pe copii pentru lumea reală ? „Învață 
cu sârguinţă, ia note mari și vei găsi o slujbă bine plătită, cu tot 
felul de avantaje“, obișnuiau să spună părinţii mei. Scopul lor în 
viaţă era să ne asigure o facultate surorii mele mai mari și mie, 
astfel încât noi să avem cele mai mari șanse de reușită în viaţă. 
Când, în sfârșit, mi-am luat diploma în 1976 — absolvind strălu- 
cit, printre primii din promoţia mea, Universitatea de Stat din 
Florida, secţia contabilitate —, părinţii mei își atinseseră scopul. 
Era încununarea reuşitei vieţii lor. Conform „Planului 
Principal“, am fost angajată de o importantă firmă de contabili- 
tate, dintre acele cu „opt zerouri“, şi credeam că mă așteaptă o 
lungă carieră şi o pensionare la o vârstă nu prea înaintată. 

Soţul meu, Michael, a urmat o cale similară. Amândoi prove- 
neam din familii care munceau din greu, dispunând de mijloace 
modeste, dar cu o puternică etică a muncii. Și Michael a absolvit 
strălucit, chiar două facultăţi: mai întâi ingineria şi apoi dreptul. 
A fost recrutat deîndată de o prestigioasă firmă de avocatură din 
Washington D.C., specializată în drept de brevetare. Viitorul 
său părea extrem de luminos, drumul carierei bine definit şi pen- 
sionarea timpurie garantată. 

Deşi am avut succese în carierele noastre, lucrurile nu au 
mers cum ne aşteptam. Amândoi am schimbat mai multe pos- 
turi — de fiecare dată pentru că așa era mai bine —, dar fără a se 
întrezări vreo posibilitate de pensionare. Fondul de pensii nu 
creştea decât prin contribuţiile personale. 

Michael și cu mine avem o căsnicie minunată, cu trei copii 
grozavi. Când scriu aceste rânduri, doi dintre ei sunt la facultate, 
iar cel de-al treilea abia începe liceul. Am cheltuit o avere ca să 
ne asigurăm că urmează cele mai bune școli. 

Într-o zi, în 1996, unul dintre copiii mei a venit acasă 
Seci post de scoală, Era plictisit și se săturase să înveţe. „De 
ce trebuie să petrec atâta vreme studiind materii care nu îmi vor 
fi niciodată cu adevărat de folos în viaţă 2“ — a protestat el. 

Fără să mă gândesc, i-am răspuns: „Pentru că dacă nu iei note 
mari, nu poţi merge la facultate.“ 

„Indiferent dacă fac sau nu o facultate“, mi-a răspuns el, „eu 
tot voi fi bogat.“ 

„Dacă nu termini o facultate, n-o să ai o slujbă bună“, i-am 
răspuns ușor panicată, ca orice mamă. „Și dacă nu vei avea o 
slujbă bună, cum crezi că ai putea să te îmbogăţeşti ?“ 

Fiul meu mi-a zâmbit superior şi a dat uşor din cap oarecum 
plictisit. Mai purtaserăm de multe ori această discuţie. S-a 
strâmbat și şi-a dat ochii peste cap. Din nou cuvintele mele 
materne pline de înţelepciune se izbeau de un zid. Nici măcar nu 
le auzea. 

Deşi deștept şi plin de voinţă, el a fost întotdeauna politicos 
ȘI respectuos. 

„Mămico“, a început el. Urma să mi se ţină mie o predică. 
„Adaptează-te vremurilor! Priveşte în jurul tău; oamenii cei 
mai bogaţi nu s-au îmbogăţit datorită studiilor lor. Uită-te la 
Michael Jordan și la Madonna. Până şi Bill Gates, care nu a fost 
primit la Harvard, a înfiinţat Microsoft; acum este cel mai bogat 
om din America, şi nu are decât treizeci și ceva de ani. Un jucă- 
tor de baseball poate câștiga până la 4 milioane de dolari pe an, 
chiar dacă a fost clasat drept « arierat mintal ». 

Între noi s-a așternut o lungă tăcere. Mi-am dat seama 
dintr-odată că de fapt îl sfătuisem pe fiul meu exact ceea ce mă 

sfătuiseră la rândul lor părinţii mei. Lumea din jur s-a schimbat, 
dar sfatul a rămas acelaşi. 

O educaţie solidă și notele mari nu mai asigură reușita, însă 
parcă nimeni nu observă asta, în afară de copiii noştri. 

„Mămico“ „a continuat el, „nu vreau să muncesc la fel de 
mult ca tine și ca tata. Voi câştigaţi o grămadă de bani și trăim 
într-o casă enormă plină de jucării. Dacă-ţi voi asculta sfatul, voi 
sfârși ca voi, muncind tot mai din greu doar pentru a plăti și mai 
multe impozite și pentru a mă afunda în datorii. Nu mai există 
slujbe sigure; ştiu totul despre restructurări și rentabilizare. Mai 
ştiu că absolvenţii de facultate câștigă astăzi mai puţin decât 
câştigaţi voi atunci când aţi terminat şcoala. Uită-te și tu la doc- 
tori. Nu mai câştigă nici pe departe ca altă dată. Ştiu că nu mă 
pot bizui pe Asigurările Sociale sau pe pensiile garantate de 
companii. Trebuie să găsesc noi soluții.“ 

Avea dreptate. Îi trebuiau noi soluţii, ca şi mie, de alfel. 
Sfatul părinţilor mei poate că era valabil pentru cei născuți 
înainte de 1945, dar putea deveni dezastruos pentru cei ca noi, 
născuţi într-o lume care se schimbă extrem de rapid. Nu le mai 
pot spune pur și simplu copiilor mei: „Mergeţi la școală, luaţi 
note mari şi căutaţi-vă o slujbă sigură.“ 

Știu că trebuie să găsesc noi căi pentru a-mi călăuzi copiii în 
privinţa studiilor. 

Ca mamă, dar și ca specialist contabil, am fost întotdeauna 
preocupată de lipsa educaţiei financiare. Mulți dintre tinerii de 
astăzi au cărţi de credit încă înainte de a ajunge la liceu, dar nu li 
s-a ţinut niciodată un curs despre bani sau despre felul în care ar 
putea să-i investească, ca să nu mai vorbim despre cum 
funcţionează dobânda la cărțile de credit. Fără să aibă noțiuni 
financiare şi fără să ştie cum funcţionează banu, ei nu sunt 
pregătiţi să înfrunte lumea ce-i așteaptă, o lume care accentuează 
consumul, și nu economiile. 

Când băiatul meu cel mare, fiind încă student în anul întâi la 
facultate, s-a îndatorat fără speranţe cu cărţile lui de credit, nu 
numai că l-am ajutat să-și distrugă aceste carduri devenite fără 
valoare, dar am căutat și un program care să mă ajute să îmi educ 
copiii în privinţa problemelor financiare. 

Anul trecut, soţul meu m-a sunat într-o zi de la birou. „Se 
află la mine o persoană pe care ar trebui să o cunoşti“, mi-a spus 
el. „Se numeşte Robert Kiyosaki. Este om de afaceri și investitor 
și tocmai ne solicită un brevet pentru un produs educaţional. 
Cred că este exact ceea ce căutai demult.“ 


Exact ceea ce căutam 


Soţul meu, Mike, a fost atât de impresionat de proiectul „cur- 
cuitul banilor“, noul produs educaţional dezvoltat de Robert 
Kiyosaki, încât a aranjat să participăm amândoi la o testare a 
prototipului. Fiind vorba de un joc educaţional, am întrebat-o și 
pe fiica mea de 19 ani, care era în primul an la universitatea 
locală, dacă nu vrea să participe, și ea a fost de acord. 

La acest test au participat vreo cincisprezece persoane, care 
erau împărțite în trei grupuri. 

Mike avusese dreptate. Era exact produsul educaţional pe 
care îl căutam. Avea ceva specific: arăta ca o tablă de Monopoly 
cu un enorm şobolan arătos în mijloc. Dar spre deosebire de 
Monopoly, erau două trasee: unul în interior și unul în exterior. 
Miza jocului era să scapi de pe traseul interior — ceea ce Robert 
numea „Cursa șobolanului“ — și să ajungi la pista exterioară sau 
la „pista rapidă“. Robert susţinea că pista rapidă simulează com- 
portamentul oamenilor bogaţi în viaţa reală. După care Robert 
ne-a explicat „Cursa șobolanului“. 

„Dacă veţi analiza atent viaţa unei persoane de formaţie 
medie foarte muncitoare, veţi întâlni o pistă similară. Copilul se 
naşte şi merge la școală. Părinţi sunt mândri şi încântați 
deoarece copilul excelează luând note bune şi foarte bune și este 
primit la facultate. Copilul termină studiile și, eventual, şi le per- 
fecţionează, după care acţionează conform programului 
dinainte stabilit: îşi caută o slujbă sigură sau o profesie. Copilul 
găseşte această slujbă, eventual ca doctor sau ca avocat, intră în 
armată ori lucrează pentru guvern. În general, copilul începe să 
facă apoi bani, are tot mai multe carduri și încep cumpărăturile, 
în cazul în care nu au început chiar mai înainte. 

Având bani de risipit, copilul merge în acele locuri la care 
visează şi ceilalți tineri, cunoaște alți oameni, își fixează întâlniri 
şi uneori se căsătorește. Viaţa este minunată, pentru că acum ŞI 
bărbaţii și femeile lucrează. Două venituri sunt o binecuvântare. 
Cu toţii simt că au reușit, îi așteaptă un viitor strălucit, se 
hotărăsc să cumpere o casă, o mașină, un televizor, pleacă în 
vacanţă şi fac copii. Fericirea vine grămadă. Nevoia de bani 
gheaţă este enormă. Fericitul cuplu hotărăște că profesia este de 
O importanță vitală, în consecință muncesc tot mai mult, 
urmărind avansări şi măriri de leafă. Leafa se măreşte și mal 
apare un copil, deci nevoia de o casă mai mare. Ei muncesc și 
mai mult, devin nişte angajaţi şi mai buni, și mai implicați. Se 
reîntorc pe băncile şcolii ca să se specializeze pentru a câștiga și 
mai mulţi bani. Eventual, își mai iau o slujbă. Veniturile cresc, 
dar şi impozitele, inclusiv pe proprietăţi, respectiv pe terenul 
casei celei noi şi mari. Cresc contribuţiile la Asigurările Sociale 
şi toate celelalte. Iau lefuri tot mai mari și se întreabă pe ce se 
duc banii. Se înscriu la fondurile mutuale și cumpără alimente cu 
cartea de credit. Copiii fac între timp 5 sau 6 ani, şi părinţii încep 
să strângă bani pentru facultatea lor, dar și pentru pensie. 

Fericitul cuplu născut în urmă cu treizeci şi cinci de ani este 
prins acum în « Cursa șobolanului » pentru tot restul vieţii lui 
active. Cei doi muncesc pentru proprietarii companiei, pentru 
guvern — prin plata taxelor, și pentru bănci — plătind ipoteci 
sau cărţile de credit. 

După care îşi sfătuiesc propriii copii « să înveţe temeinic, să 
ia note mari și să-și găsească o slujbă sau o profesie sigură ». N-au 
învăţat nimic despre bani, în schimb alții au profitat de naivi- 
tatea lor, şi de asta au fost nevoiți să muncească din greu toată 
viaţa. Procesul se repetă, și generaţia următoare robotește la fel. 
Aceasta este « Cursa şobolanului »“ 

Singura posibilitate de a ieși din această „Cursă a șobolanu- 
lui“ este să îți dovedeşti competenţa atât în contabilitate cât şi în 
investiţii, categoric, două dintre cele mai greu de stăpânit dintre 
materiile dificile. În calitate de expert contabil care a lucrat 
cândva la o mare firmă cu o cifră de afaceri cu opt zerouri, 
m-am mirat să constat că Robert reușise să facă amuzante și pal- 

pitante aceste două materii. Procesul era atât de bine mascat, 
încât atunci când încercam cu sârguinţă să ieşim din „Cursa 
șobolanului“, uitam rapid că de fapt învăţam ceva. 

Testarea produsului s-a transformat pe nesimţite într-o 
după-amiază amuzantă cu fiica mea, discutând despre lucruri pe 
care nu le abordasem niciodată. Fiind contabilă de formaţie, nu 
mi se părea complicat un joc care presupunea o declaraţie de 
venit și un bilanţ. De aceea am avut timp să o ajut pe fiica mea, 
ca și pe ceilalți jucători de la masa mea, lămurindu-le conceptele 
pe care nu le înțelegeau. Am fost prima persoană — și singura 
din întreg grupul de testare —, care a reușit să iasă din „Cursa 
şobolanului“ în acea zi. Am scăpat în 50 de minute, deși jocul a 
durat aproape trei ore. La masa mea se mai aflau un bancher, un 
om de afaceri și un informatician. M-a tulburat să constat cât de 
puţin ştiau acești oameni despre contabilitate sau investiții, 
lucruri atât de importante în viaţa lor. M-am întrebat cum de 
s-au descurcat în rezolvarea propriilor probleme financiare 
întâlnite în viaţa reală. Puteam înţelege de ce fetiţa mea de 19 ani 
nu pricepea, dar ceilalți erau adulţi, aveau de cel puţin două ori 
vârsta el. 

După ce am ieșit din „Cursa șobolanului“, i-am urmărit 
vreme de două ore pe fiica mea și pe aceste persoane cu școală, 
adulţi bogaţi, cum dădeau cu zarul și își mutau pioni. Deși mă 
bucuram că învățau cu toţii atât de mult, mă deranja totuși ideea 
că nişte adulţi nu cunoşteau noţiunile de bază ale contabilităţii 
şi investiţiilor. Le era greu să stabilească relația dintre declarația 
de venit şi bilanț. Pe măsură ce cumpărau și vindeau bunuri, își 
aminteau cu greu de faptul că fiecare tranzacţie putea avea un 
oarecare impact asupra circuitului financiar lunar. M-am între- 
bat oare câte milioane de oameni, care se zbat din punct de 
vedere financiar doar pentru că nu cunosc aceste lucruri, or fi pe 
lumea asta. 

Slavă Domnului că se amuzau şi erau preocupaţi de dorinţa 
de a câştiga partida, mi-am spus în sinea mea. După ce Robert a 
încheiat concursul, ne-a acordat 15 minute în care să discutăm și 
să criticăm „Circuitul banilor“ între noi. 

Omul de afaceri de la masa mea nu era deloc mulțumit. Nu 
i-a plăcut jocul. „N-am nevoie să știu toate astea“, a spus el 
răspicat. „Pentru asta angajez contabili, bancheri și avocaţi, toc- 
mai ca să îmi explice cum stau lucrurile.“ 

Robert i-a replicat: „N-aţi observat niciodată faptul că nu 
sunt prea mulți contabili bogaţi? Ca, de altfel, nici bancheri, 
avocaţi ori agenţi de Bursă sau imobiliari. Ei știu foarte multe 
lucruri și în multe privinţe sunt oameni deştepţi, dar majoritatea 
nu sunt bogaţi. Cum şcolile noastre nu-i învaţă pe oameni ceea 
ce știu cei bogaţi, ar fi bine să primim sfaturi din partea acesto- 
ra din urmă. Într-o bună zi, în timp ce mergeţi pe șosea, vă 
puteţi bloca în trafic, străduindu-vă să ajungeţi la serviciu; când 
vă veţi uita în dreapta, veţi constata că și contabilul dv. este prins 
în același blocaj de circulaţie. Vă uitaţi în stânga și îl vedeţi pe 
bancher. Asta ar trebui să vă spună ceva.“ 

Informaticianul nu s-a lăsat nici el impresionat de joc: „Pot 
cumpăra un program care să mă înveţe toate acestea.“ 

În schimb, bancherul a fost foarte mișcat. „Am învăţat asta la 
școală — adică partea de contabilitate —, dar n-am știut nicio- 
dată cum s-o aplic în realitate. Acum știu. Trebuie să ies din 
« Cursa şobolanului ».“ 

Pe mine însă m-au impresionat cel mai mult cuvintele fiicei 
mele. „M-a amuzat să învăţ toate astea“, a spus ea. „Am aflat o 
mulțime de lucruri despre felul cum circulă banii și cum trebuie 
el investiţi.“ 

După care a adăugat: „Acum ştiu că pot să-mi aleg profesia 
doar ţinând seama de munca pe care o voi depune și nu pentru a 
fi neapărat una sigură sau de pe urma căreia să am diverse avan- 
taje sau s-o apreciez în funcţie de cât sunt plătită. Dacă voi învăţa 
ceea ce acest joc îmi explică, voi fi liberă să fac şi să studiez ce-mi 
doreşte sufletul... şi nu să studiez ceva doar pentru că se caută 
un anumit tip de pregătire. Dacă voi învăţa asta, nu mai trebuie 
să-mi fac probleme legate de siguranţa locului de muncă sau de 
Asigurările Sociale, aşa cum procedează deja majoritatea 
colegilor mei.“ 

N-am mai putut să rămân pentru a vorbi cu Robert după ce 
am terminat jocul, dar am stabilit să ne întâlnim ulterior pentru 

a discuta pe mai departe proiectul său. Ştiam că vrea să 
folosească acest joc pentru a-i ajuta și pe alții să devină experți 
în finanţe și eram nerăbdătoare să aflu mai multe despre pla- 
nurile lui. 

Împreună cu soţul meu am fixat să ne întâlnim la cină cu 
Robert şi soția lui în săptămânile imediat următoare. Deși era 
prima dată când ne vedeam într-un cadru monden, ne-am simțit 
ca şi cum ne-am fi ştiut de ani de zile. 

Am descoperit că avem foarte multe în comun. Am acoperit 
o gamă foarte largă, de la sport la piese de teatru, la restaurante 
și probleme socio-economice. Am vorbit despre lumea în 
schimbare. Am petrecut multă vreme discutând despre felul 
cum majoritatea americanilor au pus foarte puțin deoparte pen- 
tru pensie sau chiar n-au pus nimic, dar și despre starea fali- 
mentară a Asigurărilor Sociale şi Medicale. Oare copiilor mei li 
se va cere să plătească pensionarea celor 75 milioane de copii 
născuţi în anii '60? Ne întrebam dacă oamenii își dau seama cât 
de riscant este să depindă de un plan de pensii. 

Principala grijă a lui Robert era faptul că se crease o prăpastie 
din ce în ce mai adâncă între cei care au și cei care nu au, atât în 
America, cât şi în întreaga lume. Robert era un autodidact care 
prin munca proprie ajunsese întreprinzător, străbătuse toată 
lumea şi pusese cap la cap diverse investiţii, astfel încât a putut 
ieși la pensie la 47 de ani. Ela renunţat apoi la pensionare pentru 
că manifestă aceeași îngrijorare pe care o am și eu în legătură cu 
copiii mei. El ştie că lumea s-a schimbat, dar sistemul de 
învăţământ a rămas același. Robert susţine că acești copil ai noștri 
petrec ani întregi într-un sistem educaţional străvechi, studiind 
materii pe care nu le vor folosi niciodată și pregătindu-se pentru 
o lume care nu mai există. 

„În prezent, sfatul cel mai periculos care poate fi dat unui 
copil este « Du-te la școală, ia note mari și caută-ţi o slujbă si- 
gură »“, îi place lui să spună. „Acesta este un sfat străvechi și 
prost. Dacă aţi putea vedea ce se întâmplă în Asia, Europa și 
America de Sud, aţi fi la fel de îngrijorați ca și mine.“ 

El socoteşte că e un sfat prost, „pentru că dacă doreşti un 
viitor sigur din punct de vedere financiar pentru copilul tău, 

acest lucru nu se poate obţine după regulile de altădată. Este 
mult prea riscant.“ 

L-am întrebat ce înţelege prin „regulile de altădată“. 

„Cei ca mine au alte reguli decât ale voastre“, a spus el. „Ce 
se întâmplă atunci când o companie anunţă o reducere de 
personal?“ 

„Oamenu sunt concediaţi“, am spus eu, „familiile au de 
suferit, crește șomajul.“ 

„Da. Dar ce se întâmplă cu compania, mai ales dacă este o 
companie publică pe acţiuni?“ 

„Preţul acțiunilor creşte de obicei atunci când se anunţă o 
reducere de personal“, am spus eu. „Piaţa pare încântată atunci 
când o companie reduce costurile forței de muncă, fie prin auto- 
matizare, fie prin creşterea productivităţii muncii în general.“ 

„Așa este“, a spus el. „Și atunci când preţul acţiunilor creşte, 
cel ca mine, acționarii, se îmbogăţesc și mai mult. Asta înţeleg eu 
prin alte reguli. Angajaţii pierd; proprietarii și investitorii 
câştigă.“ 

Robert, de fapt, nu numai că descria diferența dintre un anga- 
jat şi un patron, dar și pe aceea dintre controlarea propriului 
destin şi încredințarea lui în mâinile altcuiva. 

„Pentru cei mai mulți oameni însă este greu de înţeles de ce 
se întâmplă asta“, am zis eu. „Fi pur şi simplu consideră că nu e 
drept.“ 

„De aceea mi se pare o prostie să îi spui copilului « Trebuie 
să ai o educaţie solidă »“, zise el. „Este o prostie să presupui că 
studiile asigurate de tenid școlar îi vor pregăti pe copiii voştri 
pentru lumea cu care vor trebui să se confrunte după absolvire. 
Fiecare copil are nevoie de și mai multă educaţie, de un alt tip de 
educație. Copiii trebuie să cunoască regulile. Alte reguli.“ 

„Există reguli ale banului după care se ghidează cei bogaţi, şi 
există regulile după care se ghidează ceilalți 95% din populaţie“, 
a spus el. „Și cei 95% învaţă aceste reguli acasă şi la şcoală. De 
aceea este riscant ca în zilele noastre să îi spui copilului doar: 
« Învață temeinic și caută-ţi o slujbă. » Copilul din ziua de azi 
are nevoie de o educaţie mult mai sofisticată, iar actualul sistem 
nu este capabil să furnizeze aşa ceva. Nu-mi pasă câte calcula- 

toare pun în sălile de curs, sau câţi bani cheltuiesc școlile. Cum 
ar putea un sistem de învățământ să predea o materie pe care 
n-o cunoaște?“ 

Cum poate un părinte să-şi înveţe copiii ceea ce școala nu 
reuşeşte? Cum poate fi predată contabilitatea unui copil? N-o 
să se plictisească? Şi cum poate fi predată ştiinţa investiţiilor 
atâta vreme cât ca părinte dovediți exact contrariul, fiind 
împotriva oricărui risc? În loc să-mi învăţ copiii să acţioneze 
întotdeauna în limitele siguranței, am hotărât că este mai bine 
să-i învăţ să acţioneze inteligent. 

L-am întrebat pe Robert: „Cum poate fi învăţat un copil 
despre bani și despre tot ceea ce am discutat noi aici? Cum am 
putea simplifica sarcina părinţilor, mai ales atâta vreme cât ei 
înșiși nu înţeleg?“ 

„Am scris o carte despre asta“, a spus el. 

„Unde este?“ 

„În calculatorul meu. E acolo de ani de zile, în diferite frag- 
mente așezate la întâmplare. Din când în când, mai adaug câte 
ceva, dar niciodată nu am fost în stare să pun totul cap la cap. Pe 
aceasta am început să o scriu după ce cealaltă carte a mea a ajuns 
un best-seller. Dar pe asta n-am mai terminat-o. E pe bucățele.“ 

ȘI, într-adevăr, era pe bucățele. După ce am citit câteva frag- 
mente împrăștiate, am hotărât că această carte are un merit cert 
și trebuie împărtășită și altora, mai ales în aceste vremuri schim- 
bătoare. Am acceptat să fim coautori la cartea lui Robert. 

L-am întrebat de câte informaţii de ordin financiar crede el că 
are nevoie un copil. Mi-a răspuns că depinde de copil. EI a ştiut 
de mic că vrea să fie bogat şi a avut noroc de un tată bogat şi dis- 
pus să îl călăuzească. „Educaţia stă la baza reuşitei“, a spus 
Robert. Dar la fel de importantă ca formarea universitară este și 
cea financiară sau cea legată de comunicare. 

Apoi urmează povestea celor doi taţi ai lui Robert, unul 
bogat şi unul sărac, prin care se explică felul în care s-a format 
de-a lungul întregii vieţi. Contrastul dintre cei doi taţi oferă o 
perspectivă esenţială. Cartea este susţinută cu date precise, edi- 
tată şi pusă cap la cap de mine. Orice contabil care citeşte 
această carte trebuie să uite de cunoștințele sale universitare şi 

să se arate deschis la teoriile prezentate de Robert. Deși multe 
dintre ele contravin ideilor fundamentale ale principiilor gene- 
ral acceptate de contabilitate, ele dau totuşi o idee valoroasă 
referitoare la felul în care îşi analizează hotărârile adevărații 
investitori. 

Atunci când, ca părinţi, ne sfătuim copiii: „Du-te la şcoală, 
învaţă din greu şi ia-ţi o slujbă“, o facem adesea dintr-un obicei 
devenit tradiţional. A fost dintotdeauna cel mai bun lucru de 
făcut. Când l-am cunoscut pe Robert, iniţial, ideile lui m-au spe- 
riat. Fiind crescut de doi taţi, a fost învăţat să se zbată pentru 
două scopuri diferite. Tatăl lui cu școală l-a sfătuit să lucreze la 
o companie. Tatăl lui bogat l-a sfătuit să fie proprietarul unei 
companii. Ambele drumuri în viaţă presupuneau studii, numai 
că obiectele de studiu erau complet diferite. Tatăl lui cu școală 
l-a încurajat pe Robert să fie deștept. Tatăl lui bogat l-a încura- 
jat pe Robert să înveţe cum să angajeze oameni deştepţi. 

Faptul că avea doi taţi a creat multe probleme. Tatăl bun al 
lui Robert era inspector în învățământ în Hawaii. Când Robert 
împlinise 16 ani, ameninţarea: „Dacă nu iei note mari n-o să-ţi 
găsești o slujbă bună“ nu mai avea prea mare efect. EI ştia deja 
că în viaţă urma să fie proprietar de companie şi nu angajat al 
unei companii. De fapt, dacă nu ar fi avut un sfătuitor înțelept şi 
perseverent pe vremea liceului, probabil că Robert nu ar fi făcut 
o facultate. El recunoaște asta. De abia aştepta să înceapă să 
pună bazele averii sale, dar în final a fost de acord că facultatea 
ar putea să-i fie de folos. 

Adevărul este că ideile din această carte pot părea prea 
sofisticate sau prea radicale pentru părinţii din ziua de azi. 
Multor părinţi și aşa le este greu să-și ţină copiii la şcoală. 
Ţinând seama însă de vremurile schimbătoare, ca părinţi, tre- 
buie să fim deschişi în fața ideilor noi şi îndrăzneţe. A-i încura- 
ja pe copii să ajungă angajaţi este ca și cum i-aţi sfătui să 
plătească impozite mai mult decât se cuvine o viaţă întreagă, 
speranţele de pensie fiind minime sau inexistente. Este adevărat 
că marea cheltuială pentru oricine o reprezintă impozitele. De 
fapt, majoritatea familiilor muncesc din ianuarie până la jumă- 

tatea lui mai doar pentru a-şi acoperi impozitele către stat. E 
nevoie de idei noi, şi această carte vi le oferă. 

Robert susţine că oamenii bogaţi îşi educă altfel copiu. Ei își 
învaţă copiii acasă, în jurul mesei, la cină. Aceste idei s-ar putea 
să nu fie ideile pe care să vreţi să le discutaţi cu copiii voştri, dar 
eu, oricum, vă mulțumesc că le-aţi acordat atenţie. Vă sfătuiesc 
să continuaţi căutările. După părerea mea de mamă și expert 
contabil, ideea că este suficient să iei note mari ȘI să-ți găseşti o 
slujbă bună este depășită. Trebuie să ne sfătuim copiii apelând la 
nişte soluţii mai sofisticate. Avem nevoie de idei noi și de o altă 
educaţie. Poate că nu este cea mai rea idee să le spunem copiilor 
noştri să se străduiască să fie niște buni angajaţi, dar și să se stră- 
duiască să aibă propria lor companie de investiţii. 

Ca mamă, sper ca această carte să-i ajute şi pe alți părinţi. 
Robert speră să-i facă pe oameni să afle că oricine poate deveni 
prosper dacă dorește acest lucru. Chiar dacă în prezent ești gră- 
dinar sau îngrijitor sau chiar șomer, ai posibilitatea să te formezi 
şi să-i înveţi şi pe cei dragi să se descurce din punct de vedere 
financiar. Nu uitaţi că înțelegerea lumii finanţelor este acel pro- 
ces mental prin care ne rezolvăm problemele financiare. 

În prezent, ne confruntăm cu schimbări majore, inclusiv de 
ordin tehnologic, care sunt mult mai mari decât cele cu care s-au 
confruntat cei de până acum. Nimeni nu are un glob de cristal 
pentru a prevedea cu adevărat viitorul, dar un lucru este sigur: 
ne aşteaptă schimbări mai presus de orice imaginație. Cine ştie 
ce ne rezervă viitorul? Dar indiferent ce s-ar întâmpla, avem 
două posibilități fundamentale: să jucăm fără risc sau să jucăm 
inteligent, pregătindu-ne, învățând, trezindu-ne și trezindu-le și 
copiilor noştri geniul financiar. 


SHARON LECHTER 


CAPITOLUL 1 
Tată bogat, tată sărac 


Așa cum povesteşte Robert Kiyosaki 


Am avut doi taţi, unul bogat şi celălalt sărac. Unul avea multă 
școală și era foarte inteligent; avea doctoratul şi făcuse patru ani 
de studiu în mai puţin de doi ani. După care mersese la 
Universitatea Stanford, la Universitatea din Chicago și la 
Universitatea Northwestern pentru masterat, peste tot benefici- 
ind de burse integrale. Celălalt tată n-a terminat nici opt clase. 

Amândoi reușiseră în carieră muncind din greu toată viața. 
Amândoi aveau venituri substanţiale. Și totuși, unul s-a luptat 
cu problemele financiare toată viaţa. Celălalt a devenit unul din- 
tre cei mai bogaţi oameni din Hawaii. Unul a murit lăsând zeci 
de milioane de dolari pentru familie, societăţi de binefacere și o 
biserică, celălalt a lăsat datorii. 

Amândoi erau puternici, carismatici şi aveau un cuvânt greu 
de spus. Amândoi ne-au dat sfaturi, dar nu aceleași sfaturi. 
Ambii credeau cu tărie în educaţie, dar nu recomandau același 
traseu al studiilor. 

Dacă aș fi avut un singur tată, ar fi trebuit să accept sau să-i 
resping sfatul. Faptul că aveam doi taţi care să mă sfătuiască 
mi-a oferit ocazia să aleg între puncte de vedere diferite; ale 
unui om bogat și ale unui om sărac. 


22 TATĂ BOGAT, TATĂ SĂRAC 


În loc să-l accept sau să-l resping pur și simplu pe unul sau pe 
celălalt, mi-am dat seama că de fapt pot reflecta mai mult, com- 
parând posibilitățile şi alegând de unul singur. 

Problema era că la vremea aceea cel bogat nu era încă bogat, 
iar cel sărac nu era încă sărac. Amândoi erau la început de drum 
şi se zbăteau între problemele financiare și cele de famile. 
Aveau însă puncte de vedere foarte diferite în privinţa banilor. 

De exemplu, unul dintre ei spunea: „Banul este ochiul dracu- 
lui.“ Celălalt zicea: „Lipsa banului este ochiul dracului.“ 

Ca puşti, având doi taţi cu caracter puternic, era greu să mă las 
influenţat de amândoi la fel. Voiam să fiu un fiu bun și să-i ascult, 
doar că taţii mei nu spuneau același lucru. Diferenţa între punctele 
lor de vedere mai ales în privinţa banilor era atât de mare, încât 
acest lucru m-a făcut curios şi m-a intrigat. Am început să mă gân- 
desc tot mai mult la ce voia de fapt să spună fiecare. 

Când eram singur reflectam mai tot timpul, întrebându-mă, 
de exemplu: „De ce a spus asta?“ Apoi îmi puneam întrebări în 
privinţa afirmației celuilalt tată. Ar fi fost mult mai simplu să 
spun doar aşa: „Mda, are dreptate. Sunt de acord.“ Sau să res- 
ping pur și simplu un punct de vedere, zicând: „Bătrânul nu știe 
ce vorbeşte.“ În schimb, faptul că aveam doi taţi pe care îi 
iubeam m-a obligat să reflectez și în final să aleg o modalitate de 
a gândi eu însumi. Procesul alegerii s-a dovedit a fi mult mai 
valoros pe termen lung decât o simplă acceptare sau respingere 
a unui singur punct de vedere. 

Unul dintre motivele pentru care cei bogaţi se îmbogăţesc tot 
mai mult, cei săraci sărăcesc tot mai mult, iar clasa de mijloc se 
zbate în datorii este faptul că despre bani se învaţă acasă, și nu la 
şcoală. Cei mai mulţi dintre noi află despre bani de la părinți. 
Deci, ce poate un părinte sărac să-i spună copilului său despre 
bani? Doar: „Vezi-ţi de şcoală şi învaţă serios.“ Copilul poate 
termina cu note excelente, dar să aibă o slabă pregătire financia- 
ră. Lucrurile acestea i-au fost inoculate pe când era mic. 

Despre bani nu se învaţă la școală. Școlile se concentrează 
asupra obiectelor de studiu și a formării profesionale, dar nu și 
asupra capacităţii de rezolvare a problemelor financiare. Acest 
lucru explică de ce bancheri, doctori și contabili foarte deştepţi, 

care au avut note excelente la școală, se zbat toată viaţa pentru 
a-și rezolva problemele financiare. Veșnica noastră datorie 
națională este produsă în mare parte de politicieni cu multă 
şcoală și reprezentanţi guvernamentali care iau hotărâri finan- 
ciare fără să aibă o pregătire în privinţa banilor. 

Adesea mă gândesc la noul mileniu și mă întreb ce se va 
întâmpla când vom avea milioane de oameni care vor avea 
nevoie de sprijin financiar și medical. Ei vor depinde de famili- 
ile lor sau de stat pentru a beneficia de asistență financiară. Ce 
se va întâmpla când Asigurările Medicale şi Sociale vor rămâne 
fără bani? În ce fel poate o națiune să supravieţuiască, atâta 
vreme cât abordarea problemei banilor continuă să fie lăsată în 
grija părinţilor — care în majoritate vor fi sau sunt deja săraci? 

Cum aveam doi taţi cu un cuvânt greu de spus, am învăţat de 
la amândoi. A trebuit să reflectez la sfatul fiecăruia și făcând asta 
am reușit să descopăr un punct de vedere asupra puterii şi efec- 
tului gândirii fiecăruia asupra propriei lui vieți. De exemplu, 
unul dintre taţi avea obiceiul să spună: „Nu-mi pot permite.“ 
Celălalt interzicea folosirea acestei exprimări. E insista să spun: 
„Cum aş putea face să-mi permit asta?“ Una este o afirmație, iar 
cealaltă este o întrebare. Una te lasă de izbelişte, iar cealaltă te 
obligă să gândești. Tatăl meu care în-curând-va-fi-bogat ar 
explica faptul că dacă spui automat: „Nu-mi pot permite“ 
creierul încetează să mai funcţioneze. Punând întrebarea „Cum 
aş putea face să-mi permit asta ?“, creierul e pus la muncă. Asta 
nu însemna că dorea să spună că poţi să-ți cumperi tot ce vrel. 
Dar avea un adevărat fanatism în privinţa exersării minții, acest 
cel mai puternic calculator din lume. „Creierul meu este zilnic 
tot mai puternic pentru că îl exersez. Cu cât este mai puternic, 
cu atât câștig mai mulți bani.“ EI era convins că dacă spunem 
automat „Nu-mi pot permite“, acesta este un semn al unei lene- 
viri intelectuale. 

Deşi ambii taţi munceau din greu, am observat că unul din- 
tre ei avea obiceiul să nu-şi pună mintea la contribuţie atunci 
când era vorba de bani, în vreme ce celălalt și-o exersa din plin. 
Rezultatul pe termen lung a fost că unul dintre ei a avut o creș- 
tere financiară puternică, în vreme ce celălalt una slabă. E ase- 

meni diferenţei dintre o persoană care merge să facă sport în 
mod regulat și una care stă pe canapea și se uită la televizor. 
Exercitiul fizic bine făcut sporeşte șansa de a fi sănătos, iar exer- 
cițtiul mental bine făcut sporește şansa de a fi bogat. Lenea aduce 
prejudicii atât sănătăţii, cât și averii. 

Cei doi taţi ai mei aveau sisteme de gândire opuse. Unul din- 
tre ei credea că oamenii bogaţi trebuie să plătească mai multe 
impozite ca să aibă grijă de cei mai puţin norocoşi. Celălalt 
spunea: „Impozitele î îi pedepsesc pe cei care produc şi îi răs- 
plătesc pe cei care nu produc.“ Unul dintre taţi mi-a recoman- 
dat: „Învață serios ca să găseşti o companie bună la care să 
lucrezi.“ Celălalt mi-a sugerat: „Învață serios ca să găseşti o 
companie bună pe care s-o cumperi.“ 

Unul mi-a zis: „Motivul pentru care nu sunt bogat este că vă 
am pe voi, copiii.“ Celălalt a spus: „Motivul pentru care trebuie 
să fiu bogat este că vă am pe voi, copiii.“ Unul încuraja conver- 
saţiile despre bani şi afaceri în timpul mesei, celălalt interzicea 
acest subiect la masă. 

Unul spunea: „Când e vorba de bani, nu îţi asuma riscuri." 
Celălalt zicea: „Învață să stăpâneşti riscurile.“ 

Unul credea: „Căminul nostru este cea mai mare investiţie și 
cel mai mare activ al nostru.“ Celălalt credea: „Casa mea este un 
pasiv şi când propria-ţi casă devine cea mai importantă investiţie 
înseamnă că al încurcat-o.“ 

Ambii taţi își plăteau facturile la timp, unul însă și le plătea 
primele, iar celălalt la urmă. 

Unul dintre taţi credea într-o companie sau într-un guvern 
care să se îngrijească de tine și de nevoile tale, era mereu pre- 
ocupat de creşterea salariului, de planurile de pensii, de avanta- 
jele medicale, de concediul de boală, de zilele de vacanţă și de 
alte asemenea. Era impresionat de doi dintre unchii săi care 
intraseră în armată şi se aleseseră cu o pensie și o grămadă de alte 
avantaje pe viaţă după douăzeci de ani de serviciu activ. Agrea 
ideea de asigurări medicale plătite și privilegiile pe care le acordă 
armata pensionarilor săi. De asemenea, iubea sistemul de funcții 
definitive valabil în universităţi. Uneori, ideea protejării locului 
de muncă pe viaţă şi alte avantaje păreau mai importante decât 

slujba propriu-zisă. Adesea spunea: „Am muncit din greu pen- 
tru Stat şi merit toate aceste drepturi.“ 

Celălalt credea într-o independenţă financiară totală. El era 
împotriva mentalităţii „drepturilor“, socotind că duce la slăbi- 
ciuni şi la existența persoanelor nevoiașe din punct de vedere 
financiar. El era foarte categoric în ce privește competenţa 
financiară pe care trebuia să o aibă fiecare şi asigurarea prin pro- 
priile puteri a acesteia. 

Unul dintre taţi se zbătea să pună deoparte câţiva dolari. 
Celălalt pur şi simplu crea investiţi. 

Unul dintre taţi m-a învăţat cum să scriu un CV impresionant 
ca să îmi găsesc o slujbă bună. Celălalt m-a învățat cum să fac pla- 
nuri de afaceri serioase, astfel încât să pot crea locuri de muncă. 

Fiind produsul a doi: taţi puternici, mi-am putut permite 
luxul să observ efectele pe care niște idei diferite le pot avea 
asupra vieţii cuiva. Am constatat că oamenii într-adevăr își 
modelează viaţa prin gânduri. 

De exemplu, tatăl meu cel sărac spunea mereu: „Nu voi fi 
niciodată bogat.“ Și această profeție s-a transformat în realitate. 
Tatăl meu cel bogat, pe de altă parte, când vorbea despre el 
spunea întotdeauna că este bogat. Zicea cam așa: „Sunt un om 
bogat, şi oamenii bogaţi nu fac asta.“ Chiar și când era lefter 
după un recul financiar major, continua să vorbească despre el 
ca despre un om bogat. Se descria astfel: „Există o diferență 
între a fi sărac şi a fi lefter. A fi lefter e o situaţie temporară, a fi 
sărac e o situaţie veșnică.“ 

Tatăl meu cel sărac mai spunea: „Nu mă interesează banii“, 
sau „Banii nu contează.“ Tatăl meu cel bogat spunea întotdeau- 
na: „Banu înseamnă putere.“ 

Puterea gândurilor noastre nu poate fi măsurată sau apreci- 
ată, dar mi-a fost limpede încă din copilărie că trebuie să-ţi 
conștientizezi gândurile și felul în care te exprimi. Am observat 
că tatăl meu cel sărac nu era sărac din pricina sumei pe care o 
câştiga şi care era considerabilă, ci din pricina gândurilor și 
faptelor lui. Copil fiind şi având doi taţi, mi-am dat seama foarte 
bine că trebuie să am grijă ce gânduri aleg să fie ale mele. Pe cine 
să ascult — pe tatăl meu cel bogat, sau pe cel sărac? 

Deşi amândoi aveau un enorm respect faţă de învățământ, nu 
se înțelegeau deloc în privinţa lucrurilor cu adevărat importante 
ce trebuie aflate. Unul voia să studiez serios, să-mi iau o 
diplomă şi o slujbă și să muncesc pentru bani. Voia să învăţ ca să 
ajung un profesionist, să fiu avocat sau contabil, sau să urmez 
școala oamenilor de afaceri și să îmi dau masteratul. Celălalt 
m-a încurajat să studiez ca să fiu bogat, să înţeleg cum e cu banii 
și cum să-i fac să acţioneze în favoarea mea. „Eu nu muncesc 
pentru bani“ — erau vorbele pe care le repeta mereu, „banu 
muncesc pentru mine!“ 

La 9 ani am hotărât să-l ascult și să învăţ de la tatăl meu cel 
bogat cum e cu banii. Procedând astfel, am ales să nu-l mai ascult 
pe tatăl meu cel sărac, deși el avea toate diplomele din lume. 


Lecţia lui Robert Frost 


Robert Frost este poetul meu preferat. Îmi plac multe dintre 
poeziile sale, dar o prefer pe aceasta: Drumul nebătut. Folosesc 
învățămintele sale aproape zilnic. 


DRUMUL NEBĂTUTI 


Două drumuri mi se arătară în pădurea aurie 

Și tare regretam că-mi fusese dat tocmai mie 

Să aleg. Călător fiind, am stat acolo îndelung 

Și am privit departe pe cel ce dădea într-un crâng 
Iar copacii îmi părură dintr-o dată întinși la pământ. 


După ce am apucat-o pe celălalt drum 
Crezând că poate am ales mai bine acum 
Căci parcă avea mai multă iarbă 

Mi-am spus repede, în barbă, 

Că sunt cam la fel. 


În acea dimineaţă semănau atât de mult 
Frunzele nu fuseseră călcate demult 

Oh, am pornit-o pe cel dintâi și a doua zi 
Deşi ştiam exact unde mă vol opri. 

Și atunci m-am îndoit de el. 

Vă spun toate acestea cu un oftat, 
S-a întâmplat cândva, pe înnoptat, 
În pădure două drumuri am văzut — 
L-am apucat pe cel mai puțin bătut 
Și asta a contat. 
ROBERT FROST [1916] 


Si într-adevăr a contat enorm. 

De-a lungul anilor, m-am gândit adesea la poezia lui Robert 
Frost. Faptul că am ales să nu ascult sfatul învățatului meu tată 
şi să nu preiau atitudinea sa față de bani a fost o hotărâre 
dureroasă, dar ea mi-a modelat întreaga existență. 

De îndată ce m-am hotărât pe cine să ascult, a început și edu- 
carea mea în spiritul banilor. Tatăl meu cel bogat m-a învăţat 
vreme de 30 de ani, până am împlinit 39, S-a oprit atunci când 
şi-a dat seama că deja învăţasem și înţelesesem perfect ceea ce 
încercase să bage în capul meu sec. 

Banii sunt o formă de putere. Dar și mai puternică este edu- 
caţia financiară. Banii vin şi se duc, dar dacă ai o anumită edu- 
caţie în privința felului în care acționează banii, poţi câștiga de 
pe urma acestei învățături și poţi să începi să-ți construieşti 
averea. Motivul pentru care simpla gândire pozitivă nu 
funcţionează este acela că majoritatea oamenilor au făcut școală, 
dar n-au învăţat niciodată despre felul în care funcționează 
banii, așa încât îşi petrec viaţa muncind pentru bani. 

Pentru că aveam doar 9 ani când am început, lecţiile pe care 
mi le-a dat tatăl cel bogat au fost foarte simple. După ce mi-a 
spus totul, n-au mai rămas decât şase lecţii principale, pe care mi 
le-a repetat 30 de ani. Această carte se referă la aceste șase lecții, 
explicate cât se poate de simplu de către tatăl meu cel bogat pen- 
tru a fi pe înţelesul meu. Aceste lecţii nu intenționează să fie 
niște răspunsuri, ci niște puncte de reper. Puncte de reper care 
vă vor ajuta pe voi, toţi, şi pe copiii voştri să vă îmbogăţiți, 
indiferent ce s-ar întâmpla pe lumea asta întotdeauna plină de 
schimbări şi nesiguranță. 


Lecţia întâi 


Lecţia a doua 


Lecţia a treia 


Lecţia a patra 


Lecţia a cincea 


Lecţia a şasea 


Lectu 


Cei bogați nu muncesc pentru bani 


De ce trebuie predat alfabetul 
financiar 


Vezi-ţi singur de afacerea ta 


Istoria impozitelor şi puterea 
companiilor 


Cei bogaţi inventează banii 


Munciţi ca să învățați — 
nu munciţi pentru bani 


CAPITOLUL 2 


Lecţia întâi 


Cei bogaţi nu muncesc 
pentru bani 


„Tăticule, Poţi Să-mi Spui Cum Să Mă Îmbogăţesc A 

Tatăl meu a lăsat ziarul de seară şi mi-a zis: „De ce vrei să te 
îmbogăţești, fiule ?“ 

„Pentru că azi m-a dus cu mașina mama lui Jimmy, care are 
un Cadillac nou, și ei toţi urmau să meargă în week-end la casa 
lor de pe malul mării. Jimmy i-a invitat pe trei dintre prietenii 
lui, dar Mike şi cu mine nu ne-am numărat printre ei. Ni s-a 
spus că nu suntem invitaţi pentru că suntem « copii săraci »“. 

„Aşa au zis?“ m-a întrebat tatăl meu neîncrezător. 

„Da, chiar aşa“, i-am replicat eu pe un ton jignit. 

Tatăl meu a dat tăcut din cap, şi-a împins ochelarii pe nas și 
s-a apucat iar să citească. Eu am rămas să aștept un răspuns. 

Era în anul 1956. Aveam 9 ani. Cu totul întâmplător, 
mergeam la aceeaşi școală publică la care oamenii bogaţi își 
trimiteau copiii. Iniţial, aici a fost un oraș cu o mare plantație de 
zahăr. Proprietarii plantaţiei, precum și alte persoane impor- 
tante din oraș, cum ar fi doctori, oameni de afaceri, bancheri, îşi 
trimiteau copiii în clasele I-VI la această școală. După clasa a 
VI-a, copiii lor erau trimiși de obicei la școli particulare. Cum 
familia mea locuia chiar pe această stradă, am mers la școala 

respectivă. Dacă aş fi locuit peste drum, aș fi mers la altă școală, 
la una cu copii din familii cam ca a mea. După clasa a VI-a, 
împreună cu acești copii, am fi continuat studiile tot la o școală 
publică şi apoi la un liceu de același fel. Nu existau școli parti- 
culare pentru cel ca nol. 

Într-un târziu, tata a lăsat ziarul. Era clar că se gândise profund. 

„Ei bine, fiule“, a început el lent, „dacă vrei să fii bogat, tre- 
buie să înveţi să faci bani.“ 

„Și cum se fac banii?“ am întrebat. 

„Ei, pune-ţi capul la contribuţie, fiule“, mi-a spus el zâm- 
bind. De fapt, asta însemna: „Asta e tot ce am să-ți spun“ sau 
„Nu ştiu răspunsul, așa încât nu mă mai deranja.“ 


Se formează un parteneriat 


A doua zi dimineaţa, i-am spus celui mai bun prieten al meu, 
Mike, ce mi-a zis tata. Din câte îmi dădeam eu seama, Mike și cu 
mine eram singurii copii săraci din acea școală. Și Mike era aici 
tot din pură întâmplare. Cineva stabilise în funcţie de zonă cine 
merge la această şcoală, şi așa ne-am trezit noi laolaltă cu copiii 
bogaţi. Nu eram chiar săraci, dar ne simţeam astfel pentru că 
toți ceilalți băieţi aveau mănuși noi de baseball, biciclete noi și 
totul nou. 

Mama şi cu tata ne asiguraseră un necesar minim, cum ar fi 
mâncarea, un acoperiş deasupra capului, hainele. Dar cam asta 
era tot. Tatăl meu obișnuia să spună: „Dacă vrei ceva, munceşte 
pentru asta.“ Noi voiam tot felul de lucruri, dar nu erau sufi- 
ciente locuri de muncă, mai ales pentru băieții de 9 ani. 

„Și atunci ce putem face ca să producem bani?“ m-a întrebat 
Mike. 

„Nu ştiu“, am spus. „Dar nu vrei să fii partenerul meu?“ 

A fost de acord și astfel, în acea sâmbătă dimineaţă, Mike a 
devenit primul meu partener de afaceri. Ne-am petrecut toată 
dimineaţa încercând să găsim idei despre cum să facem bani. Din 
când în când, vorbeam și despre „băieții mişto“ care erau în casa 
lui Jimmy, de pe malul mării, şi se distrau grozav. Ne cam durea 
gândul ăsta, dar ne făcea şi bine, pentru că ne-a determinat să 

continuăm să ne gândim cum am putea să facem bani. În cele din 
urmă, în acea după-amiază ne-a străfulgerat o idee luminoasă. 
Era o idee pe care Mike o luase dintr-o carte ştiinţifică pe care o 
citise. Plini de entuziasm, ne-am strâns mâna, fiindcă acum 
parteneriatul nostru avea și o afacere. 

În următoarele săptămâni, eu și cu Mike am bătut tot 
cartierul rugându-i pe vecini să ne păstreze tuburile de la pasta 
de dinţi. Aceștia s-au arătat foarte miraţi însă, ce-i drept, majori- 
tatea adulților au fost de acord. Unii ne-au întrebat ce vrem să 
facem cu ele și le-am răspuns: „Nu vă putem spune. E un secret 
de afaceri.“ 

Mama era tot mai îngrijorată pe măsură ce săptămânile tre- 
ceau. Alesesem un loc lângă mașina ei de spălat unde să ne 
adunăm materia primă. Într-o cutie maronie de carton, în care 
fuseseră cândva sticle de sos picant, începuse să crească grăma- 
da noastră de tuburi goale de pastă de dinți. 

În final, mama a pus piciorul în prag, exasperată de mizeria 
tuburilor de pastă de dinţi consumate ale vecinilor. „Ce faceţi de 
fapt, băieţi?“ ne-a întrebat. „Și să nu mai îmi spuneţi că e un 
secret de afaceri. Rezolvaţi cu mizeria asta, pentru că altfel o să 
vă arunc totul la gunoi.“ Eu și cu Mike am rugat-o, am implo- 
rat-o, i-am explicat că în curând o să avem destule tuburi cât să 
începem producția. I-am mai spus că încă mai aşteptăm câţiva 
vecini să îşi termine pasta de dinţi ca să luăm şi acele tuburi. 
Mama ne-a mai amânat doar o săptămână. 

Data începeru producției fusese devansată. Situaţia era prea 
tensionată. Deja primul meu partener era amenințat cu eva- 
cuarea din magazie de chiar mama mea. Slujba lui Mike a fost să 
le spună vecinilor să își termine mai repede pasta, pentru că den- 
tistul le-a recomandat să se spele mai des pe dinţi. Am început 
să asamblez linia de producție. 

Într-o zi, tata a venit cu un prieten să vadă ce fac cei doi 
băieței de 9 ani acolo, în curte, cu acea linie de producție care 
funcționa la viteză maximă. Peste tot era o pudră albă. Pe o masă 
lungă erau cutioare mici din carton în care de obicei se ţine 
laptele de la școală, şi grătarul familiei era încălzit la maximum 
cu cărbuni încinși. 

Tata s-a apropiat prudent; fusese nevoit să-şi parcheze 
mașina ceva mai încolo, având în vedere că producția noastră 
bloca intrarea în garaj. În vreme ce se apropia împreună cu prie- 
tenul său, au constatat că pe cărbuni se afla un vas de oţel în care 
erau topite tuburile de pastă de dinţi. Pe vremea aceea, pasta de 
dinți nu era în tuburi de plastic, ci de plumb. Așadar, de îndată 
ce era arsă vopseaua, tuburile erau aruncate în acest ibric de oţel, 
topite până deveneau lichide, după care, cu ajutorul mănușilor 
de apucat ale mamei, turnam uşor plumbul printr-un orificiu în 
cutiile de lapte. 

Cutiile de carton erau pline cu ipsos. Pudra aceea albă care 
plutea în aer era de fapt ipsos, care urma să fie amestecat cu apă. 
În graba mea, răsturnasem un sac, şi întreaga zonă arăta ca și 
cum ar fi trecut un viscol pe acolo. Cutiile de lapte erau con- 
tainerele care înveleau formele de ipsos. 

Tatăl meu și cu prietenul său ne-au privit atent în vreme ce 
turnam cu grijă plumbul prin orificiu peste cubul acela de ipsos. 

„Atenţie!“, a spus tata. 

Am dat din cap fără să mă uit la el. 

În cele din urmă, după ce am terminat de turnat, am lăsat 
ibricul și i-am zâmbit tatei. 

„Ce faceţi aici, băieţi 2“, mi-a zâmbit el prudent. 

„Facem ceea ce mi-ai spus. Vom fi bogaţi“, i-am zis. 

„Îhî“, a spus Mike, rânjind și dând din cap. „Suntem 
parteneri de afaceri.“ 

„Și ce e cu mulajele astea de ipsos ?“, a întrebat tata. 

„Fii atent“, i-am spus. „Ar trebui să fie o şarjă excelentă.“ 

Am lovit cu un ciocănel peste legătura care împărțea cubul în 
două. Am ridicat cu grijă partea de deasupra a acestui mulaj și 
de acolo a apărut o monedă. 

„Dumnezeule“, a spus tata. „Voi faceţi monede din plumb!“ 

„Exact“, a spus Mike. „Facem aşa cum ne-aţi zis. Facem 
bani.“ 

Prietenul tatei s-a întors şi a izbucnit în râs. Tata a zâmbit și 
a dat din cap. Pe lângă un foc și o cutie cu tuburi de pastă de 
dinți, în faţa lui se mai aflau doi băieţei plini de praf alb, care 
zâmbeau cu gura până la urechi. 

Ne-a spus să lăsăm totul şi să stăm puţin cu el pe treptele din 
faţa casei. Zâmbindu-ne, ne-a explicat cu blândeţe ce înseamnă 
să „falsifici“ bani. 

Visul nostru fusese distrus. „Vreţi să spuneţi că este ilegal?“, 
a întrebat Mike cu o voce tremurândă. 

„Lasă-1 în pace“, a spus prietenul tatei. „Poate că de fapt își 
dezvoltă un talent înnăscut.“ 

Tata l-a străfulgerat cu privirea. 

„Da, este ilegal“, a spus tata blând. „Dar voi, băieți, aţi dat 
dovadă de creativitate şi de originalitate. Tineţi-o tot așa. Sunt 
mândru de voi!“ 

Dezamăgiţi, Mike și cu mine am rămas fără glas vreo două- 
zeci de minute, după care ne-am apucat să strângem mizeria. 
Afacerea noastră se încheiase din prima zi. Cum adunam eu pra- 
ful acela de acolo, m-am uitat la Mike şi i-am spus: „Probabil că 
Jimmy şi prietenii lui au dreptate. Suntem săraci.“ 

Când spuneam asta, tata tocmai pleca. „Băieți“, a zis el, „sun- 
teţi săraci doar dacă renunţaţi. Important este că aţi încercat 
ceva. Majoritatea doar vorbesc sau visează cum că se îmbo- 
gățesc. Voi aţi făcut ceva. Sunt mândru de voi doi. Și repet: con- 
tinuați. Dar altfel. Nu vă lăsaţi.“ 

Eu și Mike am rămas fără grai. Frumoase vorbe, dar tot nu 
ştiam ce să facem. 

„Şi cum se face, tată, că nu eşti bogat?“, l-am întrebat. 

„Am ales să fiu profesor. Profesorii nu gândesc să se îmbo- 
găţească. Nouă doar ne place să predăm. Aș vrea să te pot ajuta, 
dar pur şi simplu nu ştiu cum se fac banii.“ 

M-am întors cu Mike şi am continuat să facem ordine. 

„Știu“, a spus tata. „Băieți, dacă vreți să aflaţi cum vă puteţi 
îmbogăți, nu mă întrebaţi pe mine. Vorbeşte cu tatăl tău, Mike.“ 

„Cu tata ?“, a întrebat Mike un pic uluit. 

„Da, cu tatăl tău“, a repetat tata zâmbind. „Tatăl tău şi cu 
mine avem același bancher, care este înnebunit după tatăl tău. 
Mi-a spus de mai multe ori că tatăl tău este genial atunci când se 
pune problema să facă bani.“ 

„Tatăl meu?“, a întrebat din nou Mike neîncrezător. „Și 
atunci, cum se face că nu avem o maşină arătoasă şi o casă fru- 
moasă, precum copiii bogaţi de la școală?“ 

„O maşină arătoasă şi o casă frumoasă nu înseamnă neapărat 
că ești bogat sau că ştii cum să faci bani“, ne-a răspuns tata. 
„Tatăl lui Jimmy lucrează la plantaţia de zahăr. Nu e cu mult 
diferit de mine. Lucrează pentru o companie, iar eu lucrez pen- 
tru stat. Compania i-a cumpărat o mașină. Însă compania de 
zahăr are probleme financiare și s-ar putea ca în curând tatăl lui 
Jimmy să nu mai aibă nimic. Tatăl tău este altfel, Mike. El pare 
că pune bazele unui imperiu. Și bănuiesc că peste câţiva ani va fi 
un om foarte bogat.“ 

Acestea fund spuse, Mike şi cu mine ne-am entuziasmat din 
nou. Cu altă inimă ne-am apucat să facem curat pentru a strânge 
mizeria pe care o lăsase în urmă defuncta noastră primă afacere. 
Cum strângeam noi pe acolo, ne-am gândit cum să discutăm cu 
tatăl lui Mike. Problema era că tatăl lui Mike muncea mult și 
adesea se întorcea acasă seara târziu. Tatăl lui avea mai multe 
depozite, o companie de construcții, un lanţ de magazine şi trei 
restaurante. Din pricina restaurantelor, stătea până seara târziu. 

Mike a luat autobuzul şi s-a dus acasă după ce am terminat de 
strâns. Urma să discute cu tatăl lui, când acesta avea să se întoar- 
că acasă, și să-l întrebe dacă nu vrea să ne înveţe şi pe noi cum să 
ne îmbogăţim. Mike mi-a promis să mă sune oricât de târziu şi 
să-mi spună ce-a vorbit cu tatăl lui. 

Telefonul a sunat la 8:30 seara. 

„OK“, am spus, „sâmbăta viitoare.“ Şi am închis. Tatăl lui 
Mike se învoise să ne acorde o întrevedere. 

Sâmbătă, la 7:30 dimineața, am luat autobuzul spre cartierul 
sărac al oraşului. 


Încep lecțiile: 


» Vă dau 10 cenți pe oră.“ 
Chiar şi în 1956, 10 cenți pe oră însemna foarte putin fată de 
plata standard. 

Michael şi cu mine ne-am întâlnit cu tatăl lui în acea 
dimineaţă la ora 8. Era deja ocupat. Se apucase de treabă de vreo 
oră. Supraveghetorul de la compania de construcţii tocmai pleca 
cu camioneta când mă îndreptam spre casa lor simplă şi mică, 
dar foarte ordonată. Mike m-a întâmpinat în ușă. 

„ata vorbeşte la telefon şi a zis să-l așteptăm pe veranda din 
spate“, mi-a zis Mike, în timp ce-mi deschidea uşa. 

Podeaua de lemn a început să scârţâie de îndată ce am trecut 
pragul casei srăvechi. Era un preş ieftin chiar la intrare. Preşul 
ascundea nenumăratele urme lăsate de paşii pe care îi suportase 
dușumeaua. Deși foarte curat, ar fi trebuit înlocuit. 

M-am simţit claustrat în momentul în care am intrat în livin- 
gul îngust plin cu mobile vechi și greoaie, care azi ar fi doar 
obiecte pentru colecționari. Pe canapea stăteau două femei puțin 
mai în vârstă decât mama. În faţa lor se afla un bărbat îmbrăcat 
în haine de lucru. Purta nişte pantaloni şi o cămașă kaki frumos 
călcate, dar neapretate, și avea nişte dosare prăfuite în mână. Să 
fi avut cam cu 10 ani mai mult decât tata; aş zice că avea vreo 45 
de ani. Toţi ne-au zâmbit atunci când am intrat şi am trecut pe 
lângă ei îndreptându-ne spre bucătărie, de acolo ieșind pe veran- 
da care dădea spre curtea din spate. Am zâmbit la rândul meu 
timid. 

„Cine sunt oamenii ăştia 2“, am întrebat. 

„A, lucrează pentru tata. Bărbatul acela mai în vârstă se 
ocupă de depozitele lui, iar femeile de restaurante. L-ai văzut și 
pe supraveghetorul de la construcții care lucrează la un proiect 
de drumuri, la vreo cincizeci de mile de aici. Mai are un 
supraveghetor care construieşte nişte case, dar a plecat înainte 
de a ajunge tu.“ 

„ȘI așa e tot timpul ?“, am întrebat. 

„Nu chiar, dar aproape“, a spus Michael zâmbind și trăgân- 
du-şi un scaun ca să se așeze alături de mine. 

„L-am rugat să ne înveţe cum să facem bani“, mi-a spus 
Mike. 

„ŞI ce a zis?“, am întrebat eu cu o curiozitate prudentă. 

„Ei bine, s-a uitat ciudat mai întâi, după care a zis că ne va 
face o ofertă.“ 

„Aha“, am zis eu, balansându-mi scaunul spre perete şi spri- 
jinindu-mă apoi doar pe două dintre picioarele lui. 

Mike s-a așezat şi el la fel. 

„ȘI ştii în ce constă oferta ?“, am întrebat. 

„Nu, dar vom afla curând.“ 

Dintr-odată, tatăl lui Mike a dat buzna, trântind ușa transpa- 
rentă care dădea spre verandă. Mike şi cu mine am sărit în 
picioare nu atât din respect, ci pentru că ne speriasem. 

„Sunteţi gata, băieţi 2“, ne-a întrebat tatăl lui Mike şi și-a tras 
un scaun ca să se așeze alături de noi. 

Am dat din cap în vreme ce ne trăgeam scaunele de lângă 
perete şi ne-am așezat în faţa lui. 

Era un bărbat zdravăn, cam la 1,80 m şi 100 kg. 'Tata era mai 
înalt, dar avea cam aceeași greutate şi era cam cu 5 ani mai mare 
decât tatăl lui Mike. Semănau oarecum, deşi nu făceau parte din 
acelaşi grup etnic. Poate că și energia lor era similară. 

„Mi-a spus Mike că vrei să înveţi să faci bani. Așa e, Robert?“ 

Am dat repede din cap, ușor intimidat. Se ghicea multă forţă 
în cuvintele și zâmbetul său. 

„Bine. Iată care este oferta mea. Am să vă învăţ, dar nu ca la 
școală. Munciţi pentru mine şi eu vă învăţ. Dacă nu munciţi, nu 
vă învăţ. Vă pot învăţa mai repede dacă munciţi. De altfel, dacă 
am proceda ca la şcoală, ar însemna că mi-aş pierde vremea doar 
punându-vă să mă ascultați. Aceasta este oferta mea. Dacă vreţi, 
bine, dacă nu, nu.“ 

„Ăăă... aş putea să pun o întrebare mai întâi ?“, am zis eu. 

„Nu. Dacă vreţi, bine. Dacă nu, nu. Am prea multă treabă şi 
nu vreau să îmi pierd vremea. Dacă nu învăţaţi să vă hotărâți 
rapid, n-o să învăţaţi să câștigați bani niciodată. Ocaziile sunt 
trecătoare. Este extrem de important să știți să luați hotărâri 
rapide. Aceasta este o ocazie pe care voi aţi vrut-o. Începem 
pregătirea sau o terminăm în următoarele zece secunde“, a spus 
tatăl lui Mike cu un zâmbet ironic. 

„Accept“, am spus. 

„Accept“, a spus Mike. 

„Bine“, a spus tatăl lui Mike. „Dna Martin va veni în zece 
minute și, după ce termin de vorbit, veţi pleca cu ea la magazi- 

nul meu și vă veţi apuca de treabă. Vă dau 10 cenți pe oră și veţi 
avea de lucru trei ore în fiecare sâmbătă.“ 

„Dar eu am meci de fotbal azi“, am spus. 

Tatăl lui Mike mi-a răspuns pe un ton ferm: „Dacă vrei, bine, 
dacă nu, nu“. 

„Vreau“, i-am răspuns, alegând să muncesc și să învăţ în loc 
să joc fotbal. 


30 de cenți mai târziu 


Pe la ora 9:00 în acea frumoasă dimineaţă de sâmbătă lucram 
deja împreună cu Mike pentru dna Martin. Era o femeie tare 
bună şi răbdătoare. Spunea mereu că Mike şi cu mine îi 
aminteam de fiii ei, care se făcuseră mari şi plecaseră la casele lor. 
Deși era blândă, credea în munca serioasă și ne-a pus la treabă. 
Știa întotdeauna să dea ordine. Ne-am petrecut cele trei ore 
luând cutiile de pe rafturi, ştergându-le de praf şi rearanjându-le 
apoi cu grijă. Era o muncă îngrozitor de plictisitoare. 

Tatăl lu: Mike, căruia eu îi spun tatăl meu cel bogat, avea 
nouă asemenea mici magazine cu mari spaţii de parcare. Era o 
versiune timpurie a supermagazinelor de mai târziu. Un fel de 
băcănii de cartier, de unde lumea cumpăra lapte, pâine, unt și 
țigări. Problema era că ne aflam în Hawaii înainte de apariţia 
aerului condiţionat, şi magazinele nu-și puteau închide ușile din 
pricina căldurii. La cele două capete ale a uşile tre- 
buiau să fie larg deschise spre șosea şi spre parcare. De fiecare 
dată când o maşină intra în parcare, se stârnea un nor de praf 
care se așeza în prăvălie. 

Așadar, aveam de lucru, de vreme ce nu exista aer condiţionat. 

Timp de trei săptămâni, Mike și cu mine ne-am prezentat la 
dna Martin şi am muncit cele trei ore. Până la prânz, terminam 
treaba și ea ne strecura în palmă câte trei monede. Chiar şi la 
9 ani, la jumătatea anilor '50, 30 de cenu nu erau mare lucru. 
Albumele cu benzi desenate costau 10 cenți pe atunci, așa încât 
îmi cheltuiam banii pe ele și mă întorceam acasă. 

În miercurea celei de-a patra săptămâni mă hotărâsem să 
renunţ. Acceptasem să muncesc doar pentru că doream să învăţ 

de la tatăl lui Mike să fac bani, dar între timp devenisem sclav cu 
10 cenți pe oră. Mai mult, nu-l mai văzusem pe tatăl lui Mike din 
prima sâmbătă. 

„Eu renunţ“, i-am spus lui Mike la ora prânzului. Prânzul la 
școală era oribil. Şcoala era plicticoasă și nu îmi mai rămâneau 
nici măcar sâmbetele libere. Singurul lucru care îmi rămăsese 
erau cei 30 de cenți. 

De data asta, Mike mi-a zâmbit. „De ce râzi ?“, l-am întrebat 
enervat și frustrat. „Mi-a spus tata că aşa o să se întâmple. Mi-a 
zis să ne vedem cu el când vei fi gata să renunţi.“ 

„Ce?“, am zis eu indignat. „A aşteptat să ajung la exasperare 2“ 

„Cam așa ceva“, mi-a spus Mike. 

„Tata e mai altfel. El predă altfel decât tatăl tău. Mama și tatăl 
tău ţin multe predici. Tata e mai scump la vorbă, glăsuiește 
puţin. Aşteaptă până sâmbătă. Am să-i spun că ești pregătit.” 

„Vrei să spui că mi s-a întins o cursă?“ 

„Nu, nu chiar, dar s-ar putea. O să-ţi explice tata sâmbătă.“ 


Aşteptând sâmbătă la coadă 


Eram pregătit să îl înfrunt. Până şi tatăl meu bun era supărat 
pe el. Tatăl meu adevărat, cel căruia îi spun cel sărac, credea că 
tatăl meu bogat încălca legea privind angajarea minorilor şi că ar 
trebui chiar dat pe mâna justiţiei. 

Tatăl meu cu şcoală mi-a spus să cer cât merit. Cel puţin 
25 de cenți pe oră. Tatăl meu cel sărac mi-a zis că dacă nu mi se 
mărește leafa, ar fi bine să renunţ imediat. 

„De fapt, nici nu-ţi trebuie slujba asta nenorocită“, mi-a spus 
indignat tatăl meu cel sărac. 

Sâmbătă dimineaţă la ora 8:00 am intrat pe aceeași ușă 
șubredă a casei lui Mike. 

„la un scaun și stai la coadă“, mi-a spus tatăl lui Mike de 
îndată ce am intrat. S-a întors pe călcâie și a dispărut în 
birouașul lui de lângă dormitor. 

M-am uitat prin încăpere și nu l-am zărit pe Mike nicăieri. 
Mă simţeam stânjenit, aşa că m-am aşezat timid lângă aceleași 
două femei care erau acolo şi cu patru săptămâni înainte. Mi-au 

zâmbit și s-au tras mai într-o parte pe canapea, ca să-mi facă și 
mie loc. 

Trecuseră patruzeci şi cinci de minute, și eu fierbeam. Cele 
două femei se întâlniseră cu el şi plecaseră de treizeci de minute. 
Un domn mai în vârstă stătuse şi el vreo douăzeci de minute şi 
deja plecase. 

Casa era goală acum și eu stăteam acolo, în livingul acela 
întunecos și prăfuit, într-o frumoasă şi însorită zi hawaiiană, 
așteptând să vorbesc cu un zgârcit care exploata copiii. Îl 
auzeam cum se învârtea prin birou, vorbea la telefon şi mă igno- 
ra. Eram gata-gata să plec, totuşi nu știu de ce am rămas. 

În sfârșit, după încă cincisprezece minute, fix la 9:00, tatăl cel 
bogat a ieșit din birou fără să spună nimic şi mi-a făcut semn cu 
mâna să intru în încăperea aceea jegoasă. 

„Am înţeles că vrei să îţi măresc leafa, în caz contrar, ești 
hotărât să pleci“, mi-a spus tatăl cel bogat în vreme ce se bâţâia 
în balansoar. 

„Păi, nu v-aţi ţinut de cuvânt“, am izbucnit eu aproape în 
lacrimi. Era înspăimântător pentru un băieţel de 9 ani să se con- 
frunte cu un adult. 

„Mi-aţi promis că o să mă învăţaţi să fac bani, dacă muncesc 
pentru dv. Am lucrat pentru dv. Am lucrat din greu. Am 
renunţat la meciurile de baseball ca să muncesc pentru dv. Şi nu 
v-aţi ţinut de cuvânt. Nu m-aţi învăţat nimic. Sunteţi un escroc, 
aşa cum vă crede toată lumea din oraş. Sunteţi rapace. Vreți toți 
banii pentru dv. și n-aveţi grijă de angajaţi. M-aţi pus să aştept, 
dovedind lipsă de respect faţă de mine. Oi fi eu un băiețel, dar 
merit să fiu tratat mai bine.“ 

Tatăl cel bogat s-a aplecat în faţă în balansoar, sprijinindu-şi 
git în mâini şi uitându-se fix la mine, de parcă m-ar fi studi- 

t. „Nu-i rău deloc“ , mi-a zis el. „În mai puţin de o lună vei 
vorbi ca majoritatea angajaților mei.“ 

„Ce?“ am întrebat. Neînţelegând prea bine ce spune, am 
continuat să-mi spun oful. „Am crezut că o să vă ţineţi de 
cuvânt şi o să mă învăţaţi, iar dv. mă chinuiţi. Asta e o cruzime. 
O mare cruzime.“ 

„Le învăţ“, mi-a spus tatăl cel bogat pe un ton blând. 

„Ce m-aţi învăţat? Nimic“, am spus eu furios. „N-aţi vorbit 
nici măcar odată cu mine de când am acceptat să lucrez pe ni- 
mica toată. Zece cenți pe oră. Ha! Ar trebui să vă reclam la 
guvern. Ştiţi că există legi în privinţa exploatării copiilor. Tata 
lucrează pentru guvern, știți asta.“ 

»„Mamă!“, zise tatăl cel bogat, „acum chiar că vorbeşti ca 
majoritatea celor care au lucrat pentru mine, adică asemeni celor 
pe care i-am concediat sau care au plecat.“ 

„Ce aveţi de spus?*“, am întrebat, simţindu-mă destul de 
curajos pentru un băiețel ca mine. „M-ati mințit. Am muncit 
pentru dv. şi nu v-aţi ţinut de cuvânt. Nu m-aţi învăţat nimic.“ 

„Cum ştii că nu te-am învăţat nimic?“, m-a întrebat calm 
tatăl cel bogat. 

„Păi, n-aţi stat de vorbă cu mine. Am muncit trei săptămâni 
ȘI nu m-aţi învăţat nimic“, am spus eu bosumflat. 

„Oare învățatul presupune statul de vorbă sau un curs?“, m-a 
întrebat tatăl cel bogat. 

„Păi, da“, i-am replicat eu. 

„Asta vă învaţă pe voi la școală“, mi-a zis el zâmbind. „Dar 
nu asta vă învaţă și viaţa. Și, după părerea mea, viaţa este cel mai 
bun dascăl. În majoritatea cazurilor, viaţa nu-ţi vorbeşte, ci te 
împinge de la spate. De fiecare dată e ca şi cum viaţa ţi-ar spune: 
« Trezeşte-te, vreau să înveţi ceva. »“ 

„Ce tot zice omul ăsta?“, m-am întrebat eu în gând. „Că 
viața mă împinge de la spate și îmi vorbeşte? E clar că tre- 
buie să renunţ la slujba asta. Stau de vorbă cu un nebun de 
legat.“ 

„Dacă vei învăţa lecţiile vieţii, te vei descurca bine. Dacă nu, 
viaţa va continua să te împingă de la spate fără o ţintă precisă. 
Oamenu au două posibilități. Unii lasă viaţa să-i împingă de la 
spate fără sens, alţi se înfurie și împing și ei. Dar împing 
împotriva șefilor, a slujbei lor sau a soţului ori a soţiei. Ei nu-şi 
dau seama că de fapt viaţa este cea care îi împinge.“ 

Nu înţelegeam nimic din ce spunea. 

„Viaţa ne împinge pe noi toţi. Unu renunţă, alui se luptă. 
Puţini învaţă şi merg mai departe. Chiar sunt încântați că viaţa 
îi împinge încolo și încoace. Aceşti puţini aleşi dovedesc că au 

nevoie şi doresc să înveţe ceva. Învață și merg mai departe. 
Majoritatea abandonează şi câţiva, ca tine, se luptă.“ 

Tatăl cel bogat se ridică în picioare și închise străvechea fe- 
reastră de lemn care scârțâia îngrozitor și care tare ar mai fi tre- 
buit reparată. „Dacă vei învăța bine această lecție, vei deveni un 
tânăr înţelept, bogat și fericit. Dacă nu, îți vei petrece tot restul 
zilelor dând vina pe viață pentru slujba pe care o ai, pentru fap- 
tul că ești prost plătit sau pentru problemele pe care le atribui 
întotdeauna șefului. Îţi vei trăi viaţa sperând că-ţi va oferi o 
mare șansă care să-ți rezolve toate problemele financiare.“ 

Tatăl cel bogat mă privi ca să vadă dacă îl mai ascult. Privirile 
noastre se întâlmiră. Ne holbam unul la celălalt, reuşind să 
comunicăm din ochi. În cele din urmă, am renunţat de îndată ce 
i-am înţeles acest ultim mesaj. Mi-am dat seama că are dreptate. 
Dădeam vina pe el şi voiam să învăţ. Mă luptam. 

Tatăl cel bogat a continuat: „Sau dacă eşti genul de om care 
n-are curaj, renunţi de câte ori viaţa te împinge încolo şi încoace. 
Dacă eşti aşa, îţi vei trăi viaţa fără riscuri, făcând ceea ce trebuie 
și păstrându-te pentru ceva ce nu se va întâmpla niciodată. După 
care vei muri ca un bătrânel plicticos. Vei avea mulți prieteni, 
pentru că ești un tip atât de drăguţ şi de muncitor. Îţi vei trăi 
viaţa fără riscuri şi făcând exact ceea ce trebuie, dar adevărul este 
că vei lăsa ca viaţa să te supună. În adâncul sufletului, înseamnă 
că eşti îngrozit de asumarea riscurilor. Ai vrea să câştigi, dar 
teama de a pierde este mai mare decât fericirea de a câștiga. În 
adâncul sufletului, numai tu ştii că de fapt n-ai avut curajul să 
încerci. Și totuși, alegi să trăieşti fără riscuri.“ 

Privirile noastre s-au întâlnit din nou. Vreme de zece secunde 
ne-am privit unul pe altul, încetând să o mai facem doar după 
receptarea mesajului. 

„V-aţi jucat cu mine ?“, l-am întrebat. 

„Se poate spune și aşa“, mi-a zâmbit tatăl cel bogat. „Să 
zicem că doar te-am lăsat să vezi ce gust are viaţa.“ 

„Ce gust are viaţa ?“, am întrebat eu încă furios, dar curios 
acum, încă dispus să învăţ. 

„Voi, băieţi, aţi fost primii care m-aţi rugat să vă învăţ cum să 
faceţi bani. Am peste 150 de angajaţi şi nici unul nu m-a între- 

bat ce ştiu despre bani. Mi-au cerut o slujbă și un salariu, dar 
niciodată nu m-au rugat să-i învăţ cum e cu banii. Astfel încât 
majoritatea îşi vor petrece cei mai buni ani ai vieţii lor muncind 
pentru bani și neînțelegând de ce muncesc, de fapt.“ 

Am rămas acolo ascultându-l foarte atent. 

„Deci, atunci când Mike mi-a spus că vrei să te învăţ cum se 
fac banii, am hotărât să trasez un parcurs cât mai apropiat de cel 
al vieţii reale. Aş putea să-ţi vorbesc la nesfârșit şi să nu auzi 
nimic din ceea ce spun. Așa încât am hotărât să las viaţa să te 
împingă de la spate, pentru ca tu să mă auzi mai bine. De aceea 
ţi-am plătit doar 10 cenți.“ 

„Și ce am învăţat din faptul că am lucrat cu doar 10 cenți pe 
oră?“ am întrebat. „Că sunteți avar și vă exploataţi muncitorii?“ 

Tatăl cel bogat s-a dat iar cu scaunul pe spate și a început să 
râdă din toată inima. În sfârșit, după ce a terminat de râs, mi-a 
spus: „Ar fi mai bine să-ţi schimbi punctul de vedere. Nu mai 
da vina pe mine, gândindu-te că eu sunt problema. Dacă vei 
judeca așa, va trebui să mă schimbi. Când vei înţelege că tu ești 
problema, atunci te vei putea schimba, vei învăţa ceva și vei 
deveni mai înţelept. Cei mai mulți doresc ca toţi oamenii de pe 
lumea asta să schimbe pe oricine altcineva în afară de ei înșiși. Te 
asigur însă că este mult mai ușor să te schimbi tu însuţi decât să 
schimbi pe altcineva.“ 

„Nu înţeleg“, am spus eu. 

„Nu da vina pe mine pentru problemele tale“, mi-a zis tatăl 
cel bogat, pierzându-și răbdarea. 

„Dar nu mi-aţi plătit decât 10 cenți.“ 

„ȘI ce ai învăţat din asta?“, m-a întrebat tatăl cel bogat 
zâmbind. 

„Că sunteți zgârcit“, am spus eu cu un rânjet şiret. 

„Vezi? Crezi că eu sunt problema“, a spus tatăl cel bogat. 

„Păi chiar sunteţi.“ 

„Dacă vei continua să reacţionezi așa, nu vei învăţa niciodată 
nimic. Dacă vei gândi că eu sunt problema, ce-ţi rămâne de 
făcut?“ 

„Dacă nu-mi plătiţi mai mult sau dacă nu mă trataţi cu ceva 
mai mult respect, învăţându-mă, așa cum v-am rugat, am să 
renunţ.“ 

„Bine zis“, spuse tatăl cel bogat. „Asta fac cei mai mulți. 
Renunţă, își caută o altă slujbă, o ocazie mai bună, o plată mai 
convenabilă, crezând că noua slujbă sau o plată mai mare vor fi 
soluția problemei. În majoritatea cazurilor, lucrurile nu stau 
așa. 

„ȘI atunci care ar fi rezolvarea problemei ?“, am întrebat. „Să 
accept amărâţii ăștia de 10 cenți pe oră și să zâmbesc?* 

Tatăl cel bogat surâse. „Asta e ceea ce fac ceilalți oameni. 
Acceptă plata ştiind că altfel vor avea probleme financiare şi mai 
mari. Dar altceva nu mai fac, aşteptând doar o mărire a salariu- 
lui, crezând că asta le va rezolva problema. Majoritatea acceptă 
pur și simplu și unii își mai iau încă o slujbă, muncind din greu, 
din nou mulţumindu-se cu o leafă mică.“ 

Am început să privesc în podea, înțelegând lecţia pe care mi-o 
ţinea tatăl cel bogat. Făcusem cunoştinţă cu viaţa reală. În sfâr- 
şit, l-am privit şi am repetat întrebarea: „Şi atunci, care ar fi 
rezolvarea problemei?“ 

„Aceasta“, spuse el, mângâindu-mă uşor pe cap. „Ceea ce ai 
între cele două urechi.“ 

Acesta a fost momentul în care tatăl cel bogat mi-a împărtăşit 
punctul său principal de vedere, care îl separa de angajaţii săi și 
de tatăl meu cel sărac — și care l-a făcut să devină, în cele din 
urmă, unul dintre cei mai bogaţi oameni din Hawaii, în vreme 
ce tatăl meu cu multă școală, dar sărac, a continuat să se zbată cu 
problemele financiare tot restul vieţii. Era un punct de vedere 
singular, care stătea la baza acestei diferenţe esenţiale pe termen 
lung. 

Tatăl cel bogat mi-a repetat iar şi iar acest punct de vedere pe 
care eu l-am supranumit Lecţia nr. 1. 


„Omul sărac şi cel din clasa de mijloc 
muncesc pentru bani. Cei bogaţi pun banii 
să muncească pentru ei.“ 

În acea însorită dimineaţă de sâmbătă, îmi însuşisem un cu 
totul alt punct de vedere decât cel învăţat de la tatăl meu cel 
sărac. La 9 ani, devenisem conştient că ambii tătici doreau să 
învăţ. Amândoi: mă încurajau să studiez... dar nu aceleași 
lucruri. 

Tatăl meu cel cu multă școală îmi sugera să fac ca el. „Fiule, 
vreau să studiezi serios, să iei note mari, pentru a-ţi găsi o slujbă 
sigură la o companie mare. Și să te încredinţezi că ai și toate 
avantajele respective.“ Tatăl meu cel bogat voia să învăţ cum să 
fac banii să muncească pentru mine. Aceste lecţii aveam să le 
învăţ de la viaţă, dar sub călăuzirea sa şi nu într-o sală de curs. 

Tatăl meu cel bogat şi-a continuat prima lecţie. „Mă bucur că 
te-ai înfuriat că muncești pentru 10 cenți pe oră. Dacă nu te-ai fi 
înfuriat și ai fi acceptat senin, ar fi trebuit să-ţi spun că nu te pot 
învăţa nimic. Vezi tu, adevărata învăţătură presupune energie, 
pasiune şi o dorinţă arzătoare. Furia joacă un rol important în 
această formulă, pentru că pasiunea este un amestec de furie şi 
de iubire. Când e vorba de bani, majoritatea oamenilor doresc 
să nu-şi asume nici un fel de riscuri. Deci nu-i călăuzeşte pasi- 
unea, ci frica.“ 

„De asta acceptă o slujbă prost plătită ?“, am întrebat. 

„Da“, mi-a spus tatăl cel bogat. 

„Unu spun că îi exploatez pe oameni pentru că nu-i plătesc 
la fel de bine ca cei de pe plantaţia de zahăr sau ca statul. Eu zic 
că se exploatează singuri. Lor le e frică, nu mie.“ 

„Dar nu credeţi că ar trebui să-i plătiţi mai mult?“, am întrebat. 

„Nu-i nevoie. Și apoi, chiar dacă le-aş da mai mulţi bani, asta 
nu le-ar rezolva problema. Uită-te la tatăl tău. Câştigă o 
mulțime de bani şi tot nu-şi poate plăti facturile. Cei cărora li se 
dau mai mulți bani, în majoritatea cazurilor, se înglodează şi mai 
tare în datorii.“ 

„Deci cei 10 cenți pe oră“, am spus eu zâmbind, „sunt o lecție 
în sine.“ 

„Exact“, mi-a surâs tatăl cel bogat. „Vezi tu, tatăl tău a urmat 
școli înalte pentru a căpăta o slujbă bine plătită. Ceea ce s-a și 
întâmplat. Dar tot are probleme financiare, pentru că la şcoală 


CEI BOGAȚI NU MUNCESC PENTRU BANI 47 


n-a învăţat niciodată nimic despre bani. În plus, el crede în ideea 
că trebuie să muncească pentru bani.“ 

„ȘI dv. nu credeţi asta ?“, am întrebat eu. 

„Nu prea“, mi-a spus tatăl cel bogat. „Dacă vrei să înveţi să 
muncești pentru bani, atunci vezi-ţi de şcoală. Acela este locul 
ideal unde se învaţă așa ceva. Dar dacă vrei să înveţi cum să pui 
banii să muncească pentru tine, asta numai eu pot să te învăţ, şi 
asta doar în cazul în care eşti dispus şi vrei să înveți.“ 

„Oare nu toată lumea vrea să înveţe asta ?“, am întrebat. 

„Nu“, mi-a spus tatăl cel bogat. „Pur şi simplu pentru că este 
mai simplu să înveţi să munceşti pentru bani, mai ales dacă sen- 
timentul principal este cel al fricii atunci când se deschide 
subiectul bani.“ 

„Nu înţeleg“, am spus eu încruntându-mă. 

„Nu-ţi face griji pentru asta deocamdată. Nu uita însă că 
doar frica este cea care îi face pe cei mai mulţi să muncească şi să 
aibă o anumită slujbă. Frica de faptul că nu-și vor putea plăti 
facturile; frica de a nu fi concediaţi; frica de a nu avea destui 
bani; frica de a nu fi nevoiţi s-o ia de la capăt. Acesta este preţul 
studiului pentru o anumită profesiune sau meserie și apoi al 
muncii pentru bani. Majoritatea devin sclavi ai banilor... și se 
înfurie pe şefii lor.“ 

„A învăţa să faci banii să muncească pentru tine este cu totul 
altceva decât un simplu studiu ?*, am întrebat. 

„Categoric“, mi-a răspuns tatăl cel bogat. „Categoric.“ 

N-am mai scos nici unul un cuvânt în acea frumoasă 
dimineaţă de sâmbătă hawaiiană. Prietenii mei tocmai înce- 
puseră meciul de baseball. Dar, dintr-un motiv sau altul, acum 
eram încântat că hotărâsem să muncesc pentru 10 cenți pe oră. 
Simţeam că eram pe cale să învăţ ceva ce prietenii mei nu vor 
învăţa la școală. 

„Eşti gata să înveţi ?“, m-a întrebat tatăl cel bogat. 

„Categoric“, am spus eu cu un zâmbet forţat. 

„Eu m-am ţinut de cuvânt. Te-am învăţat o mulțime de 
lucruri“, mi-a spus tatăl cel bogat. „La 9 ani ai simţit deja ce 
înseamnă să munceşti pentru bani. Înmulţeşte ultima lună cu 

50 de ani și îţi vei putea face o idee asupra felului cum îşi petrec 
existenţa majoritatea oamenilor.“ 

„Nu înțeleg“, am spus. 

„Cum te-ai simţit când ai stat la coadă așteptând să intri la 
mine, prima dată ca să te angajez și a doua oară ca să îţi măresc 
plata?“ 

„Groaznic“, am spus. 

„Dacă vei alege să muncești pentru bani, asta este viaţa care 
te aşteaptă“, mi-a spus tatăl cel bogat. 

„ȘI ce al simţit când dna Martin ţi-a strecurat trei monede în 
mână pentru cele trei ore de muncă?“ 

„Am simțit că nu e de ajuns. M-am socotit un nimic. Am fost 
foarte dezamăgit“, am spus. 

„Aşa simt majoritatea angajaţilor atunci când își primesc 
leafa, mai ales după ce li se opreşte impozitul și alte dări. Tu 
măcar ai primit banii sută la sută.“ 

„Adică majoritatea celor care muncesc nu îşi iau toți banii ?“, 
am întrebat uluit. 

„Doamne, sigur că nu“, mi-a spus tatăl cel bogat. „Statul îşi 
ia întotdeauna mai întâi partea sa.“ 

„ȘI cum procedează ?“, am întrebat. 

„Prin impozite“, mi-a răspuns tatăl cel bogat. „Ceea ce 
câştigi este impozitat, dar şi ceea ce cheltuieşti este impozitat. Ţi 
se la O taxă pe ceea ce economiseşti și ţi se ia O taxă şi când 
mori.“ 

„De ce lasă oamenii ca statul să le facă una ca asta ?“ 

„Cei bogați nu-l lasă“, mi-a spus tatăl cel bogat zâmbind. 
„Doar cei săraci și cei din pătura mijlocie o fac. Pun pariu că eu 
câștig mai mult decât tatăl tău, totuși el plăteşte mai multe 
Impozite.“ 

„Cum se poate asta ?“, am întrebat. Pentru mine, un băiețel 
de 9 ani, n-avea nici o logică povestea asta. „Cum poate cineva 
să lase statul să-i facă una ca asta?“ 

Tatăl cel bogat n-a mai spus nimic. Bănuiesc că voia să-l 
ascult cu atenţie și nu să trăncănesc întruna. 

În cele din urmă m-am calmat. Nu-mi plăcea ce auzeam. 
Ştiam că tata se plângea mereu că plăteşte prea multe impozite, 

dar nu știam prea bine ce înseamnă asta. Oare viaţa era cea care 
îl împingea de la spate? 

Tatăl cel bogat se legăna uşor și fără zgomot în scaunul lui, 
privindu-mă atent. 

„Eşti gata să înveţi ?“, m-a întrebat. 

Am dat uşor din cap. 

„Trebuie să-ţi spun că sunt multe de învăţat. Să faci banii să 
muncească pentru tine poate fi un lucru care se învaţă într-o 
viaţă. Cei mai mulți fac patru ani de facultate și aici se încheie 
școala pentru ei. Ştiu că studierea banilor va continua pentru 
mine tot restul vieţii, pur și simplu pentru că pe măsură ce aflu 
mai multe îmi dau seama că trebuie să știu şi mai multe. Cei mai 
mulți dintre oameni nu studiază niciodată acest subiect. Merg la 
muncă, își încasează leafa, își echilibrează contul și asta e tot. Și 
culmea, se mai și întreabă de ce au probleme cu banii. După care 
cred că dacă ar avea mai mulţi bani asta le-ar rezolva problema. 
Puţini își dau seama că problema constă în lipsa unei educaţii 
financiare.“ 

„Deci tatăl meu are probleme cu impozitele pentru că nu 
înțelege cum funcţionează banii 2“, am întrebat eu dezorientat. 

„Uite cum stau lucrurile“, mi-a spus tatăl cel bogat. 
„Impozitele sunt doar o mică parte din ceea ce ai de învăţat 
atunci când faci banii să muncească pentru tine. Azi vreau să 
aflu doar dacă te mai pasionează încă ideea de a învăţa despre 
bani. Pe cei mai mulți nu-i interesează. Oamenii vor să meargă 
la școală, să înveţe o meserie, să lucreze cu drag și să câştige o 
mulțime de bani. Într-o bună zi, se trezesc că au probleme 
serioase legate de bani și că nu pot să nu mai muncească. Acesta 
este prețul pe care îl plătesc cei care ştiu doar să muncească pen- 
tru bani, în loc să înveţe cum să pună banii să muncească pentru 
el. Așadar, mai ai încă acea pasiune pentru studiu ?“, m-a între- 
bat tatăl cel bogat. 

Am dat din cap. 

„Foarte bine“, a spus tatăl cel bogat. „Și acum întoarce-te la 
treabă. De astă dată n-am să-ţi plătesc nimic.“ 

„Ce 2“, am întrebat eu în culmea uimirii. 

„Ai auzit foarte bine. Nimic. Ai să munceşti cele trei ore, dar 
de data asta nu vei mai primi cei 10 cenți pe oră. Spuneai că vrei 
să înveţi să nu muncești pentru bani, aşa încât n-am să-ţi plătesc 
nimic.“ 

Nu-mi venea să-mi cred urechilor. 

„Am avut această discuţie şi cu Mike. El e deja la muncă. 
Şterge de praf și aranjează cutiile de conserve pe gratis. 
Grăbeşte-te să te întorci la treabă.“ 

„Dar nu e corect“, am tipat eu. „Lrebuie să-mi plătiţi ceva.“ 

„Spunea: că vrei să înveţi. Dacă nu înveţi acum, O să crești și 
o să ajungi asemeni celor două femei şi bărbatului acela mai în 
vârstă care stăteau la mine în living şi munceau pentru bani cu 
speranţa că n-am să-i concediez. Sau ca tatăl tău, care câştigă o 
mulțime de bani ca să fie înglodat până peste cap în datorii, 
sperând că dacă ar avea mai mulți bani asta i-ar rezolva toate 
problemele. Dacă asta vrei, voi continua să-ţi plătesc ca la 
început, 10 cenți pe oră. Sau poţi să procedezi ca majoritatea 
adulților. Să te plângi că nu-ţi plătesc destul, să renunți și să îți 
cauţi altă slujbă.“ 

„Și ce să fac?“, am întrebat. 

Tatăl cel bogat m-a mângâiat pe cap. „Folosește asta“, mi-a 
spus el. „Dacă ştii să foloseşti bine ceea ce ai, în curând îmi vei 
mulţumi că ţi-am dat ocazia de a deveni un om bogat.“ 

Stăteam și nu-mi venea să cred cât de prost m-am descurcat 
la negociere. Venisem să-i cer o mărire de leafă şi plecam să 
muncesc pe gratis. 

Tatăl cel bogat m-a mângâiat iar pe cap şi mi-a spus: 
„Foloseşte-ţi mintea. Hai, du-te şi apucă-te de treabă.“ 


Lecţia nr. 1: | 
Cei bogaţi nu muncesc pentru bani 


Nu i-am spus tatălui meu sărac că am muncit pe gratis. El 
n-ar fi înțeles și nu voiam să încerc să-i explic ceva ce nu 
înțelegeam nici eu prea bine. 

Vreme de încă trei săptămâni, Mike şi cu mine am muncit în 
fiecare sâmbătă trei ore pe gratis. Nu mă deranja că munceam și 

devenise o simplă rutină, deci era mult mai simplu. Ceea ce mă 
enerva însă era că nu mai puteam merge la meciurile de baseball 
ȘI nu-mi mai puteam cumpăra albumele de benzi desenate. 

Tatăl cel bogat a trecut pe la mine în cea de-a treia săptămână 
pe la ora prânzului. Am auzit când a oprit camioneta în parcare 
și a stins motorul. A intrat în magazin și a salutat-o pe dna 
Martin îmbrăușând-o. După ce a aflat cum merg lucrurile la 
magazin, s-a dus la vitrina cu îngheţată, a luat de acolo două 
bucăți, le-a plătit și ne-a făcut semn mie și lui Mike. 

„Băieți, haideţi să mergem la plimbare.“ 

Am traversat strada evitând câteva maşini și străbătând un 
câmp mare înverzit, unde jucau fotbal câțiva adulți. Ne-am aşezat 
la o masă de picnic izolată și atunci ne-a întins îngheţatele, mie 
şi lui Mike. 

„Cum merge, băieți?“ 

„Bine“, spuse Mike. Am dat și eu din cap, confirmând. 

„Aţi învăţat ceva deja ?“, a întrebat tatăl cel bogat. 

Mike și cu mine ne-am privit unul pe celălalt, am ridicat din 
umeri și am dat din cap la unison. 


Evitarea uneia dintre cele mai mari capcane 
ale vieții 


„Ei bine, băieţi, ar trebui să începeți să vă concentrați serios. 
Sunteţi confruntaţi cu una dintre cele mai importante lecţii ale 
vieţii. Dacă o veți învăţa, vă veţi bucura de multă libertate și de 
siguranţa zilei de mâine. Dacă nu o veţi învăţa, veţi sfârși ca dna 
Martin și ca majoritatea celor care joacă fotbal aici în parc. Ei 
muncesc din greu pe o nimica toată, făcându-și iluzii că au o 
slujbă sigură și așteptând cu nerăbdare concediul anual de trei 
săptămâni și o pensie amărâtă după 45 de ani de muncă. Dacă 
această perspectivă vă încântă, am să vă măresc plata la 25 de 
cenți pe oră.“ 

„Dar aceştia sunt nişte oameni foarte muncitori. De ce vă 
bateţi joc de e1?*, am întrebat. 

Pe chipul tatălui cel bogat a încolțit un zâmbet. 

„Dna Martin este ca o mamă pentru mine. Niciodată n-aş 
face una ca asta. Poate părea o cruzime pentru că fac tot posi- 
bilul să vă demonstrez un anumit lucru. Vreau să-mi explic 
punctul meu de vedere ca să înţelegeţi ceva. Ceva ce majoritatea 
oamenilor nu au ocazia să constate pentru că au o perspectivă 
mult prea îngustă. Mulţi nu-şi dau seama de capcana în care se 
află.“ 

Lui Mike și mie nu ne era prea clar acest mesaj. Părea o cru- 
zime şi totuşi ne dădeam seama că își dorea cu disperare să ne 
facă să pricepem ceva. 

Zâmbind, tatăl cel bogat mi-a spus: „Nu vi se pare tentant să 
căpătaţi 25 de cenți pe oră? Nu vă stimulează ideea?“ 

Am dat din cap că „nu“, dar realitatea era alta. Pentru mine, 
ar fi însemnat foarte mult douăzeci şi cinci de cenți pe oră. 

„Bine, am să vă dau un dolar pe oră“, răspunse tatăl cel bogat 
cu un rânjet șiret. 

Simţeam că îmi sare inima din piept. Creierul meu parcă îmi 
striga: „Acceptă, acceptă.“ Nu-mi venea să-mi cred urechilor. 
Totuşi n-am spus nimic. 

„Bine, 2 dolari pe oră.“ 

Creieraşul și inimioara mea de 9 anișori aproape că au explo- 
dat de-a dreptul când am auzit asta. Ne aflam în 1956, şi dacă aş 
fi fost plătit cu 2 dolari pe oră aş fi fost cel mai bogat copil din 
lume. Nici nu-mi puteam imagina că aş putea câştiga atâţia bani. 
Aş fi vrut să spun „da“. Îmi doream o asemenea înţelegere. 
Parcă şi vedeam o bicicletă nouă, o mănușă nouă de baseball și 
admiraţia prietenilor în momentul în care m-aș fi jucat cu atâţia 
bani gheață. În plus, Jimmy și toţi prietenii lui bogaţi n-ar mai fi 
putut niciodată să spună despre mine că sunt un sărăntoc. Și 
totuși, nu știu cum s-a făcut, dar n-am scos nici un sunet. 

Poate că mintea mea se supraîncinsese şi sărise vreo sigu- 
ranţă. Dar în adâncul sufletului îmi doream nespus acești doi 
dolari pe oră. 

Ingheţata se topise şi mi se scurgea pe mână. Băţul se dez- 
golise complet și pe jos se adunase un amestec de zeamă de 
vanilie cu ciocolată, de care se bucurau furnicile. Tatăl cel bogat 
se uita la cei doi băieţi care-l priveau cu ochii mari şi cu mintea 

goală. Ştia că ne testează și ştia că avea nevoie să trezească aces- 
te sentimente în noi. Ştia că orice om are slăbiciunile lui și că 
poate fi parțial cumpărat. Şi mai știa că orice om, în egală 
măsură, nu poate fi niciodată cumpărat în anumite privinţe. Se 
punea problema care parte va rezista mai mult. Testase mii de 
suflete în viaţa lui. Le pusese la încercare de fiecare dată când 
cineva dădea un examen cu el pentru o slujbă. 

„Bine, 5 dolari pe oră.“ 

Dintr-odată, m-a cuprins o tăcere adâncă. Ceva se schimbase. 
Oferta era prea mare şi devenise caraghioasă. Puţini adulți 
câștigau pe atunci 5 dolari pe oră. Ispita dispăruse şi se reinsta- 
lase calmul. Uşurel, m-am întors spre stânga să mă uit la Mike. 
S-a uitat și el la mine. În sfârșit, acea parte a sufletului meu dis- 
pusă să cedeze amuţise. Preluase controlul acea parte care nu 
putea fi cumpărată. Se instalaseră în mintea şi în sufletul meu un 
calm și o certitudine în privinţa banilor. Mi-am dat seama că și 
Mike ajunsese în același punct. 

„Bun“, zise tatăl cel bogat cu blândeţe. „Aproape toţi 
oamenii au un preţ. Şi asta din pricina fricii şi a lăcomiei. Mai 
întâi, teama de a rămâne fără bani ne motivează să muncim din 
greu și, odată ce primim leafa, lăcomia sau dorinţa ne face să ne 
gândim la tot felul de lucruri pe care le-am putea cumpăra. 
Atunci se creează un anumit tipar.“ 

„Ce tipar ?“, am întrebat. 

„Tiparul conform căruia se trezesc, merg la muncă, își plătesc 
facturile, se trezesc, merg la muncă, îşi plătesc facturile... Din 
acel moment, viaţa lor este pentru totdeauna prada fricii și a 
lăcomiei. Dacă le oferi mai mulţi bani, ei vor continua acest 
ciclu, pentru că își vor spori cheltuielile. Asta este ceea ce eu 
numesc « Cursa şobolanului ».“ 

„Există şi o altă cale?“, a întrebat Mike. 

„Da“, a spus tatăl cel bogat fără să se grăbească. „Dar puţini 
O găsesc.“ 

„ȘI care ar fi aceasta ?“, a întrebat Mike. 

„Ei bine, băieți, sper ca aceasta să fie cea pe care o veţi găsi 
muncind și studiind alături de mine. De asta nu vă mai plătesc.“ 

„Și care e ideea?“, a întrebat Mike. „Ne-am cam săturat să 
muncim din greu, mai ales pe degeaba.“ 

„Ei bine, primul pas ar fi sinceritatea“, spuse tatăl cel bogat. 

„Dar noi n-am minţit“, am zis. 

„N-am spus că aţi minţit. Am zis să spuneţi adevărul“, mi-a 
replicat tatăl cel bogat. 

„În ce privinţă ?“, am întrebat. 

„Referitor la ceea ce simţiţi“, a spus tatăl cel bogat. „Nu tre- 
buie să o spuneţi altcuiva, decât vouă înşivă.“ 

»Vreu să spuneți că oamenii din parc, cei care muncesc pentru 
dumneavoastră, dna Martin, ei, toţi, nu fac asta 2“, am întrebat. 

„Mă îndoiesc“, spuse tatăl cel bogat. „În schimb, trăiesc cu 
teama lipsei banilor. În loc să se confrunte cu această frică, ei 
reacţionează şi nu gândesc. Reacționează emoţional, în loc să-și 
pună capul la contribuţie“, spuse tatăl cel bogat mângâindu-ne 
pe cap. „După care se aleg cu câţiva bănuţi şi din nou pun 
stăpânire pe ei bucuria, dorinţa și lăcomia de a o lua de la capăt 
ȘI din nou reacționează în loc să gândească.“ 

„Deci sentimentele iau locul gândirii“, spuse Mike. 

„Exact“, spuse tatăl cel bogat. „În loc să recunoască adevărul 
în privința sentimentelor lor, ei reacționează în raport cu ele și nu 
reușesc să mai gândească. Fi simt frica şi merg la muncă, sperând 
că banii îi vor scăpa de frică. Dar lucrurile nu stau așa. Această 
teamă veche de când lumea îi bântuie şi se întorc la muncă, 
sperând din nou ca banii să le calmeze temerile și din nou așa 
ceva nu se întâmplă. Frica i-a împins în această capcană și 
muncesc din pricina ei, câşugă bani, muncesc, iar câștigă bani, 
totul în speranţa că vor scăpa de frică. Dar în fiecare dimineaţă, 
de cum se scoală, frica de o viaţă se trezește odată cu ei. Milioane 
de oameni nu pot dormi din cauza fricii, noaptea transformân- 
du-se într-o veşnică frământare. ȘI se trezesc şi merg la muncă, 
sperând ca leafa să ucidă pentru totdeauna teama chinuitoare din 
sufletul lor. Fi sunt la cheremul banilor şi refuză să recunoască 
asta. Banii deţin controlul asupra sentimentelor lor, dar şi asupra 
sufletelor lor.“ 

Tatăl cel bogat tăcu, așteptând ca vorbele lui să-și facă efec- 
tul. Mike și cu mine auzisem ce spusese, dar nu înţelesesem prea 

bine despre ce era vorba. Ştiam doar că m-am întrebat adesea de 
ce adulții se grăbesc atâta să ajungă la slujbă. Nu părea a fi nimic 
amuzant și nu păreau prea fericiţi, totuși ceva îi determina să 
meargă repede spre serviciu. 

Dându-și seama că am reţinut cât se putuse din ceea ce ne 
povestise, tatăl cel bogat a spus: „Băieți, aş vrea ca voi să evitați 
această capcană. Asta aş vrea de fapt să vă învăţ. Nu doar să fiţi 
bogaţi, pentru că bogăţia nu rezolvă problema.“ 

„Nu ?“, am întrebat eu mirat. 

„Nu. Dar lăsaţi-mă mai întâi să termin de vorbit și despre cel 
de-al doilea sentiment, cel al dorinţei. Unii îi spun lăcomie, dar 
eu prefer să-i zic dorinţă. E normal să-ţi doreşti ceva mai bun, 
mai frumos, mai amuzant şi mai palpitant. Oamenii muncesc 
pentru bani și din pricina dorinţei. Ei doresc bani din cauza 
lucrurilor de care s-ar putea bucura şi pe care le-ar putea astfel 
cumpăra. Dar bucuria pe care o aduc banii este adesea scurtă, 
pentru că foarte curând vor avea nevoie de alți bani pentru mai 
multă bucurie, mai multă plăcere, mai mult confort şi mai multă 
siguranţă. Şi atunci, continuă să muncească gândindu-se că banii 
le vor domoli sufletul tulburat de frică şi de dorinţă. Dar banii 
nu pot face asta.“ 

„Nici în cazul oamenilor bogaţi ?“, întrebă Mike. 

„Nici măcar în cazul lor“, spuse tatăl cel bogat. „De fapt, 
motivul pentru care mulți oameni sunt bogaţi nu este dorinţa, ci 
frica. E cred că banii pot îndepărta frica lipsei de bani, frica de 
sărăcie, şi astfel adună averi întregi ca să descopere că tot nu 
scapă de frică. Pentru că acum se tem să nu piardă acești bani. 
Am prieteni care continuă să muncească, deși au o grămadă de 
bani. Ştiu oameni care au milioane, și care acum se tem mai mult 
decât atunci când erau săraci. Se tem să nu-și piardă toţi banii. 
Temerile care i-au făcut să se îmbogăţească se accentuează. 
Sufletul acela plin de slăbiciuni este tot mai disperat. Nu vor 
să-și piardă casele cele mari, mașinile și stilul de viață asigurat de 
bani. Îşi fac griji în legătură cu ce ar putea gândi prietenii lor 
dacă şi-ar pierde toţi banii. Mulţi sunt disperaţi şi se îmbol- 
năvesc de nervi, chiar dacă par bogaţi și au o mulţime de bani.“ 

„Deci omul sărac este mai fericit 2“, am întrebat eu. 

„Nu, nu cred“, mi-a răspuns tatăl cel bogat. „Evitarea ba- 
nilor este tot o formă de psihoză, ca și ataşamentul exagerat faţă 
de ei.“ 

Şi ca exemplu imediat, a trecut pe lângă masa la care ne aflam 
cerșetorul orașului, care tocmai aduna într-o cutie toate res- 
turile. Toy trei ne-am uitat la el cu mult interes, în vreme ce 
altădată probabil că nici nu l-am fi băgat în seamă. 

Tatăl cel bogat a scos din portofel un dolar şi i l-a arătat 
bătrânului. Văzând banul, cerşetorul a venit imediat, a luat 
bancnota, i-a mulțumit apăsat tatălui celui bogat și a plecat 
entuziasmat de mica lui avere. | 

„EI nu este cu mult diferit de majoritatea angajaţilor mei“, 
spuse tatăl cel bogat. „Am întâlnit atâţia care spun: « A, nu mă 
interesează banii. » Și totuși sunt dispuși să muncească opt ore 
pe zi. Aceasta este negarea realităţii. Dacă nu i-ar fi interesat cu 
adevărat banii, atunci de ce mai muncesc? Acest tip de gândire 
este probabil mai bolnav decât al persoanei care economisește 
bani pe ascuns.“ 

Cum stăteam și îl ascultam pe tatăl cel bogat, mi-am amintit 
de nenumăratele ocazii în care propriul meu tată spusese la rân- 
dul lui: „Nu mă interesează banii.“ O zicea deseori. Și apoi se 
justifica adăugând: „Muncesc pentru că-mi iubesc meseria.“ 

„ȘI atunci, ce e de făcut?“, am întrebat. „Să nu muncim pen- 
tru bani până ce nu dispare şi ultima urmă de teamă și de 
lăcomie ?* 

„Nu, asta ar fi o pierdere de vreme“, spuse tatăl cel bogat. 
„Sentimentele ne fac oameni, ne fac să existăm. Cuvântul « sen- 
timent » denotă o energie în mișcare. Fii sincer în privinţa sen- 
tuimentelor şi foloseşte-ţi inteligenţa și sentimentele în favoarea 
ta, ȘI nu împotriva ta.“ 

„Uau!“, zise Mike. 

„Nu fiți preocupaţi prea tare de ceea ce v-am spus. O să 
înțelegeți mai bine cu timpul. Încercaţi doar să observați, și nu să 
reacționaţi la sentimentele voastre. Majoritatea oamenilor nu știu 
că de fapt sentimentele gândesc în locul lor. Sentimentele sunt 
sentimente, dar trebuie să învăţaţi să gândiţi singuri.“ 

„Ay putea să ne daţi un exemplu ?“, am întrebat eu. 

„Desigur“, mi-a replicat tatăl cel bogat. „Când o persoană 
spune: « Trebuie să-mi găsesc o slujbă », mai mult ca sigur că ea 
gândeşte emoţional. Frica de a nu avea bani generează acest 
gând.“ 

„Nu înţeleg“, spuse Mike. 

„De exemplu“, spuse tatăl cel bogat, „când li se trezește teama 
de a nu avea bani, în loc să dea fuga să-şi ia o slujbă pentru a 
câștiga ceva bănuţi care să le liniștească teama, ar putea să-şi pună 
următoarea întrebare: « Oare slujba este cea mai bună soluţie pe 
termen lung pentru a pune capăt fricii? » După părerea mea, 
răspunsul este: « Nu». Mai ales atunci când ai o privire de 
ansamblu asupra vieţii. Slujba este de fapt o soluţie pe termen 
scurt, pentru o problemă pe termen lung.“ 

„Dar tatăl meu spune mereu: « Vezi-ţi de şcoală şi ia note 
mari ca să-ţi găsești o slujbă sigură >“, am grăit eu oarecum 
dezorientat. 

„Da, înțeleg de ce spune asta“, zise gentil tatăl cel bogat. 
„Majoritatea oamenilor îți recomandă asta și li se pare cea mai 
bună idee. Dar oamenii fac această recomandare în primul rând 
din frică.“ 

„Credeţi că tata spune asta pentru că îi este frică?“ 

„Da“, spuse tatăl cel bogat. „Este îngrozit că nu vei fi în stare 
să câștigi bani și să te adaptezi în societate. Să nu mă înţelegi 
greşit. E] te iubește și vrea tot ce e mai bun pentru tine. Și cred 
că teama sa este justificată. Studiul și o slujbă sunt foarte impor- 
tante. Dar nu rezolvă teama. Vezi tu, teama care îl face pe el să 
se trezească în fiecare dimineaţă ca să câştige câţiva dolari este 
aceeași cu teama care îl face să fie atât de neclintit când îţi cere 
să te duci la școală.“ 

„ȘI atunci ce-mi recomandaţi ?“, am întrebat. 

„Vreau să vă învăţ să stăpâniţi puterea banilor, să nu vă 
temeţi de ei. Și asta nu vi se predă la şcoală. Dacă nu veţi învăţa 
asta, veţi deveni robii banilor.“ 

În sfârşit, avea o logică. Dorea să ne lărgească perspectiva, să 
vedem ceea ce dna Martin nu putea să vadă, ca de altfel nici 
angajaţii lui și nici chiar tata. EI folosea exemple ce păreau foarte 
cinice pe vremea aceea, dar nu le-am uitat niciodată. În acea zi, 

perspectiva mea s-a lărgit și am început să văd capcana în faţa 
căreia se aflau cei mai mulţi oameni. 

„Vedeţi voi, cu toţii suntem în cele din urmă angajaţii cuiva. 
Doar că lucrăm la nivele diferite“, spuse tatăl cel bogat. „Aș 
vrea, băieţi, să aveţi ocazia să evitaţi această capcană. Capcana 
creată de cele două sentimente: frica şi dorinţa. Folosiţi-le în 
favoarea voastră, şi nu împotriva voastră. Asta vreau eu să vă 
învăţ. Nu mă interesează să vă spun doar cum să faceţi grămezi 
de bani. Asta nu vă va ajuta să vă stăpâniţi frica sau dorinţa. 
Dacă nu vă veţi stăpâni mai întâi frica şi dorinţa şi vă veţi 
îmbogăţi, nu veţi fi altceva decât niște sclavi bine plătiţi.“ 

„Cum putem evita capcana, atunci ?“, am întrebat. 

„Principala cauză a sărăciei sau a zbaterii în marasmul finan- 
clar O reprezintă teama și neştiinţa, şi nu economia sau statul sau 
cei bogaţi. Frica cu care se intoxică pe ei înșiși și ignoranţa sunt 
cele care îi țin pe oameni în capcană. Voi, băieţi, mergeţi la 
şcoală, luaţi-vă diplomele, și eu am să vă învăţ să nu cădeţi în 
capcană.“ 

Începuseră să se ivească piesele acestui puzzle. Tatăl meu cu 
multă şcoală avea multe diplome și o carieră minunată. Dar 
şcoala nu-l învățase cum să se descurce cu banii sau cu temerile 
sale. Devenea clar că eu puteam învăţa lucruri diferite şi foarte 
importante de la ambii taţi. 

„Ne-ai vorbit despre teama de a nu avea bani. Dar cum ne 
afectează gândirea această dorinţă de bani?“, a întrebat Mike. 

„Ce aţi simţit atunci când v-am ispitit cu o creștere a salariu- 
lui? Aţi băgat de seamă cum vi se trezeşte dorinţa?“ 

Am dat din cap amândoi. 

„Faptul că nu aţi cedat sentimentelor și că aţi fost în stare să 
vă amânaţi reacția și să gândiţi temeinic a fost lucrul cel mai 
important. Asta contează. Întotdeauna vom avea sentimente de 
teamă şi de lăcomie. De aici încolo cel mai important lucru pen- 
tru voi este să folosiți aceste sentimente în avantajul vostru, iar 
pe termen lung să nu le lăsați să pună stăpânire pe gândirea voas- 
tră. Majoritatea oamenilor folosesc teama și lăcomia împotriva 
lor. Acesta este punctul de pornire al ignoranței. Majoritatea 
oamenilor își trăiesc existenţa într-o permanentă goană după 

leafă, după mărirea salariului, după o slujbă sigură tocmai din 
pricina acestor sentimente de dorinţă și teamă; ei nu se întreabă 
realmente încotro îi poartă aceste gânduri stăpânite de senti- 
mente. Pentru asta, ar fi potrivită imaginea unui măgăruș care 
trage o căruţă atâta vreme cât stăpânul său îi trece pe la nas un 
morcov. Stăpânul măgăruşului ajunge unde vrea, în schimb ani- 
malul aleargă mereu după o iluzie. Mâine va fi încă un morcov 
pentru măgăruș.“ 

„Vrei să spui că atunci când mă gândesc la o mănușşă nouă de 
baseball, la bomboane și la jucării, toate acestea sunt echivalen- 
tul morcovului pentru măgăruș ?“, întrebă Mike. 

„Mda. Și pe măsură ce creşteţi, jucăriile devin tot mai costisi- 
toare. O maşină nouă, o ambarcaţiune şi o casă mai mare pentru 
a-i impresiona pe prieteni“, spuse tatăl cel bogat zâmbind. 
„Frica te împinge de la spate, iar dorinţa te ademenește către 
stânci și acolo te așteaptă capcana.“ 

„Și atunci, care e răspunsul ?*, întrebă Mike. 

„Ignoranţa este cea care intensifică teama și dorinţa. De aceea 
unii oameni bogaţi, cu mulți bani, se tem din ce în ce mai mult 
pe măsură ce se îmbogăţesc. Banii sunt morcovul lor, iluzia. 
Dacă măgărușul ar putea avea o perspectivă de ansamblu, s-ar 
gândi mai mult dacă să se ţină sau nu după morcov.“ 

Tatăl cel bogat continuă argumentarea faptului că viaţa 
oamenilor este o luptă între ignoranță şi iluminare. 

El ne-a spus că în momentul în care o persoană nu mai caută 
să aibă cât mai multe informaţii despre sine, nu mai încearcă să 
se cunoască, se instalează ignoranţa. Această luptă este o decizie 
clipă de clipă — a învăţa să deschizi sau să închizi mintea cuiva. 

„Uitaţi ce e, școala este extrem de importantă. Mergeţi la 
școală pentru a învăţa o profesie sau o meserie şi pentru a con- 
tribui la bunul mers al societăţii. Oricine are nevoie de profe- 
sori, doctori, mecanici, artişti, bucătari, oameni de afaceri, 
ofițeri de poliție, pompieri, soldaţi. Şcoala îi formează astfel 
încât societatea noastră să înflorească şi să prospere“, spuse tatăl 
cel bogat. „Din păcate, pentru cei mai mulți oameni, școala este 
sfârşitul, şi nu începutul.“ 

S-a aşternut o lungă tăcere. Tatăl cel bogat zâmbea. N-am 
înțeles pe loc tot ce mi-a spus în ziua aceea. Dar, aşa cum se 
întâmplă cu marii profesori, cuvintele lui au continuat să mă 
călăuzească ani de zile, chiar multă vreme după ce el n-a mai 
fost. Și mă însoțesc şi acum. 

„Am fost puţin cam crud astăzi“, spuse tatăl cel bogat. „Dar 
am avut un motiv pentru asta. Am vrut să nu uitaţi niciodată 
această discuţie. Să vă gândi mereu la dna Martin. Să vă gândiţi 
mereu la măgăruș. Să nu uitaţi niciodată că aceste două mari sen- 
timente, teama și dorinţa, vă pot împinge în cea mai mare cap- 
cană a vieţii, dacă nu veţi conștientiza că ele deţin controlul 
asupra gândirii voastre. Crud este să vă petreceţi viaţa trăind în 
frică, fără a vă explora visele până la capăt. Să munciți din greu 
pentru bani, crezând că banii pot să vă procure acele lucruri care 
vă vor aduce fericirea este tot o formă de cruzime. Să vă treziți în 
toiul nopții speriați că nu aveți cu ce să vă plătiți facturile este o 
cale îngrozitoare de a trăi. Să trăiţi o existenţă în care leafa pe care 
o câștigați să aibă ultimul cuvânt nu este o viață adevărată. A 
crede că o slujbă îţi poate da sentimentul de siguranţă înseamnă 
a te minţi singur. Acesta este un lucru crud şi aceasta este capcana 
pe care aș vrea s-o evitați pe cât se poate. Am văzut cum banii 
pun stăpânire pe vieţile oamenilor. Nu acceptaţi să vi se întâm- 
ple una ca asta. Nu lăsaţi ca banii să vă conducă destinul.“ 

Sub masa noastră s-a rostogolit o minge. Tatăl cel bogat a 
ridicat-o şi a aruncat-o înapoi. 

„Dar ce legătură are ignoranţa cu lăcomia şi teama?“, am 
întrebat. 

„Ignoranţa în privinţa banilor este cea care duce la atâta 
lăcomie și la atâta teamă“, spuse tatăl cel bogat. „Să vă dau câte- 
va exemple. Un doctor care doreşte mai mulți bani pentru 
bunăstarea familiei sale măreşte onorariul consultaţiei. 
Mărindu-l, face ca preţul îngrijirilor medicale să crească pentru 
toată lumea. Asta îi afectează cel mai tare pe oamenii săraci, care 
în general au o sănătate mai precară decât cei cu bani. 

Pentru că doctorii își măresc onorariul, şi-l măresc şi avocaţii. 
Când onorariul avocaţilor creşte, profesorii de şcoală doresc o 
mărire de leafă, care duce la creşterea impozitelor noastre 

ş.a.m.d. Curând, se va crea o prăpastie atât de mare între cei 
bogaţi şi cei săraci, încât va izbucni haosul și o altă civilizaţie 
importantă se va prăbuşi. Marile civilizaţii s-au prăbușit atunci 
când diferenţa dintre cei care aveau și cei care nu aveau a devenit 
prea mare. America se află pe acelaşi drum, dovedind încă odată 
că istoria se repetă, pentru că nu învăţăm nimic din istorie. Noi 
doar memorăm datele istorice şi numele, dar nu și lecţiile pe care 
istoria ni le dă.“ 

„Dar nu e normal ca preţurile să crească 2“, am întrebat eu. 

„Nu. Nu și într-o societate educată, bine condusă de guvern. 
Preţurile ar trebui chiar să scadă. Sigur că adesea acest lucru e 
valabil doar în teorie. Preţurile cresc din pricina lăcomiei şi a 
fricii la care se ajunge din i ignoranță. Dacă în şcoli s-ar învăţa 
despre bani, aceştia ar fi mai mulţi şi prețurile ar scădea, dar 
școlile se concentrează să-i înveţe pe oameni doar să muncească 
pentru bani şi nu cum să canalizeze puterea banilor.“ 

„Dar nu există și școli speciale de afacer:?“, întrebă Mike. 
„Nu îmi sugerai tu să merg la o şcoală de afaceri ca să îmi iau 
masteratul ?“ 

„Da“, spuse tatăl cel bogat. „Dar mult prea adesea şcolile de 
afaceri formează doar angajaţi, care nu sunt altceva decât niște 
contabili mai sofisticaţi. Şi ferească Dumnezeu să preia o afacere 
asemenea contabili mărginiţi. Ei nu fac altceva decât să analizeze 
cifrele, să concedieze din angajaţi şi să omoare afacerea. Știu asta 
pentru că am avut şi eu de-a face cu ei. Se gândesc cum să reducă 
mai bine costurile, să crească preţurile, ceea ce duce la şi mai 
multe probleme. Sigur că e bine să ţii socoteala. Măcar de-ar ști 
asta cât mai mulu oameni, dar nu este totul. Trebuie o privire de 
ansamblu“, adăugă furios tatăl cel bogat. 

„Și există vreun răspuns 2“, întrebă Mike. 

„Da“, spuse tatăl cel boğar. „Învătaţi să vă folosiţi senti- 
mentele pentru a gândi și nu gândiţi cu sentimentele. Când aţi 
reușit, băieți, să vă stăpâniţi sentimentele, acceptând să munciţi 
pe gratis mai întâi, mi-am dat seama că aveţi speranţe. După care 
v-aţi lăsat iarăși pradă sentimentelor atunci când v-am ispitit cu 
mai mulți bani. Dar până la urmă, aţi învăţat să gândiţi, în ciuda 
încărcăturii emoţionale. Acesta este primul pas.“ 

„De ce este atât de important acest pas?“, am întrebat. 

„Asta trebuie să descoperiți singuri. Dacă vreţi să învățau 
asta, băieţi, vă voi duce pe un drum spinos într-un loc pe care 
aproape toată lumea îl evită. Vă voi duce în acel loc de care se 
teme aproape toată lumea. Dacă veţi merge alături de mine, veţi 
renunţa la ideea de a munci pentru bani și veţi învăţa în schimb 
să puneţi banii să muncească pentru vol.“ 

„Si cu ce o să ne alegem dacă mergem cu dv., sau dacă accep- 
tăm să învăţăm de la dv.? Cu ce o să ne alegem ?“, l-am întrebat. 

„Cu ceea ce s-a ales și iepuraşul“, spuse tatăl cel bogat. „Veţi 
scăpa de Sperietoare.“ 

„Dar oare există un asemenea drum ?“, am întrebat. 

„Da“, spuse tatăl cel bogat. „Este drumul spinilor, care sunt 
temerile şi lăcomia noastră. Trecând peste frică, înfruntând lăco- 
mia, slăbiciunile și nevoile noastre, aceasta este calea de scăpare. 
Iar scăparea vine prin gândire, alegându-ne gândurile.“ 

„Să ne alegem gândurile ?“, întrebă Mike uluit. 

„Da. Să alegem lucrurile pe care le gândim, și nu să reac- 
ţionăm la sentimentele noastre. În loc de asta, oamenii se scoală 
pur și simplu și merg la muncă pentru a-și rezolva problemele. 
Teama că nu vor avea bani cu care să-şi plătească facturile îi 
sperie. Gândirea presupune un timp în care să îți pui întrebări. 
Ceva de genul: « Oare a munci din greu este cea mai bună 
soluţie la această problemă? » Majoritatea oamenilor sunt atât 
de îngroziţi, încât nu sunt în stare să-şi mărturisească acest ade- 
văr — că teama este cea care îi controlează — și nu mal pot să 
gândească, în schimb dau fuga repede pe ușă. Comanda este la 
Sperietoare. Asta înţeleg eu prin a-ţi alege gândurile.“ 

„Și cum să facem asta ?“, a întrebat Mike. 

„Tocmai asta am să vă învăţ eu. Să puteți alege dintre gân- 
durile voastre și să nu aveți reacții impulsive, cum ar fi datul pe 
gât al cafelei dimineața şi alergatul repede pe ușă. 

Nu uitaţi ce v-am spus mai înainte: o slujbă este doar o soluție 
pe termen scurt pentru o problemă pe termen lung. Majoritatea 
oamenilor au în gând o singură problemă și aceea este pe termen 
scurt: facturile de la sfârșit de lună, Sperietoarea. În acel moment, 
banii deţin controlul asupra vieţii lor. Sau mai degrabă teama și 


CEI BOGAȚI NU MUNCESC PENTRU BANI 63 


1gnoranţa în privinţa banilor. Astfel încât ei fac aşa cum au făcut 
și părinții lor, se trezesc în fiecare dimineaţă şi se duc la muncă 
pentru bani. Eu nu mai apucă să se întrebe: « Există oare și altă 
soluție ? » Sentimentele le controlează gândirea şi nu mai gândesc 
cu capul.“ 

„Po să-mi spui care este diferenţa dintre o gândire emoţio- 
nală și una cu capul?“, întrebă Mike. 

„Sigur că da. Mereu aud asta“, spuse tatăl cel bogat. „Mereu 
aud ceva de genul « Păi, toată lumea trebuie să muncească », sau 
« Cei bogaţi sunt escroci cu toţii », sau « Am să-mi iau altă slujbă. 
Merit o mărire de leafă. Nu se poate să mă trataţi așa », sau « Îmi 
place slujba asta pentru că este una sigură», în k să spună 
« Oare îmi scapă mie ceva? ». Ultima întrebare duce la o blocare 
a gândirii emoţionale şi îţi dă ocazia să gândeşti limpede.“ 

Trebuie să recunosc că era o lecţie importantă, şi anume să-ţi 
dai seama când cineva vorbește emoţional sau raţional. Era o 
lecție care mi-a fost de folos tot restul vieţii, mai ales atunci când 
la rândul meu am vorbit mânat de o reacţie emoţională, și nu de 
o gândire limpede. 

La întoarcerea spre magazin, tatăl cel bogat ne-a explicat că 
oamenii bogaţi chiar „fac bani“, nu muncesc pentru ei. El ne-a 
mal spus că atunci când Mike şi cu mine am făcut monedele ace- 
lea din plumb crezând că astfel facem bani, eram foarte aproape 
de felul de a gândi al celor bogaţi. Singura problemă e că era ile- 
gal ceea ce făcusem noi. Pentru stat și bănci este legal, dar nu și 
pentru noi. El ne-a explicat că pentru a face bani există căi legale 
și căi ilegale. 

Tatăl cel bogat a continuat prin a ne explica că oamenii bogaţi 
știu că banii sunt doar o iluzie, exact ca în povestea cu morco- 
vul pentru măgăruș. Doar din cauza fricii și a lăcomiei iluzia 
banilor reușește să funcţioneze pentru miliarde de oameni, care-și 
imaginează că banii sunt ceva real. Banii sunt o născocire. Doar 
din cauza iluziei încrederii și a ignoranței maselor, acest castel 
din cărţi de joc nu s-a prăbușit încă. „De fapt“, spuse el, „din 
multe puncte de vedere, morcovul măgărușului e chiar mai va- 
loros decât banii.“ 

El ne-a povestit despre faptul că aurul e standardul valorii 
banilor în America şi că orice bancnotă este un bon de valoare 
acoperit în argint. Era preocupat de zvonul potrivit căruia într-o 
bună zi nu va mai exista standard în aur şi că dolarii noştri nu 
vor mai fi bonuri de valoare acoperite în argint. 

„Când se va întâmpla asta, băieţi, o să fie o nenorocire. Cei 
săraci, cei din pătura de mijloc şi cei fără carte îşi vor distruge 
existența pur și simplu pentru că vor continua să creadă că banii 
sunt ceva real şi că firmele la care lucrează sau statul vor avea în 
continuare grijă de ei.“ 

De fapt, noi n-am înţeles ce a spus el atunci, dar de-a lungul 
anilor, totul a devenit mult mai logic. 


Văzând ceea ce pierd alţii 


Când s-a urcat înapoi în camioneta lui, chiar în fața maga- 
zinului, ne-a spus: „Continuaţi să munciți, băieți, şi cu cât veţi 
uita mai curând de plată, cu atât vă va fi mai ușor în viaţa adultă. 
Folosiţi-vă munca, munciţi pe gratis, şi curând veţi găsi soluţii 
pentru a face mult mai mulţi bani decât aș putea eu să vă dau 
vreodată. Veţi percepe lucruri pe care alţii nu le pot vedea. 
Ocazule sunt chiar sub ochii voştri. Majoritatea oamenilor nu 
văd niciodată aceste ocazii, pentru că de fapt caută bani și sigu- 
ranţă și cu atât se și aleg. Din momentul în care veţi observa din 
prima clipă o ocazie, le veţi observa și pe toate celelalte tot restul 
vieţii. Când veţi reuși asta, am să vă mai învăţ şi altceva. Astfel 
veţi evita una dintre cele mai mari capcane ale vieţii și nu veţi 
mai avea de-a face niciodată cu Sperietoarea.“ 

Mike și cu mine ne-am luat lucrurile din magazin și i-am 
făcut cu mâna dnei Martin. Ne-am întors în parc la aceeași masă 
de picnic și am mai petrecut câteva ore gândindu-ne şi stând de 
vorbă. 

Următoarea săptămână la şcoală am petrecut-o gândind şi 
stând de vorbă. Vreme de două săptămâni am continuat să 
reflectăm, să stăm de vorbă și să muncim pe gratis. 

După cea de-a doua sâmbătă, mi-am luat din nou rămas-bun 
de la dna Martin privind cu jind la albumele cu benzi desenate. 

Cel mai greu îmi era că nu mai câştigam în fiecare sâmbătă cei 
30 de cenți pentru a-mi cumpăra benzi desenate. Dintr-odată, în 
vreme ce dna Martin ne spunea la revedere mie şi lu: Mike, am 
observat că ea făcea ceva ce nu observasem până atunci. Vreau 
să spun că văzusem, dar nu luasem în seamă. 

Dna Martin tăia coperta albumului cu benzi desenate pe din 
două. Păstra doar jumătate din copertă și restul îl arunca într-o 
cutie mare de carton maroniu. Când am întrebat-o ce face cu 
cărțile acelea de benzi desenate, mi-a spus: „Le arunc. Îi dau dis- 
tribuitorului de benzi desenate doar o jumătate din copertă, ca 
să știe ce marfă mi-a adus deja. Trebuie să vină cam peste o oră.“ 

Mike și cu mine am așteptat tot acest timp. De îndată ce a 
venit distribuitorul, am întrebat dacă nu ne dă nouă benzile 
desenate. La care el ne-a spus: „Puteţi să le luaţi, dacă lucraţi 
pentru acest magazin și dacă nu le revindeţi.“ 

Parteneriatul nostru renăscuse. Mama lui Mike avea o cameră 
în plus la subsol, pe care nu o folosea nimeni. Am făcut ordine 
și am pus acolo sutele de benzi desenate. În curând, biblioteca 
noastră de benzi desenate a fost deschisă publicului. Am anga- 
jat-o pe sora mai mică a lui Mike ca bibliotecară, pentru că 
îi plăcea să înveţe. Ea lua de la fiecare copil 10 cenți pentru 
accesul în bibliotecă, aceasta fiind deschisă între 2:30 și 4:30 
după-amiaza în fiecare zi de şcoală. Clienţii, copiii din cartier 
adică, puteau citi câte benzi desenate doreau în cele două ore pe 
care le aveau la dispoziţie. Era un adevărat chilipir pentru ei, 
având în vedere că fiecare album costa 10 cenți, iar ei puteau citi 
patru sau cinci în două ore. 

Sora lui Mike îi verifica pe copii la plecare, ca să se asigure că 
nu iau cu împrumut vreun album. De asemenea, ea nota într-un 
registru câți copil veneau zilnic, cine erau aceștia și ce comen- 
tarii făceau. Mike și cu mine am strâns cam 9,50 dolari pe săp- 
tămână în următoarele trei luni. I-am plătit surorii lui un dolar 
pe săptămână și i-am dat voie să citească benzile pe gratis, ceea 
ce făcea rareori, pentru că ea învăţa mereu. 

Mike și cu mine ne-am ţinut de cuvânt, muncind în conti- 
nuare la magazin în fiecare sâmbătă şi adunând benzile desenate 
din diverse prăvălii. Ne-am ținut de cuvânt și fată de dis- 

tribuitor, pentru că nu am vândut cărțile. Când se ferfeniţeau 
prea tare, le ardeam. Am încercat să deschidem o filială, dar din 
păcate n-am mai găsit pe nimeni atât de conştiincios și în care să 
avem atâta încredere precum sora lui Mike. 

De la o vârstă foarte fragedă, am descoperit cât de greu e să 
găseşti un personal de calitate. 

La trei luni după ce deschiseserăm biblioteca, în încăpere s-a 
încins o bătaie. Nişte derbedei din alt cartier intraseră cu forţa și 
începuseră scandalul. "Tatăl lui Mike ne-a spus să încheiem cu 
afacerea asta, aşa încât povestea cu benzile desenate s-a terminat 
șI n-am mai lucrat sâmbăta la magazin. Oricum, tatăl cel bogat 
era foarte încântat, pentru că aveam alte lucruri noi de învăţat. 
Era fericit pentru că învățasem atât de bine prima lecţie. 
Învăţasem să punem banii să muncească pentru noi. Nefiind 
plătiți pentru munca noastră de la magazin, a trebuit să ne 
folosim imaginația pentru a găsi o soluție de a face bani. 
Punându-ne pe picioare propria afacere, biblioteca de benzi 
desenate, am reușit să deţinem controlul asupra finanţelor noas- 
tre și să nu mai depindem de patron. Lucrul cel mai bun a fost 
că din această afacere ieşeau bani, chiar și atunci când nu eram 
prezenți la fața locului. Banii au muncit pentru noi. 

În loc să ne plătească, tatăl cel bogat ne dăduse mult 
mai mult. 


LECTIA A DOUA 


DE CE TREBUIE PREDAT 
ALFABETUL FINANCIAR 


CAPITOLUL 3 


Lecţia a doua 


De ce trebuie predat 
alfabetul financiar 


În 1990, cel mai bun prieten al meu, Mike, a preluat imperiul 
tatălui său, și de fapt chiar face o treabă mai bună decât tatăl său. 
Ne întâlnim odată sau de două ori pe an pe terenul de golf. EI şi 
soția sa sunt mai bogaţi decât v-aţi putea imagina. Imperiul 
tatălui bogat se află pe mâini foarte bune, iar Mike își formează 
acum fiul ca să-i ia cândva locul, tot aşa cum şi Mike a fost for- 
mat de tatăl său. 

În 1994, m-am retras din afaceri. Aveam 47 de ani, iar soţia 
mea avea 37. Asta nu înseamnă că după aceea n-am mai muncit. 
Pentru soţia mea și pentru mine, asta înseamnă că în cazul unor 
schimbări catastrofale neprevăzute, indiferent dacă muncim sau 
nu, averea noastră va creşte automat, nefiind influenţată de 
inflație. Cred că asta înseamnă adevărata libertate. Valorile pe 
care le avem sunt suficient de importante ca să crească de la sine. 
E ca atunci când plantezi un copac. Îl uzi câţiva ani şi într-o bună 
zi nu mal are nevoie de tine. Rădăcinile lui s-au înfipt suficient 
de adânc. Apoi copacul îţi dă umbră, spre marea ta bucurie. 

Mike a ales să-și conducă imperiul, iar eu am ales să mă retrag. 

De câte ori vorbesc unor grupuri mai mari, sunt întrebat ade- 
sea ce aș recomanda sau ce ar fi de făcut. „Cum să înceapă“, 
„Există vreo carte bună pe care aş putea-o recomanda“, „Ce ar 

putea face ca să-și pregătească mai bine copiii“, „Care este secre- 
tul reușitei“, „Cum se fac milioanele“. De fiecare dată, îmi amintesc 
de un articol care mi-a fost dat cândva. El suna așa: 


Cel mai bogat om de afaceri 


În 1923, un grup de lideri şi de oameni de afaceri dintre cei 
mal bogaţi au avut o întrunire la hotelul Egdewater Beach din 
Chicago. Printre ei se aflau: Charles Schwab, proprietarul celei 
mai importante companii independente de oţel; Samuel Insull, 
președintele celei mai mari întreprinderi de servicii publice din 
lume; Howard Hopson, şeful celei mai mari companii de gaze; 
Ivar Kreuger, preşedintele Corporației Internaționale Match, 
una dintre cele mai mari companii ale acelor vremuri; Leon 
Frazier, preşedintele Băncii Internaționale de Depuneri; 
Richard Whitney, preşedintele Bursei din New York; Arthur 
Cotton și Jesse Livermore, doi dintre cei mai importanţi specu- 
latori de acțiuni; Albert Fall, membru în cabinetul președintelui 
Harding. Douăzeci de ani mai târziu, nouă dintre participanţii 
la această întrunire (cei pe care i-am enumerat) sfârșiseră după 
cum urmează: Schwab murise fără un ban după ce trăise cinci 
ani din împrumuturi; Insull murise falit într-o ţară străină; 
Kreuger şi Cotton muriseră şi ei faliți, Hopson înnebunise, 
Whitney şi Albert Fall tocmai fuseseră eliberaţi din închisoare, 
Frazier şi Livermore se sinuciseseră. 

Mă îndoiesc că ar putea să spună cineva exact ce s-a întâmplat 
cu aceşti oameni. Dacă veţi observa cu atenție data, veți consta- 
ta că 1923 era cu puţin înainte de 1929, deci înainte de Marele 
Crah și de Marea Criză, care bănuiesc că au avut un mare impact 
asupra acestor oameni şi a vieților lor. Ideea este următoarea: 
trăim vremuri în care schimbările sunt mai rapide decât cele de 
pe timpul acestor oameni. Bănuiesc că vor fi multe momente de 
înflorire, dar şi de cădere în următorii douăzeci şi cinci de ani, 
care vor exista în paralel cu suișurile şi coborâșurile cu care sunt 
confruntaţi oamenii. Mă preocupă faptul că prea multă lume se 
concentrează exagerat de mult asupra banilor, neglijându-și cea 
mai importantă avere, care este educaţia lor. Dacă oamenii vor 
fi pregătiţi să fie flexibili, deschişi şi să înveţe, se vor îmbogăţi 

tot mai mult de-a lungul acestor schimbări. Dacă vor continua 
să creadă că banii rezolvă orice problemă, mă tem că acești 
oameni vor avea o existență foarte dificilă. Inteligența rezolvă 
problemele și produce bani. Banii fără o inteligenţă financiară 
sunt niște bani care se duc repede. 

Foarte mulți oameni nu reuşesc să înţeleagă că în viaţă nu 
contează câţi bani faci, ci câți păstrezi. Cu toţii am auzit poveşti 
despre oameni săraci care câştigă la loterie; se îmbogăţesc din- 
tr-odată și apoi redevin săraci. Câştigă milioane, însă curând se 
întorc de unde au plecat. Sau despre sportivi profesioniști care 
la 24 de ani câştigă milioane de dolari pe an, iar la 34 de ani ajung 
să doarmă pe sub poduri. Azi-dimineaţă am citit în ziar, chiar 
când voiam să scriu aceste rânduri, povestea unui tânăr baschet- 
balist care anul trecut avea milioane. Acum susţine că prietenii, 
avocatul şi contabilul i-au luat banii şi a ajuns să lucreze la o 
spălătorie de maşini pe o leafă minimă. 

Are doar 29 de ani. A fost concediat de la spălătoria de maşini 
pentru că refuza să-și scoată inelul de campion atunci când 
ștergea maşinile și astfel a ajuns povestea în ziar. El susține că 
toată lumea are ce are cu el, că este discriminat și că inelul este 
tot ce i-a mai rămas. El mai susţine că dacă i se ia şi inelul, asta 
îl va dobori definitiv. 

În 1997, am cunoscut foarte mulţi oameni care au devenit pe 
loc milionari. Revenise prosperitatea anilor *20. Sigur că m-am 
bucurat că oamenii sunt tot mai bogaţi, dar mi-am manifestat 
prudenţa, pentru că pe termen lung nu contează cât câştigi, ci 
cât păstrezi, şi de-a lungul a câtor generaţii. 

Aşa încât atunci când oamenii mă întreabă: „De unde să 
încep?“ sau: „Spune-mi cum să mă îmbogäățesc ?“, ei sunt ade- 
sea dezamăgiţi de răspunsul meu. Eu le răspund cu cuvintele 
bogatului meu tată de pe vremea când eram copil: „Dacă vrei să 
fii bogat, trebuie să ştii alfabetul financiar.“ 

Această idee îmi venea în minte de fiecare dată când ne întâl- 
neam. Așa cum vă spuneam, tatăl meu cu studii sublinia impor- 
tanţa cititului, în vreme ce tatăl meu bogat sublinia nevoia de a 
stăpâni alfabetul financiar. 

Dacă vrei să construieşti o clădire precum Empire State, 
primul lucru pe care trebuie să-l faci este să sapi o groapă adâncă 

şi să torni o fundaţie solidă. Dacă vrei să-ți construieşti o casă la 
marginea orașului este suficient să torni un strat de beton de 15 cm. 
Majoritatea oamenilor, dorind să se îmbogăţească, încearcă să 
construiască Empire State Building pe o fundație de 15 cm. 

Sistemul nostru şcolar, fiind creat în perioada agrară, încă mai 
crede în casele fără fundaţie. Chirpiciul este încă la modă. Așa 
încât copiii termină şcoala fără să aibă nici un fundament finan- 
ciar. Într-o bună zi, insomniacii și cei plini de datoru din su- 
burbii, trăindu-şi Visul American, hotărăsc că răspunsul la 
problemele lor financiare este îmbogățirea rapidă. 

Începe construirea zgârie- -norilor. Totul merge rapid şi 
curând, în loc să avem noi Empire State Buildings, ne trezim cu 
echivalentul unui Turn din Pisa al suburbiilor. Nopțile albe revin. 

În ceea ce ne priveşte, pe Mike și pe mine, ca adulți, puteam 
alege oricare dintre cele două posibilităţi, pentru că fuseserăm 
învăţaţi să ne formăm un puternic fundament financiar încă de 
pe vremea când eram copii. 

În prezent, contabilitatea este materia cea mai plicticoasă din 
lume. Poate fi și cea mai confuză totodată. Dar dacă vreu să vă 
îmbogățiți pe termen lung, ea poate deveni cea mai importantă 
materie. Întrebarea este: cum puteţi preda o materie plicuicoasă 
și neclară copiilor voştri? Răspunsul este: exprimaţi-vă cât mal 
simplu. Predaţi-o mai întâi în imagini. 

Tatăl meu cel bogat a turnat o fundaţie financiară foarte 
solidă pentru Mike şi pentru mine. Cum eram încă niște copii, 
el a inventat o modalitate simplă de a ne învăţa. Ani de zile a 
făcut desene și a folosit cuvinte. Eu și Mike am înţeles desenele 
simple, vocabularul de specialitate, circulaţia banilor, iar în anii 
următori, tatăl cel bogat a început să folosească şi cifre. În 
prezent, Mike stăpâneşte o analiză contabilă mult mai complexă 
și mai sofisticată, pentru că n-a avut încotro. Trebuia să conducă 
un imperiu de un miliard de dolari. Eu nu sunt așa de sofisticat, 
pentru că imperiul meu e mai mic, și totuși am avut amândoi 
aceeaşi simplă fundaţie. În paginile care urmează, vă ofer ace- 
leași desene pe care tatăl lui Mike le-a imaginat pentru noi. Deşi 
sunt simple, acestea i-au ajutat pe cei doi băieței să obțină mari 
sume de bani pornind de la un fundament sold. 

Regula numărul unu. Trebuie să distingeți diferența dintre 
active și pasive şi să cumpăraţi active. Dacă vreţi să vă 
îmbogățiti, asta e tot ce trebuie să ştiţi. Este prima regulă. Este 
singura regulă. Poate părea absurd de simplu, dar majoritatea 
oamenilor nici nu-și dau seama cât de profundă este aceasta. Ei 
se zbat din punct de vedere financiar pentru că nu cunosc dife- 
renţa dintre active şi pasive. 

„Oamenii bogaţi adună active. Oamenii săraci sau din pătura de 
mijloc adună pasive, despre care ei cred că sunt active. 

Atunci când tatăl cel bogat ne-a explicat lui Mike și mie acest 
lucru, am crezut că glumește. lată-ne aproape adolescenţi, aştep- 
tând cu nerăbdare taina îmbogățirii şi alegându-ne cu acest răspuns. 
Era atât de simplu, încât a trebuit să ne gândim foarte mult timp. 

„Ce sunt activele ?“, întrebă Mike. 

„Nu trebuie să vă preocupe asta acum“, spuse tatăl cel bogat. 
Lăsaţi ideea să se așeze. Dacă veţi putea înţelege simplitatea, viața 
voastră va avea un plan bine stabilit şi va fi mai uşoară din punct 
de vedere financiar. Este simplu. De asta le scapă multora.“ 

„Vreți să spuneți că tot ceea ce trebuie să ştim este ce înseam- 
nă activele, după care să le achiziționăm şi o să ne îmbogăţim ?“, 
am întrebat. 

Tatăl cel bogat a dat din cap: „Este cât se poate de simplu.“ 

„Dacă este chiar aşa de simplu, cum de nu e toată lumea 
bogată ?“, am întrebat. 

Tatăl cel bogat a răspuns: „Pentru că oamenii nu cunosc 
diferența dintre active şi pasive.“ 

Îmi amintesc că am întrebat: „Cum pot adulți să fie atât de 
lipsiți de minte? Dacă este aşa de simplu, dacă este atât de 
important, cum de nu-și dau seama?“ 

Tatălui bogat i-au trebuit doar câteva minute ca să ne explice 
ce sunt activele şi ce sunt pasivele. 

Ca adult, îmi vine greu să le explic altor adulți. De ce? Pentru 
că adulții sunt mai deştepţi. În majoritatea cazurilor, simplitatea 
ideii le scapă celor mai mulți dintre adulţi, pentru că ei au fost 
învățau altfel. Au fost învăţaţi de alţi învăţaţi — profesionişti 
cum ar fi bancherii, contabili, agenţii imobiliari, finanţiștii 
ș.a.m.d. Dificultatea intervine în încercarea de a-i dezvăţa sau de 
a-i face pe adulți să redevină copii. Un adult inteligent socotește 
adesea că e greu să acorzi atenţie unor definiţii simpliste. 

Tatăl cel bogat credea în principiul KISS — „Keep It Simple 
Stupid“ (Păstrează simplitatea, deşteptule). Faptul că s-a 
menţinut la nivelul simplităţii a făcut ca fundamentul financiar 
al celor doi băieţi să fie mult mai solid. 

În ce fel se ajunge la confuzii ? Sau cum poate ceva atât de sim- 
plu să se încurce în halul ăsta ? De ce cumpără cineva active care, 
de fapt, sunt pasive? Răspunsul se află în educaţia fundamentală. 

Noi ne concentrăm asupra cuvântului „alfabet“, şi nu asupra 
„alfabetului financiar“. Definirea activelor sau pasivelor nu este o 
problemă gramaticală. De fapt, dacă vreți să vă zăpăciți complet, 
căutaţi aceste cuvinte, „active“ şi „pasive“ în dicționar. Sigur că 
definiţia pare excelentă pentru un contabil, dar pentru o persoană 
obișnuită, nu are nici o logică. Din păcate, noi, adulţii, suntem 
prea mândri pentru a recunoaște că pot exista şi lucruri ilogice. 

Când eram mici, tatăl bogat spunea: „Activele nu sunt defi- 
nite de cuvinte, ci de cifre. Și dacă nu ştii să citeşti niște cifre, nu 
vezi diferenţa dintre active şi o groapă.“ 

„În contabilitate“ „ ar spune tatăl cel bogat, „nu contează ci- 
frele, ci ceea ce ne spun ele. E ca la cuvinte. Nu contează cuvin- 
tele, ci povestea pe care ţi-o spun.“ 

Mulu oameni citesc fără a înţelege mare lucru. Aceasta se 
numeşte capacitatea de înţelegere a ceea ce citeşti. Cu toții 
reacționăm altfel când este vorba de a înţelege ceea ce citim. De 
exemplu, de curând am cumpărat un video nou. El era însoțit de 
un manual cu instrucţiuni, în care se explica felul în care acesta 
putea fi programat. Eu nu voiam altceva decât să îmi înregistrez 
emisiunea preferată de vineri seara. Am înnebunit pur și simplu 
încercând să citesc acest manual. Nimic nu mi se pare mai complex 
pe lumea asta decât să ştii să programezi un video. Puteam citi 
cuvintele, dar nu înţelegeam nimic. Puteam lua un „10“ pentru că 
recunoșteam cuvintele, dar eram de „2“ când venea vorba să le şi 
înțeleg. Aşa se întâmplă cu documentele financiare în cazul celor 
mai mulţi oameni. 

„Dacă vreţi să vă îmbogăţiţi, trebuie să citiţi şi să înţelegeţi 
cifrele.“ Acest lucru l-am auzit rostit de mii de ori de către tatăl 
meu cel bogat. Și am mai auzit: „Cei bogaţi achiziţionează active, 
cei săraci și pătura de mijloc achiziţionează pasive.“ 


ALFABETUL FINANCIAR 75 


lată cum putem face diferenţa dintre active şi pasive. 
Majoritatea contabililor şi specialiştilor în finanţe nu s-au pus de 
acord în privinţa definiţiilor, dar acest desen simplu a stat la 
baza unui fundament financiar solid pentru cei doi băieţei. 

Pentru a-i putea educa pe cei doi copii, tatăl cel bogat a păs- 
trat totul la un nivel foarte simplu, folosind cât mai multe ima- 
gini, cât mai puţine cuvinte și fără a apela ani de zile la vreo cifră. 


„Acesta este modelul circuitului financiar al unui 
activ.“ 


Desenul acesta este o declaraţie de venituri care se mai numește 
și declarație de profit şi pierderi. E] măsoară venitul și cheltuielile, 
banii care intră și banii care ies. Următorul grafic este o balanţă. Se 

numește aşa pentru că trebuie să creeze un echilibru între active și 
pasive. Mulți începători în ale finanţelor nu cunosc relaţia dintre 
declaraţia de venituri și bilanţ. Însă înţelegerea ei este absolut vitală. 

Principala cauză a problemelor financiare o reprezintă faptul 
că nu se cunoaște diferența dintre active și pasive. Motivul con- 
fuziei constă în însăşi definirea celor două cuvinte. 

Sigur că pentru contabili: de meserie totul are o logică. Dar 
pentru omul obișnuit, parcă e în chinezeşte. Citeşti cuvintele și 
definiţia lor, dar înţelegerea e foarte dificilă. 

Aşa cum spuneam şi mai înainte, tatăl meu cel bogat le-a spus 
simplu celor doi băieți că: „activele sunt cele care îți bagă banii 
în buzunar.“ Frumos, simplu și util. 


„Acesta este modelul circuitului financiar al unui pasiv.“ 





Cheltuieli 


Acum, după ce am definit prin imagini activele şi pasivele, 
definițiile în cuvinte vor fi mai ușor de înţeles. 

Activele sunt ceva care îti bagă banii în buzunar. 

Pasivele sunt ceva care îţi scot banii din buzunar. 

Asta este tot ceea ce trebuie să știți. Dacă vreţi să vă 
îmbogăţiţi, petreceţi-vă viaţa achiziţionând active. Dacă vreţi să 
fiti săraci sau să faceţi parte din pătura de mijloc, petreceţi-vă 

viața cumpărând pasive. Necunoaşterea acestei diferențe con- 
duce la problemele financiare ale lumii. 

Analfabetismul atât în ce priveşte cuvintele, cât şi cifrele stă la 
baza problemelor financiare. Când dificultățile financiare își fac 
apariția, înseamnă că există ceva ce nu a putut fi citit, fie că e vorba de 
cifre, fie că e vorba de cuvinte. Ceva este înțeles greșit. Bogaţii sunt 
bogaţi tocmai pentru că în anumite domenii sunt mai alfabetizaţi 
decât cei care au probleme financiare. Deci dacă vreți să vă îmbogătiti 
și să vă menţineţi averea, e foarte important să fiti alfabetizat din 
punct de vedere financiar, atât în ce priveşte cuvintele, cât și cifrele. 

Săgeţile din grafice reprezintă circuitul banilor sau „cashflow“. 
Cifrele în sine nu înseamnă mare lucru, așa cum nici cuvintele în 
sine nu înseamnă mare lucru. Povestea contează. În rapoartele 
financiare citirea cifrelor reprezintă de fapt descoperirea intrigii, a 
poveștii. Așa afli care este fluxul monetar. În cazul a 80% dintre 
familii, povestea financiară constă în a munci din greu făcând 
efortul de a merge mai departe. Și nu pentru că n-ar face bani. Dar 
își petrec viaţa cumpărând pasive în loc de active. 

De exemplu, traseul fluxului monetar pentru o persoană 
săracă sau un tânăr care nu lucrează încă este: 


Slujba 





Venit Leafa 






Mâncares 


Pasivele 

Acesta este traseul fluxului monetar al persoanelor din pătu- 
ra mijlocie: 


Slujba 
a 





g 
Pasivele | 


2 


Slujba 
O 


Leafa 


Cheltuieli Impozitele 
Ipoteca 

helt. fixe 

Mâncarea 
Hainele 

Distracţia 





Pasivele 


Ipoteca 
Imprumuturile 
Cărţile de credit 

Acesta este traseul fluxului monetar al unei persoane bogate: 


Cheltuieli 


Activele Pasivele 





Dividendele 
Dobânda 
Venit din 
închirieri 
Redevenţele 





Cheltuieli 


Activele Pasivele 
Acţiuni 

Obligaţiuni 

Note de credit 


Bunuri 
imobiliare 

Proprietăţi 
intelectuale 

Toate aceste grafice sunt, bineînţeles, extrem de simplificate. 
Toată lumea are cheltuieli de zi cu zi şi are nevoie de hrană, adă- 
post și haine. 

Graficele indică circuitul banilor de-a lungul vieții unei per- 
soane sărace, de condiție medie sau bogate. Circuitul banilor 
este cel care ne spune povestea. Ne dezvăluie felul în care per- 
soana respectivă îşi manevrează banii, cu alte cuvinte, ce anume 
face cu ei după ce intră în posesia lor. 

Motivul pentru care am început cu povestea celor mai bogați 
oameni din America este că doream să ilustrez greșeala de 
gândire a multora. Ea constă în ideea că banii pot rezolva toate 
problemele. De asta mi se face rău de fiecare dată când oamenii 
mă întreabă cum să se îmbogăţească mai repede. Sau de unde să 
înceapă. Adesea aud: „Am datorii, prin urmare trebuie să câştig 
mai mulţi bani.“ 

De cele mai multe ori însă, nici mai mulți bani nu vor rezolva 
problema. De fapt, s-ar putea chiar s-o amplifice. De multe ori, 
banii scot la iveală lipsurile noastre ca oameni. Ei pun în lumină 
lucruri pe care nu le știm. De aceea, mult prea des o persoană care 
pune mâna pe nişte bani dintr-odată — să zicem că moşteneşte ceva, 
îi este mărită leafa sau câștigă la loterie — revine curând la aceleași 
probleme financiare, dacă nu chiar la unele mai mari decât înainte de 
a intra în posesia banilor. Banii nu fac decât să accentueze modelul 
circuitului banilor prezent în mintea voastră. Dacă modelul pre- 
supune cheltuirea a tot ce aveţi, mai mult ca sigur că dacă veți avea 
mai mulți bani veţi cheltui şi mai mult. De unde și proverbul: 
„Nebunul își înnebuneşte banii.“ 

Am spus de multe ori că mergem la școală ca să dobândim 
deprinderi intelectuale şi profesionale, importante amândouă. 
Învăţăm să facem bani prin deprinderile noastre profesionale. În 
anii 60, când eram la liceu, dacă cineva se descurca bine la școală 
aproape imediat lumea presupunea că acel tânăr va deveni doc- 
tor. Adesea, copilul nici măcar nu era întrebat dacă vrea să ajungă 
medic. Se înţelegea de la sine. Era profesiunea cu cea mai mare 
răsplată financiară. 

În prezent, doctorii se confruntă cu probleme financiare pe 
care nu aș dori să le aibă nici cel mai mare duşman al meu: mai 
întâi cu companiile de asigurări, care au preluat controlul 

întregii afaceri, ocupându- -se de îngrijirile medicale, apoi impli- 
carea guvernului şi, în final, jurisprudenţa tratamentelor greșite, 
pentru a nu menţiona decât o parte dintre probleme. În prezent, 
copiii vor să ajungă vedete sportive, în baschet sau în golf, pre- 
cum Tiger Woods, genii în computere, staruri de cinema, vedete 
rock, câştigători ai concursurilor de frumusețe, sau oameni de 
afaceri pe Wall Street. Şi asta doar pentru că aceste meserii pre- 
supun celebritate, bani ȘI prestigiu. Acesta este motivul pentru 
care cu greu îi poţi motiva pe copii să înveţe. Ei știu că reușita 
profesională nu se mai află în strânsă legătură cu studiile uni- 
versitare, ca altădată. 

Cum studenţii termină școala fără să aibă o pregătire în 
domeniul financiar, milioane de oameni cu diplomă își fac bine 
meseria, dar mai târziu îi găseşti luptându-se cu probleme finan- 
ciare. Muncesc din greu, dar nu progresează. Ceea ce lipseşte 
din formarea lor nu este modul în care să facă bani, ci cum să-i 
cheltuiască — și ce să facă după ce-i câștigă. Aceasta se numeşte 
aputudine financiară — respectiv, ceea ce faci cu banii după ce îi 
produci. Cum să faci astfel încât ceilalți să nu ţi-i ia, cât poţi păs- 
tra ori cât de bine lucrează banii în favoarea ta. Mulţi nu înţeleg 
de ce au probleme financiare; pentru că pur şi simplu nu înţeleg 
ce este circuitul banilor. O persoană poate avea studii alese, o 
carieră reuşită și să continue să fie analfabetă din punct de 
vedere financiar. Aceşti oameni muncesc adesea mai mult decât 
e nevoie, pentru că învaţă să muncească din greu și nu ştiu să 
pună banii să muncească pentru ei. 


Cum se transformă povestea căutării 
Visului Financiar într-un coşmar financiar 


În filme, apar mulţi oameni care muncesc din greu, ceea ce a 
dus la crearea unui șablon. Proaspeţii căsătoriţi, cuplurile tinere, 
fericite și cu multă carte se mută împreună într-unul dintre 
apartamentele acelea înghesuite, de închiriat. Imediat după 
aceea, îşi dau seama că pot economisi bani, pentru că doi oameni 
pot trăi cam cu tot atâţia bani cât unul singur. 

Problema este însă apartamentul, care e foarte înghesuit. Fi 
încep să strângă bani, ca să-și cumpere casa visurilor lor și 

pentru a face și copii. În prezent, au două venituri și încep să se 
concentreze asupra carierelor lor. 
Veniturile încep să crească. Pe măsură ce veniturile lor cresc... 


Cheltuieli 


BR 


... cheltuielile cresc și ele. 










Cheltuieli 


Activele Pasivele 

Pentru cei mai mulți, cheltuiala nr. 1 o reprezintă impozitele. 
Mulţi cred că e vorba de impozitele pe venit, dar în America, 
suma cea mai mare se plătește la Asigurările Sociale. Un angajat 
se pare că plăteşte la Asigurările Sociale, împreună cu 
Asigurările Medicale, o rată a impozitului în mare de 7,5%, care 
de fapt reprezintă 15%, având în vedere că patronul trebuie să 
plătească pentru tine o sumă egală la Asigurările Sociale. Adică 
e vorba de banii pe care patronul nu vi-i mai poate da. Pe dea- 
supra, trebuie să mai plătiţi impozit pe venitul însumat pentru 
Asigurările Sociale, venit pe care nu-l mai primiţi niciodată, 
pentru că ajunge direct la Asigurările Sociale prin reţineri. 

Apoi, pasivele lor cresc. 


Cheltuieli 





Pasivele 


Acest lucru se poate demonstra cel mai bine luând ca exem- 
plu la cuplul tânăr. Ca urmare a faptului că veniturile lor cresc, 
ei se hotărăsc să cumpere casa la care visează. Odată ajunși 

acolo, trebuie să plătească un nou impozit, respectiv cel pe pro- 
prietate. După care îşi cumpără maşină nouă, mobilă nouă și o 
nouă aparatură, care să se potrivească locuinţei celei noi. Din- 
tr-odată se trezesc și îşi dau seama că lista pasivelor e plină de 
datorii sub formă de ipoteci sau pentru cărțile de credit. 

Din acel moment, sunt prinşi în „Cursa şobolanului“. Mai 
apare şi un copil, muncesc şi mai mult, şi povestea se repetă. Mai 
mulți bani înseamnă impozite mai mari. Vine o carte de credit 
prin poştă. Cei doi o folosesc. Sună o companie de împrumuturi 
şi spune că „activului“ cel mai de preţ al lor, casei, i-a crescut 
valoarea. Compania se oferă să le acorde un împrumut pe ter- 
men lung, având în vedere că stau așa de bine cu creditul, şi li se 
mai spune că inteligent ar fi să-și achite integral cartea de credit, 
lucru care i-ar scuti să mai plătească o dobândă mare pentru 
bunurile de consum. În plus, dobânda ce trebuie plătită pe casă 
se scoate din impozit. Ei acceptă şi îşi plătesc cardurile de credit 
cu dobândă mare. Răsuflă ușuraţi. În sfârşit nu mai au datorii la 
carduri. Și-au transformat datoriile de consumatori într-o 
ipotecă pe casă. Plăţile lor scad pentru că şi-au prelungit datoria 
pe 30 de ani. E un gest inteligent. 

Sună vecinul şi îi invită la cumpărături — e zi de solduri. O 
şansă de a face nişte economii. Fi își spun: „N-am să cumpăr 
nimic, doar mă uit.“ Dar pentru orice eventualitate își iau cardul 
încă nefolosit şi îl pun cu grijă în portofel. 

Deseori mă întâlnesc cu cupluri de tineri. Numele lor este 
altul, dar dilemele financiare sunt aceleaşi. Vin să stăm de vorbă, 
să afle punctul meu de vedere. Ei mă întreabă: „Ne puteți spune 
cum putem face bani mai mulu?“ Felul în care cheltuiesc îi 
determină să caute un venit mai mare. 

Nici măcar nu-și dau seama că problema este modul în care 
aleg să-și cheltuiască banii pe care îi au, şi asta duce la dificultăţi 
financiare. Totul porneşte de la analfabetismul financiar și de la 
neînţelegerea diferenţei dintre active şi pasive. 

Rareori problemele financiare ale cuiva sunt rezolvate de o 
sumă mai mare de bani. Problemele pot fi rezolvate cu 
inteligenţă și înţelegere. E o vorbă pe care un prieten de-al meu 

o spune foarte des celor care au datorii: „Dacă îți dai seama că 
singur ţi-ai săpat groapa... nu mai săpa.“ 

Când eram copil, tatăl meu ne spunea deseori că japonezii 
stăpâneau trei lucruri pe lumea asta: „ştiau să mânuiască sabia, 
bijuteriile şi oglinzile.“ Sabia simbolizează puterea armelor. 
America a cheltuit miliarde de dolari pe arme, și din această 
cauză a ajuns la supremaţia militară în lume. Bijuteriile sim- 
bolizează puterea banilor. E un oarecare sâmbure de adevăr în 
„deea: „Nu uita regula de aur: cine are aurul stabileşte regulile 
jocului.“ 

Oglinda simbolizează puterea cunoaşterii de sine. Cunoaş- 
terea de sine, conform legendei japoneze, era cea mai de preţ 
dintre cele trei. 

Săracii și cei din pătura de mijloc dau voie mult prea adesea 
puterii banilor să izbucnească. Prin faptul că muncesc tot mai 
mult fără să se întrebe despre logica a ceea ce fac, singuri își pun 
piedică în fiecare dimineaţă când merg la slujbă. Faptul că nu 
înţeleg foarte bine ce înseamnă banii duce la atotputernicia ba- 
nului. Puterea banilor este folosită împotriva lor. 

Dacă ar folosi puterea oglinzii, probabil că s-ar întreba: 
„Oare are asta vreo logică?“ Mult prea des, în loc să aibă 
încredere în înțelepciunea lor interioară, în acel spiriduș existent 
în fiecare, cei mai mulți merg cu gloata. Fac diverse lucruri pe 
motiv că le face toată lumea. Ei se conformează, în loc să se 
întrebe. Adesea, fără să se gândească, repetă ceea ce i s-a spus — 
adică idei de genul: „Diversifică-te“ sau „Casa ta este un bun 
activ“; „Casa ta este cea mai mare investiție a ta“; „Mai scapi de 
impozite dacă te îndatorezi şi mai tare“; „Ia-ți o slujbă sigură“; 
„Nu face greşeli“ ; „Nu-ţi asuma riscuri.“ Se spune că frica de a 
vorbi în public este pentru cei mai mulți mai mare decât cea de 
moarte. Conform psihiatrilor, teama de a vorbi în public 
provine din ostracizare, din frica de a ieși în faţă, de a fi comen- 
tat, de a fi ridicol, de a nu mai fi acceptat. Frica de a fi altfel îi 
determină pe cei mai mulţi să nu mai caute noi căi de rezolvare 
a problemelor lor. 

De aceea tatăl meu cel cultivat spunea că japonezii respectau 
cel mai mult puterea oglinzii: pentru că doar atunci când noi, 

oamenii, ne uităm în oglindă aflăm adevărul. Iar principalul 
motiv pentru care cei mai mulți spun „Nu risca“ este tot frica. 
Acest lucru este valabil în toate, fie că este vorba de sport, de 
relații interumane, de profesie sau de bani. 

Aceeaşi frică, aceea de ostracizare, îi face pe oameni să se 
conformeze şi să nu pună la îndoială părerile unanim acceptate 
sau tendinţele la modă. „Casa ta este un activ.“ „la-ţi un împru- 
mut pe termen lung și mai scapi de datorii.“ „Munceşte mai 
mult.“ „Este o avansare.“ „Cândva voi ajunge vicepreşedinte.“ 
„Economiseşte bani.“ „Când o să mi se mărească leafa o să 
cumpăr o casă mai mare.“ „Fondurile mutuale sunt sigure.“ 
„Nu mai avem păpuși de care doriţi, dar mai am una pusă deo- 
parte pentru un alt client care n-a mai venit s-o cumpere." 

Multe probleme financiare grave sunt rezultatul faptului că 
mergem cu gloata și încercăm să ţinem pasul cu mulțimea. 
Uneori, toţi avem nevoie să ne privim în oglindă și să fim sinceri 
cu înţelepciunea noastră interioară și nu cu temerile noastre. 
Când împliniserăm 16 ani, eu şi Mike am început să avem pro- 
bleme la şcoală. Nu eram copii răi. Dar ne distingeam din 
mulţime. Lucram pentru tatăl lui Mike după ore și în weekend. 
Adesea, Mike şi cu mine petreceam ore întregi după ce 
lucraserăm la ceva, stând la o masă cu tatăl lui, în vreme ce aces- 
ta se întâlnea cu bancherii lui, avocații, contabilii, agenții de 
Bursă, investitorii, directorii și angajaţii. lată un om care 
renunţase la şcoală la 13 ani și care acum conducea, instruia, 
comanda şi punea întrebări unor persoane cu multă școală. Fi 
veneau și își expuneau punctele de vedere şi mârâiau atunci când 
el nu era de acord cu ele. 

lată, aşadar, un om care s-a distins din mulțime. Este un om 
care a gândit de unul singur și care a urât cuvintele: „Trebuie să 
facem aşa pentru că aşa face toată lumea.“ De asemenea, îl ura 
pe „nu pot“. Dacă vrei să determini pe cineva să facă ceva e sufi- 
cient să îi spui: „Nu cred că poţi să o faci.“ Mike şi cu mine am 
învăţat din aceste ședințe mai mult decât în toţi anii de școală și 
de facultate. Tatăl lui Mike nu avea studii înalte, dar cunoştea 
ABC-ul financiar şi, ca urmare, avusese parte de o mare reușită. 

Obişnuia să ne repete mereu: „O persoană inteligentă angajează 
oameni care sunt mai inteligenţi decât el.“ Astfel, Mike și cu 
mine am avut avantajul de a ne petrece timpul ascultând pe 
durata întâlnirilor de lucru învățămintele unor oameni deştepţi. 

Dar din această cauză, atât Mike cât şi eu nu puteam accep- 
ta dogma standard pe care ne-o predicau profesorii noștri. Asta 
ne-a creat probleme. De câte ori profesorul spunea: „Dacă nu 
luaţi note mari n-o să vă descurcaţi în viaţă“, Mike și cu mine 
încruntam din sprâncene. Spunându-ni-se să urmăm procedura 
standard și să nu ne abatem de la reguli, ne-am putut da seama 
că procesul de școlarizare descurajează de fapt creativitatea. 
Începuserăm să înţelegem de ce tatăl nostru cel bogat ne-a spus 
că şcolile sunt făcute să producă buni angajaţi şi nu buni 
patroni. Uneori, Mike sau eu ne întrebam profesorii cum 
putem aplica ceea ce învățam, sau îi întrebam de ce nu studiem 
niciodată banii şi felul cum funcţionează ei. La această din urmă 
întrebare, cel mai adesea ni se răspundea că banii nu sunt 
importanţi, că dacă ne demonstrăm capacitatea profesională, 
banii vor veni de la sine. 

Cu cât ştiam mai multe despre puterea banilor, cu atât ne dis- 
tanţam de profesorii şi de colegii noştri. 

Tatăl meu cel cu carte nu m-a presat niciodată cu notele. 
Adesea m-am întrebat de ce. Dar am început să ne certăm când 
vorbeam despre bani. La 16 ani, probabil că deja aveam o bază 
mai solidă în domeniul financiar decât a mamei sau a tatei. 
Puteam ţine registre, îi ascultam pe contabili specializați în 
impozite şi pe avocaţii din corporaţii, pe bancheri, pe cei cu 
afaceri imobiliare, pe investitori ş.a.m.d. Tatăl meu vorbea cu 
profesorii. 

Într-o zi, tata mi-a explicat de ce casa noastră este cea mai 
mare investiţie a lui. A urmat o discuţie nu prea plăcută, în care 
i-am arătat de ce credeam eu că o casă nu este o bună investiţie. 

Următorul grafic ilustrează diferenţa de percepţie între tatăl 
meu cel bogat şi tatăl meu cel sărac în ce privea casele lor. Unul 
dintre taţi credea că e vorba de un „activ“, iar celălalt socotea că 
este un „pasiv“. 

Tatăl bogat Pasive 
Casă 


Tatăl sărac Active 
Casă 


Îmi amintesc când i-am desenat tatălui meu graficul care 
urmează, arătându-i modelul circuitului banilor. I-am mai 
explicat şi care sunt cheltuielile auxiliare, în cazul în care casa 
este o proprietate. O casă mai mare înseamnă cheltuieli mai 
mari, şi circuitul banilor creşte pe coloana cheltuielilor. 

Pasive 


Cheltuieli Ipotecă 
Impozite pe 
terenuri 
Asigurări 
Intretinere 
Cheltuieli 


utilitare 


Pasive 
Ipotecă 

Cred în continuare că o casă nu reprezintă un „activ“. Și ştiu 
că pentru mulți oameni este visul lor, dar și cea mai mare inves- 
tiţie. Să deţii propria ta casă e mai bine decât nimic. Dar eu ofer 
o privire alternativă în raport cu această dogmă foarte populară. 
Dacă eu şi soţia mea ar urma să cumpărăm o casă mai mare, mai 
strălucitoare, ne-am da seama imediat că n-ar fi vorba de un 
activ, ci de un pasiv, având în vedere că ne-ar lua și mai mulți 
bani din buzunar. 

lată, așadar, care este punctul meu de vedere. Nu mă aştept 
ca majoritatea oamenilor să fie de acord cu el, pentru că o casă 
frumoasă ţine de latura noastră sentimentală. Și când e vorba de 
bani, sentimentele profunde au tendinţa să reducă inteligenţa 
financiară. Știu din proprie experienţă că banii au un fel al lor de 
a transforma orice hotărâre într-una sentimentală. 


1. Când e vorba de case, subliniez faptul că aproape orice om 
muncește toată viaţa pentru a plăti o casă al cărei propri- 
etar nu ajunge să fie niciodată. Cu alte cuvinte, majoritatea 
oamenilor își cumpără o nouă casă de fiecare dată când 
apelează la un nou împrumut pe 30 de ani ca să o plătească 
pe cea iniţială. 

2. Chiar dacă oamenilor li se acordă o reducere la impozite 
pentru dobânzile ipotecilor, ei plătesc toate celelalte chel- 
tuieli cu banii deja impozitaţi. Chiar şi după ce îşi achită 
ipoteca. 

3. Impozitele pe proprietate. Părinţii soției mele au fost 
șocați când impozitul pe proprietatea lor a ajuns la 1 000 de 
dolari pe lună. Acest lucru s-a întâmplat după ce au ieșit la 
pensie, așa încât creşterea sumei a însemnat un efort foarte 
mare pentru bugetul lor de pensionari; prin urmare, au 
fost nevoiţi să se mute. 

4. Valoarea caselor nu crește întotdeauna. Încă mai am prie- 
teni care datorează un milion de dolari pentru o casă care 
s-ar vinde în prezent cu doar 700 000 de dolari. 

5. Cele mai mari pierderi sunt cele provenite din ocaziile 
ratate. Dacă toți banii vor fi investiţi în casă, veți fi obligați 
să munciţi mai mult, pentru că pe coloana de cheltuieli se 
vor aduna tot mai multe lucruri, în loc să se adune pe 

coloana de active. Asta se întâmplă în cazul modelului cir- 
cuitului banilor pentru clasa de mijloc tipică. Dacă un 
cuplu tânăr reuşeşte încă de la început să treacă mai mulți 
bani în coloana activelor, în anul următor le va fi mai ușor, 
şi în special când se vor pregăti să-și trimită copiii la facul- 
tate. Activele lor vor creşte în timp și îi vor ajuta să-și 
acopere cheltuielile. Mult prea des, casa servește drept 
vehicul pentru un împrumut contractat spre a face față 
cheltuielilor mereu crescânde. 


Pe scurt, rezultatul final la hotărârii iniţiale de a achiziţiona o 


casă costisitoare în locul unei investiţii de portofoliu constă în 
cel puţin trei consecinţe, după cum urmează: 


1. lrosirea timpului în care altor active le-ar fi putut spori 


valoarea. 


2. Pierderi de capital suplimentar; acesta ar fi putut fi investit 


în loc să servească la plata cheltuielilor ridicate de între- 
ținerea strictă a casel. 


. Irosirea unei potenţiale educaţii. Mult prea adesea, oamenii 


socotesc casa, economiile şi planul de pensii drept singurele 
lucruri de pe coloana activelor. Cum nu au bani de investit, 
pur și simplu nu investesc. Acest lucru îi lipseşte de o expe- 
rienţă a investițiilor. Majoritatea nu ajung niciodată ceea ce 
se numeşte „investitori sofisticaţi“, și cele mai bune 
investiţii sunt de obicei vândute „investitorilor sofisticați“, 
care apoi le revând celor care nu vor să-și asume riscuri. 


Eu nu spun să nu cumpăraţi o casă. Spun doar că e bine să 


înțelegeți diferenţa dintre active și pasive. Când îmi doresc o 
casă mai mare, mai întâi cumpăr active care să genereze un cir- 
cuit al banilor cu care să plătesc casa. Situaţia în care viaţa curva 
intră în această „Cursă a şobolanului“ este ilustrată cel mai bine 
prin chiar exemplul tatălui meu cu studii și al declarației sale de 
venituri. Cheltuielile lui par întotdeauna să ţină pasul cu venitul, 
dar nu-i îngăduie niciodată să investească în active. Ca urmare, 
pasivele cum ar fi ipoteca sau datoriile la carduri sunt mai mari 
decât activele. Următorul desen valorează mai mult decât o mie 
de cuvinte. 


ALFABETUL FINANCIAR 91 


Declaratia 
de venituri Venit 
a tatălui 
cu studii 


Pasive 


AT 


Declarația de venituri a tatălui meu cel bogat, pe de altă parte, 
reflectă rezultatele unei vieţi dedicate investiţiilor și reducerii la 
minimum a pasivelor: 


Declaraţia Venit 
de venituri 
a tatălui bogat 


a 

Trecerea în revistă a declaraţiei de venituri a tatălui meu 
bogat explică de ce oamenii bogaţi se îmbogăţesc şi mai tare. 
Coloana activelor generează venit mai mult decât suficient pen- 
tru a acoperi cheltuielile, asigurându-i o reinvestire echilibrată 
în coloana activelor. Coloana activelor continuă să crească și de 
aceea venitul pe care îl produc acestea crește odată cu ele. 

Rezultatul este: cei bogaţi se îmbogăţesc și mai mult! 


De ce oamenii 
bogaţi se 


îmbogăţesc 
și mai mult 


—> 





r 








„Clasa mijlocie se află într-o continuă luptă cu problemele 
financiare. Venitul de bază provine din salarii, impozitul 
crescând odată cu ele. Cheltuielile au tendinţa să crească în 
raport direct cu creşterea salariilor. De aici și expresia „Cursa 
șobolanului“. Ei își consideră casa drept principalul activ, în 
loc să investească în bunuri aducătoare de venit. 

Cheltuieli 


Pasive 


Acest model conform căruia casa este tratată ca o investiţie şi 
teoria că o creștere a salariului înseamnă posibilitatea de a 
cumpăra o casă mai mare sau de a cheltui mai mult, stă la baza 
societăţii actuale, care este permanent îndatorată. Procesul de 
creştere a cheltuielilor îndatorează și mai mult familule, ducând 
la o şi mai mare nesiguranță financiară, chiar dacă membrii aces- 
tora sunt avansați și primesc o leafă lunară mai mare. Aceasta 
este o modalitate riscantă de a trăi și pornește de la o slabă edu- 
caţie financiară. 

Pierderea masivă a slujbelor în anii '90 — din cauza reducerii 
afacerilor — a dat la iveală fragilitatea clasei de mijloc, din punct 
de vedere financiar. Brusc, planurile de pensii ale companiilor 
au fost înlocuite cu un alt tip de plan. Asigurările Sociale au ca- 
tegoric probleme şi nu mai pot fi socotite ca o sursă pentru pen- 
sii. În pătura de mijloc s-a instaurat panica. În prezent, singurul 


De ce are 
probleme 
clasa mijlocie 












w 

lucru bun este că mulţi dintre aceşti oameni au înţeles aceste 
chestiuni şi au început să cumpere fonduri mutuale. Creşterea 
investiţiilor e în mare parte direct răspunzătoare de enormele 
progrese de la Bursă. În prezent, se creează tot mai multe fon- 
duri mutuale pentru a răspunde cererilor clasei de mijloc. 

Fondurile mutuale sunt populare pentru că reprezintă o 
investiţie sigură. Cumpărătorii medii de fonduri mutuale sunt 
mult prea ocupați să-şi plătească impozitele și ipotecile, să 
strângă bani pentru facultatea copiilor şi să-și achite cărțile de 
credit. Ei nu mai au timp să înveţe cum să investească. Și atunci 
se bizuie pe experienţa directorilor fondurilor mutuale. Cum 
fondurile mutuale includ diverse tipuri de investiţii, ei au impre- 
sia că banii lor sunt mai în siguranţă dacă soluțiile sunt „diver- 
sificate“. 

Acest grup cu şcoală din clasa de mijloc subscrie dogmei 
„diversificării“ expuse de agenţii fondurilor mutuale şi de 
finanţişti. Mergeţi la sigur. Nu vă asumaţi riscuri. 

Adevărata tragedie este că lipsa unei educaţii financiare tim- 
purii, duce la riscurile cu care sunt confruntaţ cei din clasa de 
mijloc. Motivul pentru care nu-şi asumă riscuri provine din fap- 
tul că poziţia financiară este una cel mult subțirică. Bilanţul lor 
nu este echilibrat, sunt plini de pasive, fără active reale care să 
genereze un venit. De obicei, singura lor sursă de venit este 
leafa. Întreaga lor existenţă devine dependentă de patron. 

Astfel încât, atunci când apare „o afacere unică“, acești 
oameni nu pot profita de această ocazie. Fi continuă să nu-și 
asume riscuri pur și simplu pentru că muncesc prea din greu, 
taxele sunt mari și sunt înglodaţi în datorii. 

Aşa cum spuneam la începutul acestui capitol, regula cea mai 
importantă este cunoașterea diferenţei dintre active şi pasive. 
Odată ce veţi înţelege diferenţa, e bine să vă concentrati efor- 
turile doar asupra achiziţionării de active generatoare de venit. 
Aceasta este cea mai bună soluţie de a porni pe drumul 
îmbogăţirii. Continuaţi să procedaţi așa, şi coloana activelor va 
creşte. Străduiţi-vă ca pasivele şi cheltuielile să rămână scăzute. 
Astfel veţi avea mai mulți bani la dispoziţie pe care să-i treceţi în 
coloana activelor. Curând, baza activelor va fi atât de solidă, 

încât vă veți putea permite inclusiv investiţii speculative. 
Investițiile care aduc profit între sută la sută şi infinit. 
Investițiile în care de la 5 000 de dolari se ajunge curând la 1 mi- 
lion de dolari sau chiar şi mai mult. Investiţiile pe care cei din 
pătura mijlocie le numesc de obicei „prea riscante“. Investiţiile 
nu sunt riscante. Faptul că se porneşte de la o înţelegere sim- 
plistă a finanţelor, începând cu alfabetul financiar, duce la ceea 
ce se cheamă „prea riscant“. 

Dacă veţi proceda ca marea masă, veţi obţine următorul 
grafic: 


Muncit 
pentru 
patron 


Cheltuieli  Muncit 
pentru stat 


Pasive 


Muncit pentru 
bancă 





Ca angajat și ca proprietar de casă, dumneavoastră munciţi 
după cum urmează: 


1. Munciy pentru altcineva. Majoritatea oamenilor muncesc 
pentru leafă și îi îmbogăţesc pe patroni sau pe acţionari. 

Eforturile şi reușitele dumneavoastră vor însemna o 
reuşită pentru patron și pentru pensia lui. 

2. Munciţi pentru Stat. Statul își ia partea sa din leafa dum- 
neavoastră pe care nici nu apucaţi s-o vedeți integral. 
Muncind şi mai mult, pur şi simplu sporiți suma din 
impozite percepută de Stat — majoritatea oamenilor 
muncesc din ianuarie până în mai doar ca să-și plătească 
dările către Stat. 

3. Munciţi pentru Bancă. După impozite, cea mai mare chel- 
tuială o reprezintă de obicei ipoteca și cărțile de credit. 


Problema cu „pur şi simplu a munci din greu“ este că la 
fiecare dintre aceste trei niveluri se percepe o taxă şi mai mare 
când eforturile voastre cresc. Trebuie să învăţaţi să profitaţi de 
pe urma eforturilor voastre sporite împreună cu familia voastră, 
în mod direct. 

Odată ce v-aţi hotărât să vă concentrați asupra propriei afa- 
ceri, cum vă stabiliți scopurile? În cazul majorității oamenilor, 
ei trebuie să își păstreze slujba și să se bizuie pe salariu pentru 
a-şi finanța achiziţionarea activelor. 

Când activele cresc, oare cum poate fi măsurată reușita lor? 
Cum îşi dă cineva seama că s-a îmbogăţit, că a făcut avere? Așa 
cum am o definiţie proprie pentru active și pasive, am și una 
pentru avere. De fapt, am preluat-o de la un bărbat pe nume 
Buckminster Fuller. Unii spun că este un șarlatan, iar alții spun 
că este un geniu. Cu ani de zile în urmă, printre arhitecţi s-a 
zvonit că acesta ar fi cerut în 1961 un brevet pentru ceea ce el 
numea domul geodezic. În cererea sa însă, Fuller pomenea și 
ceva despre avere. Era destul de confuz la început, dar dacă 
citeai mai atent, devenea logic: averea este capacitatea unei per- 
soane de a supravieţui cât mai multe zile la rând... sau astfel: 
dacă nu mai munceşte, cât ar putea supraviețui ? 

Spre deosebire de averea netă — diferenţa dintre active și 
pasive, care adesea constă în cheltuielile iraționale și părerile 
greşite asupra valorii —, această definiţie creează posibilitatea 
dezvoltării unei scări de evaluare reale și precise. Pot măsura 

acum Și pot şti exact în ce poziţie mă aflu în raport cu scopul 
fixat, acela de a fi independent din punct de vedere financiar. 

Deși proprietatea netă include adesea şi acele active care nu 
sunt aducătoare-de-bani-lichizi, ca de exemplu lucrurile pe care 
le-aţi cumpărat şi acum zac în garaj, averea măsoară câţi bani 
produc banii voştri și, astfel, posibilitatea de supravieţuire 
financiară. 

Averea este măsura circuitului banilor din coloana activelor 
în comparaţie cu coloana cheltuielilor. 

Să luăm un exemplu. Să zicem că din circuitul financiar al 
activelor am 1 000 de dolari pe lună. Cheltuielile mele lunare se 
ridică la 2 000 de dolari. Care este averea mea? 

Să revenim la definiţia lui Buckminster Fuller. Folosind 
definiția sa, câte zile de acum înainte pot supravieţui astfel? Să 
luăm cazul unei lun: de 30 de zile. Conform definiţiei, am un 
flux de bani lichizi suficient pentru o jumătate de lună. 

Când voi avea 2 000 de dolari din circuitul financiar al 
activelor, voi fi un om cu avere. 

Deşi nu sunt încă bogat, am ceva avere. Am acum un venit 
generat de active care acoperă complet cheltuielile mele lunare. 
Dacă vreau să-mi sporesc cheltuielile, trebuie mai întâi să-mi 
sporesc circuitul financiar de la rubrica active, astfel încât să 
menţin acest nivel al averii. Observaţi că din acel moment, nu 
mai depind de leafă. M-am concentrat şi am reușit să clădesc o 
coloană a activelor care m-a transformat într-o persoană inde- 
pendentă din punct de vedere financiar. Chiar dacă aş renunța 
azi la slujba mea, mi-aş putea acoperi cheltuielile lunare din cir- 
cuitul financiar al activelor. 

Următorul meu scop ar fi să am un circuit al banilor exce- 
dentar din active pe care să-l reinvestesc în coloana activelor. Cu 
cât merg mai mulți bani în coloana activelor, cu atât coloana 
activelor creşte. Cu cât activele mele cresc, cu atât creşte și fluxul 
de bani lichizi. Atâta vreme cât menţin cheltuielile sub fluxul de 
bani lichizi din active, mă îmbogăţesc și mai mult, având un 
venit tot mai mare din alte surse decât munca mea fizică. 

Pe măsură ce acest proces de reinvestiţii continuă, sunt pe 
drumul bun al îmbogăţirii. Definiţia actuală a omului bogat 

provine din felul în care este el perceput. Niciodată nu poți fi 
prea bogat. 
Gândiţi-vă la această observaţie simplă: 


Cei bogați cumpără active, 
Cei săraci au numai cheltuieli. 
Pătura de mijloc cumpără pasive pe care le consideră active. 


Deci cum încep eu să îmi văd de afacerea mea? Care ar fi 
răspunsul? Ascultaţi-l pe fondatorul companiei McDonalds. 


LECTIA A TREIA 


VEZI-ȚI SINGUR 
DE AFACEREA TA 


CAPITOLUL 4 


Lecţia a treia 


Vezz-ţi singur 
de afacerea ta 


În 1974, Ray Kroc, fondatorul companiei McDonald's, a fost 
rugat să vorbească la un curs MBA din cadrul Universității 
Texas din Austin. Un bun prieten de-al meu, Keith 
Cunningham, urma acest curs. După o conferinţă extrem de 
serioasă şi inspiratoare, s-a făcut o pauză, şi studenţii l-au invi- 
tat pe Ray să meargă la barul lor preferat și să bea o bere. Ray, 
foarte amabil, a acceptat. 

„Ce afacere am eu de fapt?“, a întrebat Ray de îndată ce toată 
lumea a avut câte un pahar cu bere în mână. 

„Toată lumea a început să râdă“, povestea Keith. „Majori- 
tatea studenţilor la MBA credeau că Ray doar glumește.“ 

N-a răspuns nimeni, așa încât Ray a repetat întrebarea. „Ce 
afacere credeți voi că am eu?“ 

Studenţii au râs iar şi în sfârşit unul mai curajos a zis: „Ray, 
crezi că există cineva pe lumea asta care să nu ştie că ai o afacere 
cu hamburgheri ?“ 

Ray a jubilat. „Am bănuit eu că asta o să spuneţi.“ A făcut o 
pauză şi apoi a adăugat iute: „Doamnelor şi domnilor, nu mă 
ocup de hamburgheri, ci de proprietăţi imobiliare.“ 

Keith mi-a spus că Ray a explicat apoi pe îndelete punctul 
său de vedere. În planul de afaceri al firmei, Ray ştia că princi- 
pala preocupare era vânzarea francizelor de hamburgheri, dar 
nici o clipă nu scăpa din vedere locul ocupat de aceste francize. 
El ştia că proprietățile imobiliare sunt factorul cel mai impor- 
tant în reuşita fiecărei francize în parte. Practic, persoana care 
cumpără franciza plătește în același timp terenul unde este 
amplasată, care aparţine companiei lui Ray Kroc. 

În prezent, McDonald's este cel mai important proprietar 
imobiliar din lume, având un teren chiar mai întins decât 
Biserica Catolică. În prezent, McDonald's deţine cele mai 
importante intersecţii sau colțuri de stradă din America, dar și 
din alte locuri din lume. 

Keith îmi povestea că a fost una dintre cele mai importante 
lecţii din viaţa sa. În prezent, Keith deţine spălătorii de mașini, 
dar adevărata lui afacere constă în terenul pe care se află aceste 
spălătorii de mașini. 

Am încheiat capitolul precedent cu graficele care ilustrau 
faptul că majoritatea oamenilor muncesc pentru oricine altcine- 
va în afară de ei înşişi. Mai întâi, muncesc pentru proprietarii 
companiei, apoi pentru stat prin impozite şi, în final, pentru 
bancă, pentru că acolo se află ipoteca lor. 

Când eram copil, nu aveam nici un McDonalds în apropiere. 
Și totuşi, tatăl meu cel bogat ne-a învăţat aceeași lecţie ca și cea 
la care s-a referit Ray Kroc la Universitatea Texas. Acesta este 
secretul nr. 3 al celor bogau. 

Secretul este următorul: „Vezi-ţi singur de afacerea ta.“ 
Problemele financiare sunt adesea rezultatul direct al faptului că 
oamenii muncesc O viaţă întreagă pentru altcineva. La sfârșit, cei 
mai mulți nu se vor alege cu nimic de pe urma muncii lor. 

Din nou un desen face mai mult decât o mie de cuvinte. lată 
un grafic al declaraţiei de venit și al bilanţului prin care se poate 
exprima cel mai bine sfatul lui Ray Kroc. 

Actualul nostru sistem de învăţământ se concentrează asupra 
pregătirii tinerilor pentru obţinerea unei slujbe bune prin dez- 
voltarea capacităţii intelectuale. Întreaga lor existență se va 
învârti în jurul salariilor sau, așa cum am descris anterior, în 
jurul coloanei de venit. După dezvoltarea capacității intelec- 
tuale, se urmăreşte un nivel superior de educație pentru a 
îmbunătăţi abilitățile profesionale. Ei studiază pentru a deveni 
ingineri, oameni de știință, bucătari, poliţişti, artiști, scriitori 
ş.a.m.d. Aceste abilităţi profesionale le permit să intre pe piaţa 
forţei de muncă şi să muncească pentru bani. 

Există o mare diferenţă între profesie şi afacere. Adesea, îi 
întreb pe oameni: „Cu ce te ocupi?“, și ei îmi răspund: „A, sunt 
bancher.“ Apoi îi întreb dacă sunt proprietarii băncii, și ei de 
obicei îmi răspund: „Nu, lucrez acolo.“ 

În acest moment înseamnă că ei fac o confuzie între profesie 
și afacere. Ca profesie pot fi bancheri, dar trebuie să aibă și o 
afacere a lor. Ray Kroc a explicat foarte clar diferenţa dintre 
profesie şi afacere în cazul lui. Profesia lui a rămas aceeași. El era 
agent de vânzări. La un moment dat, a vândut mixere pentru 

îngheţată şi apoi a început să vândă francize de hamburgheri. 
Dar în vreme ce profesia lui era să vândă francize de ham- 
burgheri, afacerea lui era să acumuleze proprietăţi sub forma 
unui venit care să producă. 

Problema cu școala este că adesea devii ceea ce studiezi. Deci 
dacă studiaţi, de exemplu, bucătăria, deveniți bucătari. Dacă stu- 
diaţi dreptul, deveniți avocaţi. Și dacă faceţi școala de mecanici 
auto, deveniți mecanici. Greșeala apare în momentul în care 
deveniți ceea ce învăţaţi, uitând să vă ocupați de afacerea per- 
sonală. Oamenii își petrec întreaga viaţă ocupându-se de aface- 
rile altora şi îmbogăţindu-i pe aceştia. 

Pentru a obține o siguranţă financiară, oamenii trebuie să-și 
vadă de afacerea lor. Afacerea voastră se învârteşte în jurul 
coloanei de active, spre deosebire de coloana de venit. Așa cum 
declaram și mai înainte, regula nr. 1 este să cunoști diferența 
dintre active şi pasive și să cumperi active. Cei bogați se con- 
centrează asupra coloanei de active, în vreme ce restul se con- 
centrează asupra declaraţiilor de venit. 

De aceea, auzim adesea: „Am nevoie de o mărire de leafă“, 
„Dacă m-ar avansa şi pe mine“, „Am să mă apuc iar de școală, 
ca să fiu mai bine pregătit pentru a obține o slujbă mai bună“, 
„Am să fac ore suplimentare“, „Poate reușesc să îmi mai lau o 
slujbă“, „În două săptămâni îmi dau demisia, am găsit o slujbă 
unde sunt plătit mai bine.“ 

În unele cercuri, acestea sunt niște idei de bun simţ. Și totuşi, 
dacă îl veţi asculta pe Ray Kroc, vă veţi da seama că încă nu vă 
vedeți de afacerea voastră. Aceste idei continuă să se concen- 
treze pe coloana de venit și nu vor ajuta persoana respectivă să 
obţină o siguranţă financiară mai mare decât în cazul în care 
banii suplimentari sunt folosiți pentru achiziționarea unor 
active generatoare de venit. | 

Motivul principal pentru care oamenii săraci sau din pătura 
mijlocie continuă să fie conservatori din punct de vedere fiscal 
— ceea ce înseamnă: „Nu-mi pot permite să-mi asum riscuri“ — 
este că nu au o educaţie financiară minimă. Trebuie să se agaţe 
de slujbele lor. Trebuie să nu-și asume riscuri. 

Atunci când a ajuns „la modă“ reducerea de personal, mi- 
lioane de muncitori au descoperit că așa-zisul cel mai important 
activ al lor, casa, îi înghiţea de vii. Activul lor, casa, continua să-i 
coste bani, lună de lună. Mașina lor, un alt „activ“, îi costa și ea 
ochii din cap. Crosele de golf din garaj, care costaseră 1 000 de 
dolari, acum nu mai valorau 1 000 de dolari. Fără siguranţa sluj- 
bei, nu aveau pe ce se sprijini. Ceea ce li se păruseră nişte active 
nu le puteau fi de ajutor pentru a supravieţui într-un moment de 
criză financiară. 

Presupun că cei mai mulți dintre noi au completat câte o 
cerere de împrumut la bancă pentru a cumpăra o casă sau o 
mașină. E interesant de urmărit ce scrie în coloana „valoare 
netă“. Este interesant pentru că: astfel constatăm ce acceptă 
banca și practicile contabile drept active. 

Într-o bună zi, vrând să obțin un împrumut, mi-am dat 
seama că situaţia mea financiară nu se prezenta prea bine. Astfel 
încât am adăugat crosele cele no: de golf, colecţia mea de 
tablouri, cărţile, combina, televizorul, costumele Armani, cea- 
surile, pantofii şi alte bunuri personale ca să îngroș numărul 
lucrurilor din coloana activelor. 

Mi s-a refuzat însă împrumutul pentru că investisem prea 
mult în proprietăţi imobiliare. Comisiei de împrumuturi nu i-a 
convenit că am investit atât de mulţi bani în apartamente. Ea 

voia să știe de ce nu am şi eu o slujbă normală, cu un salariu. Nu 
au luat în considerare costumele Armani, crosele de golf sau 
colecţia de artă. Viaţa devine foarte dură atunci când nu cores- 
punzi profilului „standard“. 

Mă za cu frig de fiecare dată când aud pe cineva că-mi spune 
că valoarea sa netă este de un milion de dolari, sau de 100 000 de 
dolari, sau cât o fi. Unul dintre principalele motive pentru care 
valoarea netă nu este corectă e faptul că atunci când începi să-ţi 
vinzi bunurile, eşti taxat pentru fiecare câştig în parte. 

Foarte mulți oameni s-au aruncat singuri în necazuri finan- 
ciare atunci când li s-a micşorat venitul. Pentru a-şi spori banii 
lichizi, ei își vând activele. Mai întâi, bunurile personale pot fi 
vândute în general doar la o valoare mai mică decât aceea care 
apărea în lista balanței personale a veniturilor şi cheltuielilor. 

Dacă există însă un câștig din vânzarea bunurilor, el e din nou 
impozitat. Prin urmare, statul își ia din nou partea sa din câștig, 
reducându-se astfel suma disponibilă pentru a scăpa de datorii. 
De aceea spun că, în general, valoarea netă a cuiva este adesea mai 
mică decât crede. 

Începeţi să vă preocupaţi de propria voastră afacere. Păstraţi-vă 
slujba de zi cu zi, dar apucaţi-vă să cumpăraţi active reale și nu 
pasive sau bunuri personale care nu mai au aceeași valoare reală 
de îndată ce le aduceţi acasă. O maşină nouă pierde aproximativ 
25% din preţul pe care îl plătiţi în momentul în care ieşiţi cu ea 
din magazin. Nu este un activ real, chiar dacă bancherul vă lasă 
să o treceţi pe listă. Suportul nou de titaniu pentru mingea de 
golf care valorase 400 de dolari nu mai făcea decât 150 în 
momentul în care am început să-l folosesc. 

Adulţi, aveţi grijă să nu faceţi prea multe cheltuieli! Reduceţi 
pasivele și construiți cu inteligență o bază solidă pentru active. 
Pentru tinerii care încă mai stau cu părinții, este important ca 
aceştia să-i înveţe diferenţa dintre active şi pasive. Determinaţi-l 
să îşi construiască o coloană solidă de active înainte de a pleca la 
casa lor, de a se căsători, de a-și cumpăra o locuinţă, de a avea 
copii şi de a se trezi într-o situaţie financiară riscantă, agăţându-se 
cu disperare de slujbă şi cumpărând totul pe credit. Am văzut 
atât de multe cupluri tinere care se căsătoresc şi cad în capcana 
unui stil de viaţă care nu le mai dă posibilitatea de a ieşi din 
datorii aproape tot restul existenţei lor active. 

În majoritatea cazurilor, de îndată ce şi ultimul copil pleacă 
din casă, părinţii își dau seama că nu sunt bine pregătiți pentru 
pensie şi încep să se străduiască să pună nişte bani deoparte. 
Apoi, părinţii copiilor se îmbolnăvesc şi se trezesc cu noi 
răspunderi. 

Aşadar, ce fel de bunuri v-aş sugera să achiziționaţi vol și 
copiii voştri ? În lumea mea, activele reale se împart în mai multe 
categorii: 


1. Afacerile care nu presupun prezenţa mea. Le am, dar sunt 
conduse de alte persoane. Dacă ar trebui să muncesc acolo, 
n-ar mai fi o afacere, ar deveni o slujbă. 

2. Acţiuni. 

3. Obligaţuni. 

4. Fonduri mutuale. 

5. Venituri ce generează proprietăţi imobiliare. 

6. Depuneri. 

7. Drepturi de autor de pe urma proprietăţilor intelectuale 
cum ar fi muzică, scenarii, brevete. 

8. Și orice altceva are valoare, produce venit sau creşte ca va- 
loare şi este oricând vandabil. 


Copil fiind, tatăl meu cu şcoală m-a încurajat să-mi găsesc o 
slujbă sigură. Pe de altă parte, tatăl meu bogat m-a încurajat să 
achiziționez activele care îmi plac. „Dacă nu-ţi vor plăcea, nu 
vei avea grijă de ele.“ Am adunat proprietăţi imobiliare pentru 
că îmi plac clădirile și pământul. Îmi place să le cumpăr pentru 
ele însele. Aș fi în stare să mă uit toată ziua la clădiri. Atunci 
când intervin probleme, ele nu sunt atât de grave încât să-mi 
afecteze plăcerea de a avea proprietăţi imobiliare. Cui nu-i plac 
proprietățile imobiliare, ar fi mai bine să nu le cumpere. 

Îmi plac acţiunile de la companiile mici, mai ales de la cele 
care abia s-au pus pe picioare. Acesta este motivul pentru care 
sunt antreprenor și nu am firma mea. În primii ani, am lucrat la 
companii mari, cum ar fi Standard Oil din California, la Marina 
Comercială Americană și la Compania Xerox. Mi-a făcut 
plăcere să lucrez pentru ei şi am niște amintiri frumoase, dar ştiu 
că nu sunt genul care să aibă o companie. Îmi place să pun pe 
picioare o companie, dar nu să o conduc. De aceea, de obicei 
cumpăr acțiuni de la companiile mici, pe care uneori chiar eu le 
aduc pe piaţă. Averile se fac din noile emisiuni de acţiuni și îmi 
place jocul acesta. Multor oameni le e frică de companiile mici; 
le consideră riscante şi așa şi sunt. Dar riscul se diminuează 
întotdeauna dacă îţi plac lucrurile în care investești, le înţelegi și 
cunoşti jocul. În ce priveşte companiile mici, strategia mea de 
investiţii este să renunţ la acţiuni într-un an. În cazul proprie- 
tăuilor imobiliare, pe de altă parte, strategia mea este de a începe 
cu puţin şi de a ţine proprietăţile până le crește valoarea, întârzi- 
ind astfel plata impozitelor pe venit. Acest lucru permite ca 


108 TATĂ BOGAT, TATĂ SĂRAC 


valoarea să crească semnificativ. De obicei, păstrez o proprietate 
ceva mai puţin de şapte ani. 

Ani de zile, chiar când lucram în Marina Comercială 
Americană sau la Compania Xerox, am făcut ceea ce-mi reco- 
mandase tatăl bogat. Mi-am păstrat slujba, dar mi-am văzut și 
de afacerea mea. Acţionam în coloana activelor. Negociam 
bunuri imobiliare şi acţiuni nu prea mari. Întotdeauna tatăl 
bogat a subliniat faptul că este extrem de important să cunoști 
ABC-ul financiar. Cu cât înţelegeam mai bine contabilitatea și 
managementul banilor lichizi, cu atât reușeam să analizez mai 
bine investiţiile; în cele din urmă, m-am apucat și de construirea 
propriei mele companii. 

Nu sfătuiesc însă pe nimeni să se apuce de o companie dacă 
nu îşi doreşte asta cu adevărat. Cum știu multe despre felul cum 
se conduce o companie, nu aș îndemna pe nimeni să o facă. 
Există momente în care cei care nu-și găsesc de lucru, nu mai au 
decât soluţia să-și facă o firmă. Șansele de reuşită sunt minime: 
nouă din 10 companii dau faliment în cinci ani. Dintre cele care 
supraviețuiesc celor cinci ani, nouă din 10 dau și ele faliment 
până la urmă. Deci numai dacă ţineţi cu tot dinadinsul să aveți 
firma voastră, vă recomand să vă apucaţi de aşa ceva. Altfel, 
vedeţi-vă de slujbă și de afacerea pe care o aveţi. 

Atunci când spun să vă vedeţi de afacerea voastră vreau să 
spun că trebuie să o construiți în așa fel încât coloana activelor 
să fie una solidă. De îndată ce un dolar intră acolo, nu-l mai 
lăsaţi să iasă. Socotiţi în felul următor: orice dolar care intră în 
coloana activelor devine angajatul vostru. Cel mai bun lucru 
este ca banii să muncească 24 de ore din 24, și asta de-a lungul 
mai multor generaţii. Păstraţi-vă slujba, munciţi serios, dar con- 
struiţi în coloana activelor. 

Pe măsură ce circuitul banilor se extinde, puteți să vă per- 
miteți şi luxul. Important de reținut este că oamenii bogaţi își 
permit asemenea achiziţii la sfârșit, în vreme ce săracii sau cel 
din pătura mijlocie le cumpără de la început. Cei săraci şi cei din 
clasa de mijloc îşi cumpără lucruri luxoase, cum ar fi case mari, 
diamante, blănuri, bijuterii sau ambarcaţiuni, pentru că vor să 
pară bogaţi. Ei par bogaţi, dar în realitate se îndatorează și mai 

tare. Cei bogaţi cu adevărat, adică pe termen lung, mai întâi își 
construiesc sold coloana de active. Apoi, din venitul generat 
din active, îşi cumpără obiecte de lux. Cei săraci şi cei din pătu- 
ra de mijloc ş și le cumpără din propria lor sudoare și din ceea ce 
ar trebui să lase moştenire copulor. 

Obiectele de lux ar trebui să fie o răsplată pentru o investiţie 
sau pentru dezvoltarea unor active reale. De exemplu, atunci 
când soția mea și cu mine am avut nişte bani în plus proveniţi 
din apartamentele noastre, ea s-a dus şi și-a cumpărat un 
Mercedes. Asta n-a însemnat o muncă suplimentară sau un risc 
pentru ea, pentru că practic apartamentele i-au cumpărat 
mașina. E drept însă că a trebuit să aștepte patru ani până când 
investiția de portofoliu să ajungă suficient de mare încât să 
existe un circuit financiar suplimentar pentru achitarea maşinii. 
Acest obiect de lux, Mercedesul, a fost însă o adevărată răsplată, 
pentru că a dovedit că ea știe să sporească activele. Acum, 
maşina înseamnă mai mult decât un automobil frumos. Înseam- 
nă că și-a folosit inteligenţa financiară pentru a-şi putea permite 
un automobil de lux. Majoritatea oamenilor sunt însă impulsivi 
și se duc pur și simplu şi-şi cumpără o mașină nouă sau alt obiect 
de lux pe datorie. Se simt plictisiţi și vor o jucărie nouă. 
Cumpărarea unui obiect de lux pe datorie face ca persoana 
respectivă, mai devreme sau mai târziu, să urască acel obiect, 
pentru că datoria respectivă devine o povară financiară. 

După ce v-aţi acordat un răgaz, aţi investit şi aţi construit o 
afacere, înseamnă că sunteţi pregătiţi să adăugaţi şi tuşa finală, 
magică — cel mai mare secret al oamenilor bogaţi. Acest secret 
îi face pe cei bogaţi să fie cu mult înaintea celorlalți. Este vorba 
de răsplata de la capătul drumului pentru faptul că ați acordat 
timp Și sârguință afacerii voastre. 


LECŢIA A PATRA 


ISTORIA IMPOZITELOR ȘI 
PUTEREA COMPANIILOR 


CAPITOLUL 5 


Lecţia a patra 


Istoria impozitelor și 
puterea companiilor 


Îmi amintesc că la școală mi s-a spus povestea lui Robin 
Hood şi a oamenilor săi. Învățătorul spunea că e vorba despre o 
poveste minunată şi că eroul era unul romantic, de genul lui 
Kevin Costner, care îi jefuia pe cei bogaţi pentru a le da celor 
săraci. Tatăl meu bogat nu-l considera pe Robin Hood un erou. 
Zicea că e un escroc. 

Robin Hood nu mai e demult, dar au rămas urmaşii lui. De 
câte ori nu-i aud pe oameni spunând: „De ce n-ar plăti cei 
bogaţi pentru asta?“ Sau: „Cei bogaţi ar trebui să plătească mai 
multe impozite și să mai dea şi săracilor.“ 

Această idee de „Robin Hood“, respectiv de a lua de la cei 
bogaţi pentru a le da celor săraci, a adus multă suferinţă celor 
săraci şi celor din clasa mijlocie. Motivul pentru care clasa de 
mijloc are de plătit atât de multe impozite este că Robin Hood 
a fost idealizat. Realitatea este că oamenii bogați nu sunt impo- 
zitaţi. Cei din clasa de mijloc plătesc pentru cei săraci, în special 
cei cu şcoală și cu un venit mare. 

Pentru a înţelege cu adevărat cum merg lucrurile, va trebui să 
privim din nou dintr-o perspectivă istorică. Trebuie să analizăm 
istoria impozitelor. Chiar dacă tatăl meu cu multă școală era un 

expert în istoria educaţiei, tatăl meu bogat se considera un 
expert în istoria impozitelor. 

Tatăl bogat ne-a explicat mie şi lui Mike că în Anglia și în 
America impozitele nu există dintotdeauna. Din când în când, 
apăreau nişte taxe temporare, percepute pentru plata 
războaielor. Regele sau președintele dădea de știre că toată 
lumea trebuie să „contribuie“. Taxele au fost percepute în 
Marea Britanie pentru prima dată în timpul războiului împotri- 
va lui Napoleon, adică între 1799 și 1816, iar în America, pentru 
plata Războiului Civil, între 1861 și 1865. 

În 1874, Anglia a început să perceapă permanent impozite pe 
venit de la cetăţenii săi. În 1913, impozitul pe venit a devenit 
permanent și în Statele Unite, odată cu adoptarea celui de-al 16-lea 
Amendament al Constituţiei. La început, americanii au fost 
împotriva impozitelor. Taxa excesivă pe ceai a generat celebra 
întâmplare din portul Boston, incident care a stat la baza 
Revoluţiei americane. A fost nevoie de aproape 50 de ani, atât în 
Anglia cât şi în Statele Unite, pentru ca ideea unui impozit per- 
manent pe venit să fie împământenită. 

Aceste date istorice omit însă dezvăluirea faptului că 
impozitele erau percepute iniţial doar de la cei bogați. Tocmai la 
acest punct ţinea foarte mult tatăl bogat. Trebuia ca eu și Mike 
să înţelegem bine povestea asta. El ne-a explicat că ideea 
impozitelor a devenit populară și acceptată de majoritate atunci 
când celor săraci şi celor din clasa de mijloc li s-a spus că 
impozitele au fost create pentru a-i pedepsi pe cei bogați. Așa au 
votat masele această lege, care a devenit legală din punct de 
vedere constituţional. Deşi ea urmărea iniţial pedepsirea celor 
bogaţi, în realitate i-a pedepsit tocmai pe cei care au votat-o, 
respectiv pe cei săraci și pe cei din clasa mijlocie. 

„De îndată ce statul a prins gustul banilor, i s-a deschis apeti- 
tul“, spunea tatăl bogat. „Tatăl tău și cu mine facem parte din 
tabere opuse. EI este un birocrat al statului, iar eu sunt un capi- 
talist. Noi suntem plătiţi, dar reușita noastră este măsurată 
printr-un comportament total diferit. EI este plătit ca să cheltu- 
iască banii şi să angajeze oameni. Cu cât cheltuiește mai mult, cu 
atât angajează mai mulți oameni, și cu atât devine mai mare 

organizaţia sa. La nivelul statului, cu cât organizaţia este mai 
mare, cu atât este mai respectată. Pe de altă parte, la nivelul 
companiei mele, cu cât angajez mai puţini oameni, cu atât chel- 
tuiesc mai puţini bani, şi cu atât sunt mai respectat de către 
investitorii mei. De asta nu-mi plac cei care lucrează pentru 
guvern. Fi au cu totul alte obiective decât majoritatea oamenilor 
de afaceri. Pe măsură ce guvernul creşte, are nevoie de impozite 
în dolari tot mai mari pentru a se întreține.“ 

Tatăl meu cu școală credea sincer că statul ar trebui să-i ajute 
pe oameni. EI îl îndrăgea î în special pe John F. Kennedy, pentru 
ideea lui cu Corpurile Păcii. Îi plăcuse atât de mult ideea asta, 
încât și el şi mama lucrau pentru Corpurile Păcii, pregătind vo- 
luntari pentru Malaiezia, Thailanda şi Filipine. Veşnic se zbătea 
să obţină noi fonduri și creşterea bugetului pentru a angaja mai 
multă lume, atât în Departamentul Educaţiei, cât şi în Corpurile 
Păcii. Asta era slujba lui. 

Încă de când aveam 10 ani îl auzeam pe tatăl meu cel bogat 
spunând că persoanele care lucrează pentru stat nu sunt decât 
nişte hoţi leneși, în vreme ce tatăl meu cel sărac zicea că oamenii 
bogaţi sunt nişte escroci hrăpăreţi, care ar trebui să fie puşi să 
plătească impozite mai mari. Ambele tabere aveau puncte de 
vedere solide. Era greu să munceşti pentru unul dintre cei mai 
mari capitalişti din oraş şi să te întorci acasă la un tată care era 
un important reprezentant guvernamental. Nu era deloc simplu 
să îţi dai seama pe cine trebuie, de fapt, să crezi. 

Și totuși, atunci când analizezi istoria impozitelor, ți se reve- 
lează o perspectivă interesantă. Aşa cum spuneam, votarea legii 
impozitelor fusese posibilă doar pentru că masele au crezut în 
teoria lui Robin Hood asupra economiei, respectiv în luatul de 
la cei bogați pentru a li se da celorlalți. Problema era că apetitul 
statului pentru bani era atât de mare, încât impozitele au fost 
percepute în curând şi de la clasa de mijloc, şi de acolo mai 
departe, „tot mai jos“. 

Pe de altă parte, cei bogaţi au văzut în asta o oportunitate. Ei 
n-au jucat după aceleași reguli. Așa cum menţionam, cei bogaţi 
ştiau deja ce înseamnă companiile, pentru că ele existau încă de 
pe vremea corăbiilor. Cei bogaţi au creat aceste companii pen- 

tru a-și limita riscurile în privinţa bunurilor la fiecare transport. 
Cei bogaţi şi-au băgat banii în companii pentru finanţarea călă- 
toriilor. Companiile angajau apoi echipajul, care pleca în Lumea 
Nouă să caute comori. Dacă se scufunda corabia, echipajul își 
putea pierde viaţa, în schimb, pierderea celor bogaţi era limitată 
exclusiv la banii investiţi în călătoria respectivă. Graficul care 
urmează arată felul în care este structurată o companie neținând 


seama de declaraţia de venit şi de bilanţ. 















Cum joacă 

cei bogați 
Reducerea 

Ceea ce-i face pe cei bogaţi să aibă un avantaj net asupra celor 
săraci şi a clasei de mijloc este faptul că el ştiu care este puterea 
structurii legale a companiei. Cum eu am avut doi taţi care m-au 

învățat, unul socialist şi unul capitalist, am început repede să-mi 
dau seama că filozofia celui capitalist avea mai multă logică 
financiară. Mi se părea că, în final, socialiștii se pedepsesc singuri 
din cauza lipsei unei educaţii financiare. Indiferent ce ar spune 
mulţimea în legătură cu „Luaţi de la cei bogaţi“, aceștia din 
urmă găsesc întotdeauna o posibilitate de a-i păcăli. Astfel, 
impozitele au fost percepute în final de la clasa de mijloc. Cei 
bogaţi au reuşit să-i păcălească pe intelectuali pur şi simplu pen- 
tru că înțelegeau puterea banilor, o materie care nu se învaţă 
la școală. 

Cum au reușit cei bogaţi să-l păcălească pe intelectuali? De 
îndată ce a trecut legea impozitării „de la cei bogaţi“, numerarul 
a început să curgă în visteria statului. Iniţial, oamenii au fost 
foarte încântați. Banii erau manevraţi de angajaţii guvernamen- 
tali şi de cei bogați. Către angajații guvernamentali banii se 
întorceau sub formă de slujbe și pensii. Către cei bogați, prin 
intermediul fabricilor care primeau contracte guvernamentale. 
Statul devenise o mare visterie de bani, dar rămânea problema 
managementului acestor bani. Aici nu exista o nouă circulație a 
banilor. Cu alte cuvinte, politica statului, pusă în aplicare prin 
intermediul funcționarilor guvernamentali, este de a nu avea un 
excedent de bani. Dacă nu reuşeai să-ţi cheltuiești fondul alocat, 
riscai să îl pierzi la următoarea împărțire a bugetului. Şi cate- 
goric, nu puteai fi considerat un funcționar eficient. Pe de altă 
parte, oamenii de afaceri sunt răsplătiți atunci când au bani exce- 
dentar şi sunt lăudaţi pentru eficiența lor. 

Pe măsură ce acest cerc al cheltuielilor guvernamentale se 
lărgea, nevoia de bani creştea, iar ideea „Taxării celor bogaţi“ a 
fost modificată pentru a include şi nivelele mai mici de venit, 
respectiv veniturile celor care o votaseră, ale celor săraci și ale 
clasei de mijloc. 

Adevăraţii capitalişti şi-au folosit cunoștințele financiare 
pentru a descoperi pur şi simplu o soluţie salvatoare. Ei s-au 
reîntors la umbrela corporațiilor. Acestea sunt cele care ù pro- 
tejează pe cei bogaţi. Ceea ce nu ştiu însă cei care n-au avut 
niciodată o corporație este că, de fapt, aceste companii nu există. 
Ele sunt doar niște dosare cu câteva acte legale înregistrate de un 

birou de avocatură și de o agenţie guvernamentală. Ele nu au 
nevoie de o clădire şi de un nume. Nu e ca în cazul unei fabrici 
sau al unui grup de persoane. O companie este un document 
legal care creează un corp legal fără suflet. Din nou averea celor 
bogaţi era protejată. Din nou a devenit foarte populară uti- 
lizarea acestor corporaţii — odată ce a fost aprobată legea 
impozitării venitului permanent — pentru că impozitul pe ve- 
nitul corporației este mai mic decât cel pe venitul individual. În 
plus, aşa cum spuneam şi mai înainte, anumite cheltuieli puteau 
fi făcute cu dolari preimpozitaţi la nivel de corporații. 

Acest război între cei care au şi cei care n-au durează de sute 
de ani. Este vorba de tabăra mulțimii lui „Luaţi de la bogat“ 
faţă în faţă cu cei bogați. Bătălia are loc de fiecare dată când se 
fac legi noi. Lupta nu va înceta niciodată. Problema este că au 
întotdeauna de pierdut cei care sunt neinformaţi. Cei care se 
scoală în fiecare dimineaţă şi merg sârguincios la muncă și 
plătesc impozite. Dacă ar înţelege felul cum acţionează cei 
bogaţi, ar putea proceda și ei la fel şi s-ar afla pe drumul cel bun, 
respectiv cel al independenţei financiare. De asta mă irită de 
fiecare dată când aud un părinte care își sfătuiește copilul să 
meargă la şcoală pentru a-şi găsi o slujbă sigură. Un angajat cu 
o slujbă sigură, dar fără un fundament de cunoștințe financiare, 
n-are nici O scăpare. 

Americanii obişnuiţi de astăzi muncesc între cinci și şase luni 
pentru stat, ca să-și poată plăti impozitele. După părerea mea, 
este o perioadă prea lungă. Cu cât munciți mai mult, cu atât 
plătiţi mai mult la stat. De aceea consider că ideea „Luaţi de la 
bogaţi“ a avut un efect negativ chiar asupra celor care au votat-o. 

De fiecare dată când oamenii încearcă să-i pedepsească pe cei 
bogaţi, aceştia nu cedează, ci reacționează. Ei au banii, puterea 
și dorinţa de a schimba lucrurile. Ei nu stau cu braţele încru- 
cişate, plătind de bună voie impozite și mai mari. Ei caută soluţii 
pentru a reduce povara impozitelor lor. Angajează avocaţi și 
contabili deştepţi şi îi conving pe politicieni să schimbe legile 
sau să creeze subterfugii legale. Ei au resursele necesare pentru 
a produce schimbarea. 

În Statele Unite, Legea Impozitelor permite, de asemenea, și 
alte modalităţi de a economisi la plata taxelor. Aceste vehicule 
sunt disponibile oricui, dar de obicei nu sunt aplicate decât de cei 
bogaţi, pentru că ei îşi văd de afacerea lor. De exemplu „1031“ — 
în jargon, expresia folosită pentru Articolul 1031 din Codul 
Veniturilor Interne — îi permite unui vânzător să amâne plata 
impozitelor pe vânzarea unei proprietăţi imobiliare atunci când 
ea este schimbată, cu o creştere de capital, pe o proprietate mai 
costisitoare. Proprietăţile imobiliare sunt un vehicul pentru 
investiţii, ele permiţând mari avantaje fiscale. Atâta vreme cât 
tranzacţiile se fac pe o valoare mai mare, nu veţi fi i impozitaţi pe 
câştig până la lichidare. Cei care nu profită de aceste avantaje fis- 
cale oferite în mod legal pierd o mare șansă de a-și consolida 
coloana activelor. 

Cei săraci şi clasa de mijloc nu au aceleaşi resurse. Ei stau şi 
acceptă ca ácele guvernamentale să le intre în braţ și să-și doneze 
sângele. În prezent, sunt permanent şocat de numărul celor care 
plătesc : impozite mai mari sau beneficiază doar de puţine redu- 
ceri pur și simplu pentru că se tem de Stat. Știu cât de înspăimân- 
tător şi cât de mult intimidează un agent guvernamental de la 
Fisc. Am prieteni care au dat faliment și apoi au descoperit că era 
o greşeală a Statului. Eu înţeleg toate aceste lucruri. Dar mi se 
pare prea mult să se muncească din ianuarie până la jumătatea lui 
mai pentru a se plăti această formă de intimidare. Tatăl meu cel 
sărac nu a reacţionat niciodată în asemenea situaţii. Nici cel 
bogat, de altfel. Doar că acesta din urmă a acţionat mai inteligent 
prin intermediul corporațiilor — cel mai mare secret al celor 
bogaţi. 

Poate vă mai amintiţi de prima lecţie pe care am învăţat-o de 
la tatăl meu cel bogat. Aveam 9 ani și a trebuit să stau să-l aştept 
să catadicsească să-mi vorbească. Adesea stăteam la el în birou 
așteptând să „se ia de mine“. Mă ignora înadins. Voia să-i 
recunosc puterea pentru ca într-o bună zi să deţin această pu- 
tere. În toţi anii în care am învăţat de la el, mi-a amintit mereu 
că puterea înseamnă cunoaştere. Odată cu banii, capeţi şi multă 
putere care presupune cunoaștere în a păstra banii și a-i înmulu. 
Fără această cunoaştere, lumea face ce vrea din tine. Tatăl cel 

bogat ne amintea mereu lui Mike și mie că oamenii cei mai duri 
nu erau șeful sau supraveghetorul, ci cei de la Fisc. Aceștia 
întotdeauna sunt gata să-ţi ia şi mai mult, dacă îi lași. 

Prima lecţie despre felul de a pune banii să muncească pentru 
tine, spre deosebire de a munci pentru bani, constă de fapt în 
putere. Dacă munceşti pentru bani, puterea este în mâinile 
patronului. Dacă banii muncesc pentru tine, păstrezi și deții 
puterea. 

Odată ce am devenit conștienți de puterea banilor care 
muncesc pentru noi, el a dorit să fim inteligenți din punct de 
vedere financiar şi să nu ne lăsăm la cheremul durilor. Trebuie 
să cunoaşteţi legea şi felul în care funcţionează ea. Dacă sunteți 
neştiutori, sunteţi şi uşor de manevrat. Dacă știți despre ce e 
vorba, măcar aveţi ocazia să vă luptaţi. De asta îi și plătea atât de 
bine pe contabilii şi pe avocaţii cei deştepţi. Era mai puțin 
costisitor să-i plătească pe ei decât să plătească Statului. Lecţia 
cea mai bună pentru mine şi pe care am folosit-o cel mai des în 
viaţă a fost: „Fii deștept şi nu vei mai fi la cheremul altora.“ EI 
cunoştea legea pentru că era un cetăţean care respecta legea. El 
ştia legea pentru că era costisitor să nu o cunoşti. „Atunci când 
ştii că ai dreptate, nu te temi să reacţionezi.“ Chiar şi atunci când 
vorbeşti despre Robin Hood şi despre banda lui. 

Tatăl meu cu multă şcoală m-a încurajat mereu să-mi găsesc 
o slujbă sigură la o companie puternică. El mi-a expus impor- 
tanţa „muncii din greu pentru a ajunge în fruntea companiei“. 
Ceea ce nu a înţeles el este că atunci când te bizui doar pe leafa 
primită din partea patronului unei companii, devii de fapt o 
foarte docilă vacă de muls. 

Când i-am spus tatălui meu bogat despre sfatul tatălui meu 
bun, el a râs plin de satisfacție și a adăugat: „De ce n-ai avea 
compania respectivă ?“ 

Copil fiind, nu am înţeles ce voia să spună tatăl cel bogat 
când vorbea despre deținerea unei companii. Mi se părea o idee 
imposibilă şi mă intimida. Deși mă fascina această soluție, în 
prima tinereţe nu vedeam deloc posibil ca niște adulți să 
muncească într-o bună zi pentru o companie al cărei proprietar 
să fiu chiar eu. 

multe, cu atât câștigam mai mulţi bani şi, evident, cu atât 
plăteam mai multe impozite pe leafă. Asta însă mi-a dat o idee. 
Voiam atât de mult să scap din capcana angajatului, încât am 
muncit mai mult, şi nu mai puţin. În 1978, eram unul dintre 
primii cinci agenți de vânzări, adesea chiar nr. 1. Îmi doream din 
răsputeri să scap din „Cursa șobolanului“. 

În mai puţin de trei ani, am câştigat cu firma mea cea mică, 
una de proprietăţi imobiliare, mai mult decât în toți anii munciți 
la compania Xerox. Banii pe care îi făceam în coloana activelor 
prin firma mea munceau în favoarea mea. Pentru ei nu trebuia 
să bat pe la uşi ca să vând copiatoare. Sfatul tatălui bogat avea 
dintr-odată mult mai multă logică. Curând, circuitul banilor din 
proprietăţile mele avea să fie atât de mare, încât prin companie 
am reuşit să-mi cumpăr primul Porsche. Colegii mei de la com- 
pania Xerox, respectiv cei de la vânzări, credeau că mi-am 
investit comisioanele în acest automobil. Nu era cazul. Eu îm: 
investeam comisioanele în active. 

Banii mei se străduiau serios să producă alui bani. Fiecare 
dolar din coloana activelor devenea un angajat de nădejde, care 
se străduia din răsputeri să adune cât mai mult angajaţi și să-l 
cumpere șefului un Porsche nou cu dolarii respectivi înainte de 
a fi impozitaţi. Am început să muncesc cu și mai mult elan pen- 
tru Xerox. Planul funcţiona şi Porsche-ul meu era o dovadă 
grăitoare. 

Folosind lecţiile pe care le-am învăţat de la tatăl cel bogat, am 
reuşit să ies din „proverbiala Cursă a șobolanului“, respectiv 
aceea de a fi veşnic angajat. Acest lucru a fost posibil datorită 
unor cunoştinţe financiare solide dobândite prin intermediul 
acelor lecţii. Fără ele — pe care le numeam coeficient de 
inteligență financiară (IQ financiar) — drumul spre indepen- 
denţa financiară ar fi fost mult mai greu. În prezent, îi învăţ pe 
alţii în cadrul seminariilor financiare pe care le țin, cu speranţa 
că aş putea să le împărtășesc din experienţa mea. De câte ori 
susțin o conferință, le reamintesc oamenilor despre IQ-ul finan- 
ciar şi despre faptul că el presupune cunoașterea a patru mari 
domenii. 

Nr. 1 este contabilitatea. Este ceea ce eu numesc ABC-ul 
financiar, adică datele vitale pentru construirea unui imperiu. 
Cu cât răspundeţi pentru o sumă mai mare de bani, cu atât tre- 
buie mai multă acuratețe, pentru că altfel totul se prăbușește. 
Acesta este lobul stâng al creierului sau detaliile. ABC-ul finan- 
ciar este capacitatea de a citi şi de a înţelege declaraţiile de veni- 
turi. Această capacitate permite identificarea punctelor tari şi a 
punctelor slabe dintr-o afacere. 

Nr. 2 este investiţia. Este ceea ce eu numesc ştiinţa banilor 
care fac bani. Aceasta presupune strategii și formule. Acesta este 
lobul drept al creierului sau partea creatoare. 

Nr. 3 este înţelegerea economiei de piaţă. Aceasta este 
ştiinţa cererii și a ofertei. Trebuie cunoscute aspectele „tehnice“ 
ale pieţei, care funcţionează emoţional; Păpuşa Tickle Me Elmo, 
la Crăciunul din 1996, a reprezentat un caz tipic de tehnică a 
pieţei sau de emoție care determină piaţa. Celălalt factor de piaţă 
este simţul „fundamental“ sau simţul economic într-o investiţie. 
Decizia dacă o investiţie merită sau nu porneşte de la un fler 
bazat pe condiţiile actuale de piaţă. 

Mulţi oameni cred că ideile de a investi şi de a înţelege piaţa 
sunt prea complexe pentru copii. Ei nu-şi dau seama că acestea 
sunt nişte subiecte pe care copiii le înţeleg intuitiv. Celor care nu 
ştiu de păpuşa la care mă refeream, am să le spun că este vorba 
de unul dintre personajele din „Sesame Street“, care a fost masiv 
mediatizat în rândul copiilor chiar înainte de Crăciun. Aproape 
toţi copiii îşi doreau una și o treceau pe lista pentru Moș 
Crăciun. Mulți părinți s-au întrebat dacă nu cumva compania 
înadins nu a scos produsul pe piață, deşi continua să facă 
reclamă pentru Crăciun. S-a creat panică din pricina marii cereri 
şi a lipsei ofertei. Neexistând păpuşi de vânzare în magazine, 
speculanților li s-a părut o ocazie extraordinară de a face mici 
averi pe seama disperării părinţilor. Părinţii ghinioniști care n-au 
găsit păpuşa au fost obligaţi să cumpere altă jucărie pentru 
Crăciun. Incredibila popularitate a păpuşi 'Tickle Me Elmo mi 
s-a părut logică, pentru că reprezintă un exemplu tipic de ana- 
liză a cererii şi ofertei. Același lucru se întâmplă pe piaţa acţiu- 

nilor, a obligaţiunilor, imobiliară și a ilustratelor cu jucători de 
baseball. 

Nr. 4 este legea. De exemplu, folosind o companie și toate 
subterfugiile contabile, investiţiile și pieţele pot duce la o 
creştere enormă. Cineva care se pricepe la avantaje în domeniul 
impozitelor şi la protecția oferită de o companie se poate 
îmbogăţi mult mai rapid decât un ins care este un simplu anga- 
jat sau are o firmă la care este unic acţionar. Este exact ca dife- 
renţa dintre cineva care merge pe jos şi cineva care zboară. 
Diferenţa este profundă atunci când e vorba de o îmbogăţire pe 
termen lung. 

A. Avantajele în domeniul impozitelor. O firmă poate face 
foarte multe lucruri pe care o persoană fizică nu le poate face. 
De exemplu, poate plăti cheltuieli înainte de a-și plăti 
impozitele. Aceasta este o întreagă zonă de cunoaștere extrem 
de palpitantă, dar nu neapărat utilă, dacă nu există niște active 
solide sau o afacere. 

Angajaţii câştigă şi sunt impozitaţi, încearcând să trăiască din 
ceea ce le rămâne. O firmă câştigă, cheltuieşte tot ce poate și este 
impozitată pe ceea ce rămâne. Acesta este unul dintre cele mai 
importante subterfugii legale în ce privește impozitarea și pe 
care cei bogaţi îl folosesc adesea. Firmele sunt ușor de obținut şi 
nu sunt costisitoare, dacă investițiile proprii generează un bun 
circuit financiar. De exemplu, atunci când aveți o firmă proprie 
— vacanţele sunt întâlniri de lucru în Hawau. Plata mașinii, asi- 
gurările, reparaţiile intră în cheltuielile firmei. Înscrierea la un 
club de sănătate este o cheltuială a firmei. Majoritatea meselor la 
restaurant sunt plătite parţial de firmă ş.a.m.d. — dar nu uitaţi 
s-o faceţi legal, cu dolarii dinainte de impozitare. 

B. Protecţia împotriva proceselor. Trăim într-o societate 
pornită pe procese. Fiecare vrea să câștige câte ceva. Cei bogaţi 
își ascund în mare parte averea, folosindu-se de diverse soluții, 
cum ar fi firmele şi fondurile speciale, pentru a-și proteja 
activele de creditori. Când cineva dă în judecată o persoană 
bogată, aceasta are avocaţi serioși și o protecție legală, ajungân- 
du-se adesea la concluzia că bogătașul respectiv nu deține de 
fapt nimic. Bogătaşii controlează totul, dar nu dețin nimic. Cei 

săraci și clasa de mijloc încearcă să deţină totul pentru a pierde 
apoi sumele respective în folosul statului sau al celor care își fac 
o plăcere din a-i da în judecată pe cei bogaţi. Fi au învăţat de la 
Robin Hood. Luaţi de la cei bogați și daţi-le celor săraci. 
Această carte nu-şi propune în mod special să analizeze datele 
precise ale înfiinţării unei firme. Dar dacă aveţi niște active 
legale, veți beneficia mai mult de pe urma lor protejându-le 
totodată prin intermediul unei firme. Există multe cărți pe acest 
subiect, din care veţi afla avantajele şi chiar vă vor îndrepta paşii 
în fazele necesare punerii T unei firme. În mod special, 

există o carte care furnizează informații excelente în legătură cu 
puterea pe care o conferă firmele proprii, şi anume Deschide-ti 
o firmă şi îmbogăteşte-te (Inc. and Grow Rich ). Coeficientul de 
Inteligență financiară este, de fapt, sinergia mai multor priceperi 
și talente. Însă doar combinând cele patru tehnici pe care le-am 
enumerat mal înainte, puteţi deţine datele fundamentale ale 
inteligenţei financiare. Dacă visaţi mari averi, doar combinând 
aceste soluții, vă veţi putea spori propria inteligenţă financiară. 


Pe scurt 

Cei bogaţi cu firme Cei care muncesc pentru firme 
1. Câştigă 1. Câştigă 

2. Cheltuiesc 2. Plătesc impozite 

3. Plătesc impozite 3. Cheltuiesc 


Ca parte integrantă a strategiei financiare globale, reco- 
mandăm cu tărie deținerea unei firme proprii, care să subscrie 
principalele voastre active. 


LECȚIA A CINCEA 

CAPITOLUL 6 


Lecţia a cincea 


Cei bogați 


inventează banii 


Aseară am făcut o pauză şi n-am mai scris, dar am privit la 
televizor un film despre viaţa unui tânăr pe nume Alexander 
Graham Bell. Bell tocmai își brevetase telefonul şi avea pro- 
bleme tot mai mari, pentru că exista o mare cerere în privinţa 
invenţiei sale. Cum avea nevoie de o companie mai mare, s-a 
adresat marelui potentat al acelor vremuri, Western Union, 
rugându-i să-i cumpere brevetul împreună cu mica lui firmă. El 
a cerut 100 000 de dolari pentru toată povestea asta. Preşedintele 
Companiei Western Union i-a râs în nas, refuzându-l şi spunân- 
du-i că preţul este caraghios. Restul este istorie. S-a născut o 
industrie multimiliardară în dolari și aşa a apărut AT&T. 

Imediat ce s-a terminat povestea lui Alexander Graham Bell, 
au urmat ştirile. La ştiri s-a pomenit de o reducere de personal 
la o companie locală. Muncitorii erau furioși şi se plângeau că 
proprietarii firmei sunt incorecţi. Unul dintre directorii conce- 
diaţi avea vreo 45 de ani, o nevastă şi doi copii şi îi implora pe 
cel de la pază să îl lase să vorbească cu proprietarul, pentru a 
rediscuta punerea lui pe liber. Tocmai își cumpărase o casă şi se 
temea să n-o piardă. Camera de luat vederi a luat un prim-plan 
cu el cum se ruga de zor, ca să-l vadă bine toată lumea. Evident 
că povestea asta mi-a stârnit interesul. 

Mi-am făcut o meserie din a preda lecţii, din 1984. Acest 
lucru a reprezentat o mare experienţă, dar m-am simțit ȘI răs- 
plătit. Este însă o profesie nu foarte comodă, pentru că am 
învăţat mii de oameni și am observat că există un lucru comun 
tuturor, inclusiv mie. Cu toţii avem un extraordinar potențial și 
suntem hărăziţi de Dumnezeu. Și totuși, singurul lucru care ne 
ţine pe loc este îndoiala de sine. Nu atât o lipsă de informaţii 
tehnice ne blochează, cât mai degrabă o lipsă de încredere în 
sine. Și unii sunt mai afectaţi decât altui. 

După ce terminăm şcoala, cei mai mulți dintre noi îşi dau 
seama că diplomele și notele nu contează prea mult. În lumea 
reală, în afara facultăţilor, mai există și altceva în afară de note. 
Unii îi spun „tupeu“, alții „cutezanță“, alții „îndrăzneală“, 
„neînfricare“, „încumetare“, „bravadă“, „şiretenie“, „tenaci- 
tate“ şi „măreție“. Indiferent cum am categorisi acest ingredient, 
în cele din urmă, el hotărăşte viitorul nostru într-o măsură mai 
mare decât notele de la şcoală. 

În fiecare dintre noi există un personaj curajos, strălucit și 
îndrăzneţ. Dar există şi cealaltă faţetă a firii: cei care sunt în 
stare, dacă este cazul, să se milogească şi în genunchi. După un 
an în Vietnam şi după ce am fost pilot în Marina Comercială 
Americană, mi-am dat seama că amândouă aceste personaje 
sălășluiesc în mine. Nici unul nu e mai bun decât celălalt. 

Și totuși, ca profesor, mi-am dat seama că neajunsurile cele 
mai mari ale geniului personal sunt frica excesivă și îndoiala de 
sine. M-a durut sufletul să văd cursanţi care știau răspunsul și 
totuși, din lipsă de curaj, nu îndrăzneau să-l spună. În realitate, 
nu cel deştept ajunge cel mai adesea departe, ci cel îndrăzneț. 

Din experienţa mea, am constatat că geniul financiar pre- 
supune atât cunoștințe tehnice, cât şi curaj. Dacă frica este prea 
mare, geniul este înăbușit. La ore, îi îndemn din suflet pe stu- 
denți să înveţe să-şi asume riscuri, să fie îndrăzneţ, să lase geniul 
să convertească frica în putere ș şi strălucire. În unele cazuri, sis- 
temul funcţionează. Pe alţii îi înspăimântă. Până la urmă, am 
înţeles că majoritatea oamenilor, atunci când este vorba despre 
bani, preferă să nu-şi asume riscuri. A trebuit să fac faţă unor 
întrebări de genul: De ce să ne asumăm riscuri? De ce trebuie 


CEI BOGAȚI INVENTEAZĂ BANII 131 


să-mi dezvolt IQ-ul financiar? De ce trebuie să mă alfabetizez 
în finanţe? 

La toate acestea răspunsul meu este: „Pentru a avea mai 
multe opţiuni.“ Urmează niște schimbări enorme. Pentru că 
tocmai am pomenit despre povestea tânărului inventator 
Alexander Graham Bell, îmi dau seama că în anii ce vin vor fi tot 
mai mulți ca el. Vor fi cel puţin o sută de oameni ca Bill Gates și 
companii cu reușite enorme, aşa cum este Microsoft, ce vor 
apărea an de an în lumea întreagă. Sigur că vor fi şi mai multe 
falimente, concedieri şi restructurări de personal. 

De ce e bună dezvoltarea unui IQ financiar? La această între- 
bare nu puteţi răspunde decât voi. Totuși, vă pot spune la ce 
mi-a folosit mie. Am făcut-o pentru că e fascinant să fii în acţi- 
une. Prefer să spun bun-venit schimbărilor decât să fiu panicat 
de ele. Prefer să mă entuziasmez la ideea că pot câștiga milioane 
decât să mă sperie faptul că nu mi se măreşte leafa. Perioada pe 
care o trăim este una dintre cele mai palpitante, fără precedent în 
istoria lumii. Generaţii întregi de acum înainte vor privi înapoi 
spre această perioadă și vor spune ce fascinant trebuie să fi fost. 
Este era sfârşitului vechiului şi a naşterii noului, o adevărată vâl- 
toare palpitantă. 

Aşadar, de ce v-aţi osteni să vă dezvoltați IQ-ul financiar? 
Pentru că dacă o veţi face, veţi prospera serios. Şi dacă n-o faceţi, 
această perioadă vi se va părea înspăimântătoare. Va fi o vreme 
în care lumea se va mișca extrem de îndrăzneţ mereu înainte, în 
vreme ce alţii se vor crampona de o viaţă care piere. 

Acum 300 de ani pământul reprezenta o avere. Cel care 
deținea terenul deţinea și averile. După care au urmat fabricile şi 
producţia, iar America a început să domine lumea. Industriaşii 
deţineau averi. În prezent, informaţia este totul. Cel care deţine 
cele mai multe informaţii la timp deține averi. Problema este că 
informaţiile zboară în lumea întreagă cu viteza luminii. Noile 
averi nu mai întâlnesc oprelişti în graniţe precum terenurile și 
fabricile de altădată. Schimbările vor fi mai rapide şi mai puter- 
nice. Va fi o creştere extraordinară a numărului noilor multimi- 
lhonari. Dar vor exista şi din cei care vor rămâne undeva în urmă. 

Cred că în prezent mult prea mulți oameni se chinuie ṣi ade- 
sea muncesc mai din greu doar pentru că se agaţă de vechile idei. 

Ei vor ca lucrurile să fie ca altădată. Se opun schimbării. Cunosc 
persoane care şi-au pierdut slujba sau casa și dau vina pe 
tehnologie, sau pe economie, sau pe şefii lor. Din păcate, ei nu 
înţeleg că problema ar putea să fie ei înșiși. Ideile învechite sunt 
pasivele lor cele mai mari. Ele reprezintă niște pasive pur și sim- 
plu pentru că nu înţeleg că un lucru care a fost un activ până mai 
ieri a încetat să mai fie, pentru că ieri nu mal există. 

Într-o după-amiază, predam despre investiţii folosind un joc 
pe care îl inventasem — numit CASHFLOW — şi care reprezen- 
ta o unealtă de învăţare. O prietenă mai adusese pe cineva să 
asiste la cursuri. Această prietenă a unei prietene tocmai 
divorțase și pierduse foarte mult la partaj, iar acum căuta niște 
solutii. Prietena ei se gândise că acest curs îi putea fi de ajutor. 

Jocul este conceput astfel încât oamenii să înţeleagă cum 
funcționează banii. Jucându-l, ei află despre interacţiunea dintre 
declaraţia de venit şi bilanţ. Fi mai învaţă despre „circuitul 
financiar“ dintre cele două şi cum drumul spre avere presupune 
încercarea de sporire a circuitului banilor lunar din coloana 
activelor, pentru a depăşi cheltuielile lunare. Odată ce veţi reuși 
asta, veţi putea ieşi din „Cursa şobolanului“ și veți putea intra 
pe pista rapidă. 

Aşa cum spuneam, unii urau acest joc, altora nu le plăcea, iar 
alții nu-l înțelegeau. Această femeie a ratat ocazia extraordinară 
de a învăţa ceva. Din prima rundă a tras o carte cu o ambarcaţi- 
une pe ea. La început, a fost foarte încântată. „A, am câștigat o 
ambarcaţiune.“ Apoi, când prietena ei a încercat să-i explice în 
ce mod cifrele au un impact asupra declaraţiei sale de venit și 
asupra bilanţului, s-a simţit de-a dreptul frustrată, pentru că ei 
nu-i plăcuse niciodată matematica. Ceilalţi jucători aşteptau câtă 
vreme prietena ci continua să-i explice relația dintre declarația 
de venit, bilanţ şi circuitul financiar lunar. Dintr-odată, când a 
înţeles cum funcţionează cifrele, acestea au început să acționeze 
împotriva ei, iar ambarcaţiunea a costat-o şi ochii din cap. Mai 
târziu, de-a lungul partidei, a fost concediată la o „reducere de 
personal“ şi a mai făcut și un copil. Pentru ea era absolut oribil. 

După cursuri, prietena ei a trecut pe la mine și mi-a spus că 
persoana pe care o adusese era foarte supărată. Venise la ore ca 

să înveţe cum să investească și nu i-a plăcut ideea că îţi pierzi 
atâta timp cu un Joc prostesc. 

Prietena ei a încercat să-i spună că ar fi mai bine să încerce să 
se privească pe sine şi să observe dacă nu cumva acest joc se 
„reflectă“ asupra ei în vreun fel. La această propunere, femeia a 
cerut banii înapoi. Numai ideea că acest joc ar putea fi o 
reflectare a personalităţii e: i se părea ridicolă. Banii i-au fost 
returnaţi imediat și a plecat. 

Din 1984 î încoace, am obţinut milioane făcând exact ceea ce 
nu face şcoala. În școli, majoritatea profesorilor ţin cursuri. Am 
urât cursurile când eram student. Mă plictiseam foarte repede şi 
îmi fugea gândul í în altă parte. 

În 1984, am început să predau prin jocuri şi simulări. Întot- 
deauna i-am încurajat pe cursanţi adulu să perceapă jocurile ca 
pe o reflectare a ceea ce știu și a ceea ce trebuie să înveţe. Mai 
mult, jocurile reflectă comportamentul fiecăruia. Este un sistem 
de feedback instantaneu. În loc ca profesorul să țină un curs, 
jocul oferă feedback-ul unui curs personalizat realizat pe măsura 
fiecăruia. Prietena femeii care a renunţat ulterior m-a sunat ca 
să-mi spună ce s-a mai întâmplat. Fa mi-a spus că prietena ei se 
simte mult mai bine, s-a calmat şi a început să vadă niște vagi 
legături între joc şi viaţa ei. Chiar dacă ea și soţul ei nu avuseseră 
o ambarcaţiune, deţinuseră aproape orice altceva imaginabil. Ea 
se enervase după divorț nu numai pentru că el fugise cu o femeie 

mai tânără, dar şi pentru că după douăzeci de ani de căsătorie 
acumulase foarte puţin la capitolul active. Practic, nu aveau ce 
împărți. Cei douăzeci de ani de căsătorie fuseseră extrem de 
amuzanţi, dar acumulaseră doar o tonă de prostioare. 

Şi-a dat seama că supărarea ei din momentul în care a început 
să se preocupe de cifre — declaraţia de venit și bilanţul — prove- 
nea din jena de a nu le înţelege. Crezuse că finanţele sunt treaba 
bărbatului. Se ocupase de casă şi de distracţii, iar de finanţe 
răspunsese el. Acum era aproape sigură că în ulumii cinci ani de 
căsătorie el pusese deoparte niște bani fără știrea ei. Era furioasă 
pe ea însăși pentru că nu și-a dat seama nici unde s-au dus banii, 
nici că apăruse o altă femeie. 

Exact ca în cazul jocului, întotdeauna lumea ne oferă un 
feedback instantaneu. Am putea învăța mai multe de la el, cu 

condiţia să-l sesizăm. Într-o zi, nu demult, m-am plâns soției 
mele spunându-i că mi-au intrat pantalonii la spălat. Soția mea 
mi-a zâmbit amabil și m-a bătut pe burtă, dându-mi astfel să 
înțeleg că nu pantalonii au intrat la apă, ci altceva a crescut: eu! 
Jocul CASHFLOW a fost conceput în așa fel încât să ofere 
fiecărui jucător un feedback personal. Scopul lui este să ofere 
opţiuni. Dacă trageţi cartea cu ambarcaţiunea și o treceţi la 
datorii, întrebarea este: „Ce puteţi face acum?“ Câte opțiuni 
financiare diferite aveţi? Acesta este scopul jocului: să-i înveţe 
pe cei care îl practică să gândească și să creeze noi și diverse opţi- 
uni financiare. 

Am urmărit peste 1 000 de persoane care au intrat în Joc. Cei 
care ies cel mai repede din „Cursa şobolanului“ sunt cei care înţe- 
leg cifrele şi au o minte financiară creatoare. Ei disting între 
diversele opţiuni financiare. Cel mai greu este pentru cei care nu 
sunt familiarizați cu cifrele și care adesea nu înțeleg importanța 
investiţiilor. Oamenii bogați sunt adesea creatori și-și asumă 
riscuri calculate. Au existat ŞI unii care au Jucat CASHFLOW ŞI au 
câștigat o mulțime de bani la masa de joc, neștiind apoi ce să facă 
cu ei. Cei mai mulţi nu au reușit financiar nici în viaţa reală. Parcă 
toată lumea le-a luat-o înainte, chiar dacă ei, iniţial, au avut bani. 
Acest lucru se întâmplă în realitate. Sunt o mulțime de oameni care 
au o grămadă de bani și totuși nu se descurcă financiar. 

A-ţi limita opţiunile e cam același lucru cu a te agăța de idei 
vechi. Am un prieten din liceu care în prezent are trei slujbe. 
Acum treizeci de ani, era cel mai bogat din clasă. Când plantația 
de zahăr a dat faliment, compania la care a lucrat a dispărut odată 
cu plantaţia. După părerea lui, nu avea decât o posibilitate, cea de 
modă veche: muncitul din greu. Problema era că nu și-a mai găsit 
o slujbă echivalentă, adică nici o companie nu i-a recunoscut va- 
loarea pe care o avea la vechea companie. Ca urmare, el era 
supracalificat pentru slujbele pe care le avea în mod curent, iar 
leafa era mai mică. În prezent, și-a luat trei slujbe ca să câștige cât 
să poată supraviețui. 

Am văzut cum unii dintre cei care joacă CASHFLOW se 
plâng că acele cărţi cu ocazii „excepționale“ niciodată nu cad la 
ei. Cunosc oameni care procedează așa și în viaţă. Așteaptă 
ocazia „excepţională“. 

Am mai văzut şi jucători care trag cartea ocaziei „ideale“, dar 
între timp nu mai au destui bani. Și atunci se plâng spunând că 
dacă ar fi avut mai mulți bani ar fi putut ieși din „Cursa șobola- 
nului“. Și stau pe loc. Şi în realitate există oameni care pro- 
cedează aşa. Se ivesc tot felul de ocazii, dar nu au bani. Mai sunt 
și cei care trag o carte cu o mare ocazie, o citesc cu glas tare și 
nu-și dau seama că este o ocazie. Au banii necesari, e momentul, 
au cartea, dar nu înţeleg că ocazia le stă la dispoziție. Nu reușesc 
să-și dea seama că acea carte s-ar potrivi perfect planului lor 
financiar tocmai pentru a scăpa din „Cursa şobolanului“. 
Aceştia sunt cei mai numeroși, mai mulți decât toți ceilalți la un 
loc. Majoritatea au o ocazie unică chiar la picioarele lor și n-o 
observă. Un an mai târziu află despre ea, dar asta abia după ce 
toţi ceilalți s-au îmbogățit deja. 

Inteligența financiară înseamnă a avea mai multe opțiuni. 
Dacă opţiunile nu vin în întâmpinarea voastră, cum vă puteți 
îmbunătăţi situaţia financiară? Dacă o ocazie pică din cer și 
n-aveţi bani și banca nici nu vrea să discute cu voi, cum puteți 
face ca această ocazie să fie în favoarea voastră? Dacă flerul vă 
înşeală şi nu se întâmplă ceea ce scontaţi, cum puteţi transforma 
un ghinion în milioane? Asta este inteligenţa financiară. Nu 
contează ce se întâmplă, ci câte soluţii financiare diferite iei în 
considerare pentru a transforma un ghinion în milioane. Este 
măsura în care ești creator în rezolvarea problemelor financiare. 

Majoritatea au o singură soluție: muncesc din greu, econo- 
misesc şi iau cu împrumut. Aşadar, de ce aţi vrea să vă sporiţi 
inteligența financiară? Pentru că aţi dori să fiţi acea persoană 
care își face norocul de unul singur. Profitaţi de orice se ivește. 
Puţini înţeleg că omul își construieşte singur norocul. Lot așa 
omul face și banii. Și dacă vreţi să fiţi mai norocoşi și să creați 
bani în loc să munciţi din greu, atunci contează enorm 
inteligența financiară. Dacă ești genul care așteaptă să-i apară 
ocazia „potrivită“, o să așteptați mult și bine. E ca şi cum ai 
aștepta ca toate stopurile să fie pe verde pe o distanţă de cel 
puţin cinci mile înainte de a porni la drum. 

Copii fiind, tatăl meu cel bogat ne spunea mereu mie şi lui 
Mike că „Banii nu există.“ Din când în când, tatăl cel bogat ne 
amintea cât de mult ne-am apropiat de taina banilor în acea 

primă zi în care ne-am întâlnit şi am început să facem bani din 
plumb. „Cei săraci și cei din clasa de mijloc muncesc pentru 
bani“, spunea el. „Cei bogaţi fac bani.“ Cu cât vei socoti mai 
mult că banii sunt o realitate, cu atât vei munci mai mult pentru 
ei. Dacă vei pricepe ideea că banii nu există, te vei îmbogăţi mult 
mai repede. 

„Și atunci ce sunt?“ a întrebat Mike; și am adăugat și eu: „Ce 
sunt banii, dacă nu există?“ 

„Sunt ceea ce acceptăm să fie“, spunea tatăl cel bogat. 

Cel mai valoros şi mai puternic activ al tuturor este mintea 
noastră. Dacă este bine pregătită, ea poate crea o avere enormă 
în ceea ce poate părea o clipă. O avere mai mare decât cea la care 
visau regii și reginele acum 300 de ani. O minte neformată poate 
crea însă o sărăcie extremă care să dureze o viaţă de om şi pe care 
să o transmită și familiei. 

În Era Informaţiei, bani cresc exponențial. O mână de 
oameni devin cumplit de bogaţi din nimic, adică din simple idei 
și contracte. Veţi constata că acest lucru se întâmplă mereu, mai 
ales dacă vă gândiţi cum câștigă cei care negociază acţiuni sau 
alte investiţii. Adesea, milioanele se pot face instantaneu, din 
nimic. Prin nimic nu înţeleg că se face un schimb de bani. Ei 
provin din contracte. Un semnal cu mâna la o licitaţie; un clic 
pe calculatorul unui comerciant din Lisabona din partea unuia 
din Toronto și răspunsul transmis în același mod la Lisabona ar 
fi de ajuns; un telefon către agentul meu de Bursă, prin care îi 
spun să cumpere și apoi să vândă. Nu banii trec dintr-o mână în 
alta. Ci contractele. 

De ce să ne dezvoltăm geniul financiar? Numai voi puteţi 
răspunde la această întrebare. Vă pot spune însă de ce mi-am 
dezvoltat eu această zonă a inteligenţei. Pentru că vreau să fac 
bani rapid. Nu neapărat pentru că am nevoie, ci pentru că așa 
vreau. Este un proces de învățare fascinant. Îmi dezvolt IQ- -ul 
financiar pentru că vreau să particip la cel mai rapid și mai măreț 
joc din lume. În felul meu, vreau să fiu părtaş la această evoluţie 
fără precedent a omenirii, în acea zonă în care oamenii lucrează 
strict cu mintea şi nu cu trupul. Şi apoi, asta este adevărata viață. 
Se întâmplă ceva. Este stimulator. Este înspăimântător. Este 
amuzant. 

De aceea investesc în inteligenţa mea financiară, dezvoltân- 
du-mi cel mai important bun pe care îl deţin. Vreau să fiu ală- 
turi de cei care avansează cu îndrăzneală. Nu vreau să fiu alături 
de cei care sunt lăsaţi în urmă. 

Am să vă dau un simplu exemplu de creare a banilor. La 
începutul anilor 1990, economia în Phoenix era cumplită. Mă 
uitam la emisiunea de televiziune „Bună dimineaţa, America“ şi 
la un moment dat a apărut un finanţist, care a prevăzut o situ- 
aţie economică tot mai sumbră. Soluţia lui era „economisiţi 
bani“. „Puneţi deoparte 100 de dolari pe lună“, spunea el, „și în 
patruzeci de ani veţi fi multimilionari“. 

Ei bine, ideea economisirii lunare este una sănătoasă. Este o 
opţiune — opţiunea la care subscrie aproape toată lumea. 
Problema este însă următoarea. Omul nu mai vede bine ce se 
întâmplă de fapt. Ratează majoritatea ocaziilor prin care ar 
putea să se îmbogăţească serios. Totul trece pe lângă ei. 

Cum spuneam, situaţia economică era îngrozitoare în acel 
moment. Pentru investitori era însă piaţa ideală. O parte din 
banu mei erau investiţi în acţiuni, iar alţii în apartamente. 
Aveam puţini bani gheaţă. Pentru că toată lumea vindea, eu 
cumpăram. Nu economiseam bani; investeam. Soţia mea și cu 
mine aveam peste un milion de dolari care lucrau pe o piaţă care 
creştea rapid. Era cea mai bună ocazie de a investi. Situația eco- 
nomică era îngrozitoare. Nu se putea să trec pe lângă o aseme- 
nea Ocazie, s-o ratez. 

Casele care valorau cândva 100 000 de dolari ajunseseră la 
75 000. Însă în loc să cumpăr de la firmele de proprietăţi imo- 
biliare, achiziţionam de la avocaţii specializați în falimente sau 
dia dle pe treptele tribunalului. În aceste locuri, o casă la 75 000 
putea fi achiziționată uneori cu 20 000 sau chiar mai puţin. Cei 
2 000 de dolari pe care mi-i împrumutase un prieten pentru 90 de 
zile cu o dobândă de 200 de dolari i-am dat unui avocat să-i dea 
ca avans pentru casă. În timp ce se petrecea achiziţia propriu- 
zisă, am dat repede anunţ la ziar că vând o casă de 75 000 cu 
doar 60 000 şi fără avans. Telefonul nu mai contenea să sune. 
Potenţialii cumpărători erau înregistraţi și de îndată ce propri- 
etatea devenea a mea legal, potenţialii cumpărători puteau să şi 
vadă casa. Intrasem într-o adevărată frenezie. Casa s-a vândut în 

câteva minute. Cerusem o taxă de 2 500 de dolari de la un cum- 
părător, pe care el mi i-a dat bucuros, și mai departe s-a ocupat 
firma de intermedieri. l-am dat înapoi cei 2 000 de dolari prie- 
tenului meu plus cei 200. EI a fost încântat. Cei care au cumpărat 
casa au fost şi ei încântați, avocatul a fost și el încântat. Și eu 
eram încântat. Am vândut cu 60 000 o casă care mă costase 
20 000. Cei 40 000 de dolari au fost creaţi în coloana de active 
unde figurau sub forma unei poliţe a cumpărătorului. Ore de 
lucru per total: cinci. 

Și acum, celor care sunteţi alfabetizaţi din punct de vedere 
financiar şi vă pricepeţi la cifre, am să vă arăt cum acesta este de 
fapt un exemplu de bani pur şi simplu inventaţi. 


40 000 de dolari 
creați în coloana 
activelor — bani 
inventaţi fără 

a fi impozitați. 
Cu o dobândă 
de 10% — se 
creează 4 000 Cheltuieli 

de dolari pe Impozite 
an sub formă 
de circuit 
financiar. 


Active Pasive 


(40 000) 20 000 
Bilet de 
mână 


(190 000) 
Total 

În timpul crizei de pe piaţă, soţia mea și cu mine am reușit să 
facem şase asemenea tranzacţii simple în timpul nostru liber. 
Cum marea parte a banilor noștri era investită în proprietăți mai 
mari şi în acţiuni, am reuşit să creem peste 190 000 de dolari în 
active (ipoteci cu 10% dobândă), în cele şase tranzacții de 
cumpărare, creare şi vânzare. Asta a dus la aproximativ 19 000 
de dolari pe an venit, în majoritate adăpostiţi în firma noastră 
particulară. Mare parte din aceşti 19 000 de dolari pe an au fost 
folosiţi pentru cumpărarea maşinilor, a benzinei, pentru călă- 
torii, asigurări, mesele cu clienţii şi altele. Până să apuce statul să 
impoziteze acest venit, el a fost folosit pe cheltuielile legale per- 
mise din banii dinainte de impozitare. 


Economii — 

cât durează să 
economiseşti 

40 000 de dolari 
și cât ar costa 

la 50% impozit 


Slujbă 
Q 





Economii 

Acesta a fost un exemplu simplu pentru felul în care banii 
sunt inventaţi, creaţi şi protejaţi folosind inteligenţa financiară. 

Întrebaţi-vă cât ar dura să economisiţi 190 000 de dolari. 
Oare banca v-ar da o dobândă de 10% pe acești bani? Iar polița 
este valabilă pe 30 de ani. Sper să nu-mi plătească niciodată cei 
190 000 de dolari, pentru că ar trebui să plătesc impozite, și apoi 
19 000 de dolari pe 30 de ani ar însemna un venit de peste 
500 000 de dolari. 

Unii m-au întrebat ce se întâmplă dacă persoana nu plătește. 
Se poate și asta şi e o veste bună. Piaţa de proprietăți imobiliare 
a Phoenix-ului, între 1994 şi 1997, a fost una dintre cele mai 
fierbinţi. Casa de 60 000 de dolari putea fi revândută la 70 000 
de dolari şi se mai obțineau 2 500 de dolari pentru taxa de 
împrumut. Pentru noul cumpărător ar fi fost tot o tranzacție cu 
avans zero. Şi procesul poate continua. 

Deci, dacă ești suficient de atent, prima dată când vând casa 
dau înapoi cei 2 000 de dolari. Practic nu investesc bani în tran- 
zacţie. Câştigul din investiţie este însă infinit. Acesta este un 
exemplu clar pentru faptul cum poți să faci o mulțime de bani 
fără bani. 

În cea de-a doua tranzacţie, când o revând, bag în buzunar 
2 000 de dolari și prelungesc din nou împrumutul la 30 de ani. 
Care ar fi câștigul meu dacă mi s-ar plăti niște bani ca să fac 
bani? Nu ştiu, dar e sigur că dacă economisești 100 de dolari pe 
lună, sunt de fapt 150 de dolari pe lună, pentru că este un venit 
după impozitare timp de 40 de ani cu 5%, impozitaţi fiind doar 
cei 5%. Acest lucru nu e prea inteligent. E fără riscuri poate, dar 
nu € o treabă deşteaptă. În 1997, când scriu această carte, situaţia 
pieţei este exact la polul opus faţă de acum 5 ani. Piaţa de pro- 
prietăţi imobiliare la Phoenix este invidiată de întreaga Americă. 
Casele pe care le vindeam cu 60 000 de dolari valorează acum 
110 000 de dolari. Încă mai sunt ocazii, dar m-ar costa prea mult 
timpul pe care l-aş pierde ca să le caut. Ocaziile sunt rare. În 
prezent, sunt mii de cumpărători care caută asemenea afaceri şi 
doar puţini sunt cei care câştigă cu adevărat ceva din asta. Piaţa 
s-a schimbat. Trebuie mers mai departe şi căutate alte ocazii ce 
pot fi incluse în coloana activelor. 

„Nu poţi să faci asta aici.“ „Contravine legii.“ „Minţi.“ 

Aud asemenea comentarii mult mai des decât cele de genul: 
„Puteţi să-mi arătaţi exact cum faceţi asta?“ 

Matematica este simplă. Nu e nevoie de algebră sau de calcule 
sofisticate. Nu scriu prea multe, pentru că firma de intermediere 
se ocupă de tranzacţiile legale şi de plăţi. Nu trebuie să repar 
acoperișuri sau să desfund toalete, pentru că de asta se ocupă 
proprietarii. Este casa lor. Din când în când, câte cineva nu 
plătește. Și asta este minunat, pentru că sunt nişte rate neplătite 
și curând proprietatea este revândută. De asta se ocupă tri- 
bunalul. 

S-ar putea ca acest sistem să nu funcţioneze în zona voastră. 
Condițiile de piață pot fi diferite. Dar exemplul ilustrează felul 
cum un proces financiar simplu poate crea sute de mii de dolari 
cu bani puţini și riscuri puţine. Este un exemplu care dovedeşte 
că banii sunt un simplu contract. Oricine are liceul poate s-o 
facă. 

ȘI totuși, majoritatea n-o fac. Ei ascultă sfatul tipic: „Mun- 
ceşte din greu și economiseşte bani.“ 

În urma a 30 de ore de muncă, s-au creat aproape 190 000 de 
dolari incluși în coloana activelor şi nu s-a plătit nici un fel de 
impozit. 

Ce vi se pare mai complicat ? 


1. Să munciţi din greu, să plătiți 50% impozite şi să 
economisiţi ce rămâne și astfel să câştigaţi din economii 
5% bani impozabili la rândul lor. 


Sau: 


2. Să vă acordau răgazul de a vă dezvolta inteligenţa finan- 
ciară şi de a vă stăpâni puterea minţii și coloana activelor. 


Adăugaţi la toate acestea cât timp v-ar lua, timpul fiind unul 
dintre cele mai importante bunuri active, pentru a economisi 
190 000 de dolari, în cazul în care aţi alege opţiunea nr. 1. 

Acum înţelegeţi de ce dau din cap în gând atunci când îi aud 
pe părinţi spunând: „Copilul meu se descurcă bine la școală şi 

zee 


primeşte o educaţie excelentă“ ? Poate că e bine, dar este sufi- 
cient? 

Stiu că această strategie de investiție pe care am ilustrat-o este 
una măruntă. Ea este folosită pentru a arăta cum ceva neînsem- 
nat poate deveni ceva cu greutate. Din nou reușita mea reflectă 
importanţa unei puternice baze financiare, care pornește de la o 
educaţie financiară solidă. Am mai spus-o, dar merită să o repet 
— inteligenţa financiară înseamnă următoarele patru tehnici 


principale: 


1. ABC-ul financiar. Capacitatea de a citi cifre. 

2. Strategii de investiţii. Știința banilor care fac bani. 

3. Piaţa. Cererea şi oferta. Alexander Graham Bell a oferit 
pieţei ceea ce-și dorea. Ca şi Bill Gates, de altfel. O casă 
de 75 000 de dolari oferită cu 60 000 de dolari și care a 
costat 20 000 de dolari este tot rezultatul faptului de a 
profita de o ocazie creată pe piaţă. Cineva cumpăra și 
altcineva vindea. 

4. Legea. Cunoașterea legilor și a regulilor de contabilitate la 
nivelul companiilor, al statului și la nivel naţional. Vă sfă- 
tuiesc să jucaţi după reguli. 


Acest fundament esenţial care este combinarea celor patru 
tehnici contează în reușita încercării de a face avere, indiferent 
că se recurge la cumpărarea de case mai mici, apartamente mari, 
companii, acţiuni, obligaţiuni, fonduri mutuale, metale 
preţioase, ilustrate cu jucători de baseball sau orice altceva. 

În 1996, piaţa imobiliară a cunoscut un nou avânt și toată 
lumea s-a implicat î în aceste afaceri. Piaţa de acţiuni era înflori- 
toare şi toţi cumpărau acţiuni. Economia SUA se redresase. În 
1996, am început să vând şi am călătorit în Peru, Norvegia, 
Malaiezia și Filipine. Investiţiile erau altele. Renunțasem la piața 
imobiliară cel puţin în ce priveşte achiziţiile. În acest moment, 
vedeam doar cum creşte valoarea activelor și cum probabil o să 
încep să vând la sfârşitul anului respectiv. Depinde și de legile 
care pot fi votate între timp în Congres. Bănuiesc că o parte din- 
tre cele şase căsuțe se vor vinde de la 40 000 de dolari în sus și 
voi putea transforma totul în bani gheaţă. Trebuie doar să-mi 


CEI BOGAȚI INVENTEAZĂ BANII 143 


sun avocatul, să fie pregătit pentru acești bani lichizi, spre a le 
găsi o întrebuințare. 

Ceea ce aș vrea să subliniez este că investiţiile vin şi pleacă, 
pieţele cresc sau scad, economiile progresează sau se prăbușesc. 
Lumea vă oferă permanent ocazii unice, în fiecare zi, dar mult 
prea des nu le observăm. Dar ele există. Cu cât lumea se schim- 
bă mai mult, cu atât se schimbă și tehnologia, și cu atât ocaziile 
de a vă asigura securitatea financiară pentru voi și familiile voas- 
tre şi pentru generaţiile care urmează vor fi tot mai numeroase. 

Și atunci de ce să vă mai obosiţi să vă dezvoltați inteligenţa 
financiară? Din nou, numai voi puteți răspunde la asta. Eu știu 
de ce continui să învăţ și să progresez. O fac pentru că ştiu că 
urmează niște schimbări. Prefer schimbarea, căci nu-mi place să 
mă agăţ de trecut. Știu că vor exista perioade înfloritoare şi 
perioade de prăbuşire a pieţei. Vreau să-mi dezvolt permanent 
inteligența financiară, pentru că la fiecare schimbare a pieţei vor 
exista unii care se vor ruga în genunchi pentru o slujbă. Între 
timp, alții vor lua fructul vieții în mâinile lor — și cu toţii avem 
acces din când în când la aceste fructe ale vieţii — și îl vor trans- 
forma în milioane. Asta este inteligenţa financiară. 

Am fost întrebat adesea cum e cu aceste fructe transformate 
în milioane. Eu personal ezit să folosesc prea multe exemple 
referitoare la propriile mele investiţii. Ezit pentru că mă tem să 
nu se spună că mă laud sau că mă împăunez cu rezultatele mele. 
N-am deloc această intenție. Folosesc exemplele doar ca ilus- 
trații numerice și cronologice ale unor cazuri reale și simple. 
Folosesc exemplele pentru că vreau să ştiţi că e simplu. Și cu cât 
sunteți mal familiarizați cu bazele inteligenţei financiare, cu atât 
e mai simplu. 

Personal, folosesc două vehicule principale pentru obţinerea 
avantajelor financiare: proprietăţile imobiliare şi acţiunile mici. 
Proprietățile imobiliare sunt baza. Permanent, ele produc un 
circuit financiar şi din când în când o creştere spectaculoasă a 
valorii. Totodată, acţiunile cu valoare mică sunt folosite pentru 
o creştere rapidă. 

Eu nu recomand nimic din ceea ce fac. Exemplele sunt simple 
exemple. Dacă se ivesc niște ocazii prea complexe şi nu înţeleg 

investiţia, n-o fac. Matematica simplă şi bunul-simţ e tot ceea ce 
trebuie pentru o reușită financiară. 
lată cinci motive pentru care folosesc exemplele. 


1. Pentru a-i îndemna pe oameni să înveţe mai mult. 

2. Pentru a-i face să afle că este uşor dacă există o bază solidă. 

3. Pentru a arăta că oricine se poate îmbogăţi semnificativ. 

4. Pentru a arăta că există milioane de modalităţi de atingere 
a scopurilor. 

5. Pentru a demonstra că nu este o știință prea sofisticată. 


În 1989, obișnuiam să fac jogging într-un foarte frumos car- 
tier din Portland, Oregon. Era o suburbie cu nişte căsuțe ca din 
turtă dulce. Erau foarte dulci ṣi drăgute. Aproape că mă aştep- 
tam să apară Scufiţa Roşie aflată în drum spre bunicuția. 

Peste tot erau pancarte pe care scria „De vânzare“. Piaţa 
cherestelei mergea groaznic, cea a acțiunilor tocmai se pră- 
bușise, iar economia era în plină criză. Pe una dintre străzi am 
observat că în dreptul unei case scria: „De vânzare“ de mai mult 
timp decât la celelalte. Părea foarte bătrânească. Făcând jogging, 
am trecut într-o zi pe lângă ea și m-am întâlnit cu proprietarul, 
care părea foarte îngrijorat. 

„Cât cereți pe casă?“ am întrebat. 

Proprietarul s-a întors și mi-a zâmbit timid: „Spuneţi-mi cât 
îmi daţi“, spuse el. „Am scos-o la vânzare de mai bine de un an 
ȘI nici măcar s-o vadă nu mai vine nimeni.“ 

„Aş vrea eu s-o văd“, am spus şi în mai puţin de o jumătate 
de oră am cumpărat-o cu 20 000 de dolari mai puţin decât preţul 
pe care îl ceruse. 

Era o căsuţă tare drăguță, cu două dormitoare şi dichisită cu 
turtă dulce la toate ferestrele. Era de un albastru deschis cu 
puţin cenușiu, și fusese construită în 1930. Înăuntru era un fru- 
mos cămin și două dormitoare minuscule. Casa ideală pentru 
închiriat. 

I-am dat proprietarului 5 000 de dolari acont pentru o casă 
de 45 000 de dolari, care valora de fapt 65 000, dar nimeni nu 
vola s-o cumpere. Într-o săptămână, maia acu] s-a mutat 
fericit că scăpase şi s-a instalat primul meu chiriaş, un profesor 

la școala din cartier. După plata ipotecii, a taxelor şi a cheltu- 
ielilor, am băgat în buzunar aproape 40 de dolari la sfârșitul 
fiecărei luni. Nu era prea mult. 

Un an mai târziu, criza de pe piaţa imobiliară din Oregon a 
început să treacă. Preţurile au mai crescut. Investitorii din 
California au dat buzna cu bani câștigați de pe înfloritoarea lor 
piaţă imobiliară și au început să cumpere mai la nord, în Oregon 
șI Washington. 

Am vândut căsuţa pe 95 000 de dolari unui tânăr cuplu din 
California, care a socotit că e un mare chilipir. Câştigul meu în 
capital, care a fost de aproximativ 40 000 de dolari, l-am plasat 
conform legii 1031 de amânare a impozitării și am căutat ceva de 
cumpărat, ceva în care să-mi investesc banii. Cam într-o lună, 
am găsit o casă cu 12 apartamente chiar lângă fabrica Intel din 
Beaverton, Oregon. Proprietarii locuiau în Germania, deci nu 
știau cât valorează şi voiau doar să scape de ea. Am oferit 
275 000 de dolari pe o clădire care valora 450 000 de dolari. Au 
acceptat 300 000. Am cumpărat-o şi am ţinut-o 2 ani. Folosind 
același procedeu 1031, am vândut clădirea pe suma de 495 000 de 
dolari și am cumpărat o clădire cu 30 de apartamente în 
Phoenix, Arizona. Între timp, ne-am mutat la Phoenix ca să mai 
scăpăm de ploi, şi oricum trebuia să vindem. Exact ca în cazul 
pieţii din Oregon de altădată, piaţa imobiliară din Phoenix era 
în criză. Preţul unei clădiri cu 30 de apartamente la Phoenix era 
875 000 de dolari, cu un avans de 225 000. Circuitul financiar 
din cele 30 de apartamente era cu puţin peste 5 000 de dolari pe 
lună. Piaţa din Arizona a început să crească şi în 1996, un 
investitor din Colorado mi-a oferit 1,2 milioane de dolari pen- 
tru această proprietate. 

Soţia mea și cu mine ne-am gândit să vindem, dar am hotărât 
să mai așteptăm, pentru a vedea dacă legea câştigurilor din ca- 
pital nu va fi modificată în Congres. Dacă urma să se întâmple 
așa, atunci valoarea proprietăţii mai creştea cu 15 până la 20%. 
ȘI în plus cei 5 000 de dolari pe lună reprezentau un circuit fian- 
ciar considerabil. 

Logica acestui exemplu demonstrează faptul că o sumă mică 
se poate transforma într-o sumă mare. Din nou este o chestiune 

de înţelegere a declaraţiilor de venituri, a strategiilor de 
investiţii, de fler în ce priveşte piaţa şi de legi. Dacă oamenii nu 
sunt versaţi în aceste direcţii, sigur că atunci trebuie să urmeze 
regulile standard, adică fără riscuri, investind exclusiv în lucruri 
sigure. Problema investiţiilor „sigure“ este că sunt adesea anihi- 
late, iar faptul că sunt prea sigure face ca în final câştigurile să fie 
mult prea mici. Majoritatea firmelor mari de brokeraj nici nu se 
ating de tranzacţiile speculative, pentru a-și proteja clienții, dar 
șI pe ei. Aceasta este o politică înţeleaptă. 

Afacerile cu adevărat serioase nu sunt de obicei la îndemâna 
începătorilor. Adesea, cele mai bune afaceri care îi îmbogăţesc și 
mai mult pe ce: bogaţi sunt rezervate celor care înţeleg regulile 
jocului. Practic, este ilegal să oferi cuiva considerat a fi insufi- 
cient de „sofisticat“ asemenea afaceri speculative, dar sigur că se 
mai întâmplă. 

Cu cât dau peste mai multe afaceri aşa-zis „sofisticate“, cu 
atât îmi ies mai multe ocazii în cale. O altă situaţie în care se 
dezvoltă inteligenţa financiară pentru o viaţă de om este cea în 
care apar şi mai multe ocazii. Cu cât inteligenţa voastră finan- 
ciară este mai mare, cu atât e mai ușor de spus dacă o afacere este 
bună sau nu. Inteligența vă ajută să identificaţi o afacere bună 
sau proastă, sau chiar să faceţi o afacere bună sau proastă. Cu cât 
învăţ mai multe — și sunt multe de învăţat — cu atât câștig mai 
mulți bani, pur și simplu deoarece câştig totodată experienţă şi 
înţelepciune, odată cu trecerea anilor. Am prieteni care nu riscă 
niciodată, muncesc din greu în meseria lor şi nu reușesc să 
dobândească acea înţelepciune financiară care presupune timp 
pentru a se dezvolta. 

În ansamblu, filozofia mea de viaţă constă în semănatul în 
coloana activelor. Aceasta este formula mea. Ea începe cu o acţi- 
une de mică anvergură, plantând seminţe. Unele cresc, altele nu. 

În cadrul firmei noastre de proprietăţi imobiliare avem pro- 
prietăți în valoare de câteva milioane de dolari. Acesta este ceea 
ce numim noi REIT, adică Real Estate Investment Trust 
(Trustul de Investiții în Proprietăți Imobiliare). Ideea pe care 
vreau s-o subliniez este că majoritatea acestor milioane au 
început cu investiţii între 5 000 şi 10 000 de dolari. 'Toate aceste 

avansuri, am avut norocul, să crească rapid pe piaţă, au crescut 
fără a fi impozitate, fiind negociate de mai multe ori de-a lungul 
anilor. 

De asemenea, deţinem un set de acţiuni în cadrul unei com- 
panu pe care eu și soţia mea o numim fondul nostru mutual per- 
sonal. Avem prieteni ce tratează anume cu investitori ca noi, 
care au lunar bani de investit. Noi cumpărăm cu riscuri mari 
companii private speculative care sunt pe cale de a fi scoase pe 
piaţă la Bursă, în SUA sau Canada. Un exemplu despre cum pot 
creşte rapid câștigurile este momentul în care sunt achiziționate 
100 000 de acţiuni cumpărate la 25 de cenți fiecare înainte ca 
firma să iasă pe piaţă. Șase luni mai târziu, compania este inclusă 
la Bursă şi cele 100 000 de acţiuni valorează acum 2 dolari 
fiecare. Dacă această firmă este bine condusă, preţul acţiunilor 
continuă să crească și poate ajunge la 20 de dolari sau chiar mai 
mult. Au existat ani în care cei 25 000 de dolari ai noştri au ajuns 
la 1 milion în mai puţin de 12 luni. 

Acesta nu este un simplu joc de noroc, dacă ştii exact ce ai de 
făcut. Devine un joc de noroc doar atunci când arunci banii într-o 
afacere și apoi te rogi să iasă bine. Ideea în toate este să-ţi 
foloseşti cunoștințele tehnice, înțelepciunea şi plăcerea de a juca 
pentru a diminua cât mai mult riscurile. Evident că există întot- 
deauna riscuri. Inteligența financiară sporeşte însă șansele. 
Astfel, ceea ce este riscant pentru o persoană este mai puţin 
riscant pentru o altă persoană. Acesta este principalul motiv 
pentru care eu încurajez permanent oamenii să investească mai 
mult în educaţia financiară decât în acţiuni, în proprietăţi imo- 
biliare sau în alte pieţe de capital. Cu cât sunteţi mai deştepţi, cu 
atât aveţi mai multe şanse să câştigaţi, în ciuda tuturor 
greutăților. 

Felul în care investesc eu în acţiuni este unul extrem de 
riscant, deci nu vi-l recomand. Folosesc aceeași metodă încă din 
1979, şi am avut şi eu multe eşecuri. Dar dacă veţi reciti de ce 
asemenea investiții sunt foarte riscante pentru majoritate, veți 
putea să vă organizaţi astfel viaţa încât cei 25 000 de dolari să se 
transforme într-un milion într-un an, dar cu riscuri mult mai 
mici, 

Aşa cum spuneam și mai înainte, nimic din ceea ce scriu aici 
nu este o recomandare directă de a proceda la fel. "Toate acestea 
sunt exemple de lucruri simple şi posibile. În marea schemă a 
afacerilor, eu vin cu lucruri mărunte, totuși, pentru o persoană 
obișnuită, un venit de peste 100 000 de dolari pe an e mulțumi- 
tor și nu e foarte greu de obţinut. În funcţie de piaţă și de cât de 
inteligenţi sunteţi, el poate fi obținut într-o perioadă de cinci 
până la zece ani. Dacă veţi continua să trăiţi modest, fără mari 
cheltuieli, cei 100 000 de dolari ca venit suplimentar vă vor face 
plăcere, indiferent unde lucraţi. De acum încolo, puteţi să 
munciţi sau nu, în funcție de cum alegeţi, folosind sistemul de 
impozitare în favoarea voastră şi nu împotriva voastră. 

La mine, baza o constituie proprietăţile imobiliare. Îmi place 
să mă ocup de asta pentru că este ceva stabil și care se modifică 
lent. Baza, deci, rămâne stabilă. Circuitul financiar este destul de 
stabil, la rândul lui, dacă e bine manevrat, și chiar are toate 
şansele să crească în valoare. Frumuseţea unei baze solide, cum 
sunt afacerile imobiliare, este că asta îmi permite să risc ceva mai 
mult în cazul acţiunilor speculative pe care le cumpăr. 

Atunci când am profituri mari de pe piaţa de acţiuni, îmi 
plătesc impozitul pe câştigurile din capital din chiar acest câştig 
ȘI apoi reinvestesc ceea ce mai rămâne în proprietăţi imobiliare, 
reasigurându- -mi baza activelor. 

Încă ceva despre afacerile imobiliare. Am călătorit în toată 
lumea și am ţinut cursuri despre cum se investeşte. În fiecare 
oraş, oamenii mi-au spus că nu poţi cumpăra ieftin proprietăți 
imobiliare. Eu, din experiență, știu că lucrurile stau altfel. Chiar 
și la New York sau la Tokio, ori în jurul oricărui oraș, există 
adevărate chilipiruri, pe care nimeni nu le bagă în seamă. La 
Singapore, unde veșnic cresc preţurile la proprietăţile imobi- 
lare, există încă multe chilipiruri la tot pasul. De câte ori aud pe 
cineva că îmi spune: „Așa ceva nu se poate aici“, referindu-se la 
felul în care investesc eu, le reamintesc tuturor că dacă ar fi fost 
să se exprime corect, ar fi trebuit să spună: „Nu ştiu cum s-ar 
putea face așa ceva aici... deocamdată.“ 

Multe ocazii nu se văd cu ochiul, ci cu mintea. Mulţi oameni 
nu se îmbogăţesc niciodată pur și simplu pentru că nu au 

pregătirea financiară necesară pentru a detecta ocaziile aflate 
chiar sub nasul lor. 

Adesea sunt întrebat: „Cum să încep : 2“ 

În ultimul capitol ofer zece pași pe care i-am urmat pe dru- 
mul libertăţii mele financiare. Nu uitaţi însă ca întotdeauna să vă 
şi distraţi, pentru că este un simplu joc. Uneori câştigaţi, alteori 
învăţaţi. Dar distraţi-vă. Majoritatea oamenilor nu câștigă nicio- 
dată pentru că se tem prea tare să nu piardă. De aceea şcoala 
tradiţională mi se pare o prostie. La școală învăţăm că nu e bine 
să greșești și suntem pedepsiţi de fiecare dată când greșim. Și 
totuşi, dacă priviţi cu atenție felul în care sunt concepuţi 
oamenii, ei învaţă tocmai din greşeli. Învăţăm să mergem căzând 
mai întâi. Dacă n-am fi căzut niciodată, n-am fi mers niciodată. 
Același lucru este valabil și pentru mersul cu bicicleta. Încă mai 
am cicatrice pe genunchi, dar acum pot merge pe bicicletă fără 
să mă gândesc măcar. Acelaşi lucru este valabil și în cazul 
îmbogăurii. Din păcate, principalul motiv pentru care majori- 
tatea oamenilor nu sunt bogați este că se tem să nu piardă. 
Învingătorii nu se tem de pierderi, de eșecuri. Dar rataţii se tem. 
Eşecurile sunt parte componentă a procesului reuşitei. Cei care 
evită eșecul, evită și reușita. Eu privesc banii mai curând ca pe 
un meci de tenis. Joc serios, greşesc, mă corectez, apar alte 
greşeli, mă corectez şi mă îndrept. Când pierd meciul, mă duc la 
plasă, îi strâng mâna adversarului, îi zâmbesc şi îi spun: „Ne 
vedem sâmbăta viitoare.“ 

Există două tipuri de investitori. 


1, Primul şi cel mai obișnuit tip de investitor este cel care 
cumpără un pachet de investiţii. Ei sună un intermediar, 
cum ar fi o companie de proprietăţi imobiliare, un agent de 
Bursă sau un finanţist, şi cumpără ceva. Poate să fie o par- 
ticipare la un fond mutual, acţiuni sau obligaţiuni. Este o 
modalitate bună, cinstită şi simplă de a investi. Un exem- 
plu ar fi acela al unui client care merge la un magazin de 
calculatoare şi cumpără un calculator direct de pe raft. 

2. Cel de-al doilea tip de investitori sunt cei care creează 
investiţii. Acest investitor de obicei pune pe picioare o 
afacere, asemeni celor care cumpără componente de calcu- 

latoare și apoi le asamblează. Este un fel de a croi după 
măsura clientului. Eu habar n-am cum se asamblează com- 
ponentele într-un calculator. Dar ştiu să asamblez ocaziile 
sau cunosc alţi oameni care ştiu s-o facă. 


Acest al doilea tip de investitor este mai mult ca sigur investi- 
torul profesionist. Uneori, durează ani de zile pentru a pune cap 
la cap toate piesele componente. Alteori nu se potrivesc în veci. 
Acest al doilea tip de investitor este cel pe care mi-l sugerase 
tatăl meu cel bogat să mi-l iau ca model. E important să învăţăm 
cum să asamblăm piesele, pentru că aici sunt câștigurile uriașe şi 
uneori și pierderile uriașe, atunci când curentul este împotriva 
noastră. 

Dacă vreți să faceţi parte din cea de-a doua categorie de 
investitori, trebuie să vă dezvoltați trei abilităţi principale. 
Aceste abilităţi se adaugă celor necesare pentru a deveni 
inteligenți din punct de vedere financiar: 


1. Cum să descoperiţi o ocazie pe care toţi ceilalți au ratat-o. 
Trebuie să vedeţi cu ochii minţii ceea ce alţii nu reușesc să 
vadă cu ochii. De exemplu, un prieten a cumpărat casa 
aceea părăginită. Fra sinistră numai când te uitai la ea. 
Toată lumea se întreba de ce o fi cumpărat-o. Însă ceea ce 
el a constatat şi noi nu este că acea casă era însoţită şi de 
patru terenuri goale. El a înţeles acest lucru atunci când 
s-a adresat companiei de la care a cumpărat dreptul de 
proprietate. După ce a cumpărat casa, a demolat-o şi a vân- 
dut cele cinci parcele de pământ unui constructor pentru o 
sumă de trei ori mai mare decât cea pe care o dăduse el. A 
câştigat 75 000 de dolari pentru o muncă de două luni. Nu 
e o sumă foarte mare, dar depăşeşte cu mult salariul anual 
minim și nu e deloc greu din punct de vedere practic. 

2. Cum se strâng banii. Oamenii obişnuiţi merg doar la 
bancă. Cel de-al doilea tip de investitor trebuie să știe însă 
cum să adune capital și există multe feluri de a aduna fără 
a fi nevoie de o bancă. Pentru început, am învăţat să 
cumpărăm case fără sprijinul băncii. Nu atât casele con- 
tează, ci dobândirea capacităţii de a strânge bani, lucru 
absolut nepreţuit. 

Mult prea adesea îi aud pe oameni spunând: „Nu-mi dă 
mie banca bani.“ Sau: „N-am cu ce să cumpăr.“ Dacă vreţi 
să faceţi parte din a doua categorie de investitori, trebuie să 
învăţaţi să rezolvaţi problemele care îi blochează pe cei mai 
mulți oameni. Cu alte cuvinte, majoritatea oamenilor lasă 
ca banii să fie o oprelişte în încheierea unei afaceri. Dacă 
veţi putea depăși acest obstacol, veţi fi cu mult înaintea 
celor care nu învaţă aceste lucruri. De multe ori am 
cumpărat o casă, acţiuni sau un bloc fără un ban în bancă. 
Odată, am cumpărat o casă cu mai multe apartamente cu 
1,2 milioane de dolari. Am încheiat ceea ce se numeşte o 
»Obligaţie de plată“, cu un contract scris între vânzător și 
cumpărător. După care am adunat 100 000 de dolari pen- 
tru avans şi mi-au rămas 90 de zile în care să adun restul 
banilor. De ce am făcut-o? Pur și simplu pentru că ştiam 
că de fapt valorează 2 milioane de dolari. Nu am reușit 
niciodată să strâng banii. În schimb, persoana care depu- 
sese 100 000 de dolari mi-a dat 50 000 de dolari pentru că 
i-am găsit afacerea asta. A preluat-o în locul meu, iar eu 
mi-am văzut de treabă. Total zile de lucru: trei. Din nou 
precizez că de fapt contează mult mai mult ceea ce știi, și 
nu ceea ce cumperi. Investiţia nu înseamnă cumpărare. 
Este mai degrabă o formă de cunoaștere. 

3. Cum să-i organizaţi pe oamenii deştepţi. Oamenii 
inteligenţi sunt cei care muncesc alături de o persoană pe 
care eventual o angajează şi care este mai inteligentă decât 
ei. Când aveţi nevoie de un sfat, aveți grijă să vă luați con- 
silierii cei mai buni. 

Sunt multe de învăţat, dar răsplata poate fi astronomică. Dacă 
nu vreţi să vă însuşiţi aceste taine, alegeţi atunci primul tip de 
investitori pentru că vă este mult mai potrivit. Ceea ce ştiţi este 
cea mai mare avere pe care o deţineţi. Ceea ce nu știți este cel 
mai mare risc pe care vi-l asumaţi. 

Riscul există întotdeauna, așa că învăţaţ să riscaţi, nu să evi- 
taţi riscurile. 


LECTIA A ŞASEA 
MUNCIŢI CA SĂ ÎNVĂŢAŢI — 
NU MUNCIŢI PENTRU BANI 


CAPITOLUL 7 


Lecţia a şasea 
Munciţi ca să învăţaţi — 
nu munciti pentru bani 


În 1995, am acordat un interviu unui ziar din Singapore. 
Tânăra ziaristă a venit la timp şi ne-am apucat imediat de inter- 
viu. Ne aflam în holul unui hotel luxos, sorbindu-ne cafeaua şi 
discutând despre scopul vizitei mele la Singapore. Urma să ţin 
conferințe alături de Zig Ziglar. El vorbea despre motivație, iar 
eu despre „Secretele celor bogaţi“. 

„Cândva, aș vrea să fiu şi eu autoarea unui best-seller, așa ca 
dumneavoastră“, spuse ea. Citisem o parte dintre articolele pe 
care le scrisese la ziar şi fusesem impresionat. Avea un stil puter- 
nic şi foarte limpede. Articolele ei trezeau interesul cititorului. 

„Dar aveţi un stil excelent“, i-am răspuns eu. „Ce vă 
împiedică să vă realizaţi visul?“ 

„Munca mea pare că nu duce nicăieri“, spuse ea calm. „Toată 
lumea spune că romanele mele sunt excelente, dar nu se întâm- 
plă nimic. De asta mi-am păstrat slujba la ziar. Măcar cu asta îmi 
plătesc facturile. Aveţi vreo sugestie în această direcție?“ 

„Sigur că da“, am spus eu optimist. „Un prieten de-al meu 
din Singapore are o şcoală care pregăteşte agenţi de vânzări. El 
organizează aceste cursuri pentru multe dintre marile companii 

din Singapore şi cred că dacă ai urma unul dintre ele, ți-ar fi de 
mare ajutor în carieră.“ 

Ea mă întrebă contrariată: „Credeţi că ar trebui să merg la 
școală să învăţ să vând?“ 

Am dat din cap că da. 

„Chiar vorbiți serios 2“ 

Am dat din nou din cap. „Ce e rău în asta ?“, am bătut eu în 
retragere. Se simţise jignită şi acum aș fi vrut să nu-i fi spus 
nimic. În încercarea mea de a fi de ajutor, am ajuns să-mi apăr 
punctul de vedere. 

„Eu am o diplomă în literatura engleză. De ce să merg la 
școală să învăţ să fiu agent de vânzări? Am o profesie. Am 
urmat o şcoală pentru a face o carieră, tocmai pentru a nu fi 
nevoită să ajung să fiu agent de vânzări. Îi urăsc pe cei de la 
vânzări. Nu vor decât bani. Deci explicaţi-mi, de ce ar trebui să 
studiez asta.“ Între timp, își strângea servieta foarte energic. 
Interviul se terminase. 

Pe măsuţă se afla un exemplar al unui alt best-seller 
pe care îl scrisesem mai demult. L-a luat împreună cu notițele 
scrise pe un carnețel. „Vedeţi ?“, am zis eu arătând către notițe. 

S-a uitat la notițe și a spus dezorientată: „Ce?* 

Din nou în mod evident i-am arătat notițele. Pe carneţel 
notase „Robert Kiyosaki, autor de best-seller-uri“. 

„Aici scrie « autor de best-seller-uri », şi nu cel mai bun scri- 
itor“. 

Imediat a deschis ochii marı. 

„Eu sunt un scriitor groaznic. Dv. sunteți o mare scriitoare. 
Eu am urmat cursurile de agent de vânzări, dv. aveți o diplomă. 
Dacă ar fi să punem ambele școli la un loc, s-ar ajunge la «un 
autor de best-seller-uri » și « cel mai bun scriitor »“. 

M-a străfulgerat din priviri. „Încă n-am decăzut în așa hal 
încât să învăţ să vând. Cei ca dv. nu-și fac o meserie din scris. Eu 
sunt o profesionistă a scrisului, iar dv. sunteţi un agent de 
vânzări. Nu-1 corect.“ 

Și-a luat și restul notiţelor şi s-a îndreptat iute spre ușile ace- 
lea mari de sticlă, pierzându-se în dimineaţa umedă a orașului 
Singapore. 

A doua zi dimineață, a publicat însă un articol corect și favo- 
rabil mie. 

Lumea este plină de oameni inteligenţi, talentaţi, cu şcoală şi 
cu har. Îi întâlnim zilnic. Sunt pretutindeni printre noi. Acum 
câteva zile, mașina mea nu mergea prea bine. Am mers la un 
atelier, şi tânărul mecanic mi-a reparat-o în doar câteva minute. 
Și-a dat seama ce are doar ascultând motorul. Am fost uluit. 

Tristul adevăr este că un mare talent nu este de ajuns. 

Sunt permanent șocat cât de puţin câștigă oamenii talentaţi. 
Am aflat deunăzi că doar mai puţin de 5% dintre americani 
câștigă peste 100 000 de dolari pe an. Am cunoscut oameni 
străluciți, cu multă şcoală, şi care câştigă sub 20 000 de dolari pe 
an. Un consultant în afaceri, specializat în comerţul cu aparatură 
medicală, îmi spunea cât de mulţi doctori, stomatologi și medici 
generaliști au probleme financiare. Fi au crezut că în momentul 
în care şi-au luat o diplomă au şi început să curgă dolarii. Acest 
consultant în afaceri mi-a spus aşa: „Le lipseşte o abilitate ca să 
ajungă să facă mari averi.“ 

Acest lucru înseamnă că oamenii nu trebuie decât să înveţe şi 
să stăpânească acest ceva, după care venitul le va creşte 
excepţional. Am mai pomenit despre inteligenţa financiară ca 
formă de sinergie a contabilităţii, investiţiilor, marketingului și 
legilor. Combinati aceste patru abilităţi practice şi va fi uşor să 
faceţi bani din bani. Când este vorba despre bani, oamenii nu 
știu să facă altceva decât să muncească din greu pentru ei. 

Exemplul clasic de sinergie a talentelor îl reprezenta tânăra 
ziaristă. Dacă ar fi învăţat temeinic cum să vândă și să facă mar- 
keting, venitul ei ar fi crescut simțitor. În locul ei, aş fi urmat și 
nişte cursuri de publicitate, nu numai de vânzări. Apoi, în loc să 
lucrez la ziar, mi-aş fi căutat o slujbă într-o agenție de publici- 
tate. Chiar dacă ar fi însemnat mai puţini bani, ar fi învăţat să 
comunice „pe scurt“, aşa cum se reușește cu succes prin inter- 
mediul reclamelor. Ar mai fi petrecut ceva vreme și învățând câte 
ceva despre relaţiile publice, o altă abilitate importantă. Ar fi 
învăţat cum să câștige milioane din publicitate. Iar apoi noaptea 
şi la sfârşiturile de săptămână, ar fi putut să scrie marele ei roman. 
Când l-ar fi terminat, ar fi reușit să-şi vândă mai bine cartea. 

Apoi, după o scurtă vreme, ar fi putut deveni un „autor de best- 
seller-uri“. 

Când am scos prima mea carte Dacă vreți să deveniți bogați 
și fericiți, nu mergeţi la școală, un editor mi-a sugerat să-i 
schimb titlul în „Economia educaţiei“. I-am explicat că un aseme- 
nea titlu ar însemna să vând două exemplare, unul familiei și 
altul celui mai bun prieten. Problema este că până și ei ar aștepta 
să obţină unul gratis. Titlul șocant Dacă vreți să deveniți bogați 
și fericiți, nu mergeţi la școală fusese ales tocmai pentru că știam 
că asta va însemna o enormă publicitate. Eu sunt pentru 
învățământ şi cred în reforma învățământului. Altfel, de ce aș 
continua să lupt pentru schimbarea străvechiului sistem? Așa 
încât am ales un titlu care să-mi faciliteze accesul la emisiunile 
de televiziune și radio, tocmai pentru că voiam să devin un per- 
sonaj controversat. Unii credeau că sunt nebun de legat, dar 
cartea se vindea al naibii de bine. 

Când am absolvit, în 1969, Academia Comercială de Marină 
a SUA, tatăl meu cu şcoală a fost foarte încântat. Compania 
Standard Oil din California m-a angajat pentru flota lor de vase 
petroliere. Eram ofiţer trei și câștigam mai puţin decât colegii 
mei, dar nu era rău pentru prima slujbă de după absolvirea fa- 
cultăţii. Iniţial, eram plătit cu 42 000 de dolari pe an, în care erau 
incluse orele suplimentare, şi nu trebuia să muncesc decât șapte 
luni. Aveam cinci luni vacanță. Dacă aș fi vrut, aș fi putut să plec 
în Vietnam cu o altă companie navală şi să-mi dublez ușor ve- 
nitul, în loc să-mi iau cele cinci luni de vacanţă. 

Mă aştepta o carieră strălucită și totuși, după șase luni, mi-am 
dat demisia şi m-am alăturat Marinei Comerciale ca să învăţ să 
pilotez. Tatăl meu cu școală a fost distrus. Tatăl meu bogat m-a 
felicitat. 

În şcoală şi la locul de muncă prinde foarte mult ideea „spe- 
cializării“. Adică pentru a câștiga mai mult sau a fi avansat 
trebuie să te „specializezi“. De aceea medicii, imediat după ce 
termină facultatea, încearcă să se specializeze, cum ar fi în 
ortopedie sau în pediatrie. Același lucru este valabil pentru 
contabili, arhitecţi, avocaţi, piloți și altele. 

Tatăl meu cu şcoală credea în această idee. De aceea a fost 
încântat atunci când în sfârşit şi-a terminat doctoratul. 
Recunoștea însă adesea că școlile îi răsplătesc tot mai prost pe 
cei care învaţă tot mai mult. 

Tatăl cel bogat m-a încurajat să fac exact contrariul. „Trebuie 
să ştii câte puțin din cât mai multe“, mi-a sugerat el. De aceea, 
ani de zile am lucrat în diverse departamente ale companiilor 
sale. Un timp, am lucrat și la contabilitate. Chiar dacă probabil 
nu aveam să ajung niciodată contabil, el voia să învăţ prin 
„osmoză“. Tatăl cel bogat știa că o să prind măcar „jargonul“, 
limbajul de specialitate, şi am să capăt flerul necesar pentru a 
distinge ce este important de ceea ce nu este. Am lucrat şi ca 
picolo, şi în construcții, dar și în vânzări, rezervări și marketing. 
El ne „punea la curent cu toate“, pe mine şi pe Mike. De aceea 
insista să participăm la întâlnirile cu bancherii, avocaţii, con- 
tabilii și agenţii de Bursă. Voia să cunoaștem câte puţin din toate 
domeniile imperiului său. 

Când am renunţat la slujba mea bine plătită de la Standard 
Oil, tatăl meu cu studii a avut o discuţie deschisă cu mine. Era 
uluit. Nu putea înţelege de ce am hotărât să îmi dau demisia 
dintr-o slujbă care îmi oferea o plată bună, mari avantaje, mult 
timp liber și ocazii de avansare. Când m-a întrebat într-o seară: 
„De ce ai renunţat?“, n-am fost în stare să-i explic, oricât m-am 
străduit. Logica mea nu corespundea logicii sale. Marea pro- 
blemă era că logica mea era de fapt logica tatălui cel bogat. 

Siguranţa locului de muncă era totul pentru tatăl meu cu 
școală. Experienţa era în schimb totul pentru tatăl meu cel 
bogat. 

Tatăl cu studii credea că am mers la școală ca să învăţ să fiu 
ofiţer de marină. Tatăl cel bogat ştia că am mers la școală pentru 
a studia comerțul internaţional. În vremea studenţiei, am parti- 
cipat la transporturi importante, navigând pe vase mari, pe 
petroliere și pe vase cu pasageri, spre Orientul Îndepărtat şș și spre 
insulele Pacificului de Sud. Tatăl meu bogat susţinea că e mai 
bine să rămân în Pacific decât să merg cu vaporul î în Europa, 
pentru că ştia că „popoarele care acum se formau“ se aflau în 
Asia, și nu în Europa. În vreme ce majoritatea colegilor mei, 

inclusiv Mike, petreceau la cluburile studențești, eu învățam 
comerţul, învățam să cunosc oamenii, stilul în afaceri și cultura 
din Japonia, Taiwan, Thailanda, Singapore, Hong Kong, 
Vietnam, Coreea, Tahiti, Samoa şi Filipine. Și eu mai petreceam 
din când în când, dar nu în frăţiile studenţeşti. M-am maturizat 
rapid. 

Tatăl meu cu școală nu putea înţelege de ce m-am hotărât să 
îmi dau demisia şi să intru în Marina Comercială. I-am explicat 
că vreau să învăţ să pilotez avioane şi mai ales să conduc trupele 
militare. Tatăl cel bogat mi-a explicat că lucrul cel mai compli- 
cat în a conduce o companie militară este manevrarea oame- 
nilor. El fusese în armată trei ani; tatăl meu cu şcoală fusese scu- 
tit de armată. Tatăl meu bogat mi-a spus cât de i important este 
să înveți să conduci oamenii, mai ales în situații periculoase. 
„Arta conducerii, asta este ceea ce trebuie să înveți acum“, mi-a 
spus el. „Dacă nu ești un bun conducător, te vor înjunghia pe la 
spate, aşa cum se întâmplă și în lumea afacerilor.“ 

Când m-am întors din Vietnam, în 1973, am renunţat la acest 
post, chiar dacă îmi plăcea enorm să pilotez avioane, Mi-am 
găsit o slujbă la Compania Xerox. M-am angajat acolo dintr-un 
singur motiv, şi nu pentru avantaje. Eram o persoană timidă, şi 
nimic nu mă înspăimânta mai tare pe lumea asta decât ideea de 
a vinde ceva. Compania Xerox avea cele mai bune programe de 
pregătire din America pentru agenţii de vânzări. 

Tatăl meu cel bogat era mândru de mine. Celui cu școală îi 
era rușine cu mine. Ca intelectual, considera că agenţii de 
vânzări îi sunt inferiori. Am lucrat patru ani la Xerox, până ce 
am învăţat să-mi stăpânesc frica de a bate pe la uși și de a fi 
refuzat. De îndată ce am reuşit să fiu permanent între primi 
cinci la vânzări, din nou mi-am dat demisia şi am mers mai 
departe, lăsând în urmă o altă strălucită carieră la o companie 
excelentă. 

În 1977, am pus bazele primei mele companii. Tatăl cel bogat 
ne învățase pe mine şi pe Mike cum să ţinem hăţurile într-o 
companie. Acum trebuia să profit de aceste informaţii și să le 
pun cap la cap. Primul meu produs, portofelul din nailon, era 
făcut în Orientul Îndepărtat și adus într-un depozit din New 


NU MUNCIŢI PENTRU BANI 161 


York, nu departe de unde făcusem eu școala. Îmi încheiasem 
studiile oficiale şi era cazul să îmi iau zborul. Dacă dădeam greș, 
dădeam faliment. Tatăl meu cel bogat era de părere că e mai bine 
să dai faliment până în 30 de ani. „Îţi mal rămâne timp să-ţi 
revii“, ne sfătuia el. În ajunul celei de-a treizecea aniversări, 
primul transport tocmai pleca din Coreea îndreptându-se spre 
New York. 

ȘI în prezent fac afaceri internaţionale. Și în continuare, așa 
cum mă sfătuise tatăl meu cel bogat, mă aplec în special asupra 
popoarelor în formare. Actualmente, compania mea de investiţii 
operează în America de Sud, Asia, Norvegia şi Rusia. 

Există o butadă veche care sună cam așa: „Job este acronimul 
lui « Just Over Broke » (Imediat după faliment).“ Și, din păcate, 
trebuie să mărturisesc că acest lucru se aplică în cazul a milioane 
de oameni. Pentru că şcolile nu gândesc în termeni de inteligență 
financiară, majoritatea celor care muncesc „trăiesc la minima 
rezistență“, muncesc și-și plătesc facturile. 

Mai există o altă teorie îngrozitoare de management, care 
sună cam așa: „Angajaţii se străduiesc cât să nu fie concediaţi, 
iar patronii îi plătesc cât să nu-și dea demisia.“ Și dacă urmăriţi 
nivelul salariilor din majoritatea companiilor, veţi constata că 
există un sâmbure de adevăr în această afirmaţie. 

În general, rezultatul este că majoritatea celor care muncesc 
nu progresează niciodată. Ei fac ceea ce au fost învăţaţi să facă, 
„işi iau o slujbă sigură“. Majoritatea celor care muncesc se con- 
centrează asupra munci pentru plată şi avantaje, care constituie 
o răsplată pe termen scurt și care adesea este dezastruoasă pe 
termen lung. 

În schimb, le-aș recomanda tinerilor să-şi caute de lucru în 
funcţie de ce ar putea învăţa din acea slujbă, și nu pentru ceea ce 
câștigă. Ei ar trebui mai întâi să caute să descopere de ce aptitu- 
dini este nevoie pentru o anumită profesie, şi asta înainte de a 
intra în infernala „Cursă a şobolanului“. 

Odată ce oamenii sunt prinși în capcana de o viaţă a plăţii 
facturilor, ajung ca micii hamsteri care învârt rotițele de metal 
din cuștile lor. Lăbuţele lor aleargă cu patimă, roata se învârteşte 

cu patimă, dar vine şi ziua de mâine și se trezesc în aceeași cușcă: 
grozavă slujbă, n-am ce spune. 

În filmul Jerry Maguire, cu Tom Cruise, există multe replici 
excelente. Cea mai memorabilă este: „Să văd banii.“ Dar există 
una şi mai adevărată. Fa este spusă atunci când Tom Cruise 
pleacă de la firmă. Tocmai fusese concediat și întreabă întreaga 
companie: „Cine vrea să vină cu mine?“ Și se aşterne o tăcere 
mormântală. Doar o femeie se ridică și spune: „Eu aș veni, dar 
peste trei luni urmează să mă avanseze.“ 

Această afirmaţie este poate cea mai reală din întreg filmul. E 
genul de afirmaţie pe care oamenii și-o mărturisesc în gând, 
preocupaţi fiind să-și plătească facturile. Știu că tatăl meu cu 
şcoală aştepta cu nerăbdare în fiecare an mărirea salariului, şi de 
fiecare dată era dezamăgit. Drept pentru care se apuca iar de 
studiu, ca să obțină noi diplome și o mărire de salariu, dar din 
nou se alegea cu o dezamăgire. 

Întrebarea pe care o pun adesea este: „Unde duce această 
activitate zilnică, de fapt?“ Exact ca în cazul micuţului hamster, 
mă întreb dacă oamenii își pun problema unde îi duce de fapt 
munca de zi cu zi. Ce le rezervă viitorul? 

Cyril Brickfield, fostul director executiv de la Asociaţia 
Americană a Pensionarilor, declara că: „Pensiile private se află 
într-o stare de adevărat haos. Mai întâi, 50% din forța de muncă 
actuală nu are nici un fel de pensie. Fie şi numai asta, și ar trebui 
să fie un motiv serios de îngrijorare. lar între 75 şi 80% dintre 
ceilalți — 50% au pensii insuficiente, de 55 sau 150 sau 300 de 
dolari pe lună.“ 

În cartea sa he Retirement Mythb (Mitul pensionării), Craig 
S. Karpel scrie: „Am fost la sediul unei firme de importanţă 
naţională ce se ocupă de consultanţă în privinţa pensiilor şi am 
cunoscut-o pe cea care ocupa funcţia de director specializat în 
conceperea planurilor de pensii mari pentru cei din conducere. 
Când am întrebat-o la ce ar trebui să se aștepte cei care n-au 
funcţii de conducere privind pensia, ea mi-a spus cu un zâmbet 
încrezător: « Glonţul de Argint ». 

« Ce înseamnă Glonţul de Argint? » am întrebat. 

Ea a ridicat din umeri: « Dacă această generaţie numeroasă de 
tineri şi-ar da seama că nu va avea bani din care să trăiască la 
bătrâneţe, și-ar zbura creierii. »“ Karpel continuă prin a explica 
diferenţa dintre vechiul plan de pensionare cu beneficii clare și 
planul cel nou, 401K, care este riscant. Nu e nimic îmbucurător 
pentru cei care muncesc în ziua de azi. Și acum mă refer doar la 
pensii. Dar dacă ar fi să adaug asigurările medicale și căminele de 
bătrâni, totul ar deveni și mai înspăimântător. În cartea sa din 
1995, autorul arată că taxele pentru căminele de bătrâni au cres- 
cut de la 30 000 de dolari pe an la 125 000 de dolari pe an. Ela 
mers la un azil de bătrâni, curăţel, fără pretenţii, din cartierul lui, 
și a descoperit că în 1995 costa 88 000 de dolari pe an. 

Deja multe spitale din ţările cu un sistem medical social trebuie 
să ia nişte hotărâri extrem de grave, cum ar fi „cine trăieşte şi cine 
moare“. Aceste hotărâri pornesc pur şi simplu de la suma pe care 
o deţin și de la cât de bătrâni sunt pacienţii. Dacă e vorba de un 
pacient bătrân, adesea va fi tratat un altul mai tânăr. Pacientul 
bătrân şi sărac este trecut undeva pe lista de așteptare. Deci așa 
cum cei bogaţi îşi pot permite un sistem de învățământ mai bun, 
tot așa el vor rămâne în viaţă, în vreme ce aceia care n-au prea 
mulți bani vor muri. 

În consecinţă, mă întreb: cei care muncesc se gândesc oare la 
viitor sau la următoarea leafă, își fac oare gânduri pentru ce-i 
aşteaptă? 

Când discut cu adulții care doresc să câștige mai mulți bani, 
le recomand de fiecare dată acelaşi lucru — să încerce să aibă o 
privire în perspectivă asupra vieţii lor. În loc să muncească pur 
șI simplu pentru bani și pentru siguranţa zilei de mâine, ceea ce 
recunosc că este important, le sugerez să-și mai ia o slujbă, 
dobândind astfel o nouă abilitate. Le recomand adesea să intre 
într-o reţea de companii de marketing, în ceea ce se mai numeşte 
și „multilevel marketing“, dacă într-adevăr vor să înveţe cum să 
vândă ceva. O parte dintre aceste companii au nişte programe de 
pregătire excelente, care îi ajută pe oameni să-și depășească frica 
de eșec și refuzul, acestea fiind principalul motiv pentru care se 
ajunge la insuccese. Educaţia este mai prețioasă decât banii, mai 
ales pe termen lung. 

Adesea, când fac această sugestie, mi se răspunde: „E prea 
mare efortul“ sau: „Nu vreau să fac decât ceea ce mă intere- 
sează.“ 

În cazul afirmației „E prea mare efortul“, îi întreb: „Şi atun- 
ci preferaţi ca o viaţă întreagă să daţi statului 50% din ceea ce 
câștigați ?“ Celorlalu, care răspund că „Nu vreau să fac decât 
ceea ce mă interesează“, le spun: „Nu mă interesează să merg să 
fac gimnastică, dar totuşi mă duc pentru că vreau să mă simt mai 
bine și să trăiesc mai mult.“ 

Din păcate, există un sâmbure de adevăr în expresia „Nu 
înveţi cal bătrân în buiestru.“ Dacă o persoană nu este obișnuită 
cu schimbările, îi va fi greu să se schimbe. Dar pe aceia dintre 
noi care nu sunt convinşi că trebuie să munceşti pentru a învăţa 
ceva nou, aș vrea să-l încurajez: „Viaţa seamănă mult cu mersul 
la sala de sport.“ Cel mai greu e să te urnești. După aceea, e sim- 
plu. De multe ori, mi-a fost greu să mă duc, dar odată ajuns 
acolo și apucându-mă de treabă, mi-a făcut plăcere. După ce ter- 
minam exerciţiile de gimnastică, mă bucuram de fiecare dată că 
am reuşit să mă conving să merg. 

Dacă nu sunteţi dispuși să munciţi ca să învăţaţi ceva nou și 
insistați în schimb asupra unei înalte specializări în domeniul 
vostru, interesaţi-vă mai întâi dacă firma la care lucraţi are sindi- 
cat. Sindicatele apără specialiştii. 

Tatăl meu cu studii, după ce a ieșit din grațiile guvernatoru- 
lui, a ajuns liderul sindicatului profesorilor din Hawaii. El mi-a 
spus că a fost cea mai grea slujbă pe care a avut-o vreodată. Pe 
de altă parte, tatăl meu cu bani s-a străduit toată viaţa ca nu 
cumva companiile lui să ajungă să aibă sindicat. Și a reușit. Cu 
toate că sindicatele erau pe aproape, de fiecare dată, tatăl cel 
bogat a reuşit să le învingă. 

Personal, nu sunt de partea nimănui, pentru că îmi dau seama 
de avantajele ambelor situaţii. Dacă veţi face așa cum sunteţi 
învățau la școală, adică să dobândiţi o înaltă specializare, căutaţi 
protecția sindicatelor. De exemplu, dacă mi-aş fi continuat cari- 
era de pilot, m-aș fi orientat spre o companie care ar fi avut un 
puternic sindicat al piloților. De ce? Pentru că mi-aş fi dedicat 
viaţa învăţării unui singur lucru care are valoare într-o singură 

direcţie. Dacă aş fi fost exclus din acest domeniu, specializarea 
mea de o viaţă n-ar mai fi avut nici o valoare într-un alt dome- 
niu. Un pilot cu vechime — cu 100 000 de ore de transport ae- 
rian serios şi care câştigă 150 000 de dolari pe an — greu își 
găseşte de lucru, adică o slujbă de profesor, de exemplu, pe un 
salariu similar. În ce priveşte specializarea, nu este întotdeauna 
posibil ca ea să fie transferată dintr-un domeniu în altul, pentru 
că specializarea unui pilot în aviația comercială nu este la fel de 
importantă şi în sistemul educaţional. 

Acelaşi lucru este valabil şi pentru medici. Cu toate aceste 
schimbări din domeniul medical, mulți specialişti trebuie să se 
conformeze unor organizații cum ar fi HMO. Categoric că pro- 
fesorii de şcoală generală trebuie să fie membri de sindicat. 
Actualmente în America sindicatul profesorilor este cel mai 
mare şi cel mai bogat dintre toate. National Education 
Association (Asociaţia Naţională pentru Învăţământ) are un 
cuvânt foarte greu de spus din punct de vedere politic. 
Profesorii au nevoie de protecţia sindicatului lor pentru că și 
specializarea lor are o valoare limitată exclusiv la domeniul 
învăţământului. Așadar, regula principală este: „Specializaţi-vă 
şi apoi intraţi în sindicat.“ Aceasta este o mișcare inteligentă. 

Atunci când i-am întrebat pe cei cărora le predam: „Câţi din- 
tre voi puteți face un hamburgher mai bun decât McDonald’s?“, 
aproape toți au ridicat mâna. După care i-am întrebat: „Dacă 
atât de mulți dintre voi puteți face un hamburgher mai bun, cum 
se face că McDonald's câștigă mai mulți bani decât voi?“ 

Răspunsul este clar: McDonald's excelează în afaceri. Are un 
sistem imbatabil. Motivul pentru care atâţia oameni talentaţi 
sunt săraci constă în faptul că îi preocupă modul în care să facă 
un hamburgher mai bun, neștiind în schimb mai nimic despre 
cum se fac afacerile. 

Un prieten de-al meu din Hawaii este un mare artist. El 
câștigă considerabil. Într-o bună zi, avocatul mamei lui l-a 
sunat, spunându-i că aceasta i-a lăsat 35 000 de dolari. Asta mai 
rămăsese din averea ei după ce avocatul și statul își luaseră 
partea lor. El a profitat imediat de ocazie pentru a-şi spori afa- 
cerile, folosind o parte din bani pentru reclamă. Două luni mai 

târziu, primul anunţ de o pagină la patru culori a apărut într-o 
revistă foarte scumpă, care avea ca public- -țintă pe cei foarte 
bogați. Anunțul a apărut vreme de trei luni. Nu a primit nici un 
răspuns în urma anunţului și i s-a dus și toată moștenirea. În 
prezent, el vrea să dea în judecată revista pentru că nu i-a 
reprezentat bine interesele. 

Acesta este un exemplu cât se poate de banal al cuiva care știe 
să facă un hamburgher minunat, dar nu se pricepe la afaceri. 
Atunci când l-am întrebat ce a învăţat, singurul răspuns pe care 
mi l-a dat a fost că de fapt „cei de la vânzări din publicitate sunt 
niște escroci“. Apoi l-am întrebat dacă nu doreşte să urmeze un 
curs de vânzări şi unul de marketing direct. Răspunsul lui a fost: 
„N-am timp şi nu vreau să-mi irosesc bani.“ 

Lumea este plină de oameni talentaţi. De cele mai multe ori 
ei sunt săraci sau au probleme financiare sau câştigă mai puţin 
decât ar fi în stare, şi asta nu pentru ceea ce știu, ci din cauza a 
ceea ce nu știu. Ei îşi concentrează toată atenţia asupra felului 
cum se face hamburgherul și nu asupra felului în care se vinde 
sau se livrează hamburgherul. Poate că McDonald's nu face cei 
mai buni hamburgheri, dar categoric cei care lucrează acolo sunt 
cei mai buni în privinţa vânzării și a livrării unui hamburgher de 
calitate medie. 

Tatăl meu cel sărac dorea să mă specializez în ceva. Aşa cre- 
dea el că se poate câştiga mai mult. Chiar și după ce guverna- 
torul Hawaii-ului îi spusese că nu mai lucrează pentru guvern, 
tatăl meu cu studii continua să mă încurajeze să mă specializez 
în ceva. Apoi, tatăl meu cu școală s-a apucat să apere cauza pro- 
fesorilor prin intermediul unui sindicat, organizând o campanie 
de protejare şi de obţinere de avantaje pentru profesioniștii 
foarte bine pregătiți. Ne-am certat adesea, dar niciodată nu a 
acceptat că supraspecializarea este cea care cauzează nevoia de 
protecţie a sindicatelor. El nu a înţeles niciodată că de fapt cu cât 
te specializezi mai mult, cu atât cazi în această capcană și devii 
dependent de specializarea respectivă. 

Tatăl cel bogat ne-a sfătuit pe Mike și pe mine „să ne mutăm 
cât mai des“. Multe companii procedează la fel. Găsesc câte un 
tânăr student strălucit care tocmai a terminat o facultate eco- 


NU MUNCIŢI PENTRU BANI 167 


nomică și încep să îl „pregătească“ în așa fel încât într-o bună zi 
să preia compania. Astfel, acești străluciți tineri angajaţi nu se 
specializează într-un singur departament; ei sunt mutaţi de la un 
departament la altul pentru a cunoaște toate aspectele sistemu- 
lui utilizat în lumea afacerilor. Adesea, cei bogau își „pregătesc“ 
copiii sau pe copiii altora. Procedând astfel, copiii lor au o ima- 
gine de ansamblu asupra operaţiunilor din afacerea respectivă și 
pot înţelege felul în care diversele departamente depind unul de 
altul. 

Generaţia celui de-al Doilea Război Mondial considera că e 
„rău“ să te muţi de la o companie la alta. În prezent, acest lucru 
este considerat o mişcare inteligentă. Cum oamenii trec de la o 
companie la alta în loc să se specializeze tot mai tare, de ce n-ar 
încerca și să „înveţe“ în loc să „câştige“ doar? Pe termen scurt, 
asta s-ar putea să însemne că veți câștiga mai puţin. Dar pe ter- 
men lung merită însutut. 

Principalele calităţi în domeniul managementului necesare 
reuşitei sunt: 


1. Managementul circuitului banilor; 

2. Managementul sistemelor (inclusiv în ce te priveşte pe tine 
însuți şi timpul acordat familiei); 

3. Managementul oamenilor. 


Cele mai importante calităţi specifice sunt cele referitoare la 
vânzări şi la înțelegerea marketingului. Abilitatea de a vinde — 
de a comunica cu alții, fie că e vorba de un client, de un angajat, 
de un şef, de un partener de viaţă sau de un copil — stă la baza 
reușitei personale. Capacitatea de a comunica în scris, oral sau la 
negocieri este de o importanţă capitală pentru o viață reușită. 
Este o capacitate la care eu lucrez permanent, urmând cursuri 
sau cumpărând casete pregătitoare tocmai pentru a-mi lărgi 
cunoştinţele. 

Aşa cum am menţionat, tatăl meu cu școală, pe măsură ce 
muncea tot mai mult, devenea tot mai competent. Dar se şi 
afunda tot mai tare în capcana superspecializării. Chiar dacă 
salariul lui creştea, posibilitățile scădeau. Când n-a mai avut 
acces la funcția guvernamentală, şi-a dat seama cât de vulnerabil 


168 TATĂ BOGAT, TATĂ SĂRAC 


este de fapt din punct de vedere profesional. Exact ca în cazul 
sportivilor profesionişti, care dintr-odată au un accident sau 
îmbătrânesc și nu mai pot face sport. Brusc, slujba lor foarte bine 
plătită dispare și au capacităţi limitate de a o lua de la început. 
Cred că de aceea tatăl meu cu studii s-a îndreptat apoi spre sindi- 
cate. Şi-a dat seama cât de mult ar avea de câştigat cu ele. 

Tatăl cel bogat ne-a încurajat pe Mike şi pe mine să ştim câte 
puţin din toate. Ne-a încurajat să lucrăm cu persoane mai 
deştepte decât noi şi să aducem oameni inteligenți cu care să ne 
formăm echipe. În prezent, asta s-ar chema o sinergie a specia- 
lizărilor profesionale. 

Actualmente, întâlnesc foşti profesori care câştigă sute de mii 
de dolari pe an. Câștigă atât de mult pentru că s-au specializat în 
domeniul lor, dar au dobândit și alte cunoștințe utile. Fi pot 
preda tot așa de bine pe cât pot vinde şi face marketing. Ştiu că 
nu există talent mai important decât acela de a vinde şi de a face 
marketing. Capacitatea de a vinde și de a face marketing nu este 
la îndemâna celor mai mulţi, în primul rând din cauza faptului că 
se tem să nu fie refuzaţi. Cu cât veţi fi mai pricepuţi în arta comu- 
nicării, a negocierii și a stăpânirii fricii de a fi refuzati, cu atât vă 
va fi mai ușor în viaţă. Așa cum o sfătuiam pe acea ziaristă care 
voia să devină „autoare de best-seller-uri“ îi sfătuiesc pe toți 
ceilalți. O specializare propriu-zisă are punctele ei tari, dar şi 
punctele ei slabe. Am prieteni care sunt niște genii, dar nu pot 
comunica eficient cu ceilalți oameni şi, ca urmare, câștigurile lor 
sunt jalnice. Îi sfătuiesc să-și petreacă un an învățând cum să 
vândă. Chiar dacă nu câştigă nimic, arta comunicării se va 
îmbunătăţi, în cazul lor, considerabil. Și acest lucru este 
nepreţuit. 

Pe lângă faptul că trebuie să ştim să acumulăm informaţii, să 
vindem și să facem marketing, trebuie să fim buni profesori, 
dar și buni învăţăcei. Pentru a fi cu adevărat bogaţi, trebuie să 
fim capabili să oferim, aşa cum suntem capabili să primim. În 
cazul unor probleme financiare sau profesionale, intervine toc- 
mai această incapacitate de a oferi şi de a primi. Știu mulți 
Oameni care sunt săraci pentru că nu sunt nici buni elevi, nici 
buni profesori. 

Ambii mei taţi erau generoși. Amândoi puneau pe primul loc 
dăruirea. Predatul era una dintre modalităţile lor de a oferi ceva. 
Cu cât ofereau mai mult, cu atât primeau mai mult. Exista însă 
o diferenţă izbitoare în privinţa darurilor în bani. Tatăl meu cel 
bogat dăruia mulți bani, dona la biserică, pentru opere de cari- 
tate, pentru fundațiile sale. El ştia că pentru a primi bani trebuie 
să dai bani. A da bani este secretul majorităţii familiilor foarte 
bogate. De aceea există organizaţii precum Fundaţia Rockefeller 
și Fundaţia Ford. Acestea sunt organizaţii concepute pentru a 
spori averi, dar și pentru a dărui permanent. 

Tatăl meu cel cu şcoală spunea mereu: „Când o să am 
un ban în plus am să-l dăruiesc.“ Problema era că niciodată 
n-avea un ban în plus. Muncea tot mai mult pentru a obţine mai 
mulţi bani, în loc să se concentreze asupra legii celei mai impor- 
tante a banilor: „Dă şi ţi se va da.“ În loc de a crede în asta, el 
credea în „Primeşte şi apoi vei da.“ 

În concluzie, eu am devenit într-un fel asemeni ambilor mei 
taţi. Parte din mine este un capitalist înrăit, căruia îi place jocul 
de noroc al banilor care fac bani. Cealaltă parte îl reprezintă pe 
profesorul cu răspundere socială, profund preocupat de veșnica 
prăpastie dintre cei care au şi cei care n-au. Personal, socotesc că 
principalul vinovat de adâncirea acestei prăpăstii este sistemul 
de învăţământ arhaic. 


ÎNCEPUTURI 


CAPITOLUL 8 


Depășirea obstacolelor 


Chiar şi după ce oamenii studiază și se alfabetizează din 
punct de vedere financiar, ei tot se mai lovesc de obstacole în 
obţinerea independenţei financiare. Există cinci motive princi- 
pale pentru care cei iniţiaţi din punct de vedere financiar nu 
reușesc totuși să aibă o coloană a activelor suficient de bogată. 
Coloana activelor este cea care poate produce mari sume de bani 
din circuitul financiar. Coloana activelor este cea care îi poate 
scăpa de probleme, astfel încât ei să ducă existenţa la care 
visează, în loc să muncească tot timpul doar pentru a-şi plăti fac- 
turile. Cele cinci motive sunt: 


1. Frica 

2. Scepticismul 

3. Lenea 

4. Obiceiurile proaste 
5. Aroganţa 


Motivul nr. 1. Înfrângerea fricu de a pierde bani. N-am 
cunoscut niciodată pe nimeni căruia să-i facă plăcere să piardă 
bani. Şi de când mă știu, n-am cunoscut nici un om bogat care 
să nu fi pierdut bani. În schimb, cunosc o mulțime de oameni 
săraci care n-au pierdut nici un bănuţ... investindu-l, adică. 

Teama de a pierde bani este firească. Toată lumea o are. Chiar 
şi cei bogaţi. Dar problema nu este teama, ci felul cum este ea 

stăpânită. Felul cum reacţionaţi la pierderi. Felul cum manevrați 
eșecul. Asta contează de fapt. Asta are cea mai mare valoare în 
viaţă, nu banii. Principala diferenţă dintre un om bogat și un om 
sărac constă în felul în care îşi stăpâneşte frica. 

E normal să vă fie frică. E normal să fiţi laşi când e vorba de 
bani. Dar încă vă puteţi îmbogăţi. Cu toţii suntem eroi în unele 
direcţii și laşi în altele. Soţia prietenului meu este asistentă la 
urgenţe. Când vede sânge, se apucă imediat de treabă. Când îi 
pomenesc de investiţii, o ia la fugă. Eu când văd sânge nu fug. 
Leșin. 

Tatăl meu cel bogat a înţeles foarte bine fobia banilor. 
„Unora le e frică de şerpi, altora le e frică să nu piardă bani. În 
ambele cazuri este vorba de fobii“, spunea el. Soluţia lu pentru 
fobia pierderii banilor erau nişte versuri care sunau cam așa: 
„Dacă urăşti riscul şi grijile... apucă-te de treabă cât mai 
devreme.“ De aceea băncile le recomandă tinerilor să-și formeze 
obiceiul de a economisi. Dacă începeţi de foarte tineri, este mai 
ușor să vă îmbogăţiţi. Nu am să aprofundez aceste idei aici, dar 
este o mare diferenţă între o persoană care începe să pună deo- 
parte la 20 de ani şi una care o face la 30 de ani. Este o diferență 
uriașă. 

Se spune că una dintre minunile lumii este puterea de a com- 
bina diverse interese. Cumpărarea Insulei Manhattan se zice că 
ar fi fost cel mai mare chilipir al tuturor timpurilor. New York-ul 
a fost cumpărat cu echivalentul a 24 de dolari în gablonţuri și 
mărgele. Și totuși, dacă cei 24 de dolari ar fi fost investiţi cu 8% 
dobândă anual, ar fi valorat până în 1995 peste 28 de miliarde de 
dolari. Manhattan-ul ar fi putut fi cumpărat din nou cu ceea ce 
mai rămânea după achiziţionarea unei mari părți din Los 
Angeles, mai ales la nivelul prețurilor de pe piaţa imobiliară din 
1995. 

Vecinul meu lucrează la o importantă companie de calcula- 
toare. Este acolo de 25 de ani. Peste încă 5 ani, el va pleca de la 
companie având 4 milioane de dolari incluși în planul de pensii 
401K. Majoritatea banilor sunt investiţi în fonduri mutuale cu 
creştere rapidă, pe care el le va transforma în obligaţiuni și titluri 
de stat. Va avea doar 55 de ani când va ieși la pensie și în con- 


DEPĂȘIREA OBSTACOLELOR 175 


tinuare va beneficia de un circuit pasiv de bani de peste 300 000 
de dolari pe an, mai mult decât câștigă acum din leafă. Deci se 
poate, chiar dacă nu vă place să pierdeţi sau urâţi riscul. Trebuie 
doar să începeţi foarte devreme și să vă preocupe o schemă de 
pensii, angajând un specialist în finanţe în care să aveţi încredere 
şi care să vă călăuzească înainte de a investi, indiferent în ce. 

Dar dacă nu mai aveţi mult timp la dispoziţie sau doriţi să vă 
pensionaţi mai devreme? Cum puteţi să vă stăpâniţ frica de a 
pierde bani? 

Tatăl meu cel sărac n-a făcut nimic. Pur şi simplu n-a deschis 
discuţia, refuzând acest subiect. Pe de altă parte, tatăl meu cel 
bogat m-a sfătuit să gândesc ca texanii. „Îmi place Texas-ul și 
îmi plac texanii“, obișnuia el să spună. „În Texas, totul este mai 
mare. În Texas, când se câştigă, se câştigă masiv. Când se pierde, 
se pierde spectaculos.“ 

„Le place să piardă?“ am întrebat eu. 

„N-am spus asta. Nimănui nu-i place să piardă. Arată-mi tu 
mie pe cineva căruia îi place să piardă, și în mod sigur că per- 
sonajul e un ratat“, spuse tatăl cel bogat. „Mie-mi place ati- 
tudinea texanului în raport cu riscul, cu răsplata și cu eşecul. La 
asta mă refer. Felul cum își administrează viaţa. Ei trăiesc în stil 
mare, nu ca majoritatea celor de pe aici, care reacţionează ca 
niște gângănii când e vorba de bani. Nişte gângăniu speriate să 
nu-i observe careva, care se smiorcăie ori de câte ori băcanul nu 
le dă un sfert de dolar rest.“ 

Tatăl cel bogat şi-a continuat explicaţia: 

„Ceea ce-mi place cel mai mult la texani este atitudinea lor. 
Ei sunt mândri când câştigă şi se fălesc când pierd. Texanii au şi 
un proverb: « Dacă tot e să dai faliment, să fie unul spectacu- 
los.» Nu-ţi face plăcere să recunoşti când dai faliment. 
Majoritatea celor de pe aici se tem atât de tare să nu piardă, încât 
au grijă să nu aibă ce să piardă.“ 

Permanent ne spunea lui Mike și mie că motivul cel mai 
important al insuccesului financiar îl reprezintă faptul că oamenii 
nu vor deloc să-și asume riscuri. „Oamenii se tem atât de tare să 
nu piardă, încât până la urmă pierd“, spunea el. 

Fran 'Tarkenton, o fostă vedetă a fotbalului american, zicea 
altfel: „Să câştigi înseamnă să nu-ţi fie teamă că ai să pierzi. “ 

De-a lungul vieții mele, am observat că de obicei se câştigă 
după ce se pierde ceva. Înainte de a învăța să merg pe bicicletă, 
am căzut de mai multe ori. N-am cunoscut nici un jucător de 
golf care să nu fi ratat o minge. N-am cunoscut pe nimeni care să 
nu se fi îndrăgostit la un moment dat fără speranță. Şi n-am 
cunoscut nici un om bogat care să nu fi pierdut vreodată bani. 
Aşadar, pentru cei mai mulţi, motivul pentru care nu câștigă din 
punct de vedere financiar constă în faptul că suferința cauzată de 
pierderea banilor ar fi cu mult mai mare decât bucuria de a fi 
bogat. Un alt proverb texan sună aşa: „Toată lumea vrea să 
ajungă în Rai, dar nimeni nu vrea să moară.“ Majoritatea visează 
să fie bogaţi, dar îi sperie gândul că ar putea pierde bani. Deci nu 
ajung niciodată în Rai. 

Tatăl cel bogat obișnuia să ne povestească lui Mike și mie 
despre călătoriile sale în Texas. 

„Dacă vreţi într-adevăr să învăţaţi cum să abordari riscul, 
cum să pierdeţi şi cum să faceţi faţă eșecului, mergeţi la San 
Antonio şi vizitaţi Alamo. Alamo este povestea minunată a 
unor oameni curajoşi care au hotărât să lupte deşi știau că n-au 
sorţi de izbândă, totul fiindu-le potrivnic. Ei au preferat să 
moară decât să se predea. Aceasta este o poveste care inspiră ȘI 
merită studiată; totuși, ea rămâne o tragică înfrângere militară. 
Au fost bătuţi măr. Un eșec, dacă vreți. Au pierdut. Și cum au 
înfruntat texanii eșecul? Au continuat să strige în gura mare: 
« Nu uitaţi de Alamo! »*“ 

Mike şi cu mine am auzit de multe ori povestea asta. Tatăl cel 
bogat ne-o spunea mereu, mai ales în ajunul unei afaceri impor- 
tante, când era nervos. După ce își termina cu scrupulozitate 
toate îndatoririle și nu-i mai rămânea decât să facă pasul înainte 
sau să stea pe loc, ne spunea această poveste. De câte ori se 
temea să nu greșească sau să piardă bani, ne spunea această 
poveste. Îi dădea curaj, pentru că îi amintea de faptul că oricând 
o pierdere în plan financiar se poate transforma într-un câștig. 
Tatăl cel bogat știa că eșecul îl va face mai puternic și mai 
deştept. Nu că ar fi vrut să piardă; dar ştia exact care este va- 

loarea lui și cum va aborda pierderea. EI o va transforma într-un 
câștig. De asta era un învingător, iar alţii nişte rataţi. Acest lucru 
îi dădea curaj să facă acel pas important când alții băteau în 
retragere. „De asta îmi plac atât de mult texanii. lau un mare eşec 
și-l transformă într-un punct turistic din care câştigă milioane.“ 
„Dar poate că vorbele lui de cea mai mare însemnătate pentru 
mine, mai ales acum, rămân acestea: „Texanii nu-și îngroapă 
eșecurile. Se inspiră din ele. Ei iau nereuşitele şi le transformă în 
strigăte de izbândă. Eșecurile îi inspiră pe texani spre a deveni 
învingători. Aceasta însă nu este o formulă exclusiv a texanilor. 
Este formula tuturor învingătorilor.“ 

Așa cum spuneam și despre faptul că a cădea de pe bicicletă 
face parte din procesul învățării mersului pe bicicletă. Îmi 
amintesc că acele căzături mă făceau să fiu și mai hotărât să învăţ 
să merg. Şi nu dimpotrivă. N-am întâlnit niciodată un jucător de 
golf care să nu fi ratat măcar o minge. Pe jucătorii de golf pro- 
fesionişti ratarea unei mingi sau a unui turneu îi face să fie şi mai 
buni, să exerseze suplimentar, să studieze în plus. Aşa devin mai 
buni. Învingătorii se inspiră din eșecuri. Rataţii sunt înfrânți de 
eşecuri. 

Iată un citat din John D. Rockefeller: „Întotdeauna am încer- 
cat să transform orice dezastru într-o ocazie.“ 

Ca japonezo-american, vă asigur că lucrurile stau chiar așa. 
Cei mai mulți spun că Pearl Harbor a fost o greșeală a ameri- 
canilor. Eu cred că a fost o greşeală a japonezilor. În filmul 
Tora, Tora, Tora, un sobru amiral japonez le spune subordona- 
ților săi care-l ovaţionează: „Mă tem că am trezit un monstru.“ 
„Nu uitaţi de Pearl Harbor“ a devenit un strigăt de mobilizare. 
Una dintre cele mai mari pierderi ale Americii a fost transfor- 
mată într-un motiv de a fi învingători. Această mare înfrângere 
i-a dat tărie Americii, care s-a dovedit curând a fi o putere 
mondială. 

Eşecurile îi inspiră pe învingători. Și tot eșecurile îi înfrâng pe 
ratați. Acesta este cel mai mare secret al învingătorilor. Un 
secret pe care rataţii nu-l cunosc. Cel mai mare secret al învingă- 
torilor este faptul că eșecul inspiră reușita; astfel, învingătorii nu 
se tem de eșec. Voi repeta citatul din Fran Tarkenton: „Să câştigi 


178 TATĂ BOGAT, TATĂ SĂRAC 


înseamnă să nu-ți fie teamă că ai să pierzi.“ Cei ca Fran 
Tarkenton nu se tem să piardă pentru că își cunosc exact va- 
loarea. Ei urăsc eşecul, chiar dacă știu că i-ar ajuta să devină și 
mai buni. Este o mare diferenţă între a urî eşecul și a te teme de 
el. Cei mai mulți se tem atât de tare să nu piardă bani, încât îi 
pierd. Dau faliment dintr-o nimica toată. Din punct de vedere 
financiar, ei îşi plănuiesc viaţa mult prea fără riscuri şi la un nivel 
prea mic. Îşi cumpără case mari și mașini mari, dar nu cu 
investiţii mari. Principalul motiv pentru care 90% dintre ame- 
ricani au probleme financiare este faptul că ei nu vor să piardă 
niciodată. Fi nu joacă pentru a câștiga. Apelează la specialiști în 
finanţe sau contabilitate sau la brokeri și cumpără un portofoliu 
de acţiuni sigure. Majoritatea au mulți bani băgaţ î în certificate 
de depozit, î în obligaţiuni cu dobândă scăzută, în mici fonduri 
mutuale, care operează ca în familie, și doar în câteva acţiuni 
individuale. Acesta este un portofoliu sigur și rezonabil. Dar nu 
se câştigă dintr-un asemenea portofoliu. Acesta este portofoliul 
cuiva care joacă pentru a nu pierde. 

Să nu mă înţelegeți greșit. E poate un portofoliu mai bun 
decât ce deţine 70% din populaţie, și asta e înspăimântător. 
Pentru că un portofoliu sigur este mai bun decât nimic. Este un 
portofoliu ideal pentru un om care ţine să nu-și asume riscuri. 
Dar a juca la sigur, urmărind mereu echilibrul între investiție și 
câştig, nu este o cale a investitorilor care Joacă cu succes. Dacă 
aveţi bani puţini și vreţi să vă îmbogățiţi, trebuie mai întâi să vă 
„concentrați“ şi apoi să vă „echilibraţi“. Dacă veţi analiza o per- 
soană care a reușit, veţi constata că la început nu avea acest 
echilibru. Cei care caută prea mult echilibru nu ajung nicăieri. 
Rămân pe loc. Pentru a face progrese e nevoie mai întâi de un 
dezechilibru. Gândiţi-vă la felul cum aţi învăţat să mergeţi. 

Thomas Edison nu era echilibrat. El se concentrase asupra 
unui lucru. Nici Bill Gates n-a fost echilibrat, ci s-a concentrat. 
Donald Trump se concentrează. George Soros se concentrează. 
George Patton nu şi-a dus tancurile peste tot. Le-a concentrat 
într-un loc şi a lovit exact în punctele slabe ale liniei germane. 
Francezii au luptat în câmp deschis pe Linia Maginot și știți ce 
s-a întâmplat. 

Dacă într-adevăr doriţi să vă îmbogăţiţi, trebuie să vă con- 
centraţi. Trebuie să puneţi cât mai multe ouă doar în câteva 
coșuri. Nu procedaţi asemeni celor săraci sau asemeni celor din 
pătura de mijloc: nu puneţi puţinele ouă în multe coşuri. 

Dacă vă e frică să nu pierdeţi, acţionaţi fără riscuri. Dacă 
eşecul vă destabilizează, acţionați fără riscuri. Apelaţi la 
investiţii echilibrate. Dacă aveţi peste 25 de ani și vă sperie 
riscurile, nu vă veţi mai schimba. Acţionaţi fără riscuri, dar apu- 
caţi-vă devreme de treabă. Începeţi să vă adunaţi ouăle în cuib 
încă din vreme, pentru că va fi un proces de durată. 

Dar dacă aveţi vise de libertate — sau vreţi să ieşiţi din „Cursa 
șobolanului“ — prima întrebare pe care trebuie să v-o puneţi 
este: „Cum reacţionez în faţa eșecului ?“ Dacă eșecul vă îndeamnă 
să învingeţi, poate că ar fi mai bine să-l cunoaşteţi — dar aceasta 
este doar o eventualitate. Dacă eșecul vă face să fiţi slabi sau vă 
scoate din fire — și vă manifestaţi ca nişte copii răsfăţaţi care 
apelează la avocat și deschid procese de câte ori ceva nu le iese 
cum vor —, atunci acţionaţi fără riscuri. Păstraţi-vă slujba. Sau 
cumpăraţi obligaţiuni ori fonduri mutuale. Și mai ales, nu uitaţi 
că şi în aceste instrumente financiare există riscuri, chiar dacă 
sunt mal sigure. 

Spun toate astea și pomenesc de Texas sau de Fran Tarkenton 
pentru că e ușor să umpli coloana activelor. Nu-ţi trebuie prea 
multă pregătire. Nici prea multă şcoală. Matematica de clasa a 
cincea ajunge. Important este ca aceste active să fie valoroase. 
Pentru asta trebuie curaj, răbdare şi o atitudine potrivită în 
raport cu eşecul. Rataţii evită eşecul. Şi eșecul îi transformă pe 
rataţi în învingători. Amintiţi-vă de Alamo. 

Motivul nr. 2. Depâăşirea scepticismului. „Pică cerul. Pică 
cerul.“ Aproape toţi ştim povestea „Puișorului cel laș“ care 
aleargă de zor în curtea de păsări ca să vestească dezastrul. 
Cunoaştem și mulţi oameni care procedează aşa. Cu toţii avem 
câte un „puişor laș“ în noi. 

Așa cum spuneam mai înainte, scepticul este de fapt un 
„puişor laș“. Cu toţii devenim puţin laşi când se adună nori de 
teamă şi de îndoială în gândurile noastre. 

Cu toţii avem îndoieli. „Nu sunt deştept.“ „Nu sunt destul 
de bun.“ „Cutare e mai bun decât mine.“ Uneori suntem para- 
lizaţi de îndoielile noastre. Şi atunci începem jocul infernal al lui 
„Și dacă...“ „Și dacă economia se prăbușește imediat după ce eu 
investesc 2“ Sau: „Şi dacă pierd controlul şi nu pot să dau banii 
înapoi?“ „Şi dacă lucrurile nu ies așa cum am plănuit?“ Sau pri- 
etenii şi chiar cei dragi ne amintesc de neajunsurile noastre, 
indiferent ce i-am întreba. Adesea ne spun: „Ce te face să crezi 
că ai fi în stare ?* Sau: „Dacă e o idee chiar așa de grozavă, cum 
de nu i-a mai venit nimănui?“ Sau: „N-o să meargă niciodată. 
Nu-ţi dai seama ce spui.“ Aceste vorbe de îndoială sunt adesea 
atât de puternice, încât nu mai putem face nimic, ne blochează. 
Se trezeşte un sentiment de teamă cumplită în stomac. Uneori 
nu mai putem dormi, nu mai putem avansa și rămânem la 
lucrurile sigure și ocaziile trec pe lângă noi. Ne uităm cum trece 
viaţa pe lângă noi, în vreme ce rămânem imobilizaţi cu un nod 
în stomac. Cu toţii am simţit asta măcar odată în viaţă, unii mai 
mult decât alţii. 

Peter Lynch de la fondul mutual Fidelity Magellan se referă 
la avertismentele de genul „drobul de sare“ considerându-le 
niște „zgomote de fond“ pe care le auzim cu toţii. Acest „zgo- 
mot de fond“ fie ia naștere în mintea noastră, fie iese la iveală. 
Adesea ni-l spun prietenii, familia, colegii sau mass-media. 
Lynch își amintește de perioada din timpul anilor 1950, când 
exista ameninţarea unui război atomic, lucru atât de puternic 
prezentat la ştiri, încât oamenii au început să-și construiască 
adăposturi și să-și facă rezerve de alimente și apă. Dacă ar fi 
investit aceşti bani în mod înţelept, în loc să-i cheltuiască în adă- 
posturi precare, probabil că în prezent ar fi cunoscut o adevărată 
independenţă financiară. 

Când au început luptele de stradă, acum câţiva ani la Los 
Angeles, vânzările de arme în toată ţara au crescut spectaculos. 
O persoană moare din cauza cărnii crude dintr-un hamburgher 
mâncat în statul Washington, şi departamentul de sănătate al 
statului Arizona dă un ordin către toate restaurantele să frigă 
bine carnea de vacă. O companie de medicamente prezintă o 
reclamă despre felul în care oameni iau gripa, pe un post 

naţional de televiziune. Anunţul se face în februarie, răcelile 
sunt tot mai numeroase, dar și vânzările de medicamente pen- 
tru gripă. 

Majoritatea oamenilor sunt săraci pentru că atunci când este 
vorba de investiţii, lumea e plină de „puişori laşi“ care strigă 
disperaţi: „Pică cerul! Pică cerul!“ Și ei sunt foarte eficienți, 
pentru că în fiecare dintre noi există câte un „puișor laș“. Uneori 
trebuie mult curaj pentru a nu lăsa zvonurile și previziunile 
sumbre să facă să încolțească îndoiala și teama. 

În 1992, un prieten pe nume Richard a venit de la Boston să 
îi facă o vizită soţiei mele, dar şi mie în Phoenix. EI a fost foarte 
impresionat de ceea ce am reușit noi cu acţiunile și proprietățile 
imobiliare. Preţurile la proprietăţile imobiliare scăzuseră în 
Phoenix. Ne-am petrecut două zile explicându-i că acestea sunt 
nişte ocazii excelente pentru creşterea circuitului banilor și a 
capitalului. 

Soţia mea și cu mine nu suntem de fapt agenţi imobiliari. 
Suntem doar investitori. După ce am identificat o clădire într-o 
zonă bună, am sunat un agent care i-a vândut-o în acea după- 
amiază. Preţul a fost de doar 42 000 de dolari pentru o casă de 
oraş cu două dormitoare. Casele similare merg până la 65 000 de 
dolari. Prietenul nostru dăduse de un chilipir. Încântat, a 
cumpărat-o şi s-a întors la Boston. 

Două săptămâni mai târziu, agentul a sunat spunându-ne că 
prietenul nostru s-a răzgândit. L-am sunat imediat să aflu de ce. 
Mi-a zis că a vorbit cu vecinul lui, care i-a spus că e o afacere 
proastă. Că a plătit prea mult. L-am întrebat pe Richard dacă 
vecinul lui e investitor. Richard mi-a spus că „nu“. Când l-am 
întrebat de ce l-a ascultat, Richard a început să se apere din răs- 
puteri şi mi-a zis că el vrea să mai caute. Piaţa imobiliară din 
Phoenix s-a modificat din nou, și în 1994, căsuţa respectivă se 
închiria cu 1 000 de dolari pe lună — 2 500 în lunile de iarnă grea. 
Casa valora 95 000 de dolari în 1995. Pentru Richard, ar fi fost 
suficient să plătească un avans de 5 000 de dolari și ar fi ieșit din 
„Cursa șobolanului“. Nici până în prezent n-a făcut nimic. Și 
totuși, chilipirurile în Phoenix încă există; trebuie doar căutate 
atent. 


182 TATĂ BOGAT, TATĂ SĂRAC 


Faptul că Richard s-a răzgândit nu m-a surprins. Acesta 
reflectă „remuşcările cumpărătorului“, care ne afectează pe noi 
toți. Îndoielile astea ne vin de hac. „Puișorul cel laş“ a câştigat și 
am pierdut o şansă de a ne descătușa. 

lată un alt exemplu. O parte dintre activele mele sunt sub 
formă de drepturi asupra bunurilor debitorului în loc de certifi- 
cate de depozit. Câştig 16% pe an pentru banii mei, ceea ce sigur 
că depăşeşte cu mult cele 5 procente oferite de bancă. Acest tip 
de certificate sunt în proprietăţi imobiliare și sub puterea legii, 
ceea ce din nou este un sistem mai sigur decât banca. Formula 
prin care sunt cumpărate le face să fie mai sigure. Ele nu sunt 
sub formă de lichidităţi. Le-am privit comparativ cu certificatele 
de depozit între 2 şi 7 ani. Aproape de fiecare dată când spun 
cuiva, mai ales celor care au bani în certificatele de depozit, că 
eu îmi ţin banii în astfel de certificate, mi se răspunde că e 
riscant. Mi se explică de ce n-ar trebui să procedez așa. Atunci 
când îi întreb de unde deţin aceste informaţii, îmi spun că de la 
un prieten sau dintr-o revistă de investiţii. Ei personal nu au 
procedat niciodată așa, dar îi spun cuiva care a cunoscut această 
experiență de ce nu trebuie s-o facă. Cel mai mic profit pe care 
l-am avut a fost de 16%, dar cei care îşi manifestă neîncrederea 
preferă să accepte 5%. Îndoiala costă scump. 

După părerea mea, aceste îndoieli și acest scepticism îi fac pe 
cei mai mulţi să fie săraci și să acţioneze fără riscuri. Lumea de 
fapt de-abia aşteaptă să vă îmbogăţiţi. Îndoielile îi fac pe oameni 
să rămână săraci. Aşa cum spuneam, teoretic, ieșirea din „Cursa 
șobolanului“ se face simplu. Nu trebuie prea multă şcoală, dar 
îndoielile acestea îi paralizează pe cei mai mulți. 

Tatăl cel bogat spunea: „Scepticii nu câștigă niciodată.“ 
„Îndoielile necontrolate şi temerile duc la scepticism. Scepticii 
critică şi învingătorii analizează“ era o altă idee pe care îi plăcea 
să o repete. Tatăl cel bogat explica faptul că analiza îți des- 
chide ochii, iar veşnicile comentarii negative te orbesc. Analiza 
le permite învingătorilor să constate cât de orbi sunt criticii și să 
discearnă ocaziile pe care toţi ceilalți le ratează. Cheia oricărui 
succes este să descoperi ceea ce alții nu observă. 

Proprietăţile imobiliare sunt o formă serioasă de investiţie 
pentru oricine își doreşte o independenţă sau o libertate finan- 
ciară. Este o unealtă unică de investiţie. Și totuși, de câte ori 
pomenesc de afacerile imobiliare ca vehicul ideal, aud adesea: 
„Nu vreau să repar closete.“ Asta este ceea ce numește Peter 
Lynch „zgomotul de fond“. Așa ar spune și tatăl meu cel bogat 
că vorbeşte un sceptic. E, de fapt, persoana care critică și nu ana- 
lizează. Persoana care lasă îndoielile şi temerile să îi întunece 
mintea în loc să-i deschidă ochi. 

Aşadar, când cineva spune: „Nu vreau să repar closete“ îmi 
vine imediat să replic, spunând: „Ce te face să crezi că eu aș dori 
aşa ceva?“ Asta înseamnă că toaleta este mai importantă decât 
ceea ce-și doresc de fapt. Tocmai am vorbit despre eliberarea din 
„Cursa şobolanului“ şi oamenii continuă să se concentreze pe 
toalete. Aceasta este gândirea- -şablon pe care continuă s-o aibă 
majoritatea celor săraci. Ei critică în loc să analizeze. 

„Aceste « nu vreau » deţin cheia reuşitei tale“, ar spune tatăl 
cel bogat. 

Cum nici eu nu vreau să repar closete, m-am străduit să gă- 
sesc un administrator care să se ocupe de asta. Pentru că am găsit 
pe cineva foarte priceput care să se ocupe de case şi blocuri, cir- 
cuitul financiar a crescut. Ceea ce este și mai important e faptul 
că acest bun administrator mi-a permis să cumpăr mult mai 
multe proprietăţi imobiliare atâta vreme cât nu trebuia să repar 
eu closete. Un bun administrator este cheia reușitei în afacerile 
imobiliare. Pentru mine, el e chiar mai important decât propri- 
etăţile imobiliare rentabile. Un bun administrator află mai multe 
de pe piaţa de proprietăţi imobiliare și mai repede chiar decât 
agenţii specializaţi, ceea ce face ca proprietăţilor respective să le 
crească valoarea. 

Asta înțelegea tatăl cel bogat prin „Aceste « nu vreau » dețin 
cheia reușitei tale“. Pentru că nu vreau nici eu să repar toalete, 
m-am gândit cum să investesc în proprietăţi imobiliare şi cum să 
ies din „Cursa şobolanului“. Cei care continuă să spună „Nu 
vreau să repar closete“ adesea nu-și dau seama de importanţa 
investiţiilor. Aceste toalete par să conteze chiar mai mult decât 
libertatea lor. 


184 TATĂ BOGAT, TATĂ SĂRAC 


Legat de piaţa de acţiuni, deseori îi aud pe unii spunând: „Nu 
vreau să pierd bani.“ De ce or fi crezând ei că eu sau că altcine- 
va ar vrea să piardă bani? Ei nu reușesc să facă bani pentru că 
aleg să nu piardă bani. În loc să analizeze, ei refuză un alt impor- 
tant vehicul în investiţii — piaţa de acţiuni. 

În decembrie 1996, treceam cu un prieten pe lângă benzinăria 
din cartier. E] s-a uitat şi a văzut că a crescut din nou prețul ben- 
zinei. Prietenul meu își face griji din orice, adică este un fel de 
„puişor laș“. Pentru el nu există decât drobul de sare care une- 
ori chiar îi cade în cap. 

Până am ajuns acasă, mi-a explicat în ce hal o să crească preţul 
benzinei în următorii câţiva ani. Ştia tot felul de statistici de care 
cu nu auzisem, deși personal deţin un număr considerabil de 
acțiuni în companiile petroliere. Primind această informaţie, 
mediat am căutat şi am găsit o nouă companie petrolieră sub- 
evaluată, care era pe cale să descopere noi zăcăminte. Brokerul 
meu era foarte încântat de această nouă companie și a cumpărat 
15 000 de acţiuni la 65 de cenți bucata. 

În februarie 1997, împreună cu prietenul meu, am trecut pe 
lângă aceeaşi benzinărie şi într-adevăr preţul crescuse cu 
aproape 15%. Din nou „Puișorul cel laș“ și-a făcut griji şi s-a 
plâns de mama focului. Eu am zâmbit, pentru că în ianuarie 
1997 acea companie mică de petrol descoperise un nou 
zăcământ şi cele 15 000 de acţiuni au ajuns la 3 dolari bucata faţă 
de momentul în care el mi-a dat prima informație. Prețul ben- 
zinei va continua să crească dacă se adevereşte ceea ce spune 
prietenul meu. 

În loc să analizeze, aceşti mici speriaţi își blochează mintea. 
Dacă majoritatea oamenilor ar înţelege cum funcționează 
investiţiile pe piaţa de acţiuni și ce înseamnă un „stop“, mult mai 
mulți ar investi ca să câştige și nu ca să nu piardă. „Stop“ este o 
simplă comandă pe calculator, prin care îţi sunt vândute 
automat acţiunile în momentul în care preţul scade abrupt, 
ajutând la reducerea pierderilor și la creșterea la maximum a 
unor câștiguri. Aceasta este o extraordinară unealtă pentru cei 
care se tem să nu piardă. 

Astfel, de câte ori îi aud pe cei care se concentrează asupra lui 
„nu vreau“ în loc să îi intereseze ce anume vor, ştiu că acest 
„zgomot de fond“ din mintea lor trebuie să fie unul tare puter- 
nic. „Puişorul cel laș“ e depăşit de situaţie şi a început să piuie. 
„Pică cerul şi se strică toaletele.“ Astfel, evită ceea ce „nu vor“, 
dar plătesc enorm pentru asta. S-ar putea chiar să nu obţină 
niciodată în viaţă ceea ce vor. 

Tatăl cel bogat m-a învăţat să-i privesc altfel pe „Puişorii cei 
laşi“. „Procedează precum colonelul Sanders.“ La 66 de ani, el a 
dat faliment și a început să trăiască din Asigurările Sociale. 
Evident, banii nu-i ajungeau. A bătut toată ţara vânzându-şi 
rețeta de pui fript. A fost refuzat de 1 009 inși înainte să spună 
cineva „da“. Și a continuat, devenind multimilionar la o vârstă 
la care cei mai mulţi se retrag din afacere. „Era un om curajos şi 
tenace“, spunea tatăl cel bogat despre Harlan Sanders, înteme- 
ietorul reţelei KFC. 

Așadar, atunci când aveţi dubii şi vă este puţin frică, pro- 
cedaţi precum colonelul Sanders cu puișorii lui: frigeţi-i. 

Motivul nr. 3. Lenea. Oamenii ocupați sunt adesea cei mai 
leneşi. Cu toţii am auzit poveşti despre un om de afaceri care 
munceşte din greu ca să câștige bani. El muncește serios ca să 
asigure traiul nevestei şi al copiilor. Petrece multe ore la birou şi 
munceşte și acasă în week-end-uri. Dar într-o bună zi, se 
trezeşte singur în casă. Nevasta îl părăseşte şi ia și copiii. El ştia 
că nevasta avea probleme. Dar în loc să se străduiască să în- 
drepte relaţia dintre ei, a continuat să stea cu nemiluita la slujbă. 
Demoralizat, el începe să nu mai muncească bine și îşi pierde 
slujba. 

Am întâlnit adesea oameni care sunt prea ocupați ca să aibă 
grijă de averea lor. Aşa cum unii oameni sunt prea ocupați ca să 
se preocupe de sănătatea lor. Motivul este același. Sunt ocupați 
și continuă pe linia asta pentru a evita ceva cu care nu vor să se 
confrunte. Nu e nevoie să le spună nimeni. În adâncul sufletu- 
lui ei știu. De fapt, dacă le atrageţi atenţia, adesea reacţia lor este 
una de furie sau iritare. 

Dacă nu sunt ocupați cu munca sau cu copil, sunt ocupați să 
se uite la televizor, să pescuiască, să joace golf sau să meargă la 

cumpărături. În adâncul sufletului, ei ştiu că de fapt evită ceva 
important. Aceasta este forma de lene cea mai des întâlnită. Este 
o lene manifestată printr-o ocupare excesivă. 

Și care este leacul leneviei? Răspunsul este puţină lăcomie. 

Multi dintre noi am fost educați în ideea că lăcomia sau do- 
rința pătimaşă ar fi ceva rău. „Oamenii hrăpăreți sunt oameni 
răi“, obişnuia să spună mama mea. Și totuși, în Nol toţi există 
dorinţa de a avea lucruri frumoase, noi, sau de a trăi ceva palpi- 
tant. Pentru a stăpâni acest sentiment al dorinţei pătimașe, 
părinţii găsesc adesea ca soluţie înăbușirea dorinței prin inocu- 
larea ideii de vinovăţie. 

„Te gândeşti numai la tine. Nu ştii că mai ai și frați și 
surori ?“, era unul dintre lucrurile care îi plăceau cel mai tare 
mamei să mi le repete. Sau: „Vrei să-ţi cumpăr asta ?“, îi plăcea 
tatei să spună. „Crezi că sunt fabrică de bani? Crezi că banii se 
găsesc pe stradă? Ştii că noi nu suntem bogați.“ Nu atât cuvin- 
tele, cât tonul lor îmi trezea un sentiment de vinovăţie. 

Reversul sentimentului de vinovăţie era: „Mă sacrific ca să-ți 
cumpăr asta. 'Ţi-o cumpăr doar pentru că eu nu am avut norocul 
ăsta când eram copil.“ Am un vecin care deși este sărac lipit, 
nu-şi mai poate băga maşina în garaj. Acesta este plin cu Jucării 
pentru copiii lui. „Obrăznicăturile astea răsfăţate au obținut tot 
ceea ce și-au dorit. Nu vreau să trăiască și ei sentimentul nesa- 
tisfacerii dorințelor“, repeta el zilnic. Nu pusese nimic deoparte 
pentru anii de facultate ai copiilor sau pentru pensie, dar copiii 
lui puteau obține orice jucărie îşi doreau. Recent, tocmai pri- 
mise o carte de credit prin poştă și şi-a dus copiii la Las Vegas. 
„O fac pentru copii“, spuse el scoțând în evidenţă sacrificiul de 
care dădea dovadă. Tatăl cel bogat interzicea expresia „Nu-mi 
pot permite.“ 

La mine acasă numai asta auzeam. În schimb, tatăl cel bogat 
cerea să se pună întrebarea: „Cum mi-aş putea permite asta?“ 
Raționamentul său era că exprimarea „Nu-mi pot permite“ 
blochează creierul. El nu mai poate gândi. „Cum mi-aş putea 
permite asta?“ îi deschidea mintea, forțând-o să gândească și să 
caute o rezolvare. 


DEPĂȘIREA OBSTACOLELOR 187 


Ceea ce este însă şi mai important este că el considera că 
„Nu-mi pot permite“ exprimă, de fapt, o minciună. Omul știe 
asta. „Spiritul omenesc este foarte, foarte puternic“, spunea el. 
„El ştie că poate face orice.“ “ Însă, atunci când este vorba de o 
minte leneșă care spune „Nu-mi pot permite“, izbucneşte un 
adevărat război interior. Spiritul se supără, iar mintea cea leneşă 
trebuie să-și apere minciuna. Spiritul strigă din răsputeri: „Hai 
să mergem la sală şi să facem mișcare.“ În schimb, mintea cea 
e spune: „Dar sunt obosit, am muncit din greu pe ziua de 

“ Sau spiritul spune: „M-am săturat până peste cap să fiu 
sărac. Hai să facem ceva să ne îmbogățim.“ La care mintea cea 
leneșă răspunde: „Oamenii bogaţi sunt hrăpăreți. Și apoi, e prea 
mare osteneala. Există riscuri, s-ar putea să pierd bani. ȘI așa 
muncesc destul. Oricum, am prea multe de făcut la serviciu. 
Uite numai câte am de făcut în seara asta. Șeful vrea să termin 
treaba până mâine dimineaţă.“ 

„Nu-mi pot permite“ aduce tristeţea, neajutorarea care duce 
la deznădejde și adesea la depresie. Un alt cuvânt pentru asta 
este „apatie“. Întrebarea „Cum mi-aş putea permite asta?“ 
deschide posibilități, incită şi creează visuri. Tatăl cel bogat nu 
era preocupat de ceea ce voiai să-ţi cumperi, ci de puterea minții 
şi de spiritul dinamic pe care îl crea „Cum mi-aş putea permite 
asta ?“ 

Astfel, rareori ne dădea ceva lui Mike sau mie. În schimb, ne 
întreba: „Și cum ţi-ai putea permite asta ?“, cu referire la studi- 
ile universitare pe care ni le-am plătit singuri. Nu era vorba de 
un scop aici, ci de procesul de atingere a unui scop pe care el 
dorea să ni-l însușim. 

Problema pe care am sesizat-o în zilele noastre este că există 
milioane de oameni care au un sentiment de vinovăţie faţă de 
lăcomia lor. Sunt condiţionaţi să fie astfel din copilărie. E vorba 
de acea dorință de a avea cele mai frumoase lucruri pe care ţi le 
poate oferi viaţa. Cei mai mulţi oameni sunt condiționaţi sub- 
conştient să-şi spună: „Nu poţi tu să ai așa ceva“, sau „Nu-ţi vei 
putea permite aşa ceva niciodată.“ 

Când am hotărât să ies din „Cursa șobolanului“, mi-am pus 
o întrebare foarte simplă: „Cum mi-aş putea permite să nu mai 


188 TATĂ BOGAT, TATĂ SĂRAC 


muncesc niciodată?“ Și atunci mintea mea a început să se agite 
pentru a găsi răspunsuri şi soluții. Partea cea mai complicată a 
fost să lupt împotriva ideii inoculate de părinții mei — „Nu ne 
putem permite asta.“ Sau: „Nu te mai gândi numai la tine.“ Sau: 
„De ce nu te gândești și la alții?“ Şi alte expresii concepute pen- 
tru a strecura ideea de vinovăţie și a anihila lăcomia. 

Deci, cum vă puteţi bate cu lenea? Răspunsul ar fi: cu pu- 
ţină lăcomie. Sau cum spune însuşi numele postului de radio 
WII-FM, care înseamnă „What's In It — For Me?“ („Da eu cu 
ce mă aleg ?“). Omul trebuie să stea şi să se întrebe: „Da? eu cu 
ce mă aleg dacă sunt sănătos, sexi și arătos ?*“ Sau: „Cum ar arăta 
viața mea dacă n-ar mai trebui să muncesc niciodată?“ Sau: „Ce 
aş face dacă aș avea toţi banii de care am nevoie?“ Fără această 
umbră de lăcomie și fără dorinţa de a avea ceva mai bun nu 
există posibilitate de progres. Lumea noastră progresează pen- 
tru că noi toţi ne dorim o viaţă mai bună. Noile invenţii apar 
pentru că ne dorim ceva mai bun. Mergem la școală şi studiem 
serios pentru că vrem ceva mai bun. Așadar, de câte ori vă dați 
seama că evitaţi ceva ce ar trebui să faceţi, trebuie doar să vă 
întrebaţi: „Da” eu cu ce mă aleg?“ Fiţi puţin lacomi. E cel mai 
bun leac împotriva lenei. 

Prea multă lăcomie însă, ca orice lucru în exces, nu e bună. 
Amintiţi-vă însă ce spunea Michael Douglas în filmul Wall 
Street: „Lăcomia este bună.“ Tatăl cel bogat spunea altfel: 
„Sentimentul de vinovăţie este mai rău decât lăcomia. Pentru că 
vinovăția îţi jefuieşte trupul de suflet.“ După părerea mea, cel 
mai bine a spus-o Eleanor Roosevelt: „Fă ceea ce îţi spune sufle- 
tul că e bine — pentru că oricum vei fi criticat. Vel fi condamnat 
de ceilalți şi dacă faci ceva şi dacă nu faci.“ 

Motivul nr. 4. Obiceiurile proaste. Viaţa noastră este o 
reflectare a obiceiurilor, şi nu atât a educaţiei, a studiilor. După ce 
a văzut filmul Conan cu Arnold Schwarzenegger, un prieten 
mi-a spus: „Mi-ar plăcea să am un trup ca al lui 
Schwarzenegger.“ Majoritatea bărbaţilor sunt de aceeași părere. 

„Am auzit că era destul de firav și de slăbănog la început“, a 
adăugat un alt prieten. 

„Da, şi eu am auzit“, a spus un altul. „Am mai auzit că făcea 
sport aproape în fiecare zi la sala de antrenament.“ 

„Mda, păi n-avea încotro.“ 

„Nu cred“, zise scepticul grupului. „Pun pariu că așa s-a năs- 
cut. Și apoi, ia să nu mai vorbim de Arnold și să mai bem niște 
bere.“ 

Acesta este un exemplu al obiceiului de a-ți controla com- 
portamentul. Îmi amintesc că l-am întrebat pe tatăl cel bogat 
despre obiceiurile celor bogați. În loc să-mi răspundă direct, el 
a vrut să aflu totul printr-un exemplu, ca de obicei. 

„Când plăteşte tatăl tău facturile?“, m-a întrebat tatăl cel 
bogat. 

„La începutul lunii“, i-am răspuns. 

„Și îi mai rămâne ceva ?“, m-a întrebat. 

„Foarte puţin“, mi-a spus. 

„Ăsta este motivul pentru care se omoară atât“, mi-a spus 
tatăl cel bogat. „Are obiceiuri proaste. EI îi plăteşte întâi pe 
ceilalţi, se pune pe el pe ultimul loc, și asta în cazul în care îi mai 
rămâne ceva.“ 

„Ceea ce de obicei nu-i prea rămâne“, am spus eu. „Dar tre- 
buie să-și plătească facturile, nu? Oare n-ar trebui să și le 
plătească?“ 

„Nici nu se pune problema“, spuse tatăl cel bogat. Cred cu 
tărie că facturile trebuie plătite la timp. Dar eu mai întâi mă 
plătesc pe mine, înainte să plătesc statului.“ 

„Și ce se întâmplă când nu ai destui bani?“, am întrebat. „Ce 
e de făcut?“ 

„Acelaşi lucru“, mi-a spus tatăl cel bogat. „Eu întâi mă 
plătesc pe mine, chiar și când nu am prea mulţi bani. Coloana 
activelor este mult mai importantă pentru mine decât statul.“ 

„Dar“, am spus eu, „nu vin să vă someze ?“ 

„Doar dacă nu plăteşti“, spuse tatăl cel bogat. „Uite ce e, eu 
n-am spus să nu plătești. Am spus să mă plătesc mai întâi pe 
mine, chiar și când nu am destui bani.“ 

„Bine“, am replicat eu, „dar cum faceţi atunci ?* 

„Nu contează cum. Problema este « De ce »“, spuse tatăl cel 
bogat. 

„Bine, de ce?“ 

„Motivația“, spuse tatăl cel bogat. „Cine crezi că se va plânge 
mai tare dacă nu plătesc: eu sau creditorii mei?“ 

„Categoric, creditorii vor face mai mult scandal“, am spus 
eu, reacţionând așa cum mi se părea logic. „Nu vă veţi plânge 
dacă nu vă veți plăti.“ 

„Vezi tu, după ce mă plătesc pe mine, constrângerea de a-mi 
plăti impozitele şi celelalte dări este atât de mare, încât mă obligă 
să găsesc alte forme de venit. Constrângerea de a plăti devine 
motivația mea. Mi-am mai luat şi alte slujbe, am deschis noi 
companii, m-am apucat să tranzacţionez acţiuni, am făcut tot ce 
am putut astfel încât cei cărora le datorez bani să nu înceapă să 
tipe la mine. Această constrângere m-a determinat să muncesc 
mai mult, să mă gândesc la o soluție și, în general, m-a făcut mai 
deştept şi mai activ în privinţa banilor. Dacă m-aș fi lăsat pe 
mine pe ultimul plan, n-ar mai fi existat constrângerea, dar aș fi 
rămas fără o para chioară.“ 

„Deci frica de stat sau de alții cărora le datoraţi bani v-a 
motivat?“ 

„Exact“, spuse tatăl cel bogat. „Vezi tu, perceptorii guverna- 
mentali sunt foarte duri în general, indiferent dacă sunt ai sta- 
tului sau nu. Cei mai mulţi cedează în faţa durității lor. Le dau 
lor banii şi pe ei înşişi nu se mai plătesc niciodată. Ştii povestea 
slăbănogului de 48 de kilograme care se alege cu praf în ochi?“ 

Am dat din cap. Am văzut tot timpul anunţul pentru 
cursurile de ridicare de greutăţi şi de bodybuilding în cărțile cu 
benzi desenate. 

Ei bine, majoritatea oamenilor îi lasă pe duri să le arunce praf 
în ochi. Eu am hotărât să transform această teamă faţă de cei 
duri într-o posibilitate de a mă întări. Alţii devin și mai slabi. 
Obligându-mă să mă gândesc cum să mai câștig niște bani, e ca 
şi cum aş merge la sala de sport şi aș ridica greutăţi. Cu cât îmi 
lucrez mai mult muşchii minţii cu scopul de a face bani, cu atât 
devin mai puternic. Acum nu mă mai tem de acești duri. 

Mi-a plăcut ce mi-a spus tatăl cel bogat. 

„Dacă mă plătesc pe mine în primul rând, devin mai puternic 
din punct de vedere financiar, mental și fiscal.“ 


DEPĂȘIREA OBSTACOLELOR 191 


Tatăl cel bogat a dat din cap afirmativ. „Și dacă mă plătesc pe 
mine în ultimul rând sau deloc, devin tot mai slab. Deci oamenii 
precum şefii, directorii, perceptorii de impozite şi facturi ori 
proprietarii reuşesc să mă hăituiască toată viaţa. Și asta doar 
pentru că nu sunt în stare să îmi fac niște obiceiuri sănătoase în 
privinţa banilor.“ 

Tatăl cel bogat dădu din cap afirmativ. „Exact ca pe slăbă- 
nogul de 48 de kilograme.“ 

Motivul nr. 5. Aroganţa. Aroganţa înseamnă orgoliu plus 
ignoranță. 

„Ceea ce ştiu este ceea ce mă ajută să fac bani. Ceea ce nu ştiu 
mă face să pierd bani. De câte ori am fost arogant am pierdut 
bani. Pentru că atunci când sunt arogant, cred sincer că lucrurile 
pe care nu le știu nu sunt importante“, îmi spunea adesea tatăl 
cel bogat. 

Am descoperit că mulți oameni se folosesc de aroganță pen- 
tru a-și ascunde ignoranța. Asta se întâmplă deseori atunci 
când discut declarațiile de venit cu contabilii sau chiar cu alți 
investitori. 

Ei încearcă să facă pe grozavii în timpul discuţiei. E clar că nu 
ştiu despre ce e vorba. Ei nu mint, dar nici nu spun adevărul. 

Există mulți oameni în lumea banilor, a finanţelor și a 
investiţiilor care habar n-au despre ce vorbesc. Mulți dintre cei 
care aparţin industriei banilor doar îşi laudă marfa precum 
negustorii de mașini la mâna a doua. 

Atunci când știți că nu cunoaşteţi suficient un anumit lucru, 
educaţi-vă apelând la un expert în domeniu sau la o carte despre 
acel subiect. 


CAPITOLUL 9 


Pornirea 


Aș vrea să vă pot spune că mi-a fost uşor să fac avere, dar 
n-ar fi adevărat. 

Drept pentru care, ca răspuns la întrebarea: „Cum să încep ?* 
ofer de obicei traseul pe care l-am urmat zi de zi pentru a ajunge 
în această fază. E foarte ușor să găseşti afaceri profitabile. Vă 
garantez eu că așa este. E ca mersul pe bicicletă. După câteva 
bușituri, devine cât se poate de simplu. Când este însă vorba de 
bani, hotărârea de a merge până la capăt şi de a depăşi buşiturile 
depinde de fiecare. 

Pentru a găsi „afaceri cu care te întâlneşti doar odată în 
viaţă“, dintre cele de milioane de dolari, trebuie să apelăm la 
geniul nostru financiar. Eu cred că fiecare dintre noi are un 
geniu financiar înnăscut. Problema este să descoperim unde 
zace şi să îl trezim. EI încă doarme pentru că am fost educați să 
credem că banul este ochiul dracului și stă la rădăcina tuturor 
relelor. Am fost încurajați să învăţăm o meserie ca să muncim 
pentru bani, dar nimeni nu ne-a învăţat cum să facem să 
muncească banii pentru noi. Am fost învăţaţi să nu ne facem 
griji pentru viitorul nostru financiar, pentru că firma ori statul 
vor avea grijă de noi la pensie. ȘI totuși, copiii noştri educați în 
acelaşi sistem de învăţământ vor fi cei care vor sfârşi prin a ne 
plăti această pensie. Mesajul continuă să fie cel de a munci din 
greu, de a câștiga bani, de a-i cheltui și de a împrumuta bani. 

Din păcate, 90% dintre occidentali subscriu la această idee 
pur şi simplu pentru că e mai ușor să-ţi găsești o slujbă sau să 
munceşti pentru bani. Dacă nu vreţi să faceţi parte din masele 
largi, vă ofer o soluţie, respectiv zece paşi care ajută la trezirea 
geniului financiar. Vă ofer soluţia pe care am urmat-o și eu la 
rândul meu. Dacă vreţi să urmaţi o parte dintre ei, foarte bine. 
Dacă nu, imaginaţi-vă alţii. Geniul vostru financiar e suficient 
de inteligent pentru a-și întocmi propria stă. 

Aflându-mă în Peru împreună cu un căutător de aur de 45 de 
ani, l-am întrebat pe acesta cum de este așa de sigur că va găsi o 
mină de aur. El mi-a răspuns: „Aurul este pretutindeni. Dar 
oamenii nu sunt învăţaţi să-l observe.“ 

Trebuie să recunosc că așa este. În afacerile imobiliare pot 
găsi într-o singură zi patru sau cinci potenţiale afaceri strălucite, 
în vreme ce omul obișnuit nu va găsi nimic, căutând chiar în 
același loc. Și asta pentru că nu şi-a găsit răgazul să-şi dezvolte 
geniul financiar. Următorii paşi vi-i ofer pentru a vă dezvolta 
acest har dat de Dumnezeu, har asupra căruia doar voi deţineţi 
controlul. 


1. AM NEVOIE DE UN MOIIV MAI PUIERNIC 
DECÂT REALITATEA. Puterea spiritului. În cazul în 
care îi veţi întreba dacă vor să se îmbogăţească sau să de- 
vină independenţi din punct de vedere financiar, cei mai 
mulţi vă vor răspunde că „da“. Apoi se trezesc la realitate. 
Drumul pare prea lung și prea anevoios. E mai simplu să 
munceșşti pentru bani şi să dai surplusul unui agent de 
bursă. 


Am cunoscut cândva o tânără care visa să înoate pentru 
echipa olimpică a Statelor Unire. Adevărul e că trebuia să se 
trezească zilnic la 4:00 dimineaţa și să înoate trei ore înainte să 
meargă la şcoală. Nu mergea cu prietenii la petreceri sâmbătă 
seara și trebuia să înveţe şi să aibă note mari ca toți ceilalți. 

Când am întrebat-o ce a îndemnat-o să ajungă să aibă această 
ambiţie supraomenească și să facă atâtea sacrificii, mi-a răspuns 
pur şi simplu: „O fac pentru mine și pentru cei dragi. Iubirea mă 
ajută să depăşesc obstacolele și sacrificiile.“ 

Un motiv sau un scop este o combinaţie între ceea ce „vrei“ 
şi ceea ce „nu vrei“. Oamenii mă întreabă care a fost motivul 
pentru care mi-am dorit să fiu bogat. Și eu le explic că este o 
combinaţie de sentimente profunde care presupun ceea ce 
„vreau“ şi ceea ce „nu vreau“. 

Voi face o listă cu câteva dintre ele. Mai întâi, ceea ce „nu 
vreau“, pentru că aceste lucruri creează ceea ce „vreau“. Nu 
vreau să muncesc toată viața. Nu vreau ceea ce au sperat părinţii 
mei pentru mine, adică o slujbă sigură și o casă la marginea 
orașului. Nu-mi place să fiu angajatul cuiva. Mi-a displăcut pro- 
fund faptul că tatăl meu a lipsit la multe dintre meciurile mele de 
fotbal pentru că era prea ocupat să-și vadă de cariera lui. Mi-a 
displăcut profund faptul că tatăl meu a muncit din greu toată 
viaţa şi statul i-a luat cea mai mare parte din muncă până la 
sfârșitul existenţei sale. Nici măcar nu a putut să transmită mai 
departe înainte de a muri rezultatul eforturilor sale de o viață. 
Cu bogaţii nu se întâmplă așa ceva. Ei muncesc din greu, dar lasă 
o moştenire copiilor lor. 

Și acum, ceea ce vreau. Vreau să fiu liber să călătoresc în 
lumea întreagă și să trăiesc în stilul în care îmi place. Și vreau să 
fac asta cât sunt încă tânăr. Pur și simplu vreau să fiu liber. 
Vreau să dețin controlul asupra timpului ş și vieţii mele. Vreau ca 
banii să muncească pentru mine. 

Acestea sunt motivele mele emoţionale profunde. Ale voastre 
care sunt? Dacă nu sunt suficient de puternice, atunci realitatea 
drumului care vă aşteaptă poate fi mai puternică decât motivația. 
Am pierdut bani şi am întâlnit multe opreliști, dar această 
hotărâre profundă m-a ajutat să mă ridic de la pământ de fiecare 
dată şi s-o iau de la capăt. Am vrut ca de la 40 de ani să fiu liber, 
dar a trebuit să aştept până la 47, trecând prin multe experiențe, 
din care am avut enorm de învăţat. 

Aşa cum spuneam, îmi pare rău că nu pot să zic că a fost ușor. 
N-a fost, dar n-a fost nici greu. Dar fără o motivaţie serioasă sau 
un scop, totul este greu în viaţă. 


DACĂ NU AVEŢI UN MOIIV SERIOS, NU ARE 
ROST SĂ CITIŢI MAI DEPARTE. O SĂ VI SE PARĂ 
PREA MULTĂ MUNCĂ. 

2. ALEG ZILNIC. Puterea alegerii. Acesta este principalul 
motiv pentru care oamenii doresc să trăiască într-o ţară 
liberă. Dorim puterea de a alege. 


Din punct de vedere financiar, cu fiecare dolar pe care îl 
câştigăm obţinem şi puterea de a ne alege viitorul şi de a fi 
bogaţi, săraci sau din clasa de mijloc. Obiceiurile de a cheltui 
reflectă exact cine suntem. Oamenii săraci au obiceiuri proaste 
în privinţa cheltuielilor. 

Am avut multe avantaje de pe urma faptului că atunci când 
eram copil mi-a plăcut să joc Monopoly. Nimeni nu mi-a spus că 
Monopoly ar fi un joc doar pentru copii, așa încât am continuat 
să-l practic și ca adult. Am avut şi un tată bogat care mi-a expli- 
cat care este diferenţa între active şi pasive. Cândva de mult, când 
eram mic, am ales să fiu bogat şi am ştiut că nu trebuia să fac 
altceva decât să învăţ să dobândesc active, active adevărate. Cel 
mai bun prieten al meu, Mike, avea deja această coloană a 
activelor oferită pe tavă, dar tot trebuia să aleagă pentru a învăța 
să şi-o menţină. Multe familii bogate își pierd activele la generația 
următoare pur şi simplu pentru că n-a fost nimeni format în 
ideea păstoririi acestor active. 

Cei mai mulți aleg să nu fie bogaţi. 90% din populație 
socoteşte că a fi bogat „e prea complicat“. Și atunci inventează 
expresii în acest sens: „Nu mă interesează banii.“ Sau: „N-am 
să mă îmbogăţesc niciodată.“ Sau: „Nu trebuie să-mi fac griji, 
sunt încă tânăr.“ Sau: „Când o să adun niște bani, am să mă 
gândesc şi la viitorul meu.“ Sau: „Soţul/soţia mea se ocupă de 
partea financiară.“ Problema acestor afirmaţii este că ajung să 
lipsească persoana care le alege de capacitatea de a se gândi la 
următoarele două lucruri: timpul, care este bunul cel mai de 
preţ, şi învățatul. Faptul că nu aveţi bani nu trebuie să devină o 
justificare pentru a nu învăţa. Asta este o alegere pe care o facem 
zilnic fiecare, adică ce facem cu timpul nostru, cu banii noştri și 
cu ceea ce învăţăm noi. Aceasta este puterea alegerii. Cu toții 
avem de ales. Eu pur şi simplu am ales să fiu bogat, și această 
alegere o fac zilnic. 

INVESTIŢI MAI ÎNTÂI ÎN EDUCAŢIE. În realitate, sin- 


gurul bun pe care îl aveţi este mintea voastră, care e cea mai pu- 

ternică unealtă pe care o vom putea stăpâni vreodată. Așa cum 
spuneam şi despre puterea alegerii, fiecare are de ales, odată 
ajuns la vârsta potrivită, ce anume vrea să-și bage în cap. Vă 
puteţi uita la MTV toată ziua sau puteți citi reviste de golf, sau 
merge la ore de olărit sau de planing financiar. Voi alegeți. 
Majoritatea mai curând cumpără investiţii decât să investească 
mai întâi în studiul asupra investiţiilor. 

O prietenă de-a mea, care este o femeie bogată, a fost jefuită 
de curând. Hoţii i-au luat televizorul şi aparatul video, dar i-au 
lăsat toate cărțile. Cu toţii avem de ales. 90% din populație 
cumpără televizoare şi doar 10% cumpără cărţi despre cum se 
fac afacerile sau casete despre cum să investești. 

Și atunci, ce am făcut? Am mers la seminarii. Îmi plac mai 
ales atunci când durează cel puţin două zile, pentru că îmi place 
să mă cufund într-un anumit subiect. În 1973, mă uitam la tele- 
vizor şi tocmai se făcea reclamă la un seminar dee Ale despre 
felul în care poți să faci investiții în afaceri imobiliare fără să 
plătești nici un avans. Am cheltuit 385 de dolari, și datorită aces- 
tui curs am câștigat cel puţin 2 milioane de dolari, dacă nu chiar 
mai mult. Dar ceea ce e și mai important este că mi-am cumpărat 
altă viaţă. N-a mai trebuit să muncesc tot restul zilelor datorită 
acestui curs. Merg la cel puţin două asemenea seminarii anual. 

Îmi plac foarte mult casetele audio. De ce? Le pot derula 
înapoi cu ușurință. Tocmai ascultam o casetă a lui Peter Lynch, 
care spunea ceva cu care n-am fost deloc de acord. În loc să 
devin arogant şi critic, pur şi simplu am apăsat pe „rewind“ și 
am ascultat aceste 5 minute din casetă de cel puţin 20 de ori. 
Poate chiar de mai multe ori. Dintr-odată, fiind foarte receptiv, 
am înţeles de ce spusese asta. Era ca o vrajă. Era ca și cum aș fi 
deschis o fereastră în mintea unuia dintre cei mai mari investi- 
tori ai tuturor timpurilor. Am câştigat niște informații extrem 
de profunde prin intermediul experienţei sale și a felului în care 
știa să o împărtășească. 

Rezultatul net: încă mai gândesc ca pe vremuri, dar am păs- 
trat şi punctul de vedere al lui Peter în privinţa problemelor și 
situațiilor respective. Acum am două gânduri în loc de unul sin- 
gur, încă o posibilitate de a analiza o problemă sau de a o abor- 

da, şi acesta este un lucru nepreţuit. Acum spun deseori: „Oare 
cum ar proceda Peter Lynch sau Donald Trump sau Warren 
Buffett sau George Soros?“ Singura posibilitate de a avea acces 
la această mare putere mentală a lor este să fiu suficient de umil 
încât să citesc sau să ascult ce au de spus. Oamenii aroganţi sau 
cu prea mult spirit, adesea au o părere proastă despre sine şi se 
tem să își asume riscuri. Vedeţi voi, dacă învăţaţi ceva nou, se 
presupune că trebuie să faceţi şi niște greșeli pentru a înţelege 
bine ceea ce aţi învăţat. 

Dacă aţi ajuns să citiţi până aici, înseamnă că nu aveți pro- 
bleme cu aroganţa. Rareori cei aroganți citesc sau cumpără 
casete. De ce ar face-o? Ei sunt buricul pământului. 

Fi sunt cu mult mai „inteligenţi“, aşa încât comentează orice 
idee nouă care contravine stilului lor de gândire. În acest caz, 
aşa-numita lor „inteligenţă“ combinată cu „aroganţa“ duce la 
„ignoranță“. Cu toţii cunoaştem oameni cu multe studii şi soco- 
tim că sunt foarte deştepţi, deşi bilanţul lor contabil arată cu 
totul altceva. O persoană cu adevărat inteligentă acceptă ideile 
noi pentru că ele adaugă sinergie celorlalte idei deja acumulate. 
Ascultatul este mai important decât vorbitul. Dacă n-ar fi fost 
aşa, Dumnezeu nu ne-ar fi dat două urechi şi doar o gură. Mulţi 
gândesc cu gura în loc să asculte și să-și însușească noi idei și 
posibilităţi. Ei comentează, în loc să pună întrebări. 

A durat mult până m-am îmbogăţit. Nu subscriu ideii 
„Îmbogăţește-te repede“, pe care o au majoritatea celor care 
joacă la loterie sau la cazino. Pot avea sau pot pierde acţiuni, dar 
mă concentrez asupra formării, a educaţiei. Dacă vrei să pilotezi 
un avion, trebuie să iei mai întâi lecţii de zbor. Întotdeauna 
m-au șocat cei care cumpără acţiuni sau proprietăţi, dar nu 
investesc niciodată în activele importante, cum ar fi mintea lor. 
Faptul că reușeşti să cumperi o casă sau două nu înseamnă că 
devii expert în afaceri imobiliare. 


3. ALEGE CU GRIJĂ PRIETENII. Puterea asocierii. Mai 
întâi de toate, nu îmi aleg prietenii în funcţie de declarați- 
ile lor de venituri. Am prieteni care s-au jurat să fie săraci, 
dar şi din cei care câștigă milioane anual. Ideea este că am 

avut de învăţat de la toţi şi am făcut un efort conştient de 
a învăţa de la ei. 


Recunosc că există oameni pe care-i frecventez pentru că au 
bani. Dar nu pentru că alerg după banii lor. Vreau să dobândesc 
o parte din cunoașterea lor. În unele cazuri, aceşti oameni care 
au bani mi-au devenit buni prieteni, dar nu toţi. Există o dis- 
tincție pe care aş vrea s-o subliniez. Am observat că prietenii 
mei cu bani vorbesc despre bani. Nu se laudă, ci îi interesează 
subiectul. Deci am învăţat de la ei, şi ei au învăţat de la mine. 
Prietenilor mei care au cumplite probleme financiare nu le place 
să vorbească despre bani, afaceri sau investiţii. Li se pare chiar 
că este o grosolănie sau un gest neintelectual. Așa încât am 
învăţat şi de la prietenii care se zbat din punct de vedere finan- 
ciar. Am aflat de la ei ce nu trebuie să fac. 

Am câţiva prieteni care au creat peste un miliard de dolari 
într-o viaţă scurtă de om. La trei dintre ei am întâlnit acelaşi 
fenomen: prietenii lor care nu aveau bani n-au venit niciodată 
să-i întrebe cum au reușit. În schimb, au venit să le ceară unul 
dintre aceste două lucruri sau amândouă: 1. un împrumut sau 
2. o slujbă. 

UN AVERTISMENT.: Nu-i ascultați pe cei săraci sau spe- 
riați. Am asemenea prieteni, îmi sunt foarte dragi, dar sunt 
„puişorii cei laşi“ ai vieţii. Când e vorba de bani şi mai ales de 
investiţii, întotdeauna „pică cerul“. Întotdeauna știu din ce 
cauză n-o să meargă treaba. Problema e că lumea îi ascultă. 
Numai că aceia care acceptă aceste previziuni sumbre sunt la 
rândul lor nişte „puișori lași“. Vorba proverbului: „Cine se 
aseamănă se adună.“ 

Dacă vă uitaţi la postul de televiziune CNBC, care este o 
adevărată mină de aur în privinţa informaţiilor despre investiţii, 
veţi constata că există adesea câte un grup de așa-numiţi 
„experți“. Unul dintre experţi va spune că piaţa va scădea şi 
celălalt va spune că va înflori. Dacă sunteţi deştepţi, îi veţi ascul- 
ta pe amândoi. Fiţi receptivi, pentru că amândoi au niște puncte 
de vedere valabile. Din păcate, majoritatea îi ascultă doar pe 
„puişorii cei lași“. 


202 TATĂ BOGAT, TATĂ SĂRAC 


Am avut mai mulţi prieteni apropiaţi care au încercat să mă 
convingă să renunţ la o afacere sau la o investiție. Acum câţiva 
ani, un prieten mi-a spus că e foarte încântat pentru că a găsit 
niște certificate de depozit cu 6%. I-am explicat că eu câștig 
16 procente din certificate de stat. A doua zi mi-a trimis un arti- 
col, explicându-mi de ce investiţiile mele sunt periculoase. 
Primesc 16% de ani de zile, iar el continuă să primească 6%. 

Aş putea spune că unul dintre cele mai complicate lucruri în 
privinţa construirii unei averi este să ai încredere în tine și să nu 
mergi neapărat cu mulțimea. Pentru că pe piaţă de obicei turma 
duce a întârzieri și la abator. Dacă o mare afacere apare pe prima 
pagină a ziarelor, în majoritatea cazurilor este prea târziu. Căutaţi 
ceva nou. Sau, așa cum spunem noi, cei care facem surfing: „Întot- 
deauna apare alt val.“ Cei care aleargă să prindă un val întârziat 
sunt de obicei măturaţi de acesta. 

Investitorii inteligenţi nu pierd vremea pe piaţă. Dacă ratează 
un val, îl caută pe următorul, pregătindu-se deja pentru el. Acest 
lucru pare dificil pentru majoritatea investitorilor, pentru că a 
cumpăra ceva nepopular înspăimântă. Investitorii timizi sunt ca 
oile. Dau buzna doar atunci când investitorii cei înţelepti şi-au 
cules întreg profitul şi deja au trecut la altceva. Investitorii 
înţelepţi cumpără ceva când acesta încă nu e foarte bine cu- 
noscut de ceilalți. Ei știu că profitul se face la cumpărare și la 
vânzare. Ei aşteaptă cu răbdare. Așa cum spuneam, nu-și pierd 
vremea. Exact ca şi cel care face surfing, se pregătesc pentru 
următorul val important. 

Totul este o chestiune de „a fi în interiorul afacerilor“. Există 
un mod ilegal de a fi în interiorul unei afaceri, dar există și forme 
de a fi în interior care sunt legale. Calea este spre intenor. 
Problema este cât de departe vă aflați faţă de aceste informaţii din 
interior. Motivul pentru care vreți să aveți prieteni bogați este că 
ei sunt mai în miezul problemei, acolo unde se fac banii. Ei fac 
informațiile. Dacă vreți să aflați despre următoarea mare afacere, 
intrați în ea și încheiati- -o înainte să se răsufle. Nu spun să pro- 
cedati ilegal, dar cu cât aflaţi mai repede, cu atât aveți șanse mai 
mari de profit la un risc minim. Pentru asta există prieteni. Asta 
este inteligenţa financiară. 

4. STĂPÂNEȘTE O FORMULĂ ȘI APOI ÎNVAŢĂ UNA 
NOUĂ. Puterea învățării rapide. Pentru a face pâinea, 
fiecare brutar are o anumită reţetă, chiar dacă ea e doar în 
capul lui. Acelaşi lucru este valabil şi în cazul banilor. De 
asta banii se mai numesc și „boabe“. Mulţi au auzit de vorba 
asta: „Eşti ceea ce mănânci.“ Eu am o altă variantă. Eu spun: 
„Devii ceea ce înveţi.“ Cu alte cuvinte, aveţi grijă ce învăţaţi, 
pentru că mintea voastră este atât de puternică, încât 
deveniți ceea ce aveţi în cap. De exemplu, dacă învăţaţi să 
gătiţi, aveţi tendinţa să gătiți. Deveniţi bucătari. Dacă nu 
vreți să mai fiţi bucătari, atunci trebuie să învăţaţi altceva. Să 
zicem că vreţi să vă faceţi profesori. După ce terminaţi fa- 
cultatea, deveniți profesori. Și aşa mai departe. Alegeţi cu 
atenţie ceea ce studiaţi. 


Când e vorba de bani, masele au în general o singură formulă, 
pe care au învăţat-o la școală, și anume să muncească pentru 
bani. Această formulă, predominantă în lumea întreagă, face ca 
zilnic milioane de oameni să se scoale şi să meargă la serviciu, să 
câştige bani, să-şi plătească facturile, să aibă de cheltuială, să mai 
achiziţioneze nişte acţiuni la fondurile mutuale şi să meargă iar 
la serviciu. Aceasta este formula principală sau reţeta. 

Dacă v-aţi săturat de ceea ce faceţi sau nu câștigați destul, e 
suficient să schimbaţi formula prin care faceţi bani. 

Cu mult timp în urmă, când aveam 26 de ani, am urmat un 
curs de un week-end, care se numea „Cum să cumperi propri- 
etățile prescrise în urma unei ipoteci“. Am învăţat o formulă. 
Următoarea treabă a fost să capăt disciplina necesară pentru a 
pune în practică ceea ce am învăţat. Aici, majoritatea se 
blochează. În cei trei ani cât am lucrat la compania Xerox, mi-am 
petrecut timpul învățând să stăpânesc arta de a cumpăra propri- 
etăţile prescrise în urma unei ipoteci. Am câștigat câteva milioane 
de dolari folosind această formulă, dar în prezent treaba merge 
mult mai încet și sunt prea mulți cei care se ocupă de așa ceva. 

După ce am învăţat să stăpânesc această formulă, am căutat 
altele. De la multe cursuri nu am folosit informaţia directă, dar 
de fiecare dată, am avut câte ceva de învăţat. 

Am urmat cursuri pentru intermediari, dar și unul pentru 
vânzători de bunuri și încă unul despre Haos*. Mă aflam într-o 
lume cu mult peste posibilităţile mele, cu oameni cu doctorate 
în fizică nucleară și știința spaţiului. Şi totuși am învăţat multe 
lucruri care au făcut ca acţiunile şi investiţiile mele în imobiliar 
să fie profitabile. 

Majoritatea facultăţilor au și ore despre planingul financiar și 
despre cumpărarea de investiţii tradiționale. De aici se poate 
începe bine. 

Întotdeauna am căutat o formulă rapidă. De aceea câștig une- 
ori într-o singură zi mai mult decât alții într-o viață. 

Încă o precizare. În această lume, în care totul se schimbă 
extrem de rapid, nu mai contează atât de mult ce știi, pentru că 
adesea e deja binecunoscut. Contează cât de repede afli. Această 
calitate este nepreţuită. Este nepreţuită în găsirea unor formule 
rapide — a reţetelor pentru obținerea „boabelor“. Să muncești 
din greu pentru bani este o formulă de modă veche, care a apărut 
odată cu oamenii cavernelor. 


5. PLĂTIŢI-VĂ MAI ÎNTÂI PE VOI. Puterea antodisci- 
plinei. Dacă nu reușiţi să vă stăpâniţi, nu încercați să vă 
îmbogăţiţi. E mai bine să intraţi la Marină sau la mănăstire 
ca să vă puteţi controla. N-are rost să investiţi ca să 
câştigaţi bani şi apoi să-i faceţi praf. Lipsa de autodisci- 
plină îi face pe mulţi dintre cei care câștigă la loterie să 
ajungă săraci lipiţi la scurtă vreme după ce s-au ales cu mi- 
lioane. Lipsa de autodisciplină îi face pe cei cărora li se 
măreşte leafa să-şi cumpere imediat o mașină nouă sau să 
plece într-o croazieră. 


E greu de spus care dintre cei zece pași este cel mai impor- 
tant. Dar dintre toți paşii, acesta este poate cel mai greu de 
stăpânit, dacă nu v-a intrat în reflex. Aş îndrăzni chiar să spun 
că lipsa de autodisciplină este factorul nr. 1 care îi delimitează pe 
cei bogaţi de cei săraci sau de cei de nivel mediu. 


* O introducere elementară în acest domeniu găsiți în cartea Câte ceva despre 
Haos, de Z. Sardar și |. Abrams, Editura Curtea Veche, 2000. 

Mai simplu spus, cei care nu au o părere destul de bună despre 
ei şi sunt foarte toleranţi în privinţa constrângerilor financiare nu 
pot niciodată, realmente niciodată, să fie bogaţi. Așa cum am mai 
spus dintr-o lecţie pe care am învăţat-o de la tatăl meu cel bogat, 
„lumea va continua să vă controleze destinul“. Şi asta nu pentru 
că unii sunt mai duri decât alţi, ci pentru că un om anume nu are 
un control și o disciplină de sine. Cei lipsiţi de tărie sufletească 
devin adesea victimele celor care ştiu să se autodisciplineze. 

La cursurile pentru întreprinzători pe care le țin, le amintesc 
adesea celor prezenţi să nu se concentreze asupra produselor, 
asupra serviciilor sau asupra mărcii, ci asupra dezvoltării ca- 
lităuilor manageriale. Cele mai importante trei calități manageri- 
ale necesare demarării într-o afacere sunt: 


1. Managementul circuitului: financiar. 
2. Managementul oamenilor. 
3. Managementul timpului personal. 


Aş spune chiar că aceste trei calităţi de administrare se aplică 
tuturor, nu numai întreprinzătorilor. Ele contează în felul în 
care vă trăiţi viaţa ca indivizi sau ca parte dintr-o familie, dintr-o 
firmă, dintr-o organizaţie cu scopuri caritabile, dintr-un oraș 
sau dintr-un popor. 

Fiecare dintre aceste calităţi este sporită de capacitatea de 
stăpânire a autodisciplinei. Eu nu consider că ar fi o vorbă goală 
povestea cu „Plăteşte-te mai întâi pe tine“. 

„Plăteşte-te mai întâi pe tine“ este o expresie care a apărut 
prima dată în The Richest Man in Babylon (Cel mai bogat om din 
Babilon) de George Classen. S-au vândut milioane de exemplare. 
Dar în vreme ce milioane de oameni au repetat de bunăvoie 
această afirmaţie, foarte puţini sunt cei care i-au urmat sfatul. Așa 
cum spuneam, alfabetizarea financiară permite citirea cifrelor, iar 
cifrele spun câte o poveste. Dacă citesc declaraţia de venit a cuiva 
şi bilanţul său, îmi dau seama imediat dacă persoana respectivă a 
pus în practică ideea lui „Plăteşte-te mai întâi pe tine“. 

Un desen valorează cât o mie de cuvinte. Aşa încât să com- 
parăm iarăşi declaraţia de venituri a celor care se plătesc mai 
întâi pe ei cu a celor care n-o fac. 

Studiaţi aceste grafice şi veţi observa că există niște diferenţe. 
Din nou, ele se referă la înţelegerea circuitului financiar, care are 
la rândul său de spus o poveste. Mulţi oameni se uită la cifre, dar 
le scapă povestea. Dacă veţi reuși să înţelegeţi cu adevărat puterea 
circuitului financiar, vă veţi da seama curând ce este în neregulă 
la desenul de pe pagina următoare, sau de ce 90% dintre oameni 
muncesc din greu toată viaţa şi au nevoie de un sprijin din partea 
statului, cum ar fi banii de la Asigurările Sociale atunci când nu 
mai pot lucra. 

Vă daţi seama de ce? Graficul anterior reflectă faptele celui 
care alege să se plătească mai întâi pe sine. În fiecare lună alocă 
bani pentru coloana activelor înainte de a plăti cheltuielile 
lunare. Deşi milioane de oameni au citit cartea lui Classen și au 
înțeles ce înseamnă „Plăteşte-te mai întâi pe tine“, în realitate pe 
ei se plătesc la urmă. 

Deja aud reacţiile supărate ale celor care cred sincer că mai 
întâi trebuie să-ţi plătești facturile. Și îi aud pe acei „respon- 
sabili“, care îşi plătesc facturile la timp. Eu nu spun să fiți ires- 
ponsabili şi să nu vă plătiţi facturile. Eu spun doar să faceţi așa 
cum scrie în carte, şi anume „Plătiţi-vă pe voi mai întâi“. 

Graficul anterior este imaginea contabilă corectă a acestui pro- 
cedeu. Nicidecum o cale de urmat. 





Cineva care 

îi plăteşte 

pe toti ceilalți 

mai întâi — adesea 
nu mai rămâne 


Slujbă 
C) 


cu Impozite 


Soţia mea și cu mine am avut mulţi contabili, consilieri finan- 
ciari și bancheri care au avut probleme serioase cu felul în care 
trebuie abordată problema lui „Plăteşte-te pe tine mai întâi.“ 
Motivul este că acești specialiști în finanţe procedează asemeni 
maselor largi, adică se plătesc pe ei în ultimul rând. Îi plătesc pe 
toţi ceilalți mai întâi. 

Au existat multe luni în viața mea când din diverse motive 
circuitul financiar era mult mai lent decât nevoia de numerar 
pentru facturi. Am continuat să mă plătesc pe mine mai întâi. 
Contabilii mei au intrat în panică. „Or să vină după tine. Or să 
te bage cei de la Fisc în pușcărie.“ „N-o să mai obţii nici un fel 
de împrumuturi.“ „O să-ţi taie lumina.“ Am continuat să mă 
plătesc pe mine mai întâi. 

O să vă întrebaţi „De ce?“ Pentru că asta era de fapt povestea 
de bază din Cel mai bogat om din Babilon, puterea autodisci- 
plinei și puterea tăriei sufleteşti. „Iupeul“ este un termen mai 
puţin elegant. Așa cum mă învățase tatăl meu cel bogat încă din 
prima lună când am muncit pentru el, majoritatea se lasă împinși 

de la spate de lume. Vine câte un perceptor și spune: „Plăteştu, 
că de nu...“ Și plăteşti, dar nu te plătești pe tine. Un vânzător vă 
spune: „Nu-i nimic, trecem în cont.“ Agentul imobiliar vă 
spune: „Daţi-i bătaie — statul permite o reducere a impozitului 
pe casă.“ De fapt, despre asta vorbeşte cartea mai sus amintită. 
Să ai curajul să mergi împotriva curentului și să te îmbogăţeștu. 
Chiar dacă sunteţi curajoşi, atunci când e vorba de ban mulți 
oamenii devin neajutoraţi. 

Eu nu spun să fiţi iresponsabili. Mouvul pentru care nu am 
datorii pe cărțile de credit sau altfel de întârzieri de plată constă 
în faptul că vreau să mă plătesc pe mine mai întâi. Motivul pen- 
tru care încerc să îmi minimizez venitul este faptul că nu vreau 
să plătesc prea mult statului. De aceea cei care ați vizionat case- 
ta Secretele celor bogaţi ştiţi că venitul meu provine din coloana 
activelor, prin intermediul unei companii din Nevada. Dacă aș 
munci pentru bani, mi i-ar lua statul. 

Deși îmi plătesc facturile la sfârșit, sunt destul de abil din 
punct de vedere financiar ca să nu intru în situaţii grave. Nu-mi 
place să am datorii pentru ceea ce consum. De fapt, am pasive 
mai mari decât 99% din populaţie, dar nu plătesc pentru ele. 
Alţii plătesc pasivele mele. Ei se numesc chiriași. Regula nr. 1 
pentru a vă plăti pe voi mai întâi este să nu faceţi datorii. Chiar 
dacă îmi plătesc facturile, la sfârșit am grijă să să le amân doar pe 
cele neimportante. 

În al doilea rând, când ocazional nu am bani gheaţă, tot pe 
mine mă plătesc mai întâi. Creditorii şi statul n-au decât să pe 
cât vor. Chiar îmi place când devin duri. De ce? Pentru că de 
fapt aceştia îmi fac un serviciu. Sunt un motiv de inspirație și mă 
determină să fac în aşa fel încât să obţin mai mulți bani. Deci 
întâi mă plătesc pe mine, investesc banii și îi las pe creditori să 
facă scandal. De obicei, până la urmă, îi plătesc, chiar destul de 
repede. Şi eu și soţia mea avem credite excelente. Nu cedăm pre- 
siunilor, nu ne cheltuim economiile şi nici nu lichidăm din acţi- 
uni ca să ne plătim datoriile de la bonurile de consum. Acest 
lucru nu ar fi o dovadă de inteligenţă financiară. 

Deci, răspunsul este: 


1. Nu faceţi datorii prea mari pe care să fie nevoie să le plătiți 
apoi. Păstraţi cheltuielile la un nivel scăzut. Construiți-vă 

mai întâi activele. Abia după aceea cumpăraţi-vă o casă 
mare sau o maşină frumoasă. Nu e deloc inteligent să 
rămâneţi în „Cursa șobolanului“. 

2. Când nu mai aveţi bani pe care să-i puteţi rula, lăsaţi con- 
strângerile să se acumuleze și nu intrați în economii sau în 
investiţii. Folosiţi aceste constrângeri ca să vă inspire geniul 
financiar pentru a găsi noi căi de a câştiga mai mul bani și 
de a vă plăti apoi facturile. În felul acesta vă veţi spori 
capacitatea de a face bani, dar și inteligenţa financiară. 


Deşi de foarte multe ori am intrat în încurcături din punct de 
vedere financiar, mi-am pus mintea la contribuție pentru a 
obţine un venit mai mare, apărându-mi cu îndârjire acţiunile 
deja obţinute. Contabilul meu a făcut scandal și s-a ascuns, dar 
eu am rămas un soldat vajnic, apărându-mi Fortul Activelor. 

Oamenii săraci au obiceiuri proaste. Unul dintre cele mai des 
întâlnite obiceiuri proaste se numește cu naivitate „Intratul în 
economii“. Cei bogaţi știu că economiile se folosesc doar pen- 
tru a crea şi mai mulţi bani, și nu pentru a plăti facturile. 

Știu că pare dur, dar, așa cum spuneam, dacă nu sunteți duri 
în forul vostru interior, lumea vă va împinge care încotro. Dacă 
nu vă plac constrângerile financiare, găsiţi o formulă care să vă 
convină. Una ar fi reducerea cheltuielilor, depunerea banilor la 
Bancă, plata impozitelor pe venit înainte de termen, cumpărarea 
de fonduri mutuale şi perspectiva de a rămâne pentru totdeauna 
un oarecare. Numai că asta încalcă regula lu: „Plătește-te pe tine 
mai întâi“. 

Această regulă nu încurajează sacrificiul de sine sau absti- 
nenţa financiară. Nu înseamnă plătește-te mai întâi pe tine și 
apoi mori de foame. Viaţa e făcută ca să ne bucurăm de ea. Dacă 
veţi apela la geniul vostru financiar, veți profita de toate avanta- 
jele vieţii, vă veţi îmbogăţi și vă veţi plăti facturile fără a vă sa- 
crifica stilul de viaţă. Asta este inteligenţa financiară. 


6. PLĂTIŢI-VĂ BINE BROKERII. Ppterea unui sfat bun. 
Adesea, văd diverşi oameni care pun în faţa casei lor câte o 
pancartă pe care scrie „Pentru vânzare, adresaţi-vă propri- 
etarului“. Sau văd la televizor tot mai des o mulțime de 
oameni care susţin că sunt „brokeri cu reducere“. 

Tatăl meu cel bogat m-a învăţat să procedez exact invers. El 
credea că experții trebuie bine plătiţi ş și am aplicat la rândul meu 
această politică. În prezent, am avocaţi, contabili, agenți imobi- 
liari şi agenţi de bursă costisitori. De ce? Pentru că dacă, numai 
dacă, oamenii sunt experţi, înseamnă că serviciile pe care le 
prestează merită banii. Cu cât câștigă ei mai mult, cu atât câștig 
şi eu mai mult. 

Trăim în Epoca Informațională. Informaţia este nepreţuită. 
Un bun broker trebuie nu numai să vă furnizeze informaţii, ci 
şi să vă înveţe multe. Am câţiva brokeri dispuși să facă asta pen- 
tru mine. Unii m-au învăţat când aveam puţini bani sau deloc, şi 
încă mai lucrăm şi acum împreună. 

Când plătesc un broker, este o nimica toată în comparație cu 
banii pe care îi fac datorită informaţiilor primite de la el. Îmi 
place când agentul imobiliar sau cel de bursă câştigă o grămadă 
de bani, pentru că asta înseamnă de obicei că şi eu câştig o 
mulțime de bani. 

În plus, un bun broker îmi protejează timpul care mi-ar fi 
necesar să fac aceşti bani — ca atunci când am cumpărat un teren 
viran pe 9 000 de dolari şi l-am vândut imediat pe 25 000 ca 
să-mi pot cumpăra mai repede un Porsche. Brokerul este ochiul 
și urechea voastră în raport cu cursul pieţei. Ei sunt acolo zi de 
zi, deci nu trebuie să fiu și eu. Prefer să joc golf în acest timp. 

De asemenea, cei care vând chiar ei casele, probabil că nu pun 
prea mult preţ pe timpul lor. De ce să vreau să economisesc câți- 
va dolari când aș putea folosi timpul ăsta ca să fac mai mul bani 
sau ca să-l petrec în mod plăcut? Ceea ce mi se pare ciudat este 
că mulți oameni săraci sau din clasa mijlocie dau bacșișuri mari 
la restaurant, între 15 şi 20%, chiar când sunt prost serviţi, în 
schimb nu se îndură să dea între 3 şi 7 procente pentru un 
broker. Le place să dea bacșişuri care intră în coloana cheltu- 
ielilor și să se scumpească la cei pe care i-ar putea socoti în 
coloana activelor. Acesta nu este un gest financiar inteligent. 

Nu toţi brokerii sunt la fel. Din păcate, mulți dintre ei sunt 
doar simpli vânzători. Cel mai rău este în cazul agenţilor imobi- 
liari. Ei vând, dar personal nu au proprietăți sau au foarte puține. 
E o diferenţă enormă între un broker care vinde case şi unul care 

vinde investiții. Același lucru este valabil pentru brokerii care 
vând acțiuni, obligaţiuni, fonduri mutuale și asigurări şi îşi spun 
experți financiari. Astea sunt basme. Săruţi o mulțime de broscoi 
până să apară un prinţ. Vorba aceea: „Nu întrebaţi niciodată un 
vânzător de enciclopedii dacă aveţi nevoie de o informaţie dintr-o 
enciclopedie.“ 

Când ntervievez un expert plătit pentru a-l angaja, mai întâi îl 
întreb ce proprietăţi are sau ce acţiuni și care este procentul pe care 
îl plătește în impozite. Același lucru este valabil şi pentru avocatul 
care se ocupă de plata impozitelor, dar şi pentru contabil. Am o 
contabilă care își vede de afacerea ei. Meseria ei este să țină 
socotelile, dar afacerea e: este în domeniul imobiliar. Am avut un 
contabil care avea o afacere mică, dar nu avea proprietăți imobi- 
liare. L-am schimbat pentru că nu ne plăcea același tip de afaceri. 
Găsiţi-vă un broker care să pună la suflet interesele voastre. Mulţi 
brokeri își vor petrece vremea educându-vă, şi astfel pot deveni cel 
mai bun activ pe care îl veţi întâlni vreodată. Fiţi corecți, ṣi majori- 
tatea vor fi la rândul lor corecți. Dacă nu vă gândiţi tot timpul 
decât cum să-i reduceţi comisioanele, de ce ar mai fi oare interesaţi 
să rămână în preajma voastră? E o logică elementară. 

Așa cum vă spuneam și mai înainte, una dintre calităţile 
administrative o reprezintă felul în care vă descurcaţi cu 
oamenii. Mulți nu știu decât să dirijeze oamenii pe care-i văd 
mai inteligenți și mai stăpâni pe un domeniu ca pe niște subor- 
donați la muncă. Mulţi manageri medii rămân medii și nu 
reuşesc să fie avansați pentru că știu să se poarte cu subalternii 
lor, dar nu știu să se poarte cu şefii lor. Marele talent este să vă 
descurcaţi și să-i plătiţi bine pe cei care sunt mai deştepţi decât 
voi în anumite domenii specifice. De aceea companiile au un 
comitet director. Ar trebui şi voi să aveţi. Asta este adevărata 
inteligenţă financiară. 


7. FIŢI „DARNIC PRECUM UN INDIAN“. Puterea de a 
obține ceva din nimic. Când primii coloniști au venit în 
America, au fost surprinși de un obicei specific indienilor 
de aici. Dacă unui colonist îi era frig, indianul îi dădea o 
pătură. Crezând că este vorba de un dar, colonistul se 
simţea jignit atunci când indianul i-o cerea înapoi. 

Indienii, la rândul lor, se supărau atunci când își dădeau 
seama că indivizii veniţi pe meleagurile lor ar fi vrut să nu le mai 
dea pătura înapoi. De aici vine expresia de „darnic ca un indi- 
an“. E, de fapt, o simplă neînțelegere între două culturi diferite. 

În această lume a „coloanei activelor“, pentru a vă îmbogăți 
este vital să fiți darnici ca indienii. Prima întrebare a investi- 
torului sofisticat este: „Cât de repede îmi pot recupera banii?“ 
De asemenea, vrea să ştie cu ce se alege, adică lui ce-i rămâne. De 
aceea ceea ce se numeşte ROI — Return Of and On Investment 
(profitul la investiţii) — este atât de important. 

De exemplu, am găsit un mic apartament la câteva străzi de 
unde locuiam ce fusese prescris în urma unei ipoteci. Banca 
dorea 60 000 de dolari şi eu am licitat 50 000, bani pe care i-au 
acceptat pur și simplu pentru că am însoţit oferta cu un cec de 
50 000 de dolari. Au înţeles că era ceva serios. Mulţi investitori 
mă vor întreba dacă nu cumva îmi blochez prea mulți bani în 
felul acesta. Nu era mai bine să obţin un împrumut? În acest 
caz, răspunsul meu este nu. Compania mea de investiţii îl 
foloseşte actualmente ca un apartament de închiriat pentru 
lunile de iarnă, când în Arizona vin „păsările călătoare“ şi chiria 
este de 2 500 de dolari pe lună, vreme de patru luni pe an. În 
afara sezonului se închiriază doar cu 1 000 de dolari pe lună. 
Cam în trei ani, mi-am recuperat banii. Acum deţin acest bun 
care îmi pompează bani lună de lună. 

Acelaşi lucru se poate face şi cu acţiunile. Agentul meu de 
bursă mă sună frecvent şi-mi recomandă să mut o sumă impor- 
tantă de bani într-un anumit lot de acțiuni ale unei companii 
care urmează să facă o mişcare ce va determina creşterea prețu- 
lui acțiunilor, cum ar fi, de exemplu, anunțarea unui nou pro- 
dus. Îmi mut banii acolo o săptămână sau o lună, până îmi cresc 
acţiunile. Apoi îmi retrag suma iniţială şi nu mă mai interesează 
fluctuațiile de pe piaţă, pentru că banii investiţi i-am recuperat 
şi se pot folosi în alte active. Banii mei intră și ies şi obțin prac- 
tic nişte bunuri gratuit. 

Adevărul este că uneori am pierdut bani cu acest sistem. Dar 
întotdeauna nu mă joc decât cu banii pe care îmi pot permite să-i 
pierd. Pot spune că dintr-o medie de zece investiții dau lovitura 

cu două sau trei, cinci sau şase stau pe loc și pierd două sau trei. 
Îmi limitez însă pierderile doar la banii pe care îi deţin în 
momentul respectiv. 

Cei care urăsc riscurile își bagă banii în bancă. Pe termen lung, 
economiile sunt mai bune decât nimic. Dar durează să vă recupe- 
raţi banii și în majoritatea cazurilor, nu obţineţi nimic pe gratis. Pe 
vremuri te mai alegeai cu ceva, dar acum rareori se mai întâmplă. 

În cazul fiecăreia dintre investiţiile mele trebuie să existe un 
câştig, ceva pe gratis, un apartament, o mică magazie, o bucată 
de teren, o casă, niște acţiuni sau nişte birouri pe gratis. Riscurile 
trebuie să fie limitate sau, în general, să se pornească de la 
această idee. Există cărți dedicate exclusiv acestui subiect, pe 
care nu-l voi aprofunda aici. Ray Kroc, celebru pentru 
McDonald's, a vândut francize de hamburgheri nu pentru că i-ar 
fi plăcut hamburgherii, ci pentru că dorea să obțină gratuit 
terenurile pe care se aflau aceste francize. 

Deci, investitorii inteligenţi trebuie să se concentreze mai 
mult asupra profitului la investiţii; există niște active pe care le 
puteți obține gratuit odată ce vă recuperaţi banii. Asta înseamnă 
inteligenţă financiară. 


8. ACTIVELE DUC LA CUMPĂRAREA OBIECTELOR 
DE LUX. Puterea concentrării. Copilul unui prieten își 
luase prostul obicei de-a spânzura toţi banii pe care-i avea. 
Când a împlinit 16 ani, evident că și-a dorit propria 
mașină. Justificarea era: „Toţi părinţii prietenilor mei le-au 
luat copiilor câte o mașină.“ Copilul a vrut să intre în 
economiile lui și să le folosească pentru un avans. Atunci 
m-a chemat tatăl lui. 


„Crezi că ar trebui să-l las s-o facă? Sau să procedez ca alți 
părinți şi să-i cumpăr eu mașina?“ 

Eu am răspuns: „Asta ar destinde atmosfera pe termen scurt, 
dar cu ce se va alege el ca lecţie de viaţă pe termen lung? Oare 
nu ar trebui să foloseşti această dorință a băiatului de a avea pro- 
pria lui maşină pentru a-l învăța ceva ?“ Dintr-odată s-au aprins 
luminile și el s-a grăbit spre casă. 

Două luni mai târziu, m-am întâlnit din nou cu prietenul 
meu. „Şi-a luat băiatul tău maşina cea nouă?“, am întrebat. 

„Nu. Dar i-am dat 3 000 de dolari pentru mașină. I-am spus 
să folosească banii mei în loc să intre în cei de studii.“ 

„Foarte generos din partea ta“, am spus. 

„Nu chiar. Exista un impediment în obţinerea banilor. Ți-am 
urmat sfatul și am profitat de puternica lui dorinţă de a-şi 
cumpăra mașină spre a-l învăţa ceva în plus.“ 

„Și care era obstacolul?“ am întrebat. 

„Trebuia să mai jucăm odată o partidă de CASHFLOW. Am 
jucat și am avut o lungă discuție despre cum pot fi folosiți banii 
în mod înțelept. I-am fäcut abonament la Wall Street Journal și 
am mai luat câteva cărți despre bursă.“ 

Și apoi am întrebat: „Care era ideea?“ 

„I-am spus că-i dau cei 3 000 de dolari, dar cu ăștia nu putea 
să-şi cumpere direct o mașină. Îi putea folosi ca să achiziţioneze 
şi să negocieze acţiuni, să-și găsească propriul agent și după ce 
va face 6 000 de dolari din cei 3 000, acei bani îi vor aparţine 
pentru maşină, iar cei 3 000 vor intra în fondul de studii.“ 

„Și care a fost rezultatul ?“ am întrebat. 

„A avut noroc la prima negociere, dar câteva zile mai târziu 
a pierdut tot ce a câștigat. După care a început să prindă gustul. 
În prezent, încă mai are o pierdere de 2 000 de dolari, dar intere- 
sul este crescând. A citit toate cărțile pe care i le-am cumpărat şi 
şi-a mai cumpărat și altele. Devorează Wa/l Street Journal, caută 
indicii și acum se uită la CNBC în loc de MTV. I-au mai rămas 
doar 1 000 de dolari, dar i-a crescut interesul și a și învăţat ceva 
din asta. E] ştie că dacă pierde banii, în următorii doi ani va 
merge pe jos, fără maşină. Dar nu pare să-i pese. Aproape că nu-l 
mai interesează mașina, pentru că jocul acesta i se pare mult mai 
amuzant.“ 

„ŞI ce se întâmplă dacă pierde toți banii ?“, am întrebat. 

„Om trăi şi om vedea. Prefer să piardă totul acum decât când 
va fi de vârsta noastră şi ar avea mult mai mult de pierdut. Și 
apoi, aceşti 3 000 de dolari sunt banii cel mai bine investi în 
educaţia sa. Ceea ce învaţă acum îi va servi O viaţă şi pare că 
dintr-odată dovedeşte un cu totul alt respect faţă de puterea 
banilor. Cred că a încetat să îi mai spânzure.“ 

Așa cum spuneam şi la punctul 5, când cineva nu este în stare 
să se autodisciplineze, este mai bine să nu încerce să se 
îmbogăţească. Pentru că dacă procesul de dezvoltare a circuitu- 
lu: financiar din coloana activelor este simplu în teorie, e greu să 
se ajungă la o tărie sufletească în privinţa direcţionării banilor. 
Din pricina tentaţiilor din afară e mult mai ușor ca în ziua de azi, 
în această lume a bunurilor de consum, să sară în aer coloana 
cheltuielilor. Din cauza lipsei de tărie sufletească banii se scurg 
printre degete. Acesta este motivul sărăciei şi al problemelor 
financiare. Am să dau și un exemplu în cifre referitor. la 
inteligenţa financiară, care se referă în acest caz la capacitatea de 
a direcţiona banii spre a face mai mulţi bani. 

Dacă dăm la 100 de persoane 10 000 de dolari la începutul 
anului, după părerea mea, la sfârşitul anului: 


e 80 nu vor mal avea nimic. De fapt, mulți dintre ei chiar vor 
avea datorii mai mari, pentru că din banii ăștia au plătit un 
avans la o mașină nouă, la un frigider, la un televizor, la un 
video sau pentru o vacanță. 

e 16 vor spori cei 10 000 de dolari cu între 5 şi 10 procente. 

e 4 vor ajunge la 20 000 de dolari sau chiar la câteva milioane. 


Mergem la şcoală ca să învăţăm o meserie şi ca să muncim 
pentru bani. După părerea mea, este important și să învăţăm 
cum să punem banii să muncească pentru noi. Îmi plac obiectele 
de lux, așa cum le plac tuturor. Diferenţa este că unii își cumpără 
aceste obiecte de lux pe datorie. Aceasta este capcana, dacă vreți 
să procedaţi asemeni maselor. Când am vrut să-mi cumpăr un 
Porsche, cel mai simplu ar fi fost să-mi sun bancherul și să obţin 
un împrumut. În loc să mă concentrez asupra coloanei cheltuie- 
lilor, eu m-am concentrat asupra coloanei activelor. 

De obicei, mă folosesc de această dorință de a achiziţiona 
diverse lucruri spre a mă inspira și a mă motiva la nivelul geniu- 
lui meu financiar în investiţii. 

În prezent, mult prea adesea ne concentrăm asupra împru- 
muturilor necesare obținerii lucrurilor pe care ni le dorim, în loc 
să facem bani. Pe termen scurt, e mai simplu cu împrumutul, dar 
e mai greu pe termen lung. Este un obicei prost, pe care ni l-am 
format ca persoane și ca popor. Nu uitaţi că adesea o cale sim- 

plă devine dificilă, iar o cale dificilă de multe ori devine simplă. 
Cu cât reușiți să vă formaţi mai devreme și să-i formaţi și pe cei 
dragi să stăpânească banii, cu atât vă va fi mai bine. Banii sunt o 
forță foarte puternică. Din păcate, oamenii folosesc această forță 
a banilor împotriva lor. Dacă inteligenţa voastră financiară este 
una scăzută, banii or să vă scape printre degete. Fi vor fi mai 
isteţi decât voi. Dacă banii sunt mai deştepţi decât voi, veţi 
munci pentru ei toată viaţa. 

Pentru a stăpâni banii, trebuie să fiți mai deştepţi decât ei. 
Atunci banii or să vă dea ascultare, or să vi se supună. În loc să 
deveniți sclavii lor, veţi deveni stăpânii lor. Asta înseamnă 
inteligenţă financiară. 


9. NEVOIA DE EROI. Prterea mitului. Când eram copil, îi 
admiram foarte tare pe Willie Mays, Hank Aaron, Yogi 
Berra. Ei erau eroii mei. Eram puști, jucam în Liga Mică de 
baseball şi doream să fiu ca ei. Colecţionam imagini ale lor. 
Voiam să știu absolut totul despre ei. Știam tot felul de 
detalii tehnice, cât erau plătiţi și cum au ajuns într-o echipă 
de vârf. Voiam să ştiu totul pentru că voiam să fiu ca ei. 


Pe la 9-10 ani, de fiecare dată când jucam, mă credeam Yogi 
sau Hank. Aceasta este una dintre cele mai eficiente căi de a 
învăţa, dar pe care n-o mai folosim când devenim adulţi. Nu mai 
avem eroi. Ne pierdem inocenţa. 

Astăzi, mă uit la puștii care joacă baschet nu departe de casa 
mea. Ei nu mai sunt niște Johnny mici. Ei devin Michael Jordan, 
Sir Charles sau Clide. Copiindu-și sau luându-și drept exemplu 
aceşti eroi, învaţă cu adevărat. Tocmai de aceea atunci când cade 
în dizgrație cineva precum O. ]. Simpson, protestul este așa de 
zgomotos. 

Nu e vorba doar de procesul de la tribunal. Se pierde un 
erou. O persoană cu care unii au copilărit în gând, l-au privit cu 
admiraţie şi ar fi vrut să fie ca el. Dintr-odată, trebuie să ne 
descotorosim de persoana respectivă. 

Când am mai crescut, alţii au devenit eroii mei. Din lumea 
golfului, cum ar fi Peter Jacobsen, Fred Couples şi Tiger 
Woods. Le copiam mişcările şi făceam tot posibilul să citesc cât 
mai multe despre ei. Mai am și alţi eroi, precum Donald Trump, 

Warren Buffett, Peter Lynch, George Soros şi Jim Rogers. La 
maturitate, știu tot atât de multe despre ei pe cât ştiam despre 
eroii mei jucători de baseball. Urmăresc cu atenţie în ce 
investeşte Warren Buffett şi citesc tot ce pot despre perspectiva 
sa asupra pieţei. Am citit cartea lui Peter Lynch pentru a 
înţelege cum să aleg acţiunile. Și am citit despre Donald Trump, 
încercând să aflu cum negociază și cum își ţine afacerile. 

Tot așa cum parcă nu eram eu atunci când jucam baseball în 
copilărie, când sunt la bursă sau negociez un contract acţionez 
fără să-mi dau seama cu aplombul lui Trump. Sau când analizez 
o tendinţă, parcă aș fi Peter Lynch. Având aceste modele, ne ali- 
mentăm dintr-o sursă enormă de geniu pur. Dar eroii nu doar 
ne inspiră, ei fac ca lucrurile să pară mai simple. Și asta ne 
convinge că ne dorim să fim exact ca ei. „Dacă ei pot, pot şi eu.“ 

Prea multă lume vorbeşte de investiţii ca despre ceva foarte 
greu. Mai bine găsiţi-vă eroi care să vă uşureze situaţia. 


10. ÎNVĂŢAŢI-I ȘI PE ALȚII ȘI VEŢI FI RĂSPLĂTIŢI. 
Puterea de a dărui. Ambii mei taţi erau profesori. Tatăl 
meu bogat m-a învăţat o lecţie care m-a călăuzit toată 
viaţa, şi anume că trebuie să fii darnic sau generos. Tatăl 
meu cu școală m-a învăţat să folosesc timpul și 
cunoștințele dobândite, dar aproape niciodată nu mi-a 
dat bani. Cum spuneam, el zicea că îmi va da atunci când 
va avea ceva în plus. Şi, bineînţeles, rareori se întâmpla să 
aibă ceva în plus. 


Tatăl meu bogat mi-a dat şi bani şi educaţie. El credea cu tărie 
în schimb. „Dacă vrei ceva trebuie mai întâi să dai ceva“, spunea 
el mereu. Când stătea prost cu banii, dădea bani la biserică sau 
în scopuri caritabile. 

Dacă ar fi să aleg o unică idee cu care aș vrea să rămâneţi, 
aceasta ar fi. De câte ori simţiţi că „vă lipseşte“ sau „aveţi nevoie“ 
de ceva, mai întâi daţi ceea ce doriţi şi veţi primi înapoi însutit. 
Acest lucru este valabil pentru bani, zâmbete, iubire şi prietenie. 
Ştiu că acesta este ultimul lucru pe care vrea cineva să îl facă, dar 
pentru mine a fost valabil de fiecare dată. Cred în principiul reci- 
procității și dau ceea ce vreau. Vreau bani, dau bani. Și îmi vin 
însutit. Vreau să vând, ajut pe cineva să vândă ceva şi reuşesc să 

vând şi eu. Vreau contracte, ajut pe cineva să obțină nişte con- 
tracte şi ca prin farmec contractele vin singure la mine. Cu mulți 
ani în urmă, am auzit o vorbă care spunea așa: „Dumnezeu nu 
are nevoie să primească, dar oamenii trebuie să dea.“ 

Tatăl meu cel bogat spunea deseori: „Oamenu săraci sunt 
mai hrăpăreţi decât cei bogaţi.“ Și el explica așa: o persoană 
bogată procură ceea ce își doresc alții. De-a lungul vieții, în toți 
acești ani, de câte ori am avut nevoie sau am fost în criză de bani 
sau de ajutor, am stabilit bine ce-mi doresc de fapt $ şi am hotărât 
să ofer mai întâi. De câte ori am dat, totul mi s-a întors înapoi. 

Asta îmi aminteşte de o poveste despre un tip care stătea cu 
niște lemne de foc în braţe într-o noapte geroasă și țipa la soba 
lui: „Când o să-mi dai ceva căldură o să bag niște lemne pe foc.“ 
Când e vorba de bani, de iubire, de fericire, de vânzări și de con- 
tracte trebuie doar să ne amintim că mai întâi trebuie să dăruim 
ceea ce dorim şi o să fim răsplătiți însutit. Uneori doar cât m-am 
gândit la ceea ce vreau și cum am să dau la rândul meu altcuiva 
și m-am şi ales cu o grămadă de daruri. De câte ori simt că 
oamenii nu-mi zâmbesc, încep eu să zâmbesc, dând bună ziua, 
şi ca prin minune toată lumea îmi zâmbeşte în jurul meu. Este 
adevărat că lumea nu este în fapt decât o oglindă a fiecăruia. 

De aceea spun: „Învățaţi-i -i şi pe alţii și veţi fi răsplătiți.“ Am 
descoperit că pe măsură ce îi învăţ pe alții din tot sufletul, ŞI eu 
învăţ mai mult. Dacă vreţi să aflaţi mai multe despre bani, învăța- 
ți-i pe alții mai întâi. Și o ploaie de idei noi și de răsplăţi vă vor 
cuprinde. Au fost momente când am dat și n-am primit nimic 
înapoi sau n-am primit ceea ce doream. Privind însă mai atent și 
făcând o introspecţie sufletească, am constatat că în acele momente 
ofeream pentru a mi se oferi în loc de a da de dragul de a da. 

Tatăl meu îi învăţa pe profesori şi a devenit un maestru al lor. 
Tatăl meu cel bogat îi învăţa pe tineri cum face el afaceri. Privind 
retrospectiv, îmi dau seama că generozitatea lor faţă de ceea ce 
știau i-a făcut să fie mai deștepți. Există pe lumea asta puteri mult 
mai mari decât noi. Putem ajunge acolo singuri, dar este mai ușor 
cu ajutorul acestor puteri. Tot ceea ce trebuie este să fiți generoși 
cu ceea ce aveţi, și aceste puteri vor fi generoase cu voi. 


CAPITOLUL 10 


Mai vrei să fii bogat? 
lată ce ai de făcut 


Mulţi oameni s-ar putea să fie nemulţumiţi de cei zece pași ai 
mei. I-ar putea considera mai curând o filozofie decât o practică. 
Eu consider că înţelegerea filozofiei este la fel de importantă ca 
și înțelegerea practicii. Sunt mulți oameni care vor să facă în loc 
să gândească, dar sunt și oameni care vor să gândească, nu să facă. 
Aş spune că eu fac parte din ambele categorii. Îmi plac ideile noi 
şi îmi place şi să le aplic în practică. 

Pentru cei care vor „să facă“, iată cum ar putea ei începe. Am 
să vă împărtășesc câteva dintre lucrurile pe care le fac la rândul 
meu, dar vi le voi spune sub o formă prescurtată. 


e Nu mai faceţi ceea ce faceţi. Cu alte cuvinte, luaţi-vă o 
pauză şi lămuriţi-vă ce funcționează și ce nu. Definiţia ne- 
buniei este să faci mereu același lucru așteptând rezultate 
diferite. Nu mai faceţi ceea ce nu merge şi căutaţi ceva nou 
de făcut. 

e Căutaţi idei noi. Pentru noi idei de investiţii merg prin 
librării și caut cărți despre subiecte diferite și unice. Eu le 
spun formule. Cumpăr cărți cu formule despre care nu ştiu 
nimic. De exemplu, am găsit într-o librărie cartea lui Joel 

Moskovitz: The 16 Percent Solution (Soluţia celor 16 pro- 
cente). Am cumpărat-o şi am citit-o. 


TRECEŢI LA FAPTE! Joia următoare am făcut exact ca în 
carte, pas cu pas. Am făcut la fel și cu găsirea proprietăților imo- 
biliare ieftine la birouri de avocaţi şi la bănci. Mulţi nu trec la 
fapte sau se lasă convinși de către cineva să renunţe la noua for- 
mulă pe care tocmai au învăţat-o. Un vecin chiar mi-a explicat 
de ce nu funcţionează ideea celor 16 procente. Nu i-am dat 
ascultare pentru că eu n-o încercasem niciodată. 


e Mai întâi găsiţi-i pe cel care au făcut ceea ce vreţi să faceţi. 
“Invitaţi-i în oraș la masă, rugaţi-i să vă destăinuie secretele 
sau micile şiretlicuri ale afacerii. Cât priveşte certificatele 
cu 16 procente, am mers la un birou de impozite şi am cău- 
tat O angajată guvernamentală care lucrează acolo. Am aflat 
că şi ea investise în acest sistem. Imediat am invitat-o la 
masă. A fost foarte încântată să-mi povestească tot ceea ce 
știa şi cum a procedat. După prânz mi-a arătat toată după- 
amiaza cum a aplicat sistemul. Până a doua zi, am găsit cu 
ajutorul ei două proprietăţi și de atunci câștig o dobândă de 
16 la sută. Mi-a luat o zi să citesc cartea, o zi să trec la fapte, 
o oră prânzul şi o zi ca să achiziţionez două afaceri pe cinste. 

e Urmaţi cursuri și cumpăraţi casete. Mereu caut prin ziare 

cursuri noi şi interesante. Multe sunt gratuite sau costă 
foarte puţin. Particip însă şi la seminarii costisitoare atunci 
când se discută un subiect pe care doresc neapărat să-l 
învăţ. Sunt bogat și liber. Nu mai am nevoie de o slujbă 
datorită cursurilor pe care le-am urmat. Am prieteni care 
nu au urmat aceste cursuri și mi-au spus că îmi irosesc 
banii, dar ei au rămas în aceeași slujbă. 

e Faceți cât mai multe oferte. Când doresc să investesc în pro- 
prietăţi imobiliare, vizitez mai multe proprietăți și în final 
scriu o ofertă. Nu știți ce înseamnă „oferta ideală“ ? Să știți 
că nici eu nu ştiu. Asta este treaba agenţilor mei imobiliari. 
Ei fac ofertele. Eu muncesc cât mai puțin. 

O prietenă m-a rugat să îi arăt cum să-și cumpere o casă cu 
mai multe apartamente, astfel încât într-o sâmbătă ea, agentul ei 
și cu mine am vizitat niște case cu câte șase apartamente. Patru 
erau jalnice, dar două erau bune. Am propus să facem oferte 
pentru toate șase, dând jumătate din ceea ce ceruseră propri- 
etarii. Ea și agentul ei erau să moară de inimă. Li s-a părut tare 
grosolan, socotind că e o jignire adusă celor care vând, dar de 
fapt cred că agentul respectiv nu voia să se omoare muncind. 
Aşa că n-au făcut nimic și au continuat să caute o afacere mai 
rentabilă. 

Nu s-au făcut nici un fel de oferte, şi persoana încă mai caută 
afacerea „ideală“ la preţul ideal. Ei bine, n-aveţi cum să știți care 
este preţul ideal până ce nu există cealaltă parte cu care să 
încheiaţi afacerea. Majoritatea vânzătorilor la rândul lor cer prea 
mult. Rareori se întâmplă ca cineva care vinde să ceară un preţ 
mai mic decât ar face afacerea. 

Morala întâmplării este următoarea: Faceţi oferte. Cei care 
nu sunt investitori nu cunosc sentimentul de a încerca să vinzi 
ceva. Am o proprietate imobiliară pe care încerc s-o vând de 
luni de zile. Aș fi acceptat orice. Nu mi-ar fi păsat cât de mic e 
preţul. Mă mulţumeam și cu zece porci. Nu atât din pricina 
ofertei, ci pentru că pur şi simplu, în sfârșit, cineva se arăta 
interesat. Poate că aș fi făcut un schimb cu cineva de la o fermă 
de porci. Astea sunt regulile jocului. Să cumperi și să vinzi e 
amuzant, nu uitaţi asta. E nostim şi e doar un joc. Faceţi oferte. 
S-ar putea ca cineva să spună „da“. 

Întotdeauna fac oferte cu portiţe de scăpare. În imobiliar fac 
oferte la care adaug: „Afacerea trebuie aprobată și de partenerul 
meu.“ Nu specific niciodată cine este acest partener de afaceri. 
Mulţi nu știu că partenerul este pisica mea. Dacă acceptă oferta 
și nu vreau să fac afacerea sun acasă şi vorbesc cu pisica. Fac 
această afirmaţie absurdă pentru a ilustra cât de extraordinar de 
simplu este acest joc. Multă lume se complică prea tare și 
lucrurile sunt luate prea în serios. 

Găsirea contractului ideal, a afacerii ideale, a oamenilor ide- 
ali, a investitorilor ideali sau orice altceva este ca atunci când îţi 
cauţi un partener de suflet. Trebuie să mergeţi la faţa locului și 

să vorbiți cu cât mai multă lume, să faceţi multe oferte, con- 
traoferte, să negociaţi, să refuzaţi și să acceptaţi. Cunosc mulți 
celibatari care stau acasă și așteaptă să sune telefonul, dar în caz 
că nu sunteţi Cindy Crawford sau Tom Cruise, cred că e mai 
bine să ieşiţi din casă măcar cât să mergeţi la cumpărături. 
Căutaţi, oferiţi, refuzaţi, negociaţi şi acceptaţi, căci acestea sunt 
părțile componente ale procesului oricărui lucru care se întâm- 
plă în viaţă. 


e Faceţi jogging, plimbaţi-vă sau mergeţi cu mașina în aceeași 
zonă odată pe lună vreme de zece minute. Cele mai bune 
investiţii în afaceri imobiliare le-am găsit în timp ce făceam 
jogging. Voi alerga în același cartier vreme de un an. De fapt 
caut o schimbare. Pentru ca o afacere să fie profitabilă tre- 
buie să cuprindă două elemente: să fie un chilipir și să fie o 
schimbare. Sunt o mulțime de chilipiruri, dar schimbarea 
este cea care transformă chilipirul într-o ocazie profitabilă. 
Deci când fac jogging, îl fac în cartierul în care doresc să 
investesc. Prin repetiţie, observ niște mici diferenţe. Îmi dau 
seama că există proprietăţi puse în vânzare de mult. Deci cel 
care vinde va fi mai disponibil pentru o afacere. Mă uit după 
camioane de mutat mobila, stau și vorbesc cu șoferii, discut 
cu poștaşii, nici nu vă puteți da seama câte informaţii puteţi 
obține astfel despre o anumită zonă. 


Găsesc o zonă proastă, mai ales o zonă în care știrile de la 
televizor alungă pe toată lumea de acolo. Merg uneori şi un an 
așteptând un semn de schimbare în bine. Discut cu detailiștii, 
mai ales cu cei nou-veniţi, și aflu de ce s-au mutat acolo. Sunt 
suficiente câteva minute pe lună și o fac în timp ce am o altă 
ocupaţie, cum ar fi puţină mișcare sau mersul la un magazin. 


e În privința acțiunilor, îmi place cartea lui Peter Lynch, 
Beating the Streets (Bătutul străzilor), în special pentru 
formula sa în privinţa alegerii acţiunilor a căror valoare va 
crește. Am descoperit că principiile descoperirii valorii 
sunt aceleași, indiferent dacă este vorba de proprietăți imo- 
biliare, acţiuni, fonduri mutuale, noi firme, un nou animal 

de casă, o nouă locuinţă, un nou partener de viaţă sau un 
detergent la un preţ care este un adevărat chilipir. 


Sistemul este întotdeauna acelaşi. Trebuie să știți exact ceea 
ce căutaţi și apoi să porniţi la treabă! 


e De ce consumatorii vor fi întotdeauna săraci. De câte ori 
apar nişte vânzări cu preț redus într-un supermagazin, să 
zicem la hârtie igienică, consumatorul dă fuga și își face o 
rezervă. Când sunt vânzări cu preţ redus la acţiuni, ceea ce 
cel mai adesea se numeşte o cădere sau o corecție, con- 
sumatorul fuge de acolo. Când la supermagazin cresc 
preţurile, consumatorul cumpără din altă parte. Când cresc 
preţurile pe piaţa de acţiuni, atunci consumatorul începe să 
cumpere. 


e Căutați unde trebuie. Un vecin și-a cumpărat un aparta- 
ment cu 100 000 de dolari. Eu am cumpărat unul identic, 
alături de al lui, cu 50 000 de dolari. Îmi spune că el așteap- 
tă să crească preţurile. Îi explic că profitul se face când 
cumperi, nu când vinzi. El a cumpărat prin intermediul 
unui adevărat agent imobiliar, dar care nu deţine propri- 
etăţi. Eu am cumpărat de la departamentul de ipoteci nerăs- 
cumpărabile al unei bănci. Am plătit 500 de dolari pentru 
un curs unde am învăţat să procedez astfel. Vecinul meu 
mi-a spus că 500 de dolari investiţi într-un curs cu acest 
subiect e ceva mult prea costisitor. Mi-a spus că nu-și poate 
permite și că n-are nici timp. Așa încât așteaptă să crească 
preţurile. 

e Întâi caut pe cineva care vrea să cumpere și apoi caut pe 
cineva care vrea să vândă. Un prieten căuta un anumit 
teren. Avea banii, dar n-avea timp. Am găsit o bucată de 
teren mai mare decât ceea ce voia el să cumpere. L-am 
arvunit, mi-am sunat prietenul și el a acceptat să ia o 
bucată. I-am vândut acea bucată, după care am cumpărat 
terenul. Am obţinut restul de teren gratuit. Morala acestei 
întâmplări: Cumpăraţi plăcinta şi tătați-o bucăţi. Lumea în 
general caută ceea ce-şi poate permite, adică bucăți mai 

mici. Ei cumpără doar o bucată de plăcintă, dar sfârșesc 
prin a plăti mai mult pentru mai puţin. Marile afaceri nu 
sunt pentru cei care nu au anvergură în gândire. Dacă vreți 
să vă îmbogăţiţi, gândiţi în stil mare. 


Cei care vând cu amănuntul fac reduceri la cantităţile mari, 
pur şi simplu pentru că cei mai mulţi oameni de afaceri ţin la cei 
care cheltuiesc în stil mare. Deci chiar dacă nu aveţi prea mulți 
bani, puteţi gândi în stil mare. Cum compania mea urma să 
achiziționeze calculatoare, mi-am sunat câţiva prieteni și i-am 
întrebat dacă nu vor Și ei să cumpere. Am mers la diverse firme, 
ne-am tocmit mult tocmai pentru că voiam să cumpărăm atât de 
multe bucăţi. La fel am procedat şi cu acţiunile. Cei cu câștiguri 
neînsemnate rămân așa pentru că gândesc meschin; acționează 
singuri sau deloc. 


* Învăţaţi din istorie. Toate marile companii de la bursă au 
început ca firme mici. Colonelul Sanders nu s-a îmbogăţit 
decât după ce a pierdut totul, și asta când avea peste 60 de 
ani. Bill Gates a fost unul dintre cei mai bogaţi oameni din 
lume încă înainte să împlinească 30 de ani. 


e Fapta este întotdeauna mai de preţ decât pasivitatea. 


Acestea sunt doar o parte dintre lucrurile pe care le-am făcut 
și continuu să le fac pentru a detecta ocaziile. Cuvintele cele mai 
importante sunt „să faci“ și „a face“. Cum ele au fost repetate de 
atâtea ori în această carte, s-ar putea să vă determine să treceţi la 
fapte înainte să primiţi răsplata financiară așteptată. Acţionaţi 
chiar acum! 


EPILOG 


Cum puteți plăti 
facultatea copilului cu doar 
7 000 de dolari 


Cum cartea se apropie de final şi urmează a fi publicată, aș 
vrea să vă împărtăşesc un ultim gând. 

Principalul motiv pentru care am scris această carte a fost să 
vă furnizez informaţii de la care să porniţi pentru a vă spori 
inteligenţa financiară pe care s-o folosiţi în rezolvarea 
nenumăratelor probleme întâlnite în viaţa oricui. Fără o 
pregăure financiară, folosim mult prea des formula standard de 
viaţă, adică muncitul din greu, economistul, împrumutatul şi 
plata unor impozite excesive. Astăzi avem nevoie de informaţii 
mai bune. 

Folosesc povestea care urmează ca un exemplu final referitor 
la o problemă financiară cu care se confruntă multe tinere 
familii în ziua de azi. Cum vă puteţi permite o şcoală bună pen- 
tru copii, asigurându-vă totodată și pensia? Acesta este un 
exemplu de folosire a inteligenţei financiare în loc de a munci 
din greu pentru a atinge același obiectiv. 

Un prieten de-al meu se plângea într-o zi cât de greu i-a fost 
să strângă bani pentru facultatea copiilor. El depunea lunar 

300 de dolari într-un fond mutual şi reușise să strângă deocam- 
dată 12 000 de dolari. El estima că ar fi avut nevoie de 400 000 de 
dolari pentru cei patru copii ai săi. Mai avea încă 12 ani la dis- 
poziție, având în vedere că băieţelul cel mare avea deocamdată 
doar 6 ani. 

Ne aflam în anul 1991 şi piaţa imobiliară era foarte proastă în 
Phoenix. Toată lumea își vindea casele. I-am sugerat colegului 
meu de clasă să cumpere o casă cu o parte din banii din fondurile 
sale mutuale. Ideea l-a mirat și am început să discutăm această 
posibilitate. Principala lui grijă era că nu are credit în bancă pen- 
tru a cumpăra încă o casă, având în vedere că abia și-l prelungise 
pe cel existent. L-am asigurat că există și alte posibilități decât 
prin bancă de a finanța o proprietate. 

Vreme de două săptămâni am căutat o casă care să cores- 
pundă tuturor criteriilor dorite. Aveam de unde alege, așa încât 
chiar ne-a amuzat ideea. În sfârșit, am găsit una cu 3 dormitoare 
și 2 băi într-un cartier foarte elegant. Proprietarul fusese 
restructurat şi trebuia să vândă pentru că urma să se mute cu 
familia în California, unde își găsise altă slujbă. 

El dorea 102 000 de dolari, dar i-am oferit doar 79 000. A 
acceptat imediat. Pe casă era ceea ce se numește un împrumut 
necalificat, ceea ce însemna că şi un vagabond putea să o 
cumpere fără aprobarea băncii. Proprietarul datora 72 000 de 
dolari, așa încât prietenul meu n-a trebuit să scoată decât 7 000, 
diferenţa de preţ între ceea ce datora și suma la care o 
cumpărase. De îndată ce proprietarul s-a mutat, prietenul meu a 
scos casa la închiriat. După ce s-au plătit toate cheltuielile, inclu- 
siv ipoteca, a continuat să bage în buzunar câte 125 de dolari pe 
lună. 

Planul său era să ţină casa 12 ani şi să achite ipoteca mai rapid, 
adăugând la plată cei 125 de dolari pe lună. Am calculat că în 
12 ani mare parte din ipotecă va fi plătită și că ar câștiga net 800 de 
dolari pe lună după ce ajunge la facultate primul copil. Ar mai 
putea și să vândă casa în cazul în care i-ar crește valoarea. 

În 1994, piaţa imobiliară s-a schimbat dintr-odată în Phoenix 
și i s-au oferit pe aceeaşi casă 156 000 de dolari de către chiar 
chiriașul care locuia acolo și căruia casa îi plăcea. Din nou m-a 

întrebat ce părere am și evident i-am spus să vândă profitând de 
legea de amânare a impozitului nr. 1031. 

Se alesese brusc cu aproape 80 000 de dolari de care putea 
profita. Mi-am sunat un alt prieten din Austin, Texas, care i-a 
transferat banii într-un depozit. După trei luni a început să 
primească cecuri de aproape 1 000 de dolari pe lună pe care i-a 
băgat la loc în fondurile mutuale pentru facultate, fonduri care 
acum creșteau mult mai rapid. În 1996, depozitul a fost vândut 
ȘI s-a ales cu un cec în valoare de 330 000 de dolari, care din nou 
a fost investit într-un alt proiect care i-a adus 3 000 de dolari pe 
lună venit, bani care au intrat tot în fondurile mutuale pentru 
facultate. Acum este foarte încrezător că obiectivul lui va fi ușor 
de atins, respectiv cei 400 000 de dolari, și nu i-au trebuit decât 
7 000 ca să înceapă şi puţină inteligenţă financiară. Copiii își vor 
putea permite să studieze la facultatea pe care o doresc, iar cele- 
lalte active de la firma sa vor sta la baza pensiei sale. Ca urmare 
a acestei strategii de investiţie reuşită, va putea ieşi la pensie mai 
devreme. 

Vă mulţumesc că aţi citit această carte. Sper că v-a oferit nişte 
informaţii utile în folosirea puterii banilor care să muncească 
pentru voi. Actualmente avem nevoie de o şi mai mare inte- 
ligenţă financiară pentru a supravieţui. Ideea că trebuie bani 
pentru a face bani este un tip de gândire financiară proprie celor 
neexperimentați. Asta nu înseamnă că nu sunt inteligenţi, dar nu 
au învăţat arta de a face bani. 

Banii sunt o simplă idee. Dacă vreți mai mulți bani, schim- 
bați-vă modul de gândire. Orice persoană care a reușit prin sine 
însăşi a început cu puțin, dar cu o idee pe care a transformat-o 
în ceva măreț. Același lucru se aplică și în cazul investiţiilor. 
Trebuie doar câţiva dolari pentru început, şi ei se pot transfor- 
ma într-o sumă impresionantă. Am cunoscut foarte mulți 
oameni care îşi petrec viaţa în căutarea marii afaceri sau 
strângând o mulțime de bani ca să facă marea afacere, dar după 
părerea mea asta e o prostie. Mult prea des am văzut investitori 
neexperimentați punându-și totul într-o singură afacere şi 
pierzând mare parte rapid. Or fi fost nişte oameni muncitori, 
dar categoric nu erau nişte buni investitori. 

Pregătirea și înțelepciunea în privinţa banilor sunt extrem de 
importante. Apucaţi- vă devreme de treabă. Cumpăraţi-vă o 
carte. Mergeţi la un seminar. Exersaţ. Începeţi cu puţin. Am 
transformat 5 000 de dolari într-un milion producând și un cir- 
cuit financiar de 5 000 de dolari pe lună în mai puţin de șase ani. 
Dar am început să învăţ de copil. Vă sfătuiesc să învăţaţi pentru 
că nu e chiar așa de greu. De fapt e chiar destul de ușor, în 
momentul în care începe să vă intereseze subiectul. 

Sper că mesajul meu este limpede. Ceea ce aveți în min- 
te determină ceea ce aveți în mână. Banii sunt doar o idee. Există 
o carte nemaipomenită care se numește De la idee la bani“. 
Titlul, după cum vedeţi, nu este Mancește din greu și 
îmbogățește-te. Învăţaţi să puneţi banii să muncească din greu 
pentru Voi și veţi avea o viaţă mai ușoară şi mai fericită. În ziua 
de azi, nu încercaţi să evitați riscurile, ci încercați să fiți deştepţi. 


* De Napoleon Hill, Curtea Veche Publishing, 1998. 

CASHFLOW Technologies, Inc. 
Robert Kiyosaki, Kim Kiyosaki şi Sharon Lechter şi-au ală- 
turat fortele ca manageri ai firmei CASHFLOW Technologies, 


Inc. în scopul de a contribui la o educaţie financiară inovatoare. 


Misiunea companiei, aşa cum o văd fondatorii el: 


„Să creștem bunăstarea financiară a umanității.“ 


CASHFLOW Technologies, Inc. face cunoscute învățăturile 
lui Robert, prin intermediul produselor: Cadranul CASHFLOW 
din cartea Tată bogat, tată sărac, planşeta jocului CASHFLOW 
(număr patent 5.826.878) şi planșeta jocului CASHFLOVW for 
Kids. Există şi produse adiţionale (unele disponibile pe piaţă, 
altele în stadiu de dezvoltare), destinate acelor oameni care 
doresc să-şi perfectioneze educația financiară și proiectate pen- 


tru a-i ghida pe calea libertății. 


Editor: GRIGORE ARSENE 


CURTEA VECHE PUBLISHING 


str. arh. lon Mincu 11, București 
tel: (021)222 57 26, (021)222 47 65 
redacție: 0744 55 47 63 
fax: 223 16 88 
distribuţie: (021)222 25 36 
e-mail: redactieQcurteaveche.ro 
internet: www.curteaveche.ro 


Tipar: „Monitorul Oficial” R.A. 











„Principalul motiv pentru care oamenii se luptă cu dificultările 


nanciare este acela că au trecut prin scoală lără să înveţe nir 
despre bani. Rezultatul este că învaţă să lucreze pentru bani... € 
nu învaţă miciodată să pună banii să actioneze pentru ei," 


Robert T. Kiyosaki, 


investitor, antreprenor, 


Robert T. Kiyos 


„Îmi iubesc copiii şi vreau să fac tot posibilul pentru ca ei să a 
parte de cea mai bună educaţie! Învăţământul traditional, deși loa 
important, nu mai este de ajuns, Trebuie să înţelegem cu toții ce si 


banii și cum lucrează ei.“ 


Sharon L. Lechter, 


Tată bogat, tată sărac 


Sharon L. Lech 


e Aruncă în aer mitul care spune că trebuie să câștig 


mult ca să te îimbogăţeşt. 


* Combate ideea potrivit căreia, dacă ai o casă, ești înstărit. 
* Le arată părinţilor de ce nu se pot baza pe sistemul de 
învățământ, dacă vor să-și vadă copiii învățând câte ceva 


despre bani. 


* Detineşte o dată pentru totdeauna activele și p »asivele. 
e Vă învaţă ce şi cum să le spuneți copiilor despre banu, 

„lată bogat, tată sărac este un punct de plecare pen! 


toţi cel care doresc să deţină controlul asupra propri 


Ta oo fate 


In aceeași serie au mal apărut: 

„Principalul motiv pentru care oamenii se luptă cu dificultăţile fi- 
nanciare este acela că au trecut prin școală lără să înveţe nimic 
despre bani. Rezultatul este că învață să lucreze pentru bani... dar 
nu învaţă niciodată să pună banii să actioneze pentru er." 





Robert I. Kiyosaki 


-i 


Robert T. Kiyosaki, 
investitor, antreprenor, 
educator 


Ni: TE ere ERT F vreau să fac tot LE anisat gei ei să aibă 
parte de cea mai bună educaţie! Învăţământul tradițional, deși foarte 
important, nu mai este de ajuns. Trebuie să înțelegem cu toții ce sunt 
banii și cum lucrează ei.“ 


Sharon L. Lechter 

Sharon L. Lechter, 
ARETON 


Tată bogat, tată sărac 


* Aruncă în aer mitul care spune că trebuie să câştigi 
mult ca să te îmbogăţeşșt. 

* Combate ideea potrivit căreia, dacă ai o casă, ești înstărit. 

* Le arată părintilor de ce nu se pot baza pe sistemul de 
învățământ, dacă vor să-şi vadă copiii învățând câte ceva 
despre bani. 

* Defineşte o dată pentru totdeauna activele şi pasivele. 

* Vă învaţă ce și cum să le spuneți copiilor despre bani, 
astfel încât să aibă succes financiar în viitor. 

„Iată bogat, tată sărac este un punct de plecare pentru 
toţi cei care doresc să dețină controlul asupra propriu- 
lui viitor financiar,“ 

USA Today 

